
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 


Dedicată prietenului meu, 
poetul spaniol 
Joaquin Buxo Montesinos 


Singurul lucru de care se teme Fiihrerul nostru e pacea, dar 
n-are de ce să se îngrijoreze, căci dușmanii noștri nici nu 
visează să facă pace cu el. 


Porta, într-o discuţie cu Micuţul, 


în timpul unei treceri a Niprului, 
în iulie 1942 


Vesel a mai fost risul nostru acolo unde moartea devenise 
absurdă, iar viaţa și mai absurdă. 


Wilfred Owen 


XIV 


Cursă cu obstacole către pușcărie 


— După mine, potopul, explică preotul regimentului, 
holbîndu-se la Oberstul care-l privește împietrit din șaua 
calului. Mama m-a părăsit pe cînd eram doar un ţînc, suspină 
el autocompătimindu-se. 

— Ești beat, spune Oberstul și își lovește ușor cu cravașa 
cizmele de călărie. 

— Eroare, o mare eroare, bătrîne camarad Oberst, 
sughite preotul, scoțînd un hohot prelung de ris care răsună în 
dimineața calmă de pe străzi. 

— Privește mai de aproape, bătrîne camarad Oberst, 
și vei vedea că sînt foarte treaz. Deși calul tău se face că nu 
observă cînd îi respir drept în faţă. 

Sprijinindu-se de un stîlp, reușește dificila performanţă 
de a se ridica în picioare și de a saluta. 

— Domnule Oberst, n-o să încerc să vă păcălesc, spune el 
cu o sinceritate solemnă. Sînt beat. Al dracului de beat. 

Își dă singuro pedeapsă, rostind de zece ori Tatăl Nostru 
și de cincisprezece ori Ave Maria, dar apoi pierde firul și zice: 

— Dumnezeule, să trăiţi! Îmi permiteţi să vorbesc, 
domnule? Sînt preotul regimentului din Corpul Armatei a III-a, 
domnule! 

Îmbrăţișează gitul calului și cere să fie arestat, pus în 
cătușe și dus la pușcărie. 

— Dar, vă rog, imploră el pe un ton prefăcut, vă rog, 
trimiteți-mă la pușcăria Alt Moabitt. Azi au fasole la cină. 
Veniţi cu mine, domnule Oberst, și veţi vedea. E cea mai bună 
fasole din care-aţi gustat vreodată. 


Gregor înjură multă vreme fără să se repete. 

— Serviciu de escortă, pufnește el. Pentru numele lui Dumnezeu, 
de ce dracu trebuie să fim întotdeauna noi? De ce nu-i expediază cu 
tramvaiul sau cu altceva? Tot tacîmul ăla scîrbos, cu lanţuri la picioare 
și cătușe de care le atîrnă viaţa, ca și cum ar fi vreunul din ei atît de 


nebun să riște o evadare! 1 


ÎNCHISOAREA OGPU 


— Nu pricepi nimic, zîmbește Porta fericit. În HDVII scrie că 
prizonierii trebuie duși la pușcărie în cătușe, sub escortă. Armata nu 
glumește cu chestia asta. Auzi, să-i trimită cu tramvaiul! Cred că ai 
luat-o razna! 

— Închide botul, mârîie Gregor arțăgos. Dacă începi iar cu una 
din poveștile tale, și dacă mai e și cu ceva prizonieri, să fiu al naibii 
dacă nu te-mpușc! 

— Poveștile mele nu sînt de disprețuit, protestează Porta. Poţi să 
înveți din ele o grămadă de lucruri. Odată escortam niște prizonieri de 
la Altona la Fuhlsbiittel, și cînd am ajuns la Gânsemarkt, ne-am hotărît 
să luăm tramvaiul. Dar comandantul escortei, Oberfeldwebel Schramm, 
a avut niște probleme cu ochii și a trebuit să poarte ochelari de soare. 
Noi i-am spus că tramvaiul pe care îl luasem era numărul nouă și că ar 
fi trebuit să ne suim în tramvaiul șase, dar el ne-a zis să ne ținem gura, 
așa cum ai spus și tu. N-ar fi recunoscut în ruptul capului că ochelarii 
îi jucau feste mai tot timpul. 

„Cum vrei tu, Schramm”, i-am zis, și am întors pe dos plăcuța 
cu numărul nouă a tramvaiului care avea capătul la Landungsbriicke. 

— Bine, ajunge, urlă Gregor răgușit. Știm cu toţii cum se termină. 

— Ba deloc, zimbește Porta cu superioritate. Trei zile mai tirziu 
ne-am dus cu Marabon la Fuhlsbiittel, dar, înainte de asta, Oberfeldwebel 
Schramm a înnebunit și a trebuit să-l ducem la Giessen. Pînă la urmă, 
escorta a fost capturată de inamic și comandantul a trebuit să trimită 
o alta în misiune. Noua escortă a fost pusă sub comanda Feldwebelului 
Schluckemeyer, care avea niște probleme cu urechile. 

— Dacă ai de gînd să ne spui că și ăsta s-a țicnit, zbiară Gregor, 
sar la gâtul tău! 

— O, nu! zice Porta cu o privire ofensată. Eu spun întotdeauna 
lucrurilor pe nume. Feldwebel Schluckemeyer nu a înnebunit. S-a împuș- 
cat chiar înainte de-a ajunge la Fuhlsbiittel, și chestia asta ne-a dat 
niţel de furcă, fiindcă, vedeţi voi, nu poți să baţi pasul pînă la pușcărie 
și acolo să te prezinţi la raport fără comandant de escortă. 

Gregor își scoate P-38-ul din tocul de piele. 

— Încă o vorbă şi te fac ciur. 


[1] (germ.) HDV—Heersdienstvorschrift: Regulamentul Serviciului Militar. 
(n. trad.) 


Cursă cu obstacole către pușcărie 


— Cum vrei, oftează Porta, ridicînd nepăsător din umeri, însă 
vei regreta că n-ai tras învățăminte din vasta mea experienţă. Eu sînt 
expertul în escorte, de ambele părți ale unei puști încărcate. 

— Rahat! face Gregor, iritat, virindu-și pistolul înapoi în toc. 

Porta, care cunoaște Berlinul ca pe propriile buzunare, preia 
comanda, dar cînd traversăm Neuer Markt, unul din prizonieri, infan- 
teristul Gefreiter Kain, ne atrage atenţia că mărșăluim într-o direcție 
greșită. 

— De unde dracu știi tu asta? izbucnește Porta furios. Poate că 
am luat-o pe scurtătură, nu? 

— Baliverne! spune Kain îndîrjit. M-am născut în orașul ăsta 
și-l cunosc pe dinafară. De aici în jos se ajunge la Platz Alexander. 

— Nu-mi spune tu mie ce și cum, rahat de pușcăriaș ce ești! 
Știu eu ce fac, zice Porta. 

— Prizonierii vorbesc numai atunci cînd sînt întrebaţi, mugește 
Micuţul din coada formaţiei. 

— Dacă mergem spre pușcărie, ţipă un Wachtmeister artilerist, 
atunci să știți că am luat-o în direcție greșită. 

— Flecăreală, îi mustră Porta pe un ton superior. Ciripiţi ca un 
stol de papagali limbuţi dintr-o menajerie. Gregor, lasă-te pătruns de 
atmosfera Crăciunului și eliberează-i pe sclavi din lanţuri. Îi aciuiesc 
eu la Cîinele vagabond, de cealaltă parte a lui Alex. 

— Întotdeauna se întîmplă ceva la Cîinele vagabond, explică Porta 
cu un rînjet vesel de haimana, în timp ce ne ciondănim în faţa stabili- 
mentului. Miercurea trecută, un tip s-a repezit la unul și l-a împușcat 
în fund pentru că încercase s-o șteargă fără să plătească. Azi-noapte, o 
confruntare dintre muncitorii de la căile ferate și băieţii de la tramvaie 
s-a terminat cu un caz de dambla cronică, și în fiecare noapte cineva 
zboară pe fereastră. 

— Și voi, politicilor? întreabă interesat Micuţul, în timp ce-i 
scoate cătușele unui Gefreiter din Pionieri. 

— Poți să spui și așa, răspunde flegmatic pionierul. După toate 
aparențele, pînă acum ar fi trebuit să fiu cel puţin ministru. 

— Frontul Roșu, cu tot rahatul de rigoare? întreabă Micuţul 
rînjind ușor. 


ÎNCHISOAREA OGPU 


— Mai rău, declară sumbru pionierul. Am fost dat afară de la 
Broscoi. Copoii mișunau ca o ceată de gîște care au dat peste haleală, și 
a trebuit să le explic cum că Adolf nu-i decît un mincinos de la Braunau 
pe care austriecii, de afurisiţi ce sînt, l-au trimis la noi. 

— Ai o singură șansă, explică Micuţul atotștiutor. Cînd ești tîrît 
în faţa tribunalului, ridică dracului mîna și salută, pocnește-ţi călcîiele 
și răcnește Heil Hitler. Asta trebuie s-o faci de fiecare dată cînd răspunzi 
la vreo întrebare. Apoi te vor trimite la călău. Salută din nou și poartă-te 
mereu la fel. Te vor pune să faci iar o tîmpenie, de exemplu, să astupi 
găuri cu bucăţi de lemn, să dezlegi cuvinte încrucișate, sau alte chestii 
d-astea. Ce trebuie să faci tu? Să urli din toți rărunchii: Fiihrer, befehl, wir 
folgen!2l. Şi-o ţii așa chiar dacă te aruncă într-o celulă de izolare. După 
o vreme, își vor da seama că nu trebuie să fii pedepsit și te vor duce la 
balamuc pentru tot restul zilelor. Apoi ești salvat! Stai acolo liniștit și 
aștepți pînă cînd Germania se va alege cu curul tăbăcit. Cînd o să se 
întîmple asta, te vor expedia și vor umple balamucul cu Adolf și ai lui. 
În noua Germanie ai putea avea șansa să ajungi pină la urmă maior. 

— Asta sună puțin a eschivare, nu? protestează Wachtmeisterul 
artilerist, pesimist, în timp ce caută loc în cîrciuma plină de fum și de 
duhoarea berii. 

Barmanul, un tip mărunţel, cu o pălărie mare și neagră de jucă- 
tor de popice, îl îmbrățișează pe Porta cu un zîmbet fericit. Primul rînd 
îl beau pe cheltuiala casei. 

— E careva dintre voi bun pentru ghilotină? întreabă Porta după 
cel de-al doilea rînd. Dacă e așa, nu vă neliniștiți. Totul se termină 
înainte de a vă da seama ce se întîmplă. Îl știu eu p-ăla care se ocupă 
cu așa ceva, și omul își cunoaște meseria. Doar de două ori a dat-o-n 
bară, și într-unul din cazuri era vorba de o tirfă. I-a sucit capul bocind 
și susținînd că totul nu-i decît o greșeală. Așa și era. 

— Nu cred că-s chiar atît de cruzi, intervine un Feldwebel de 
infanterie. Noi, germanii, sintem un popor omenos. 

— Asta să le-o spui băieţilor de la Germerscheim, răspunde Porta 
în bătaie de joc. 

— Poate n-ai să mă crezi, zice Feldwebelul, dar eu sînt complet 
nevinovat. 


[2] (germ.) Fiihrer, poruncește, noi te urmăm! (n. trad.) 


Cursă cu obstacole către pușcărie 


— Bineînţeles, încuviințează Porta încurajator. Cu toţii sintem 
nevinovați. Din nefericire însă, de multe ori e mai periculos să fii nevi- 
novat decît culpabil. 

Se întinde pe deasupra mesei și continuă pe un ton confidenţial: 

— Am cunoscut odată un domn, Ludwig Gânsenheim de la Sol- 
tau. Era un tip prudent. Atât de prudent încît mergea pe stradă cu ochii 
închiși ca nu cumva să vadă ceva ce n-ar fi trebuit să vadă. Dacă discuția 
ar fi devenit suspectă, și-ar fi băgat degetele în urechi. Chiar și pe cele 
de la picioare, dacă ar fi încăput. Ei bine, într-o zi, s-a amestecat într-un 
marș al KDF-uluil?, unde toată lumea zbiera Heil Deutschland, Heil 
Der Fiihrer! Cînd au ajuns pe Leipzigerstrasse și au înconjurat depoul, 
amicul nostru neutru, domnul Ludwig Gânsenheim, s-a transformat, 
fără să vrea, într-un adept descreierat al Fiihrerului. lar cînd mulțimea 
înflăcărată s-a năpustit pe Spree Briicke, tipul s-a dezlănțuit cu totul, 
strigiînd: „Moarte și gazare tuturor jidanilor și comuniștilor!” Era atât 
de pătruns, încît nici n-a realizat cum se prăbușește și cum îl zdrobește 
mulțimea aceea în mișcare. 

Apoi s-au repezit cu toţii la Cancelarie să-l vadă pe Adolf și, în 
timpul ăsta, un detașament Schupo aduna ce mai rămăsese din domnul 
Ludwig și din alți zece nevinovaţi ca și el. I-au dus la morgă, și poate 
că cineva i-a identificat. 

— Războiul e cumplit, intervine Feldwebelul de infanterie, cu o 
expresie de amărăciune. 

— Într-un fel sau altul, sînt omoriţi tot soiul de oameni, nevi- 
novați și vinovaţi deopotrivă. 

— Da, da, continuă Porta entuziasmat, chiar fără probleme, cît 
timp e război. Unii sînt făcuţi arșice pe front, alții își pierd căpăţina 
în Plotzensee. Mai devreme sau mai tîrziu, o pățim cu toţii, așa încât 
urmașii noștri o să vadă că am făcut într-adevăr ceva în timpul războ- 
iului și că n-am stat ca niște găini ciupite de fund de vulpe. Războaiele 
mondiale trebuie să se sfirșească în sînge și rahat, ca să aibă parte de 
cuvinte rezonabile în cărțile de istorie. Doar nu-ţi închipui că Adolf 
ar fi acceptat un război pe care să nu-l ia nimeni în seamă. Generalii 
și dictatorii cu adevărat dați dracului rămîn în memoria oamenilor. 


[3] KDF—Organizaţia Kraft durch Freude. (n. trad.) 


ÎNCHISOAREA OGPU 


Ploaia începe să se transforme în burniță cînd prizonierii și 
escorta ies de la Cîinele. La căminul Hitlerjugendului de pe Preuz- 
lauerstrasse, steagul este coborit. Dăm colțul și mărșăluim în jos pe 
Dircksenstrasse. 

— Rahat, miriie Gregor, ștergîndu-și burnița de pe faţă. Sint sătul 
pînă-n gât de războiul ăsta afurisit. Întotdeauna mărșăluiești și aștepți 
să-ți pice o bombă în deblă! 

Printr-o ușă ridicată puţin faţă de nivelul străzii, un bărbat iese 
zburînd, se răsucește în aer ca o morișcă vie și se izbește de peretele 
casei de vizavi. Haina și pălăria îl urmează, zburînd și ele, iar după o 
pauză sosește și umbrela. 

Porta ride așteptind urmarea. 

— Domnilor, am ajuns! Acesta este Broscoiul șchiop și se pare că 
totu-i plin de viață pe-aici. Acum vă rog să fiți civilizați și să nu faceți 
gălăgie, continuă el pe un ton părintesc, fiindcă e un local decent—cu 
pian și tobe—în care vin văduvele de război să-și găsească o consolare 
pentru nemărginita lor durere. 

— Eu am mai fost aici, declară Micuţul, sticlindu-și ochii. E atîta 
muieret încît nu-ţi vine să crezi. Nu prea e loc mult. Nici n-ai unde să 
te ușurezi. Trebuie să-ți golești vezica în altă parte. 

— Şi ce ne facem dacă apar copoii? întreabă Gregor nervos, în 
timp ce-și așază automatul pe un raft de sub tejghea. 

— Nu-i nici o problemă, ride Porta cu nepăsare. Și cei de la Schupo 
telefonează întotdeauna înainte de a face razie aici. 

Barmanul, care are ambele picioare de lemn, îl îmbrățișează 
entuziasmat pe Porta și-l întreabă încotro se duce. 

— Escortez patru nenorociți la ștreang, zice Porta. 

— Rahat, spune barmanul. Casa face cinste cu primul rînd. Bere 
și șnaps. 

După primele patru rînduri de bere și șnaps, Porta începe să 
debiteze bancuri destabilizatoare. 

— Cînd Tommy va pune mîna pe el, îi vor lungi gâtul ăla austriac, 
spune el pe un ton conspirativ către un conductor de tren care pleacă 
în zori cu un transport de trupe. 

— Înainte de a-l da cu capul de pereţi, va ţine un discurs frumușel. 


Cursă cu obstacole către pușcărie 


Micuţul ride necontrolat și trosnește cu pumnul în masă, făcînd 
paharele să danseze. 

Un Schupo, îmbrăcat pe jumătate în haine civile, ride cu atîta 
poftă încît își înghite ţigara. 

Barmanul îl lovește în spinare cu cel de-al treilea picior de lemn, 
pe care-l ţine întotdeauna ca rezervă în spatele tejghelei. Tipul scuipă 
ţigara care încă mai arde, spre uimirea tuturora. 

Două femei îmbrăcate în negru, alb și roșu stau sub portretul 
lui Hitler și încep să cînte: 


Odată am împușcat un caraliu 
Acum, nevastă-sa are ce-i trebuie!.. 


Un grup de răniţi stau în jurul unei mese lungi, mîngâind fetele 
pe picioare. 

— Sophia era beată criţă..., cîntă Porta cu o voce de bariton abțiguit. 

Un ofițer medic, adormit pe jumătate lingă sobă, deschide cu 
un aer conspirativ un ochi și se zgiiește în încăpere. 

— Simulanți! Cu toţii sînteți niște nenorociţi de simulanți. Ce vă 
pasă vouă de Vaterland? tună el fremătînd. Vă aranjez eu pe toți! KFI+I 
cu toții, și marș pe front. 

Cu un suspin adînc, se prăbușește moale de-a curmezișul mesei 
și adoarme din nou. 

— E beat! Beat cui! spune barmanul, dînd din cap a dezapro- 
bare. Îngaimă ceva despre o comisie care îi declară pe toţi idioţii ăia 
șchiopi KF și pentru asta li se dă cîte-o medalie. Săptămîna trecută, a 
fost declarat KF un nenorocit cu un singur picior pe care l-au trimis 
direct în prima linie cu piciorul de lemn la subsuoară, înainte să-l 
declare GVH și să-l expedieze înapoi la depozit. Individul e acum la 
Școala de subofițeri și speră ca, într-o bună zi, să ajungă iar la timpitul 
ăla de ofițer sanitar! 

— Cinci mărci pentru zece minute și douăzeci și cinci pentru 
toată noaptea, propun damele îmbrăcate în roșu, alb și negru. 

— Dar numai dacă ai prezervativ, amice, chicotește cea mai 
scundă dintre ele, făcînd un semn sugestiv pe sub poalele rochiei. 

[4] (germ.) KAMPESFĂHIG: apt combatant (n. trad.) 


ÎNCHISOAREA OGPU 


— Lasă, mai tîrziu, spune Porta îndepărtindu-se. Mai întîi una 
în cinstea copiilor orfani. 

— Nu, una în cinstea morții care apare după miezul nopții, 
sughite Micuţul, rîzînd prostește. Tocmai ne îndreptăm spre pîrnaie, 
cu patru candidaţi la ghilotină, le mărturisește el celor două doamne 
cu sentimente patriotice. 

— Dar arată bine băiețașii ăștia, chicotește cea înaltă și slabă. 

— Așa e, rînjește Micuţul. În curînd vor fi patru hoituri 
încîntătoare. 

— Ce-au făcut? întreabă curios cineva de pe cealaltă parte a 
mesei. 

— Nimic deosebit, zimbește Porta. Tîrșelosul ăla de colo le-a 
tăiat beregata gemenilor săi nou-născuți. Pușcașul și-a omorît nevasta 
în bătaie, lovind-o cu o latură a tunului, iar individul ăla gras, care e 
măcelar pe strada civilă, a făcut carne pentru cârnaţi din două tirfe. 

— Destul, urlă Wachtmeisterul indignat. Nici unul din noi nu e 
un criminal. sîntem deținuți politici, asta sîntem! 

Deodată, toată lumea simte nevoia să mai ceară un rînd. 

— În cinstea Vaterlandului, intonează Porta peste întreaga mul- 
țime din care se desprinde mirosul tîrfelor și al berii. 

— După noi, potopul! anunţă agitat Micuţul, sorbind berea unui 
client adormit. 

— Idioţii de inamici ne sug și sîngele din vine, sughite Gregor, 
clătinîndu-se ameninţător. 

La masa cea lungă, răniții și prietenele lor încep să cînte: 


Germanie, tărim străvechi, 
Stindardul tău însîngerat acum e sfîşiat. 


— Ca slujitor al statului, nu pot asculta un asemenea cîntec, 
protestează un individ înalt și slab, îmbrăcat cu o haină neagră de piele. 
Seamănă cu un vultur lovit de gripă. 
— Atunci du-te într-un colț și bagă-ţi degetele în urechi, îl sfă- 
tuiește Porta. N-o să te deranjeze ceea ce n-o să auzi. 
— Haideţi să ne continuăm drumul spre porcăria aia de pușcărie, 

cere un Wachtmeister artilerist pe un ton nefericit. Tot ce se petrece aici 
e o nebunie! Ca prizonier militar, protestez cu vehemenţă. 

— Cred că te gidilă păduchii la ficat, mâriie Micuţul. Ce ai tu 
de-a face cu asta? Acum nu mai ești soldat în serviciu. Fă-ţi puţin de 
cap. E ultima șansă pe care o mai ai înainte de a ajunge în faţa Curţii 
Marţiale. După asta n-o să mai rizi așa mult. De-abia atunci o să-ţi dai 
seama că războaiele mondiale nu-s chiar distractive! 

Gefreiterul infanterist e beat și dansează un tango unduitor cu 
o tirfuliță patrioată. Ea îl susține cu putere pentru a-l ajuta să nu se 
prăbușească. 

— Cunosc un timpit care o să sfîrșească cu debla retezată, îi 
mărturisește el, cu un rînjet de craniu. 

— Cei buni mor întotdeauna primii, îl consolează ea, rigîind 
sănătos. 

— Un ticălos împuţit mi-a dat ieri un teanc de cartele pentru 
o noapte întreagă, spune fata, tristă. 

— Altfel nu l-ai fi putut satisface, așa-i? intervine un Feldwebel 
cu un singur braţ. 

— Nu vă temeți c-ar putea să scape? întreabă un civil cu alură 
de copoi. 

— N-ar îndrăzni, rinjește Porta. Ar fi împușcați pentru dezertare, 
pentru care oricum vor fi împușcați, ceea ce-i suficient și pentru cel 
mai dur individ din lume. 

— Ești subofițer și trebuie să știi că e strict interzis să duci pri- 
zonierii într-un local public, nu? 

Polițaiul îmbrăcat în haine civile se întoarce către Gregor. 

— Mă refer la pagina 176 din Regulamentul pentru escortele 
militare. Prizonierul trebuie dus direct la închisoare și instalat singur 
în celulă. În nici un caz nu-i este permis să ia contact cu alte persoane. 
Dacă comunicarea cu acesta devine imperios necesară, atunci totul 
trebuie redus la minimum de cuvinte. 

— Las-o moartă amice, bolborosește aiurit Micuţul. Prizonierii 
vor fi tratați ca niște nou-născuți. Nu trebuie contaminaţi prin contacte 
cu bețivii sau cu tirfele! Dacă vreunul din ăștia le va vorbi prizonierilor, 
va fi încătușat și dus direct în fața tribunalului. 

— Cincizeci dintr-o lovitură? șoptește un bărbat scund, cu înfă- 
țișare de șobolan. Al dracului de bun, zău, murmură el, și-l înghiontește 
conspirativ pe Porta. Eter și naftalină. Doar trei zile, și toată China 
se umple de ciuma neagră. Dacă ai fi ultimul soldat german în viață, 
nimeni n-ar da nici doi bani pe tine. 

— E prea devreme, fiule, prea devreme, spune Porta fără urmă 
de interes. Eu sînt unul dintre puţinii fericiți care încă se mai bucură 
de un război foarte avantajos. 

La scurt timp, individul acela sinistru dispare în toaletă cu 
seringa lui pentru injecții subcutanate și cu patru infanteriști plicti- 
siți de război. Cînd se întorc, debordează de optimism. 

Zgomotul din cîrciumă crește treptat. Doi dintre prizonieri au 
adormit lingă sobă, în cușca cîinelui. 

Animalul nu se arată prea încîntat, mîrîie, își arată colții și îi 
înhaţă de picioare. Dar fără folos. Ca ultim gest, se hotărăște să-și ridice 
piciorul și îi împroașcă pe toată fața. 

— Cîteva halbe cu apă pe zi sînt chiar binevenite, mormăie prin 
somn Gefreiterul de infanterie. 

— Mestecă haleala de douăzeci și șapte de ori înainte s-o înghiţi, 
scîncește genistul, muncindu-și fălcile asemenea unei vaci care rumegă 
într-un grajd călduţ. 

— Duceţi-mă acasă la pușcărie, cere Wachtmeisterul cu severitate. 
E dreptul meu. Sînt un biet prizonier și am mai multe drepturi decît 
oricare alt soldat idiot din armată. Și voi, bandă de ticăloși, trebuie să 
nu mă lăsaţi să fug, dar să mă și feriți de orice pericol! E o chestiune 
foarte importantă, să știți! Arată acuzator spre cei doi prizonieri din 
cușca cîinelui. Judecătorii nu vor îngădui una ca asta! Prizonieri beți 
ca niște porci. 

— Mi-e foame, anunţă Porta cu o rigîitură stridentă. Ce ziceţi 
de niște „rahat pe lopată”, așa, ca să ne treacă junghiurile? Opt porții 
de „rahat pe lopată”, zbiară el spre bucătărie. 

Îndată apar opt farfurii cu tocană aburindă. Începe să se pro- 
fileze mizerabila lumină cenușie a dimineţii de noiembrie și Gregor 
spune că ar fi cazul să-și reia misiunea și să încerce să găsească dru- 
mul către pușcărie. 

— Poate că nici nu mai există! bolborosește genistul din cușca 
cîinelui. 

— Crezi? întreabă Gefreiterul de infanterie, pe-a cărui față se 
citește o expresie plină de speranţă. 

Arată ca un om lihnit de foame care a dat peste un portofel 
burdușit cu bani. 

— N-o să le placă dacă ajungem în toiul micului dejun, mur- 
mură întunecat Micuţul. 

— Ai dreptate, admite Porta îngîndurat. Și mai ales faptul că 
băieții ăia din cușca cîinelui duhnesc a bere și a șnaps! 

— Atunci, ce-i de făcut? sughite Gregor nehotărit, cu un aer des- 
tul de trist. 

— O să bombardăm Anglia piînă-n temelii, declară un aviator 
beat, bătiînd cu pumnul în masă. N-o să mai rămînă decît o gaură neno- 
rocită în mare! 

— Dumnezeu e cu noi! ţipă Gregor și rigîie cu damf de tocană. 
N-ar fi trebuit să avem niciodată forțele astea aeriene de doi bani! 

— Exact ce-am spus și eu, strigă Gefreiterul de infanterie. lepu- 
rași de cîmp și artileriști viteji care știu să ochească. Un duș de obuze 
peste ei și îi luăm pe sus! 

— Da, am pierdut o grămadă de războaie în felul ăsta, oftează 
Porta, obosit. Infanteriștii s-au tîrît pînă-n iad. Cînd a venit ziua vic- 
toriei, se tociseră de tot. Toate tunurile alea strălucitoare Krupp erau 
atit de uzate încît ajunseseră să tragă în partea opusă, azvirlindu-i pe 
tunari cât colo. 

— Dacă nu veniţi chiar acum, urlă Gregor nervos, umflîndu-se 
ca un curcan, eu vă las. Să fiu al naibii dacă nu vă las. 

— Hau, hau! latră Micuţul. Ești un prusac scrîntit care n-are cui 
să dea ordine. Fii atent, Gregor. Tu ești escorta. Dacă faci pe nebunul și 
pleci singur, cum te mai poți numi escortă? Te vor trimite în fața Curţii 
Marţiale. Poţi conta pe asta. Comandant de escortă fără escortă—și fără 
prizonieri. Asta e o problemă foarte serioasă, într-adevăr! 

— l-ar trage șuturi în cur pînă l-ar găsi damblaua. Ar fi nevoit să 
stea în cap și să se cace, confirmă Porta scărpinîndu-se în ureche. Ori- 
cine și-ar arunca privirea peste Regulamentul Armatei și-ar da seama 
că nu-i prea distractiv să fii numit în serviciul de escortă. 


IN 

— Nenorocitele alea de regulamente înseamnă pentru armata 
germană exact ceea ce înseamnă Biblia pentru popi sau Coranul pentru 
musulmani, zbiară Micuţul cu solemnitate. Dacă Iov, fiul lui Moise, ar 
fi avut regulamente la care să se poată zgâi, n-ar fi fost niciodată atît de 
bătut în cap încît să traverseze Rinul ăla afurisit și să se plimbe prin 
jungla din Germania, ca pe urmă să se sufoce cu toții în Sauerkraut-ul!?! 
păgînilor! Micuţul își etalează ca de obicei binecunoscuta învălmășeală 
de istorie și religie. 

— Domnilor, spuneţi-mi, vă rog, unde mă aflu? întreabă deodată 
ofițerul medic. Se ridică cu evidentă dificultate, tremurîndu-i picioarele. 

— Domnule doctor! Vă aflați printre prieteni! îl asigură Porta, 
pocnindu-și călcîiele. Dumneavoastră, domnule, vă aflați la Broscoiul. 

— Camarade, împușcă-mă, pretinde ofițerul medic, cu o expresie 
foarte nemţească pe chip. Sînt un șobolan scîrbos. Împușcă-mă! repetă 
el în timp ce-și descheie tunica, dezgolindu-și pieptul. 

— Dacă asta e ceea ce vreţi, domnule! răspunde Porta ascultător, 
punîndu-și cu greutate patul puștii pe umăr. Se clatină periculos, cu 
arma îndreptată în toate direcţiile. Stai nemișcat, doctore, ca să te pot 
împușca, așa cum ai ordonat, rage el prin vacarm. 

— Foc! ordonă Micuţul cu o voce profundă. 

Un zgomot asurzitor spintecă aerul și tencuiala se desprinde 
din tavan. Glonţul ricoșează prin cameră, oprindu-se într-un butoi de 
bere ce-și revarsă tot conţinutul. 

— M-a omorât, singerez, se vaită ofițerul medic năpăstuit, în 
timp ce îl inundă berea. Plingînd, se tirăște sub o masă și, după ce 
se pocnește cu capul de o birnă transversală, descoperă că totuși nu 
e mort. După eforturi susținute, se ridică, stă drept în fața oglinzii și 
arată spre mutra lui. 

— Aha, acolo ești, spune cu viclenie. Ai crezut că mă prostești, 
nu-i așa? Văd drept prin tine, doctore. Nu fă pe simulantul cu mine. 
Ești apt pentru serviciu, marș înapoi pe front! Pocnește-mă! ordonă 
el cu glas sever. 

— Ordinul e îndeplinit, domnule! strigă Micuţul, trimițindu-l pe 
ofițerul medic în zbor de-a lungul camerei, cu un șut bine direcționat. 

— Rușii! ţipă o femeie scundă ce pare a avea un exacerbat simţ 


[5] (germ.) Varză acră. (n. trad.) 

patriotic, și sare în spinarea unui Schupo adormit. Îl mușcă cu sălbă- 
ticie de gât și-l trage de urechi cu ambele miîini. 

Mecanicul de locomotivă, care zăcea de-a curmezișul mesei, sfo- 
răind ca o drujbă, se trezește brusc la auzul răgetelor celui din Schupo. 

— Zuriichtreten! Zug fâhrt ab!!*l răcneşte el, așezindu-se într-o 
rînă pe un scaun cu care țopăie prin toată camera, șuierînd și imitînd 
o locomotivă cu aburi. 

— Precis o să-l vîre la răcoare pe ticălosul ăsta, prorocește Wacht- 
meisterul în timp ce-l urmărește sobru pe mecanicul care șuieră și pufăie. 

— Toţi o s-o sfirșim acolo, mai devreme sau mai tirziu, răspunde 
Gregor mohorit. 

— Verweile Augenblick, du bist so schăn!”, recită Porta cu solem- 
nitate din Goethe. 

Mecanicul de locomotivă îl dă peste cap pe ofițerul medic. Acesta 
se tîrăște pe lingă perete și apoi se ridică în fața Micuţului. 

— Te-am găsit, fiule! Te-am găsit, bolborosește el pe un ton idiot. 
Ce mai face tata, fiule? E apt pentru serviciu? 

— Nu chiar, răspunde Micuţul. I-au tăiat capul cretin la Fuhls- 
biittel, în dimineaţa Anului Nou 1938! 

— Căile Domnului sînt de nepătruns! suspină ofițerul medic, 
făcîndu-și cruce. Cui îi pasă dacă ai sau n-ai cap? Contează să fii apt 
pentru serviciu. Și-n fond, la ce-i trebuie cap unui soldat german? Încă 
din prima zi de cazarmă i se spune să înceteze de-a mai gîndi. Mai bine 
am lăsa judecata în seama cailor. De-aia le-a dat Dumnezeu un cap 
așa mare. Dar, totuși, ce fac eu la Broscoiul? 

— Vă spun eu, domnule doctor, sughite Porta. Vă îmbătaţi criță 
și le explicați celor prezenți că sînt apți pentru serviciu! 

— Imposibil! protestează doctorul, venindu-și în fire o clipă. Eu 
nu sînt de serviciu și, dacă nu sînt, nimeni nu poate fi declarat apt 
pentru serviciu! Trebuie să mă raportați. Cer să fiu dus în fața Curţii 
Marţiale. Și acum mă voi prăbuși! ţipă el, cu o voce pătrunzătoare, și 
cade fără vlagă peste tejghea. Pe tine te căutam! Miine o să-ți scoatem 
plămânii. Oricum, persoanele inapte pentru serviciu n-au nevoie de 
plămâni, iar tu ești o ruină. 


[6] (germ.) Daţi-vă înapoi! Trenul pornește! (n. trad.) 
[7] (germ.) O, clipă, stai, ești atît de frumoasă (n. trad.) 

— Ridică-te, ticălos beţiv! zbiară barmanul, împingindu-l în 
lături. 

— Isuse și Marie! strigă Porta. Cît tupeu are nemernicul ăsta! 
Ce-i de făcut? 

— Tăiaţi-i beregata, sugerează barmanul pe un ton mieros. 

— Ajunge! urlă Gregor brusc, încheindu-și centura. Ridică-te, 
beţiv notoriu! În picioare! La prima încercare de evadare, vom trage. 

Își armează P-38-ul cu zgomot. Se simte dintr-o dată vioi, şi 
mai comandă o bere. 

— Nu mă lăsați, băieţi! se tînguie ofițerul medic, aruncînd o 
privire pe sub fustele doamnelor patrioate. Arestați-mă! Duceţi-mă la 
spiînzurătoare! Capul ăsta atîrnă prea greu ca să-l mai pot duce! 

— Sună promițător, oftează barmanul întristat. Faceţi-ne tutu- 
rora 0 favoare și luaţi-l cu voi! 

— De ce nu? se învoiește Gregor. Puneţi-l în cătușe alături de 
ceilalți nenorociți. 

— Ce spui? protestează Porta. Nu poţi face una ca asta. sîntem 
opt inși care escortăm patru prizonieri, exact cum scrie în Regulamen- 
tul Armatei. Dacă ai de gînd să-l iei cu tine pe idiotul ăsta, va trebui să 
găsești încă doi oameni pentru escortă. Altfel, o să te trezești în fața 
tribunalului pentru încălcarea regulamentului. Unde-am ajunge dacă 
oricine ar avea voie să adune de pe drum prizonieri în plus? Pînă să 
ne dăm seama ce se petrece, ne transformăm într-un soi de pelerinaj 
sau de cruciadă. 

— Mă ofer gardă suplimentară, spune un Jăger cu mutră de țap, 
ud pînă la piele. Permisia mea s-a terminat acum două zile și, dacă le 
servesc un motiv plauzibil, aș mai putea depăși puţin timpul. 

— Ai armă? întreabă Gregor prozaic. 

— Ia te uită! rage Jăgerul fericit, scoţind o pușcă din spatele tej- 
ghelei. Am și muniţie. Mă îndrept spre frontul din Caucaz. 

— O să dureze ceva pînă acolo, încuviințează Porta. Mai avem 
nevoie de încă un om. 

— Uite-l aici! bubuie o voce dinspre ușă, și își face apariția o 
siluetă de culoarea abanosului, în uniformă Panzer. 

— Ei, a capitulat Africa? întreabă Porta uimit. De unde dracu 
ai mai apărut și tu? 

Pe chipul tuciuriu se ivesc niște dinţi albi. 

— Sînt neamțţ. Stabsgefreiter Albert Mumbuto, 11 Panzer Abteilung. 
Tatăl meu a fost gornist la Statul Major din 2 Leibhusaren Regiment. 
A dat mîna cu Prinţul și l-a văzut pe Kaiser. Acum sînt transferat la 
Regimentul 27 Panzer. 

— Ăștia sîntem chiar noi, rînjește Porta bucuros. Îţi urăm un 
călduros „bine-ai venit”, negrule! Acum știm ce-i de făcut. Arestaţi-l 
pe doctor! 

— Hai încoace, pui de tîrfă! urlă Micuţul, fixind cătușele pe 
încheieturile doctorului într-o manieră cu adevărat americană. Ești 
arestat, meștere, așa că încetează să mă mai provoci de-acum înainte! 

— Doamne Sfinte, Doamne Sfinte! intonează ofițerul medic, 
împreunîndu-și mîinile și ridicîndu-le spre cer în semn de rugăciune. 
Izbucnește într-un hohot de rîs. Hai să mergem, băieți. Acum sîntem 
cu toții apți pentru serviciu. Iar eu sînt un mare porc, admite el cu 
sinceritate de beţiv. 

Cînd escorta cotește pe Gipsstrasse, începe să zbiere spre un 
cuplu care moţăie: 

— Hei, voi ăia doi! Hei! Vreţi să-l cunoașteţi pe doctorul Alfred 
Hiitten? A nu fi confundat cu vărul lui, doctorul Oskar Hiitten, care e 
un veterinar beţiv și un fel de păgîn! Nu crede nici în Fiihrer, nici în 
Sfinta Treime! 

— Stăpînește-te, păduchiosule! mîrîie Gregor iritat. Dacă nu, o 
să te pomenești cu nasul făcut ţăndări. 

— Just! Just! domnule Oberjăger, zimbește ofițerul medic fără 
vlagă, încolăcindu-se în jurul unui stîlp. 

— Haideţi să-l lăsăm în parc, propun eu după ce, într-un târziu, 
am reușit să-l desprindem de pe stîlp. Își ridicase piciorul în dreptul 
lui, ca un cîine. Un Feldwebel din Luftwaffe ne urmărește cu interes. 

Ofiţerul medic îl salută. 

— În sfîrșit, iată-te! strigă el fericit. Anglia e ruinată? E spă- 
lată acum de Marea Germanie? Cei de la Luftwaffe sînt niște tipi de 
toată isprava, decretează el puţin mai tîrziu, ținîndu-și braţele întinse 
și imitînd un avion. Reichsmarschallul primește cele mai importante 
ordine ale Germaniei. Făcute special pentru el! 

— Gușile nemțești umflate trebuie să primească și ordine nem- 
țești neumflate, filozofează Porta. 

— Halt! Unde-i duceți pe oamenii ăștia? vine o voce profundă 
din întuneric. Printr-o ușă mică din spatele bisericii Erlâseri8 apare 
un preot militar corpolent, cu boneta pusă invers. 

— Răspunde, omule! Răspunde! 

— Prizonieri, escortă, stai! comandă Gregor, cu o expresie nefe- 
ricită pe față, de parcă ar regreta deja întîlnirea cu reprezentantul 
spiritual al serviciului. Părinte, escortăm cinci prizonieri de la cazarma 
Panzer la închisoarea garnizoanei. 

— Ia te uită! spune preotul militar, încîntat. Deci, vă aflaţi în 
drum spre pușcărie, nu? Cred că o să vă însoțesc. Au mîncare bună la 
popota ofițerilor și, dacă nu mă înșel, azi e zi de fasole brună. Dacă-i 
place cuiva fasolea, să facă un pas înainte să-l împușc! Îşi clatină capul 
cu atîta forță încît îi zboară capela și se rostogolește de-a lungul străzii. 

— E beat! spune Porta cu subînțeles. 

În tentativa de a-și recupera capela, preotul se prăbușește de 
două ori. Cînd, în sfîrșit, reușește s-o înhaţe, o pune de-a curmezișul. 

— Asta pentru inducerea în eroare a adversarului, mărturisește 
el, cu un rînjet viclean. Urmaţi-mă! Conform ordinelor Fiihrerului, vom 
pune mîna pe Fecioara trandafirie, şi acolo le vin eu de hac. Mi se pare 
că te-am mai văzut undeva, nu? i se adresează lui Porta. 

— Sfinţia voastră, să trăiţi! Acum câtva timp am fost ajutorul 
preotului militar de la Divizia 7 Infanterie din Miinchen. Am fost trans- 
ferat, domnule, din cauză că nu eram suficient de credincios! 

— Asta înseamnă că nu crezi în Dumnezeu! bolborosește pre- 
otul, ţinînd în braţe un stîlp. 

— Ba cred, dar numai cînd mi-e frică de ceva! admite Porta. De 
exemplu, atunci cînd dușmanii Germaniei aruncă cu obuze în mine! 
Părinte, domnule, în condiții normale eu nu pot să fac deosebirea din- 
tre om, porumbel, sfint roman și o pisică finlandeză înaripată. Zău că 
nu pot, domnule! 

— Nu, nici eu, murmură preotul, sărutînd înfierbintat stilpul. 
Toţi îl uităm pe Dumnezeu cînd lucrurile merg bine. Că veni vorba, ești 
c-c-catolic sau p-protestant? 


[8] (germ.) Biserica Mîntuirii (n. trad.) 

— Păi, părinte, domnule, s-ar putea spune că sînt cîte puţin din 
fiecare. Adică sînt ceea ce-mi priește pe moment, recunoaște Porta cu 
prudenţă. 

— Îmi place! Chiar îmi place! ride preotul regimentului, punînd 
mîna pe umărul lui Porta în semn de prietenie. Tocmai am fost la 
episcop. Vaticanul se interesează de mine. Se va întîmpla un lucru 
neobișnuit. S-ar putea să pot face ceva pentru tine, Obergefreiter. Te voi 
transfera la se-serviciul mi-militar re-religios. Ar fi mare păcat ca un 
om ca tine să se piardă pe altarul nenorocit al Vaterlandului. 

— Sînt de acord, șoptește Porta, făcînd rapid semnul crucii. 

— Hai, ce mai stai! zice preotul, repezindu-se la un inamic ima- 
ginar. La dreapta, stîinga-mprejur, înainte marș! Cunoașteţi drumul! La 
Fecioara din Bergstrasse. 

— Sfetnicii religioși care vorbesc despre prietenie nu sînt demni 
de încredere, spune Albert îmbufnat, pe cînd se îndepărtează de preot. 

În timp ce mărșăluim pe lîngă gardul viu din Stadt Park, un Halt 
răsunător bubuie în dimineaţa liniștită. De după gard apare bustul 
unui Oberst, în manta și cu bonetă pe cap. Terorizat, Gregor aproape 
că-și scapă automatul. Liniștea nopții e întreruptă de zgomote stra- 
nii, care seamănă cu icnetele pasagerilor de pe un vas, după ce au fost 
loviți cu toții de rău de mare. Vin dinspre preot, care se descotorosește 
de tot ce-a consumat la popota Regimentului 5 Panzer. Și nu e puţin. 

Gardul se termină și se profilează, ca un T-34, un Oberst călare 
pe un cal brun. Calul pufnește în dreptul lui Porta, închizînd un ochi, 
ca și cum ar spune: „Fii atent la ce va urma!” 

— Ce dracu-i aici, cocină de porci? zbiară Oberstul furios, lovin- 
du-și cizmele de călărie cu cravașa. 

Gregor se împiedică și salută pocnindu-și călcîiele. 

— Domnule Oberst! Permiteţi să raportez, domnule! Cinci prizo- 
nieri și o escortă în drum spre pușcărie, domnule! Toţi încătușaţi, așa 
cum scrie în Regulament, domnule! 

— Deci ne întîlnim din nou, domnule Oberst urlă preotul fericit, 
împingindu-l la o parte pe Gregor, ca pe un gunoi. Ce mai face soția 
dumneavoastră, domnule, încă mă mai iubește? Sper s-o văd în curînd 
la spovedanie, domnule! 

Risul său zgomotos răsună pe întreaga stradă. 

— Ești beat, omule! mîrîie înfundat Oberstul. 

— Prostii. Insultaţi distincția mea spirituală. Se repede la Oberst, 
folosind cravașa ca pe o sabie. Vezi cum te porţi! O să te tai ca pe un 
Sauerkraut, să știi. Să nu crezi că mi-e frică de o caricatură de Oberst 
numai fiindcă stă cocoțat pe o mîrțoagă! Sînteţi amindoi niște pocitanii! 

— Puneți-l în lanțuri, ordonă Oberstul cu o voce tunătoare. Micu- 
ţul se repede la preot, ca un urs polar înfometat, și-l trîntește la pămînt. 
Zăpada murdară împroașcă cizmele bine lustruite ale Oberstului. 

Calul nechează și se ridică în două picioare în semn de pro- 
test. Oberstul alunecă într-o parte, dar se salvează prinzindu-se de 
gitul calului. Calul se cabrează din nou, dar de data asta Oberstul se 
dezechilibrează și cade, cu un plescăit, direct în mocirla lingă care se 
află Micuţul și preotul. 

— Bunvenit la noi acasă, chicotește preotul și salută. Tremurind 
de emoție, Gregor îl ajută pe Oberst să se ridice. 

Nimeni nu bagă de seamă că Porta îi dă calului o palmă peste 
crupă, și animalul o ia la galop prin parc, sărind gardul. 

— Permiteţi să raportez, domnule! Calul a dezertat, să trăiţi! 
zbiară Porta, pocnind de două ori din călcîie. 

— Prindeţi-l! ordonă scurt Oberstul. 

Escorta și prizonierii se împrăștie cu toţii în întuneric căutînd 
calul care dă un ocol și se întoarce la Oberst. E cît pe ce să-l lovească 
damblaua. Cînd își pune boneta, își dă seama că e plină de noroi. 

Micuţul stă în fața lui, cu mîna la bonetă, gata să raporteze. 
Apucă să spună doar Herr Oberst, dar e întrerupt de un răget de furie. 

Abia după ce se aruncă în șaua calului, Oberstul pare ceva mai 
detașat. Se apleacă în față peste gâtul calului și-l privește fioros pe preot, 
care a rămas în noroi și vorbește singur. 

— Puneţi-l în lanţuri! ţipă Oberstul. A atacat un ofițer prusac! 
Puneţi-l în lanţuri! repetă el, arzind de dorința răzbunării. 

— Herr Oberst, să trăiţi! Permiteţi să raportez, domnule! Nu mai 
avem lanţuri, să trăiţi! trimbițează Micuţul. 

— Atunci legaţi-l! tună Oberstul. Și șterge-ţi expresia asta timpă 
de pe faţă, omule! Tu, Obergefreiter! Tu! urlă el la Micuţul. 

— Permiteţi să raportez, domnule! M-am născut cu ea, să trăiţi! 
Psihopaţii Armatei m-au declarat ţicnit, domnule, în 1938, din ordinul 
domnului general de cavalerie Knochenhauer, căruia i-am fost ordo- 
nanţă! Permiteţi să raportez, domnule, era comandantul Corpului 10 
Armată, Hamburg, să trăiţi! 

— Îl cunosc foarte bine pe generalul Knochenhauer, strigă 
Oberstul, mîngîind calul pe grumaz, ca și cum el însuși ar fi fost gene- 
ralul. Trebuie că erai un soldat ticălos dacă n-ai mai rămas la generalul 
Knochenhauer! 

— Permiteți să raportez, domnule! Domnul general și cu mine 
am avut niște probleme, să trăiţi! zîmbește supus Micuţul. 

— Totuși, ce fel de om ești tu? mîriie Oberstul, înclinîndu-se și 
mai mult peste gâtul calului, pentru a-l privi pe Micuţul mai de aproape. 

— German, domnule! Sînt german! Asta sînt, domnule! rage 
Micuţul, și izbește cu furie pușca de caldarîm, provocînd o ploaie de 
scîntei. 

— O să mai auzi de mine, îl ameninţă Oberstul, cu o ură nereţi- 
nută. Îşi strunește calul și se afundă în parc. 

— Ce naiba ne facem acum? întreabă Gregor, uitindu-se cu îngri- 
jorare după Oberst, care se pierde în ploaie. 

— Acum s-ar putea spune că ai probleme, admite Porta sumbru. 
Un Oberst de la caralii ţi-a ordonat să-l arestezi pe preot și să-l alături 
celorlalți prizonieri. Trebuia să protestezi. Acum ești în pom. Nu poți 
să-l iei cu tine, fiindcă ai mai avea nevoie de încă doi oameni pentru 
escortă și ai încălca Regulamentul Armatei. O să-ţi pierzi gradele și 
dacă scapi fără doi ani la Germersheim, poți să te consideri norocos. 
Un Oberst ţi-a dat ordin să-l arestezi pe preot. Dacă n-o faci, se cheamă 
că refuzi să-l execuțţi. Asta te-ar putea costa capul, fiule! 

— Și-atunci, ce dracu ar trebui să fac? se tînguie Gregor cu tris- 
tețe. Blestemă ziua în care a fost numit subofițer și a fost ales comandant 
de escortă. Ajutaţi-mă să ies din treaba asta, continuă el. 

— Bine, dar numai acum, zimbește larg Porta, deși nu-mi place 
prea mult să mă amestec în deciziile unui subofițer. 

— Lasă flecăreala! izbucnește Gregor, plin de speranță. Spune-mi 
ce să fac. 


19 


ÎNCHISOAREA OGPU 


— Pînă să se ivească Oberstul călare, preotul regimentului ţi-a dat 
un ordin. Ţi-a zis să luăm Fecioara trandafirie din Bergstrasse. Preotul e 
ofițer de Stat Major, echivalent în grad cu un maior, iar nesupunerea 
la ordinul lui te-ar putea costa mult. 

— Pentru numele lui Dumnezeu, ce să fac în cazul ăsta? întreabă 
Gregor aproape plîngînd, simțind că-i fuge pămîntul de sub picioare. 
Un prizonier nu-i poate ordona comandantului de escortă, mai ales 
să intre într-o crîșmă. 

— Cred c-ai avut multe probleme cînd te-ai născut! reflectează 
Porta. Nu pricepi? Încă nu l-ai întîlnit pe Oberst, cu calul lui cu tot. 

— M-am prins! răspunde Gregotr, și ochii îi sticlesc ca și cum ar 
întrevedea o scăpare. Ne ducem direct la Fecioara trandafirie cu preotul 
și ne mai trăscănim puţin. Apoi plecăm și îndeplinim ordinul Oberstu- 
lui, adică îl arestăm pe popă. Cît timp stăm la Fecioara, mai facem rost 
de cîțiva inși pentru escortă. 

— Spui tot timpul „noi”, remarcă Porta cu mirare. Tu ești tipul 
care trebuie sa îndeplinească ordinele. Tu duci marmita, nu noi! Tu 
ești șeful! 

— Slavă Domnului că nu sînt subofițer, oftează Albert, dezve- 
lindu-și dinţii albi. E foarte periculos! 

— Ești apt pentru serviciu, zbiară ofițerul medic prin întuneric, 
zornăindu-și amenințător cătușele. 

— Ţine-ţi gura, cretinule! bufnește Micuţul, și-l izbește în ceafă 
cu patul puștii. 

— Prizonieri și escortă, marș forțat! comandă Gregor cu o voce 
care trădează faptul că nu-i mai pasă de ceea ce se va întîmpla. 

Preotul regimentului conduce coloana, ţinindu-și cravașa pe 
umăr ca pe o sabie. Din cînd în cînd se oprește din mărșăluit pentru 
a face cîțiva pași de dans. De cîte ori trece pe lîngă un civil, își scoate 
capela de pe cap cu un gest de curtoazie. 

— E vulgar să bei băuturi spirtoase, declară ofițerul medic cu un 
rînjet drăcesc. Să nu crezi că poţi fenta prima linie a frontului, spune 
el întorcîndu-se către Wachtmeisterul de artilerie. Chiar dacă ficatul 
tău burdușit se mărește și stă să crape, tot o să te declar apt pentru 
serviciu! Îi dă negrului un ghiont în spate. Vrei să-l cunoşti mai bine 

pe doctorul Alfred Hiitten? Ai ocazia acum. Aș putea să te trimit la 
o dezalcoolizare care te-ar transforma într-un german alb ca zăpada. 
Reichsfiihrerul SS a hotărît că toată lumea trebuie să devină ariană. Cei 
care au nasul coroiat trebuie să și-l îndrepte. Oricum, Herr Schwartz, 
tu cum ai făcut rost de culoarea asta?! 

— Hai, vraciule, termină, mârîie Albert, trăgindu-i un pumn ofi- 
țerului medic, care reușește totuși să se ferească. 

— Flăcăule, oricum ai fi, negru sau alb, tot o să te întorci pe front! 

— Trăiți toți după voia Domnului și veţi ajunge în Rai, intonează 
preotul, rotindu-și cravașa în jurul capului. 

— Preoţii sînt exact ca picioarele femeilor, rînjeşte Porta. Îţi 
promit neîncetat ceva mai bun cu cât vei ajunge mai sus! 

— Ucideţi-mă, cere preotul cu o expresie sacră pe chip. Așe- 
zaţi-mi capul într-un par, lingă biserica garnizoanei. Întotdeauna mi-am 
dorit să devin martir. Cade în genunchi în faţa unui indicator de oprire 
a tramvaielor și-l mîngâie tandru. Ne vom revedea, dragul meu Coper- 
nic! Vocea sa baritonală răsună în întreaga piață. 

— Ăsta gîndeşte cu curul, murmură Gregor resemnat. Emil Afu- 
risitul va scoate un pluton întreg de martiri din el cînd l-o prinde în 
pușcărie. 

Deodată, ofițerul medic își încolăcește brațele în jurul Micuţului 
și începe să-l lingă pe faţă ca un cîine emoționat. 

— Credeam că ai murit, camarade. Te prefaci al dracului de bine, 
da te-am dibuit. Tu ești tipul care o punea cu cadavrele din capela de 
la Klagenfurt. Scoate-ţi pălăria cînd vorbești cu un academician, bol- 
borosește el, azvirlind pe jos casca Micuţului. 

— Ia-ţi labele împuțţite de pe casca mea! rage Micuţul furios, 
ridicîndu-și casca. 


Pălăria mea are trei dungi, 
Trei dungi are pălăria mea..., 


cîntă fericit ofițerul medic, încercînd să facă niște pași de charleston. 
Picioarele i se împleticesc și se prăbușește. 

— Alea jacta est, anunţă preotul cu voce tare, pe cînd pătrunde 
în fruntea escortei la Fecioara trandafirie. 

— Nu se poate, murmură barmanul, scăpînd din mînă două 
căni pline. larăși nenorocitu-ăla de popă! 

Asemenea unei haite de lupi înfometați care pornesc la atac, 
preotul se năpustește asupra unui porc afumat, cu garnitură de Sauer- 
kraut și găluște. Nu folosește cuțit și furculiță, ci pur și simplu lopătează 
mîncarea cu ambele mîini. 

Barmanul se ia cu mîinile de cap. 

— Doamne, ajută-ne, că ăsta halește tot. Aici era o porţie pentru 
șase inși. Ce le mai dau acum pușcăriașilor? 

— Spune-le să-l înfulece pe popă, sugerează Porta practic. Ne 
descurcăm noi și fără el! 

— E îngrozitor tipul ăsta, geme barmanul. Cele șapte plăgi ale 
Egiptului sînt contopite într-una singură! Nu există vreo popotă de 
ofițeri din zona militară Brandenburg care să nu se teamă de o vizită 
de-a lui. Se spune că odată a cinat cu Reichsmarschallul și, pînă să-și 
termine oaspeţii aperitivele, el a înfulecat tot ce era pe masă, inclusiv 
florile alea timpite pentru decor. Altă dată i-a stricat trenulețul electric 
lui Herr GOring, după ce l-a umplut cu carne de porc. La celălalt capăt al 
liniei erau trei bucătari, care tăiau purcei de lapte, îi puneau pe frigare, 
bucată cu bucată, și-i încărcau în vagoane. Cînd trenul a pornit, tipul 
a golit vagoanele. După ce a terminat, trenul era atît de unsuros, încât 
le-a luat trei săptămîni specialiștilor să-l pună din nou la punct. Se mai 
spune că tot din cauza lui, indirect, Luftwaffe a pierdut Bătălia Angliei. 

— Minunată mîncare, spune preotul, bătîndu-i pe barman pe 
umăr cu un gest amical. 

— Mă bucur că ţi-a plăcut, răspunde acesta acru. 

— Poate i-ar mai fi trebuit niște găluște, dar nu mă pling. Car- 
nea de porc a fost bună. Pariez că ai afumat-o acasă. Ești un șmecher, 
dragă barmane. Știu totul despre afaceri din astea. În curtea din dos 
ţii în mod ilegal niște porci, nu-i așa? Cînd mai tai vreunul? Aș vrea să 
trec şi eu pe aici. După asta, fac cinste cu un rînd de bere și șnaps cu 
alune. Chelner, trece totul pe nota de plată, ca de obicei. 

— Beţivanul ăsta lunatic mă dă gata, șoptește barmanul dezolat. 

— Atunci de ce nu-l arunci în stradă? întreabă Porta. O cizmă 
bine plasată în fundul lui sfînt, și zboară imediat afară. 

— Nu se poate, suspină barmanul din rărunchi. L-aţi auzit doar. 
Știe despre porcii ascunși, și singura șansă ar fi să-i trimită cretinii ăia 
de englezi o bombă în cap. Spune încontinuu că de mîine va începe o 
viață nouă și-și va plăti toate datoriile, dar e un mincinos. 

— Da, da. Toţi avem necazurile noastre, spune Porta. Am cunos- 
cut un șef de gară, Herr Leo Birnbaum, care ţinea gara principală din 
Bamberg. Un individ amabil, înţelegător, dar cu o mare slăbiciune pentru 
pahar. Bea gin olandez cu bere și cîteodată bere cu șnaps Bummerlunder. 
În ajun de Anul Nou, se hotăra ca de la 1 ianuarie să fie un bun cetăţean, 
și mai ales treaz. Se trezea după petrecere întotdeauna pe trei ianuarie, 
așa că era deja prea tîrziu și trebuia să aștepte următorul 1 ianuarie. 
Cînd Căile Ferate Germane aveau probleme, păreau a fi inventate ca 
să se poată distra el. „Plauen, nod de cale ferată!” striga el uneori cînd 
trenul ajungea în gara lui. Cînd călătorii se îmbulzeau, încercînd să 
coboare, zbiera la ei și-i întreba încotro au pornit-o și dacă nu știu să 
citească. Pe indicatoare scria Bamberg, nu? Ar fi putut să scape pînă 
și de o acuzaţie de crimă, pentru că socrul lui fusese frizerul Fiihrerului 
pînă în 1933, iar acum era Gauleiter local. 

Dar toate astea au durat pînă-ntr-o zi, cînd nici chiar Gaule- 
iterul frizer nu l-a mai putut salva. S-a întîmplat la scurt timp după 
ce a început să mănînce heringi săraţi. Îi spusese cineva că ajută la 
trezirea din mahmureală. În ziua de 21 februarie, cu puţin înainte de 
ora unsprezece, cred, toate au început să meargă pe dos. Șeful de gară 
Birnbaum stătea pe peronul cinci, cu un steag verde în mîna stîngă și 
cu unul roșu în dreapta, mestecînd un hering sărat, cînd văzu cu sur- 
prindere că trenul de marfă 109 vine la peronul trei, în loc de peronul 
cinci. A fluturat cu gesturi ample ambele steaguri: „109, 109! Ce căutați 
la peronul ăla?” 

Trenul își vedea însă de drum. S-a repezit peste șine, fluturînd 
în continuare steagurile. Pe peronul trei, a călcat pe o pălărie veche și 
slinoasă, pierdută de cineva, și a alunecat chiar între două vagoane cu 
petrol, aparținînd Regimentului Panzer 35, Bamberg. Frinarul din ulti- 
mulvagon a încercat să-l înșface. Asta a fost o greșeală! Herr Birnbaum 
s-a apucat de braţul frinarului, trăgîndu-l și pe el sub vagoanele-cisternă. 
Roţile din față i-au tăiat foarte elegant capul șefului de gară Birnbaum, 

în timp ce roțile din spate i-au tăiat capul tot atît de elegant frinarului 
Schultze. Mai neplăcut a fost pentru al doilea, care a avut necazuri la 
slujbă și nu a devenit niciodată salariat permanent. 

A fost un sfîrșit scîrbos. Rareori un accident vine singur. Doamna 
Amanda Grimm, o femeie de serviciu, stătea pe peronul doi, sprijinin- 
du-și bărbia ei germană în coada măturii și întrebîndu-se unde au 
dispărut cei doi funcționari. După ce a trecut trenul de marfă, privea 
plictisită spre șine, cînd a văzut capul șefului de gară Birnbaum făcîn- 
du-i cu ochiul. A scos un răget nemţesc de groază. 

„Șeful de gară și-a pierdut capul”, urlă ea și se repezi în biroul 
telegrafistului. Acesta, crezind-o beată, i-a tras cîteva palme peste față, 
gest pentru care l-a raportat mai târziu. În tot cazul, ea era un anga- 
jai civil și, în momentul respectiv, se afla la datorie, ceea ce putea fi 
demonstrat prin prezența măturii din mîna ei. Dar nu s-a terminat 
totul aici. Raportul a fost trimis la Kripo și un funcționar cretin a scris 
pe dosar „omucidere”, fiindcă un alt conţopist tembel notase cu creion 
roșu: „Cazul nr. 2988-41—Decapitarea șefului de gară”. Pînă la urmă, 
dosarul a ajuns în biroul unui detectiv mai rezonabil care aștepta pensi- 
onarea și nu mai era interesat de vreo avansare sau de rahaturi d-astea. 
Totuși, povestea nu s-a încheiat nici aici. În aceeaşi noapte, RAF! a 
bombardat Bambergul. Bineînțeles că intenționau să ciuruiască Miin- 
chenul. Și-au dat seama de chestia asta mai tirziu, cînd unul dintre ei 
a făcut o aterizare forțată. Individul de la Kripo care avea de soluţionat 
cazul a fost lichidat în timpul raidului aerian, în vreme ce se relaxa 
la Gîsca strimbă. 

Cazul a fost dat apoi unui alt Kripo. Un tînăr cu o minte de 
funcţionar german adevărat. Îşi începea fiecare cercetare cu un hohot 
de rîs atotștiutor, explicîndu-le martorilor că declaraţiile mincinoase 
nu vor face decît să le îngreuneze situația, după care, în final, tot vor 
spune adevărul. 

S-a lins efectiv pe bot cînd a văzut scris: „Decapitarea șefului 
de gară”. În sfîrşit, iată ce aşteptase! Marele caz care i-ar fi putut aduce 
avansarea în funcția de inspector RSHAI!|. Și-a tras borul pălăriei pe 
ochi, a îmbrăcat haina de piele și s-a pus pe treabă. 


[9] (engl.) RAF—Royal Air Force: Aviația Regală Britanică. (n. trad.) 
[10] (germ.) RSHA—Reichssicherheitshauptamt: Cartierul General al 

„Mărturisește, a mirîit el către doamna Amanda Grimm, femeia 
de serviciu. O să regreţi dacă minţi!” 

A fost interogată de atîtea ori, încît în final a luat-o razna și 
a ajuns să creadă că ea însăși l-a împins sub tren pe șeful de gară. A 
semnat cîte o declarație în cele opt locuri necesare. Nu mărturisea însă 
că l-a omorît pe frînar. 

„Nici măcar nu l-am cunoscut”, se apăra ea. 
„Nu trebuie să cunoști oamenii ca să-i omori, i-a explicat tînărul 
Kripo, pe un ton prietenos. Soldaţii fac chestii din astea în fiecare zi!” 

N-ar fi trebuit să spună niciodată așa ceva. Tocmai atunci sosi- 
seră trei inși, cu pălării pe ochi, să-l interogheze pe telegrafistul gării 
în legătură cu alt caz. Femeia de serviciu li s-a plins că tipul de la Kripo 
i-a făcut criminali pe soldații germani. Au tăbărit toţi trei pe tînărul 
detectiv și aproape că l-au sfîșiat în bucăţi. De aici a început o altă 
serie de nenorociri. Telegrafistul își ţinea mîna pe comutator, gata să 
oprească expresul de Eger și să dea cale liberă trenului de la Miinchen, 
dar preocupările tipilor cu pălării l-au iritat și a avut o scăpare. Expresul 
de Eger și-a continuat mersul cu viteza maximă. Trenul de Miinchen 
n-a luat-o pe linia care trebuia și telegrafistul a-nceput să zbiere. Ăia cu 
pălăriile erau atît de preocupaţi să-și cotonogească colegul care insul- 
tase onoarea marelui soldat german, încît nici măcar n-au remarcat 
urletele. De fapt, erau obișnuiți cu așa ceva. N-au observat nici cînd 
telegrafistul a înghițit banda de telegraf ca să înlăture orice dovadă. 

„O'să se întimple chiar acum!” a prorocit el, uitîndu-se pe fereas- 
tră cu interes. 

Expresul 044376-—2, tras de două locomotive, dintre care una 
mergea invers, venea duduind din depărtare. Se apropia de gară învă- 
luit într-un nor de fum. Din vagonul de poștă au zburat două baloturi 
cu VOlkischer Beobachter, ce conţineau ultimele vești despre „întărirea 
frontului” și „retragerea strategică”. 

Telegrafistul a închis ochii, a căscat gura, așteptînd ciocnirea 
celor două trenuri în plină viteză. Izbitura s-a produs la borna două- 
zeci și doi. 


Siguranţei Reichului. (n. trad.) 

Expresul de Eger părea să-și croiască drum prin rapidul de Miin- 
chen cu niște sunete nemaiauzite. În stil tipic nemţesc, totul a devenit 
extrem de complicat. 

Ăia cu pălăriile au uitat complet pentru ce veniseră. S-au făcut 
repede nevăzuțţi, dar nu le-a folosit la nimic. Au fost descoperiți, învi- 
nuiți și ei de producerea accidentului, dar cu puţin noroc n-au fost 
acuzaţi de sabotaj. Altfel, i-ar fi spînzurat de două ori. Așa, s-au ales 
cu gîturile lungite numai o dată. Telegrafistul n-a vrut să facă cunoș- 
tinţă mai îndeaproape cu justiția germană. A sărit în aer cu gară cu tot, 
folosind explozibilul depozitat acolo pentru a distruge totul înainte 
de sosirea inamicului. Femeia de serviciu gradul doi a făcut și ea în 
așa fel încât să scape de mîna legii. S-a ascuns într-un dulap în care 
telegrafistul își ținea marfa de contrabandă. Cînd a dinamitat gara, a 
zburat cu tot cu dulap. 

— Arăţi ciudat, barmane. Doar nu ţi-o fi rău? întreabă Porta ser- 
viabil. Sau poate n-ai fost în stare să mă urmărești cu atenție? De fapt, 
încercam să-ți spun că prea mult alcool strică. Știu un tip care ţinea un 
birt. Se numea Oskar Schieben și era copil găsit. L-au găsit pe pragul 
unei uși din Schiebenstrasse și l-au botezat după numele străzii. Deci, 
tatăl a făcut rost de un băieţel adorabil, pe care l-a crescut cu ajutorul 
unei tinere chinezoaice. În fiecare seară îi dădea copilului un pahar 
de Bummerlunder ca să adoarmă. Cînd puștiul a făcut doi ani, timp 
în care n-a fost niciodată cu adevărat treaz, a fugit de-acasă. Ei bine, a 
hoinărit ce-a hoinărit, după care s-a așezat pe trotuarul de lingă Tier- 
garten, exact în dreptul chioșcului de cîrnaţi. N-a priceput nimeni cum 
a putut un copil să ajungă atât de departe. Probabil pentru că avea sînge 
de chinez în vine, spuneau unii. Oricum, după cîteva ore, oamenii l-au 
observat și, bineînțeles, s-a ivit și cineva de la Schupo. 

„Ce-i cu tine aici, micuțule>” l-a întrebat copoiul cu un glas pri- 
etenos, dar cam fals. 

„Pu-pu”, a răspuns băiatul, repetînd replica. 

Și-n orice caz, asta era tot ce știa să zică. 

Copoiul s-a înfierbîntat. 

„Vorbește germana, sau te arestez!” 

„Pu-pu”, făcea băiatul, care, după asta, bineînţeles că a fost arestat. 

L-au dus la Alex, l-au judecat și, în final, a ajuns într-o celulă. 

S-ar fi putut întîmpla chiar să-l și uite acolo, pentru că n-au avut cum 

să-i facă fișă de intrare. Vă dați seama că nu puteau să scrie numele 

„Pu-pu” pe un document important al poliției germane. Dar, neprimind 

obișnuita porție de Bummerlunder, puștiul a început să orăcăie. Stab- 

swachtmeisterul Schlade, un adevărat neamţ, a deschis ușa celulei și 
s-a zgâit îndelung la el. 

„N-ai citit regulamentul închisorii? E interzis să cînţi și să vor- 
bești cu voce tare! Strict interzis!” 

Copilului nici că-i păsa. El voia Bummerlunder. Au trimis după 
psihiatrul închisorii și treaba a început să se pună în mișcare... 

— Ce s-a întîmplat, chelner? Se pare că mai ai puţin și te sufoci! 
spune Porta compătimitor, luîndu-și singur un pahar cu bere. 

— Nu, nu mai vreau să aud nici un cuvînt în plus! Nici despre 
poliţie, nici despre altceva, bilbiie barmanul, punîndu-și mîinile la 
urechi. Nu mai pot să suport... Simt c-o iau razna! 

— Razna sau nerazna, ești apt pentru serviciu. Contează pe 
chestia asta, ticălos nenorocit! proclamă ofițerul medic cu voce tare. 

Peste puţin timp îl întreabă pe preotul regimentului dacă vrea 
să aibă de-a face cu el. 

— Domnule, ești beat, spune preotul. 

— Eroare! Tu ești beat, părinte. Dar nu-ţi folosește la nimic. Să 
știi că tot ești apt pentru serviciu. Cară-te pe front să fii împușcat! Ar 
putea un cîine să ajungă în rai? întreabă el după o pauză scurtă, cu o 
privire ciudată. 

— Cererea trebuie făcută la episcopul din Miinster. Va fi privită 
cu seriozitate, răspunde preotul. Va beneficia și de recomandările mele. 
Nu uita de ștampile! 

— La dracu, nu pot să mai suport tot rahatul ăsta! ţipă Gregor. 
Devine exagerat de zelos: Prizonieri, escortă! În formaţie, adunătură de 
neisprăviți! Prizonierii la mijloc! Dacă deschide vreunul gura, îi sparg 
fața! Distracţia s-a terminat! Sîntem din nou soldați! 

În vreme ce plecăm de la Fecioara trandafirie cîntînd fericiţi, 
cîțiva dintre noi se împiedică pe trepte. Preotul se cațără pe un stîlp 
și începe să latre. Ne spune că e lup. 

— Uitaţi-vă la mine cum zbor! urlă el triumfător, aterizind cu 
un pleoscăit în mocirlă. 

Gregor ne ordonă să ne încolonăm pentru numărătoare, însă ne 
schimbăm mereu locurile și nu reușește să treacă numerele în catastif. 

— Trebuie s-o iau mereu de la capăt, oftează el nefericit. Ne tot 
înmulțim de parcă am fi iepuri. 

— Lasă-mă pe mine să număr, se oferă Porta, serviabil. Dar nici 
el nu poate să pună cifrele în ordine. Se duce înapoi în cârciumă și iese 
cu o cretă de biliard. Fiecare om trebuie să-și facă un semn cu creta 
pe botul cizmei stîngi și apoi să meargă înapoi la Fecioara trandafirie 
pentru a nu încurca numărătoarea. Preotul strică toată treaba, fiindcă 
face cîte un semn pe amîndouă cizmele. 

Gregor simte că plesnește de furie și începe să se dea cu capul 
de perete. 

Apoi, Porta are o altă idee. Să i se ofere fiecăruia cîte o halbă 
plină cu bere, pe care s-o bea și s-o așeze goală în spatele tejghelei! 
De data asta, Micuţul e cel care compromite tentativa numărătorii, 
luîndu-și cîteva halbe în plus, în vreme ce alții le scurg pe-ale lor de 
ultimele picături. 

Gregor renunță la încercarea de a mai ţine evidenţa. E dimineață 
de-a binelea cînd mărșăluim pe Podul Spree din Kronprinzen Ufer și 
auzim din depărtare o fanfară militară. 

— Un cîntec! ordonă preotul regimentului, și începe cu voce tare: 


Willst du mich noch einmal sehen sollst du nach dem Bahnhof 
gehen 
In dem grossen Wartesaal, sahen wir uns zum letzen Mal...L!. 


— Aranjaţi-vă echipamentul, îndreptaţi-vă căștile! ordonă ner- 
vos Gregor. Pentru numele lui Dumnezeu, străduiți-vă să arătaţi cît de 
cît a soldați germani! Micuţule, saltă-ți carabina, o cari de parcă ai fi 
un braconier deșelat. 

— Ce se aude? bolborosește Albert, și un riînjet dement îi trece 
peste fața ca de smoală. Vine Adolf? 


[11] (germ.) De vrei să mă mai vezi o dată,/Vino să ne-ntîlnim la gară,/În sala 
mare de așteptare/Unde ne-am văzut ultima oară (n. trad.) 

— Mai rău, geme Gregor. Vine noua gardă. Mărșăluiesc direct 
încoace și cîntă Badenweiler, marșul Fiihrerului. 

— Cest le bordel! aruncă indiferent Legionarul. 

— Probabil că sărbătoresc ceva, zice Porta. O retragere victori- 
oasă, aproape sigur! 

— Ce-ar fi să ne aciuim la Jandarmul șchiop pînă ce trec? propune 
Micuţul practic. E pe-aici pe undeva. Trecem repede pe lingă popicăria 
aia idioată și intrăm imediat la Jandarm. 

— Prea tirziu, declară Porta. Cerul se va prăbuși asupra noastră. 

O fanfară de infanterie, condusă de un tambur-major, își face 
apariția triumfal de după colț. Toată strada e invadată. 

— Treci la atac, fiule, sugerează Porta. Tu ești comandantul unei 
escorte militare care duce prizonieri în lanţuri. În conformitate cu 
Regulamentul Armatei, ai cale liberă înaintea lăutarilor ăstora. Fanfara 
e cea care trebuie să facă loc! Tu trebuie să oprești doar cînd e vorba 
de unități grele motorizate. 

— Bine, bine, dar fanfara cîntă Badenweiler, intervine Heide. Chiar 
și unitățile grele motorizate trebuie să se oprească. Scrie foarte clar în 
Regulamentul Armatei, în partea destinată fanfarelor militare. 

— Sfintă Fecioară, ce să fac? geme Gregor disperat. 

— Să cîștigi timp, îl sfătuiește Porta. Ordonă ca prizonierii și 
escorta s-o ia înapoi pe Podul Spree. Astfel, n-o să poţi fi acuzat că n-ai 
respectat traseul. Și nici ăștia din fanfară n-o să poată spune că le-ai 
ieșit în cale! 

— Tu as raison!!7] intervine Legionarul. 

— Dar nu putem să mărșăluim înapoi o veșnicie! se înfurie Gre- 
gor, privindu-l furios pe Porta. 

— Nu, sigur că nu, explică Porta calm. Imediat ce vor termina 
marșul lui Adolf, o să poţi trece primul, împreună cu escorta. Te duci 
înainte ca-n brînză și, dacă acritura aia de tambur-major nu se dă în 
lături imediat, o s-o ia pe coajă. Poate așa o să-nveţe să respecte drep- 
turile escortelor din Marea Armată Germană aflate la datorie. 

Brusc, pare că un virtej pătrunde în mijlocul fanfarei. Două pisici 
terorizate ies zburînd pe o ușă, cu trei buldogi pe urmele lor. Una dintre 


[12] (fr) Ai dreptate (n. trad.). 

ele se aruncă în spinarea gornistului, care se împiedică de propriile 
picioare și scapă instrumentul din mîini. 

Două goarne de regiment se prăvălesc peste tubă, cînd cea- 
laltă pisică o zbughește printre picioarele muzicanţilor, vînată de cei 
trei cîini. Animalele ţișnesc afară și se amestecă iar printre picioarele 
oamenilor, provocînd o panică de neînchipuit. 

Cu totul inexplicabil, ofițerul medic face rost de o baghetă și 
începe să-i dirijeze pe toboșarii și flautiștii care mai sînt încă în picioare. 
Aceștia îl urmează automat, și imediat izbucnesc primele măsuri din 
interzisul Salus Caesari nostro Guillermo. Tamburul-major se dezmeti- 
cește și, șocat, oprește marșul interzis. 

Ofiţerul medic se repede la el cu bagheta dirijorului, iar tam- 
burul se apără cu mînerul de argint al bastonului său. 

— Gregor, ești comandant de escortă și trebuie să pui capăt tără- 
șeniei ăsteia! spune Porta. Prizonierii sînt sub paza ta. Mă tem că ești 
obligat să-l arestezi pe tambur pentru că ţi-a lovit un prizonier. 

— Nu pot, nu pot, mi-ajunge! plînge Gregor disperat. Mai bine 
nu mă mai nășteam. 

— Dar totuși nenorocirea s-a produs, declară Porta îngîndurat. 
Hai s-o ștergem de-aici pînă n-apucă ăștia să se dezmeticească. 

— Prizonieri, escortă, înainte marș! răcnește Gregor, cu tonul 
disperat al unui condamnat la moarte. 

— Jos cu ei! strigă preotul regimentului, năpustindu-se spre 
grupul rămas în picioare. 

Înspăimâîntaţi, soldaţii din noua gardă se dau la o parte. 

Ne năpustim ca un val mâînios în timpul fluxului. După ce-o 
cotim pe Lehrterstrasse, chiar lingă terenul de fotbal, Micuţul răcnește 
fioros și se strimbă ca și cum îl stăpinește o durere cumplită. Se aruncă 
pe asfaltul înzăpezit și urlă ca un nebun. 

— Pentru numele Domnului, ce s-a mai întîmplat? întreabă 
Gregor cu o privire sălbatică și cu groaza întipărită pe chip. 

— Ştiu șmecheria asta! mîriie cu răutate ofițerul medic. Nu mai 
simula, omule! Ești apt pentru serviciu! 

— Cătușele mele, cătușele mele! ţipă Micuţul ghemuindu-se. 

— Cătușele tale? întreabă Porta prostește. 


30 


Cursă cu obstacole către pușcărie 


— Cătușele mele, cătușele mele, îmi retează boașele! geme el 
sfișietor, zvircolindu-se pe cimentul ud. 

Cînd îi scoatem pantalonii, misterul se clarifică. Își ducea cătu- 
șele așa cum văzuse el că făceau polițiștii americani în filme. Fără să-și 
dea seama, îi alunecaseră înăuntrul pantalonilor, unde s-au închis 
brusc, apucîndu-i boașele. Zbaterile lui le-au întărit și mai mult strîn- 
soarea. Trece ceva timp pînă cînd Porta reușește să-i găsească cheia și 
să-l elibereze, astfel încât escorta să-și poată continua drumul. 

— Dominus vobiscum! se adresează preotul unui grup de oameni 
zgribuliți dintr-o stație de tramvai. 

Miaună ca o pisică și-i cere ofițerului medic să-l castreze, pentru 
a nu cădea cumva în păcat dacă va întîlni o femeie ușoară. 

Sare pe o bancă și începe să zbiere spre terenul de fotbal: 

— Toţi morţii, imediat la raport la preotul diviziei pentru ultima 
împărtășanie și pentru stropirea cu apă sfinţită! Rudele trebuie să 
suporte cheltuielile. 

— Îl împușc pe nenorocitul ăsta, să știți! făgăduiește Gregor ferm, 
împingindu-l pe preot de pe bancă. 

— Am și făcut-o! zice Porta, apăsînd pe soneria de la poarta 
închisorii garnizoanei. 

— Ce te-a apucat, omule? Vrei să dărîmi toată închisoarea cu 
zbirniitul ăsta? se oțărăște furios Wachtfeldwebelul. 

— Herr Feldwebel, să trăiţi! Permiteţi să raportez, domnule! Sîn- 
tem puțin cam grăbiţi, domnule! spune Porta pocnindu-și călcîiele. Am 
întârziat destul de mult, să trăiţi! Ni s-a ordonat să luăm prizonieri noi 
pe tot drumul prin Berlin. Ultimul prizonier ni l-a dat chiar Standort 
Kommandantul. 

— Dar duhniţi cu toții mai rău ca o crișmă, mormăie 
Wachtfeldwebelul. 

— Ordine, să trăiţi, numai ordine! declară Porta. Oriunde am 
ajuns, ni s-a ordonat să ocupăm berării, baruri, hanuri, orice se nimerea. 
Cunoaștem atît de bine Regulamentul Armatei încât nu putem risca să 
nu executăm ordinele, indiferent dacă sînt tîmpite sau nu. 

— Nu puteţi să mă prostiţi, intervine ofițerul medic, privin- 
du-l tăios pe Wachtfeldwebel. M-am săturat de simulacrul vostru. Toţi 

sînteți apți pentru serviciu, absolut toți! Căraţi-vă pe front ca să puteţi 
fi împușcați! 

— Da' chiar că ţineţi curat pe-aici! apreciază Porta, uitîndu-se 
la doi prizonieri care stau în genunchi și lustruiesc podelele. Chestiile 
astea-i plac unui soldat. Nu vezi prea des un prag atît de bine lustruit. 
Slugile tale folosesc vax obișnuit, sau din depozitele de provizii ale 
închisorii militare? 

— După ce bat de trei ori în ușă și-o deschid, șoptește Wachtfel- 
dwebelul, nu intrați mărșăluind, ci zburaţi pur și simplu înăuntru, și 
nu care cumva să uitaţi să vă ţineţi degetele de la picioare în spatele 
dungii albe de pe podea. Dacă n-o să faceţi așa, Hauptfeldwebelul o să 
vă strivească ca pe niște viermi și-o s-ajungeţi să vă mîncaţi propriii 
hemoroizi. 

— Știm, Herr Feldwebel, să trăiţi! strigă Porta sigur pe el. Noi am 
mai fost aici. Așadar, deschideţi porțile iadului! 

Ușa zboară în lături, escorta pătrunde zornăind în încăpere și 
se aliniază în spatele liniei albe. 

Gregor dă raportul cu așa o viteză încît transformă întreg dis- 
cursul într-un cuvint interminabil. 

Chipul Hauptfeldwebelului așezat la birou degajă o răutate bes- 
tială, care l-ar îngrozi chiar și pe un erou de război. 

În timp ce ne măsoară unul cîte unul, ochii îngropaţi în osînză 
îi lucesc mișelește. 

Își trece o mînă păroasă, ca de maimuţă, peste ţeasta complet 
cheală și rămîne cu privirea pironită asupra Micuţului, ca și cum nu 
și-ar crede ochilor. 

— Pentru numele lui Dumnezeu, cum de-ai fost recrutat cu fața 
asta atît de pocită? întreabă el, mormăind. 

— Permiteți să raportez, Herr Hauptfeldwebel, să trăiţi! rage 
Micuţul, privind ţintă un portret al lui Hitler, sînt membru al familiei 
Frankenstein, să trăiţi! 

— Îţi baţi joc de mine? se zbîrleşte ameninţător Hauptfeldwebelul, 
ridicîndu-se pe jumătate de pe scaun. 

Fără să mai aștepte vreun răspuns, urlă: 

— Prizonieri, stinga-mprejur! Pas alergător! Bineînţeles, preo- 
tul regimentului se împiedică de propriile-i picioare. Întins pe podea, 

sprijinindu-se într-un cot, cu bărbia în palmă ca un îngeraș, începe 
să cînte un psalm: 


Elvine înfometat, obosit și slab 
Împovărat de îndoieli. 
Nu fi mînios... 


— Omul ăsta e beat criță, constată Hauptfeldwebelul, ridicîndu-se 
complet de pe scaun. Ce înseamnă asta? 

— Permiteți să raportez, domnule, se repede Porta, pocnind de 
trei ori din călcîie. Să vă spun cum a fost, domnule, cum a ajuns preotul 
aici! Noi nu-l văzusem niciodată înainte, domnule, pînă în clipa în care 
a apărut din întuneric și ne-a ordonat să intrăm la Fecioara trandafirie, 
unde avea datorii pentru ceea ce consumase acolo, să trăiţi! Apoi a 
sosit Standort Kommandantul pe un roib și ne-a ordonat să-l arestăm 
pe preot și să-l luăm cu noi, domnule. Permiteţi să raportez, s-a mai 
întîmplat odată ceva asemănător, să trăiţi, cu o escortă ce ducea niște 
prizonieri spre închisoarea Garrison din Miinchen. Acești nefericiți 
mărșăluiau pe Leopoldstrasse cînd le-a apărut în faţă un cal negru 
care-l purta pe generalul de infanterie Ritter von Leeb. Pe cealaltă 
parte a străzii, era Oberveterinărul doctor Schobert, care cînta cîntece 
porcoase, domnule. Generalul-comandant le-a ordonat să-l ia cu ei și 
pe lăutarul ăla veterinar. Asta am făcut și noi, domnule, pentru că un 
ordin e un ordin, așa cum un șnaps e un șnaps, să trăiţi! Dar cînd au 
intrat pe Leopoldstrasse, a apărut un alt cal, unul roșu, cu șeful de Stat 
Major al Corpului 7 Armată, Oberstul von Wittsleben, în șa. Calul ăsta 
era cu adevărat austriac; slujise în Regimentul 2 Husari, dar de cînd 
Austria a revenit la Marele Imperiu German, să trăiţi, s-a reîntors și 
regimentul în Armata Germană. Șeful de Stat Major înhățase doi Gefre- 
iteri din Regimentul 40 Infanterie, domnule, pe care i-a surprins într-o 
conversaţie de înaltă trădare. Și ei au fost predați sărmanei escorte... 

Hauptfeldwebelul scrișnește din dinţi atât de tare încît e o mare 
minune că nu-și scrîntește fălcile. Ochii încep să i se miște sălbatic 
în orbite. 

— Permiteți să raportez mai departe, domnule, continuă Porta, 
aproape fără suflu, pentru această escortă necazurile nu se sfirșiseră 

încă, să trăiţi! Tocmai mărșăluiau elegant prin Maria Theresien Platz, 
cînd s-au ivit doi soldaţi alergînd, de parcă le-ar fi pîrlit o flacără fun- 
durile, domnule. S-a auzit un zgomot prelung dinspre Brutarul de Aur, 
unde un Leutnantţopăia în jurul ușii batante ca și cum ar fi primit un 
șut în fund, să trăiţi! Ei bine, totul începuse de la Stabszahlmeisterul Zorn... 

Hauptfeldwebelul inspiră adînc de două-trei ori, apoi începe să 
ragă. Cuvintele îi ţișnesc de pe buze atît de repede, încît e imposibil 
să înţelegem ce spune. Într-un târziu, cînd își recapătă stăpînirea de 
sine, se prăbușește înapoi în scaunul care scîrțiie în semn de protest. 

— Tu, taci odată! îi aruncă el lui Porta. Mă aduci în pragul nebu- 
niei. Sporovăiești mai rău ca un stol de păsări. Nici măcar nu mai pot 
să-mi urmăresc gîndurile. Pe toți dracii, ce-are de-a face cu mine escorta 
voastră din Corpul 7 Armată? Acum sîntem la Berlin. Nu mă interesează 
ce s-a întîmplat la Miinchen. Mă cac pe Miinchen și pe Corpul 7 și-ţi 
ordon și ție același lucru! 

— Îmi pare rău, să trăiţi! N-am nici un rahat disponibil în 
momentul de față, domnule, zimbește Porta amical. 

— Te-a trimis cumva aici chiar diavolul în persoană? se răstește 
Hauptfeldwebelul, spumegînd. Poate că tocmai tu, domnule Obergefreiter, 
ai fost atunci prizonier la Miinchen, nu? 

— Să trăiţi, chiar că nu, domnule! N-am avut de-a face cu escorta 
respectivă. N-am fost nici în gardă și nici prizonier n-am fost. Am auzit 
prima dată de chestia asta cînd un Feldwebel a venit să se spovedească 
la Wehrkreis-Pfarrer Weinfuss. Pe-atunci eu eram ajutorul preotului 
de-acolo. Asta se-ntimplă cu Divizia a 7-a, din Miinchen, să trăiţi! Că 
veni vorba, acolo... 

Hauptfeldwebelul izbește cu pumnii în masă atât de tare încît 
hîrtiile, stilourile și tot restul ne zboară pe lingă urechi. 

— Dacă mai scoţi o vorbă, te string de gât, ameninţă el cu un 
glas răgușit. 

După o scurtă pauză, întreabă trist: 

— De ce-mi povestești toate astea? 

— Ei bine, să trăiţi, ca să poată înţelege domnul Hauptfeldwebel 
de ce l-am adus cu noi pe preotul regimentului. 

— Documentele prizonierilor! intervine Hauptfeldwebelul, tri- 
miţindu-i lui Porta o privire ucigătoare. 

Palid și tăcut, Gregor îi înmînează cîteva acte. 

Cei patru prizonieri „regulamentari” dispar în adîncurile închi- 
sorii garnizoanei. Un timp, liniștea domnește în birou. Îl privim pe 
Hauptfeldwebel, faimosul Emil Afurisitul, iar el se uită lung la noi. Echi- 
pamentul din piele scîrțiie. Paturile puștilor se freacă de podea. O muscă 
se instalează pe mapa de pe birou și-și curăţă aripile. Toată lumea se 
zgiiește la muscă. 

Porta deschide gura de parcă ar vrea să spună ceva, dar renunţă. 

Faţa neagră a lui Albert, rotundă ca o minge de fotbal, se lumi- 
nează de un zimbet larg. 

— La ce dracu' riînjești, omule? tună Emil Afurisitul. Nu-i așa 
că te crezi iar în Africa, gata să halești cîțiva misionari amăriți? Închi- 
de-i botul! În Germania se rîde numai la ordin. Ai priceput? Spune-mi, 
cum dracu ai ajuns să porți uniforma Marii Germanii? Din cîte știu eu, 
Fiihrerul a spus că toţi negrii sînt niște Untermenschen, exact ca și jidanii. 

Albert se uită rugător la Porta, care-i sare imediat în ajutor. 

— Permiteți să raportez, domnule. Albert, să trăiţi, nu e cu ade- 
vărat negru, domnule. E doar un negru al Reich-ului. Tatăl lui a fost 
Wachtmeister la Husari. Pot să explic totul. E o poveste lungă... 

— Oprește-te! Fără explicaţii! urlă Emil Afurisitul, cu o privire 
terorizată. Vreau și actele celorlalți prizonieri. Hai, omule, scoate-le 
odată! Doar nu-ţi închipui că poţi să aduci pe oricine aici. Nu, eu nu 
primesc aici fără documente corespunzătoare nici măcar pe un ucigaș 
care i-a tăiat beregata propriului său general. 

— Permiteţi să raportez, domnule, îl asigură Porta, documentele 
sînt pe drum. Vor veni de azi încolo prin poștă, să trăiţi! Permiteţi să 
raportez... cînd ne-am întîlnit cu calul roib și cu Standort Kommandan- 
tul, domnule, Oberstul... 

— Nu vreau să mai aud nimic, nici despre cai, nici despre vreun 
Obersti M-ai înţeles, Obergefreiter? Încetează să-mi mai ceri permisi- 
unea! Încetează să mai raportezi! Mă scoţi din minţi! Documentele! 
Documentele! 

— Permiteţi să raportez, domnule, tocmai în legătură cu ele 
voiam să vă spun... 

— Nu, nu, nu! suspină Emil Afurisitul, prăvălindu-se disperat 
peste birou. 

— Ceva de băut, să trăiţi, zimbește Porta prietenos, întinzindu-i 
Hauptfeldwebelului un pahar cu apă. Emil Afurisitul îl înșfacă exact ca 
un om care se îneacă și se agaţă de-o scîndură. Înghite apa, scoţind 
niște zgomote de joagăr. Deschide sertarul biroului și scoate un pistol 
militar pe care-l pune în faţa lui, pe birou. 

— Obergefreiter, știi ce-i ăsta? 

Porta se apleacă înainte și cercetează cu interes pistolul. 

— Permiteți să raportez, să trăiţi, este un Walther, domnule, 
model 38, să trăiţi! Am și eu unul la fel, să trăiţi! Scoate de la cingătoare 
pistolul bine uns și-l ațintește spre Emil Afurisitul. Hauptfeldwebelul 
începe să clipească nervos. 

— Lasă chestia-aia, se bilbiie el, apărindu-se cu mîinile. Ar putea 
să se descarce! 

— Permiteţi să raportez, treaba asta s-a mai întîmplat, domnule. 
A păţit-o un Wachtmeister de cavalerie la închisoarea de la Padeborn. 1 se 
spunea Piticul, fiindcă așa și arăta, să trăiţi! Ei bine, domnule, individul 
a fost împușcat de un Obergefreiter de cavalerie din 4 Schiitzeregiment, 
domnule. Obergefreiterul tocmai îi arăta Wachtmeisterului arma sa 08, 
așa cum facem noi acum, să trăiţi! 

Nici chiar ofițerii din formațiunile JAG n-au fost în stare să-și 
dea seama cum s-a descărcat pistolul, dar cumva s-a întîmplat, iar 
Wachtmeisterul de cavalerie a murit ca un cîine, domnule. Pe distanţe 
mici, să trăiţi, pistolul 08 sapă o gaură adîncă într-un om, domnule, 
așa cum poate să facă și un P-38, dacă înţelegeţi ce vreau să spun. Aș 
putea să vă demonstrez, să trăiţi, dacă... 

— Dă pistolul la o parte, ţipă Emil Afurisitul disperat. Vreau să 
terminăm odată cu cazul ăsta, fără să mai amestecăm cai, colonei sau 
pistoale. De ce se află aici preotul și ofițerul medic? Tu să taci, Obergefre- 
iter, îl ameninţă el pe Porta. Nu vreau să te mai aud vorbind niciodată. 
Nici chiar dacă noi doi vom fi singurii supraviețuitori la sfirșitul răz- 
boiului! Aș prefera să vorbesc singur. Răspunde tu, Unteroffizier! rage 
el către Gregor. 

Dar Gregor e pe cale să facă o criză de nervi și nu e în stare să 
articuleze decît niște sunete ciudate. 

Emil Afurisitul începe să tremure. Se pocnește disperat peste 
frunte cu ambele miîini. 

— Isuse, losife, Marie şi Sfintă Treime! În ce am intrat? Am înne- 
bunit sau totul e numai o închipuire? 

— Permiteţi să raportez, să trăiţi, tună Micuţul cu o voce adincă 
de bas. Permiteţi să raportez cum ne-a ordonat Standort Kommandantul 
de la Moabitt-Berlin să-l arestăm pe preotul regimentului, domnule, și 
să-l luăm cu noi, fiindcă a văzut că ne îndreptam spre pîrnaie. Standort 
Kommandantul spunea că-i va telefona comandantului închisorii și va 
discuta cu el în legătură cu preotul, să trăiţi! 

— Dar pentru ce să-l arestez? se tinguie Emil Afurisitul. Trebuie 
să știu cum să-l înregistrez. Nu pot să completez o fișă cu: „Primit 1 
preot de regiment”. Aici e închisoare prusacă, nu birou pentru bagaje! 

— Cu permisiunea dumneavoastră, să trăiţi, preotul regimentu- 
lui l-a insultat pe Dumnezeul german, minte nepăsător Micuţul, care 
urmărește plin de interes cum Emil Afurisitul mizgălește febril for- 
mularele de intrare în pușcărie. 

— Foarte bine, mormăie satisfăcut Emil Afurisitul, în vreme ce 
stiloul îi alunecă mai departe pe foi. Nimic altceva, sper! 

— Numai puţină defăimare la adresa Fiihrerului, face Micuţul, 
oftînd din rărunchi. 

— Timpitule, nu puteai să spui asta direct? tună Emil furios. 
Acum va trebui să schimb formularul, iar asta nu se poate face decât 
în prezenţa a trei persoane de încredere. Nu e o chestie foarte simplă 
în Germania de azi. Toată lumea știe că insulta la adresa Fiihrerului 
trece înaintea insultei aduse lui Dumnezeu! Începe să șteargă cu dis- 
perare, face o criză de nervi și se apucă să roadă dosarul cu formulare 
de intrare. Cheamă gardianul și îi ordonă să-l ducă pe preot în celula 
210, în aripa ofițerilor. 

— Dominus vobiscum! răsună din depărtare binecuvîntările 
preotului. 

— Şi cu ăla de-acolo ce-i? întreabă Emil Afurisitul, arătînd spre 
ofițerul medic. 

— Permiteți să raportez, să trăiţi, răsună vocea Micuţului. Doc- 
torul e aici din propriul său ordin. 

— Sfinte Dumnezeu german! exclamă Emil. Unde vom ajunge 
dacă un neamţ poate să se aresteze pur și simplu singur? Va trebui să 
construim cel puțin o mie de pușcării noi! 

— Ia stai așa! Am eu grijă de tine, vociferează ofițerul medic. 
Acolo unde mă aflu eu n-au ce căuta simulanții. Tu, Hauptfeldwebel, tu! 
Ești apt pentru serviciu! 

— Permiteți să vă explic, intervine brusc Porta. Obergefreiter Cre- 
utzfeldt are niște pete pe creier, să trăiţi! A fost odată pocnit de un cal. 
Auitat să vă spună că ne-am întâlnit cu Majorul von Ott, comandantul 
activ al Wachtbatallion-ului Berlin. El ne-a ordonat să-l luăm pe doc- 
tor cu noi, domnule, pentru că a deranjat corpul de gardă și, încălcînd 
regulamentul, a luat bagheta dirijorului de fanfară și a pus fanfara să 
cînte muzică interzisă. 

— Am auzit eu ceva în legătură cu asta, oftează Emil Afurisitul, 
clătinînd din cap. O să-l coste scump! 

— Permiteți să raportez, să trăiţi, continuă Porta impasibil, a 
fost odată un farmacist de campanie din Corpul 8 Armată, din Viena. 
Voia să dirijeze detașamentul fanfarei regimentului Hoch und Deutsch- 
meister. Ei bine, domnule, asta l-a costat scump și pe farmacist. Nici 
măcar n-a apucat să... 

— Mai tacă-ţi gura, Obergefreiter! La dracu și cu farmacistul și 
cu Viena! rage Emil Afurisitul, trîntindu-și pistolul pe birou. Dacă nu 
primesc azi documentele, vă trag pe voi la răspundere. Ce să fac cu pri- 
zonieri fără formulare de intrare? Va trebui să-i țin aici o veșnicie, pînă 
o să-ncepem cel de-al treilea război mondial. Dacă nu sînt înregistraţi, 
cum să-i lichidăm? Nimeni n-o să-i poată chema la interogatoriu și 
astfel n-o să mărturisească nimic, deci nu pot fi deferiți Curţii Marţi- 
ale. Bietul Emilo să rămînă pentru totdeauna pe cap cu ticăloșii ăștia 
arestați ilegal. Vă dați și voi seama c-aș putea să intra la apă. Osă mă 
pomenesc tras la răspundere de vreun Kriegsgerichtsrat pentru arestarea 
ilegală a personalului Armatei. Și în cazul de față e vorba de un ofițer. 

Scoate un oftat de disperare și se afundă în propria-i osînză. 
Porta suspină o dată cu el. 

— Permiteţi să raportez, domnule, trăim niște vremuri grele și 
nemiloase. Un război mondial aduce întotdeauna greutăți. 

— Ai perfectă dreptate, admite Emil Afurisitul resemnat și îi 
ordonă gardianului să-l ducă pe ofițerul medic în celula 209. 

— Are voie să citească? întreabă gardianul, un Gefreiter din Vină- 
tori, cu o expresie incredibil de tembelă. 

— Nu, lua-m-ar dracu, a citit mai mult decât suficient cînd își 
dădea examenul de diplomă. Nu pot să-i înghit pe studenții ăștia îngîm- 
fai și semidocţi pe care-i ține cineva de mînă și cînd se duc să se pișe. 

— Îmi permiteţi, domnule, începe Porta, șugubăţ, a fost odată 
un profesor de medicină care... 

— Slăbește-mă, explodează Emil Afurisitul, sau te-nchid și pe 
tine. Să te ferească Sfîntul s-ajungi în pușcăria mea. Dracu e un copil 
nevinovat pe lingă mine! 

— Permiteți să raportez, să trăiţi, reia Porta. 

— Afară cu voi! tună Emil, lovind cu pumnul în birou. Roagă-te 
la Dumnezeu să nu ne mai întîlnim vreodată. 

— Hauptfeldwebel-ul ăsta al vostru e sărit de pe fix, îi mărturisește 
Porta Gefreiter-ului conțopist, în timp ce se îndepărtează duduind pe 
coridor. Prima dată spune că i-ar suride să mă bage după gratii, apoi 
mă ameninţă disperat să nu cumva să ne mai întîlnim din nou. 

— Nu cred că ai fi foarte încîntat după ce l-ai cunoaște cu ade- 
vărat pe Emil Afurisitul, replică gardianul cu o privire sumbră. Cînd 
ţi-o trage un șut în cur, o să te căci printre dinţi tot restul vieții! 

— Sintem recunoscuţi ca cea mai dură pușcărie militară. Nu 
numai în Marea Germanie, ci și în întreaga lume, se împăunează con- 
țopistul cu trufie. 

— Nu e nici pe jumătate atît de cruntă, iar în comparaţie cu 
închisorile din trecut, asta e total nevinovată. 

— N-ai mai vorbi așa dacă ai fi înăuntru, fornăie Gefreiterul 
conţopist, zimbind disprețuitor. Nu-i vorba doar că zbiară la tine și te 
cotonogesc pină-ți înghiți măselele. Ai fi foarte șocat, probabil, să te 
ardă cu ţigara, să-ți smulgă unghiile sau să-ți zdrobească boașele cu 
ciocanul, nu-i așa? 

— Apoi ajungi la Heuberg, exclamă gardianul cu un hohot sata- 
NiC, și sfîrșești în grajduri. Acolo te răstignesc ca pe un șnițel, te acoperă 
cu făină și sare, apoi aduc niște capre cu limba aspră să te lingă! În 
felul ăsta mori de rîs! 

— Bleah! Greţoasă treabă, urlă Porta cuprins de scîrbă. L-ar putea 
face chiar și pe un japonez să i se strepezească dinții. Ar fi trebuit să 
trăiţi în Evul Mediu, cînd Biserica practica vinătoarea de vrăjitoare și de 
eretici. Pe atunci te puneau să calci pe smoală încinsă și sa bei fier topit. 

După ce au renunțat la chestiile astea, te ciupeau peste tot cu cleștele 
înroșit în foc. Apoi îți smulgeau limba și-ţi scoteau ochii. Ajunseseră 
pînă-ntr-acolo încît legau patru cai de braţele și picioarele nefericitului 
și, cînd acesta ajungea bucăţi, oamenii înțelegeau că trebuia să fi fost 
vinovat. Am auzit că atunci cînd femeile erau convinse că practicau 
cu adevărat vrăjitoria și că încheiaseră un pact cu diavolul, ţipau de 
parcă aveau cuțite sau vătraie înfipte în spinare. Dar povestea nu se 
sfirșea nici după ce mărturiseau. O, nu! Îi tăiau mărunt și fixau bucă- 
țile pe stilpii de lîngă biserică sau de lîngă sala comunală, ca exemplu 
pentru ceilalți ticăloși. Oamenii care au trecut prin așa ceva ar spune 
că Gestapoul e o adunătură de sugari. Pe-atunci era o problemă foarte 
complicată să te vezi mort. Astăzi, ţi se taie capul sau te-alegi cu gâtul 
lungit de-o fringhie, și totul se termină imediat. Pe vremuri, înainte 
să-ți umble la cap, îţi smulgeau un deget, pe urmă o mînă, un picior, 
sau poate braţul. 

Porțile masive ale închisorii se trîntesc în urma noastră cu zgo- 
mot ca de tunet. 

Ne tîrim pe stradă în zornăit de carabine. 

— Trebuie să fie tare greu pentru Emil Afurisitul, rostește Albert 
oftînd din greu. Fără nici un fir de păr în cap. Cred că se simte foarte 
singur. Nimeni nu iubește un om chel. Spuneți-mi și mie, de exemplu, 
cine-l iubește pe Mussolini? 

— Nuvă bateţi capul cu asta! Tipii cu chelie sînt aproape întot- 
deauna dați dracului, spune Porta. 

După ooră ne alăturăm din nou companiei, iar escorta e pusă pe 
liber. Începe alarma și întreaga cazarmă vibrează de forfota oamenilor 
preocupați, grupîndu-se pentru plecare. Regimentul trebuie să plece pe 
front. Mărșăluim, companie după companie, pînă la gara de mărfuri. 

Închise-s toate porțile-ndurării 
Și aspru, dîrz, oșteanul fără milă. 
Cu iadu-n suflet, ca iarba va cădea. 


William Shakespeare 


Atac de infanterie 


Încalecă pe un scaun și-și folosește pistolul-mitralieră 
drept coasă, măturînd cu el prin întreaga încăpere. Tencuiala și 
mizeria adunată de-a lungul anilor explodează din pereți. 

Feldwebelul din Pionieri e luminat de focul de la gura 
țevii automatului și rămîne o fracțiune de secundă neclintit. 
Apoi se prăbușește pe spate, de-a curmezișul mesei pe care zac 
găini proaspăt tăiate. Ploaia de gloanţe îl ciuruiește și trupul 
i se contorsionează violent. Cade la podea, trăgind după el și 
găinile. 

Rusul rînjește și viră în armă un încărcător plin. Fără 
îndoială, se simte foarte bine, ca toți aceia care pot ucide fără a 
fi pedepsiți. 

— E amuzant să ucizi, spune SD-istul din 
Sonderthommando. 

Se pare că o mare parte dintre oameni are aceeași părere. 
În noi toți zace un diavol, și războiul îl scoate la iveală uimitor 
de repede. Rusul se răsucește, gata să se prăbușească din fotoliu. 
Automatul scuipă în direcția ușii în momentul în care dau 
buzna un locotenent din Pionieri și un subofițer. Locotenentul 
parcă plutește deasupra pămîntului. Cînd gloanţele îi sfărimă 
genunchiul, picioarele îi filfiie ca cele ale unei sperietori bătute 
de vint. Ceilalţi doi soldaţi sînt azvirliţi de perete. O clipă, totul 
arată ca o explozie dintr-o fabrică de vopsea. 

Albert și Gregor trag simultan. După trosnetul 
Kalașnikovului, P-38-urile răsună ca niște pistoale cu aer 
comprimat, cu totul diferit. Rusul se clatină, lovit în umăr. Apoi 
în stomac. Scoate un răget și începe să alunece. Următoarea 
rafală îi smulge jumătate din cap. Se prăbușește, avînd 
picioarele încă sprijinite pe fotoliu. Altă baltă de sînge! 

— Ticălos dement! spune Albert, ștergindu-și sudoarea 
de pe fața neagră și lucioasă. La dracu'! Ne-ar fi putut omori pe 
toți! 

— Găinar! exclamă Porta. Oricum, n-o să mai lichideze 
pe nimeni de azi înainte. Hai să dăm o raită prin casă, pentru 
orice eventualitate. 

Din greșeală, Micuţul împușcă o pisică de pe un pervaz. 
— Porc împuțit! se-nfurie Porta. 
Nu mai discută cu Micuţul tot restul zilei. 


Bătrînul îi întîmpină pe noii recruți și le explică răbdător ceea 
ce n-au învăţat la centrul de instrucție. 

— Fiți atenţi, spune el cu o voce răgușită, scuipînd în zăpadă 
un jet de zeamă de tutun. Îşi umezește buzele și sloboade o șuierătură 
lungă și pătrunzătoare. De îndată ce veți auzi așa ceva—culcat! Una 
cu pămîntul. Ăștia sînt micii diavoli de care trebuie să vă păziţi. Sar 
în țţăndări. lute la pămînt, dacă nu vreţi să vă atîrne măruntaiele pînă 
sub cizme. La zgomotul ăsta, spune el—și scoate un sunet supt, gijiit, 
care amintește de frînele unui tren de marfă—fugiţi în adăpost ca 
iepurii. Gropile individuale nu vă pot adăposti suficient. Băieţii trag 
în plin. Și dacă staţi într-o groapă individuală, plouă cu pămînt peste 
voi pînă vă îngroapă! 

Reproduce sunetele tuturor tipurilor de obuze și bombe, apoi 
le repetă pînă cînd e sigur că noii-veniţi le pot recunoaște. 

— Şi mai e un lucru pe care trebuie să-l învăţaţi, copii! conti- 
nuă el. Fugiți! Fugiți ca dracu' de repede! Fugiţi mai tare ca un iepure 
urmărit de glonţ! Puteţi fugi din calea obuzelor cît vă ţin picioarele, și 
nu uitaţi, dacă sînteţi în HKL!|, ghemuiţi-vă şi băgați-vă capul între 
umeri! Asta dacă vreți să vedeți lumea din nou și să mai ajungeţi acasă! 
Lunetiștii, băiețași—spune el arătînd cu pipa spre șirul de tineri și 
scuipînd iarăși în zăpadă—știu că vi s-a spus că vecinii noștri de peste 
drum sînt doar pe jumătate instruiți. Să uitaţi asta cît puteţi de repede! 
Lunetiștii siberieni sînt cei mai buni din lume! Sînt în stare să zboare 
capul unui iepure de la două sute de metri! 

De-abia s-a crăpat de ziuă. Compania ajunge în linia întîi, și 
două minute mai tîrziu cade primul om, lovit în cap de un glonţ—un 
tanchist de șaptesprezece ani care a uitat ce l-a învățat Bătrînul. Ceilalți 
își privesc înmărmuriți camaradul ucis. Glonțul exploziv i-a smuls fața. 


[1] (germ.) HKL—Hauptkampflinie: linia principală de luptă, linia întâi. 
(n. trad.) 

— Gloanţe dum-dum, rînjește Porta sarcastic. Asta ar trebui 
să vă demonstreze că Ivan nu trage cu gloanţe oarbe! Zdrobesc capul 
unui neamţ cât ai zice pește, nu-i așa? Lăsaţi bravada la o parte și-o să 
trăiţi mai mult. 

— Hei, tu ăla de colo, strigă Micuţul cu o voce tunătoare. Tu, ăla 
cu gîtul-lung. Da, tu! Șterge-ţi expresia aia tîimpă de pe faţă! 

Un tînăr înalt, de șaptesprezece ani, îmbrăcat într-o uniformă 
mult prea largă pentru el, își pocnește călcîiele și salută. 

— Termină cu gimnastica, ordonă Micuţul, trimițind un nor 
uriaș de fum din trabuc. Ia cutiile astea cu muniţie și ţine-te de fundul 
meu. Chiar dacă Ivan te zboară de pe faţa pămîntului cu aruncătorul 
de flăcări, tu să stai tot lîngă mine. Panimaieși? 

— Dar nu pot să le car pe toate șase, Herr Obergefreiter. Am numai 
două miîini, se scuză jenat tînărul. 

— Atunci atîrnă-ți cîteva de boașe, fiule! îi sugerează Micuţul, 
cu un nechezat. Le duci cum vrei, dar le duci. Panimaieși? 

Înspre capătul tranșeei, Heide se umflă în pene. I-a fost încre- 
dințată comanda unei brigăzi și „sindromul terenului de instrucție 
a pus stăpînire pe el își gonește brigada de colo-colo, și răcnetele sale 
pot fi auzite de la o poștă. 

— Julius este şi va fi întotdeauna un porc militar! [1 est con!2l 
spune Legionarul acru. 

— Păi nu știați că s-a născut cu uniformă și cască? întreabă Porta. 
Cînd a ieșit din pîntecele maică-sii, pe 20 aprilie, cînd e desigur și ziua 
Fiihrerului, a sărit la atac cu baioneta și i-a scos maţele moașei, strigînd 
cu înfocare: „Ura!”. Pe urmă i-a crăpat capul doctorului cu patul puștii, 
a salutat și a făcut un duș rece ca gheaţa în vederea pregătirii pentru 
viitoarea sa carieră de subofițer în armata prusacă! 

Rinjind, îl urmărim pe Heide care e pe cale să facă acea criză de 
nervi artificială, specifică oricărui subofițer atunci cînd vrea să trans- 
forme niște civili nevinovați în roboți militari. Julius Heide e un soldat 
arătos, cu umerii drepţi, foarte bine antrenat, blond, cu ochi albaștri, 
periculoși și reci ca gheaţa. 

— Ce duș! strigă Porta dintr-o groapă săpată în zăpadă. N-au 
mai rămas mulți dintr-ai noștri. Acum, încotro te uiţi, vezi fețe noi. 

[2] (fr) E timpit! (n. trad.) 

Nemernicii! Vino-ncoace, Micuţule, să-mi ţii de urît. Niciodată n-am 
putut să sufăr străinii! 

— Nici eu, tună glasul adînc al Micuţului. Dacă ar fi s-o mierlesc, 
aș prefera să fiu împreună cu camarazii mei. Nu mi-a plăcut niciodată 
să-mi amestec sîngele, rahatul și oasele cu niște străini împuțiți. 

În vale se profilează satul sinistru în care vor muri soldați ruși 
și germani, luptîndu-se să-l cucerească. Troienit de zăpadă, seamănă 
mai curînd cu felicitările de Crăciun, și nicidecum cu un loc în care ne 
amenință pericolele. Știm însă foarte bine că rușii s-au ascuns acolo și 
că și-au întărit minuţios apărarea. E primul popas pe Golgota, care duce 
spre culmi și spre închisoarea OGPU. Aceasta tronează amenințătoare 
pe virful celui mai înalt deal, ivindu-se și dispărînd printre valuri de 
zăpadă viscolită. Cărarea urcă spre culmi, unde moartea stă la pîndă. 
Ca să ajungă la uriașa pușcărie, unitățile noastre de luptă trebuie să-și 
croiască drum prin cîteva sate și fortificaţii. 

În această dimineaţă, nu știm că în curînd, și noi, și soldaţii ruși, 
o vom blestema ca și alte mii de prizonieri nefericiți care au detestat-o. 
Cînd se mai domolește ninsoarea, se profilează ca o ameninţare sălba- 
tică, sfidindu-ne cu zidurile masive și cu găvanele ferestrelor. 

— Oare câți or fi închiși acolo? întreabă Porta dus pe gînduri, 
în timp ce privește prin binoclu. Un colos înconjurat de trei pereţi, cu 
multă sârmă ghimpată în virf! N-am mai văzut niciodată o asemenea 
arătare! 

— E o porcărie, nu-i așa? spune Micuţul, impresionat, uitîndu-se 
pe vizorul periscopului. Mă întreb dacă-i vor elibera pe deţinuţi cînd o 
să-ncepem atacul. Sau o să-i încuie și mai bine, așa cum fac ai noștri 
cînd e vorba de-un raid? 

— N-o să le dea drumul, hotărăște Porta. Cînd o să aruncăm 
cu bombe incendiare, îi vor lăsa să se prăjească în propria lor osînză. 

— Or fi și muieri înăuntru? face Albert, lingîndu-și buzele. 

— Bineînţeles, e închisoare pentru bărbaţi și pentru femei, 
explică Julius Heide, care întotdeauna e supărător de bine informat 
în orice domeniu. 

— Şi ce fel de proscriși ai societăţii sînt viriți acolo? întreabă 
Barcelona, conștient de faptul că-l va lovi pe Heide la punctul sensibil. 

— Cum adică proscriși ai societății? Criminali, asta sînt! Deținuți 
politici și criminali notorii care ar trebui împușcați la zid. 

— Nu uita că asta e o închisoare comunistă a Untermenschen. 
Deținuțţii lor politici sînt, într-un fel, aliaţii noștri. Un fel de eliberatori. 

— Trădătorii sînt trădători, spune Heide categoric. Un rus care 
simpatizează cu noi e trădător al țării sale și pentru asta merită să i 
se zboare capul. 

— Ai nimerit-o! exclamă Porta rizind și se ia cu mîinile de cap. 

— În cazul ăsta, ce ne facem cu cei ai lui Vlasov? întreabă Gre- 
gor, zîimbind răutăcios. Le-am dat uniforme și arme ca să ne ajute să-i 
bumbăcim pe-ai lor. 

— Eşti prea prost să poți pricepe ceva! renunţă Heide nervos și 
vrea să-și scoată capul peste marginea blocului de zăpadă. Își amin- 
tește brusc de lunetiști și se retrage fulgerător. Unul dintre clasicii 
noștri s-a exprimat foarte clar: Der Feind liebt den Verrat, aber verachtet 
den Verrăteri5! 

— Ce rahat, se strimbă Micuţul disprețuitor. Toată lumea acceptă 
pe oricine cu condiţia să poarte uniformă corespunzătoare! În Armata 
Germană sînt înrolați suedezi, englezi și rusnaci. 

— Și negri, adaugă Porta, arătîndu-i, vesel, pe Albert, care mes- 
tecă zgribulit o bucată de pîine înghețată. 

— Isprăvește, omule, mâriie Albert jignit. Sînt german pur, să știi! 

— Se poate, zbiară Heide batjocoritor, dar n-o să fii niciodată 
germanic. 

— Sint fericit, mai ales că SS Heini a spus că hindușii sînt totun 
fel de arieni! fornăie Albert, dezvelindu-și dinţii ca un cîine întărîtat. 

— De ce negrii au podul palmelor și tălpile albe? întreabă Micu- 
țul, privind cu interes palmele lui Albert. 

— Păi toată lumea știe de ce, hotărăște Porta, îndepărtîndu-se de 
Albert. Cînd cei din tribul lui au fost vopsiți, stăteau cu toții în patru labe. 

— Ha, ha, ha! izbucnește Albert. Ai umor, omule, zău! Un sunet 
sec și sinistru sfișie aerul. E ca și cum s-ar îndrepta ceva către noi, 
pocnindu-se dintr-o parte în alta în timp ce se apropie, ca într-un tub 
uriaș. Zăpada țișnește în toate direcţiile atunci cînd obuzele mortie- 
relor de tranșee cad în fața noastră. Ecoul exploziei răsună îndelung. 


[3] (germ.) Dușmanul iubește trădarea, dar disprețuiește pe trădător! (n. trad.) 

— Nu e drept! protestează Porta din groapa sa, săpată în zăpadă. 
Noi ar fi trebuit să tragem cu mortierele, nu șleahta aia nenorocită de 
Ivani. Întotdeauna încalcă regulile jocului! 

Un țipăt străpunge întunericul nopţii. Vine din partea cealaltă 
a pîriului îngheţat. Ascuţit și penetrant. Protestul inutil al unui om 
găurit de un șrapnel. Parcă țipătul mai poate impresiona pe cineva... 

Zgomotul înfundat se repetă și e urmat de o explozie cutremu- 
rătoare. Ne ghemuim la pămînt. Ne afundăm în zăpadă. Ăsta e și scopul 
instrucției: să nu te lași ucis prostește de un obuz rătăcit. 

Sintem îngroziți cu toţii. Cel mai greu e pentru tinerii care ajung 
prima oară pe front. 

— La dracu, e foarte frig, mîriie Gregor, încercînd să-și încăl- 
zească faţa cu propria-i răsuflare. Cred că sînt minus o sută de grade. 
Ar putea să-i îngheţe boașele și unui urs polar, împiedicîndu-l s-o mai 
reguleze pe madama ursoaică timp de o lună! 

— Sînt exact patruzeci și trei de grade sub zero, declară Julius 
Heide semeţ. Un soldat german trebuie să suporte temperatura asta. 
Vechii teutoni au avut parte de înghețuri și mai cumplite. 

— Ai fost și tu cu ei? șuieră Gregor, ţțopăind prin zăpadă. 

— Sigur c-a fost! Și Julius, și Fiihrerul lui. Nemţii și-au îmbăiat 
caii în Volga, iar Julius i-a adunat Fiihrerului ţurțurii de pe fund, după 
ce a fost să se cace. 

Porta ride cu atîta poftă încît rușii deschid focul cu rafale de 
pușcă-mitralieră, crezind că ride de ei. Micuţul își scoate sticla de apă 
din sacul de merinde și privește urmele trasoarelor. Trage o dușcă și 
îi întinde sticla lui Porta. 

— „Stalicinaia”, exclamă Porta încântat și duce iar sticla la gură, 
simțind cum votca îi invadează trupul pînă în vîrful degetelor sale 
mușcate de ger. 

— De unde-o ai? întreabă Gregor, pasîndu-i sticla lui Barcelona. 

— Gekados, răspunde Micuţul, cu un zîmbet conspirativ. S-a-n- 
tîmplat să trec pe lingă un depozit Luftwaffe, în care îi mazileau pe trei 
hoți ticăloși din Pionieri. I-au surprins șterpelind o halcă de porc de-un 
metru. Nimeni n-a observat cînd am subtilizat o ladă de trăscău. 

— Şi unde-i restul? întreabă Porta, fără să-și trădeze interesul. 
De obicei, sînt vreo douăsprezece sticle într-o ladă! 

— Aici, chicotește Micuţul, desfăciîndu-și bluza de camuflaj. les 
la iveală unsprezece sticle de votcă, care atîrnă pe el ca portocalele în 
pomul de Crăciun. 

— Sper să nu-ţi trimită Ivan vreo boabă, spune Porta cu răsu- 
flarea tăiată. Ai sări în aer ca un mănunchi de artificii în noaptea de 
Anul Nou! 

— Nu i se va întîmpla nimic inimosului tău amic, spune Micu- 
țul sigur pe el. Oricînd i-aș lăsa în locul meu pe eroii ăia idioţi care ar 
face orice numai să-și vadă numele înscris pe un bolovan din spatele 
cazărmii. 

Feldwebelul Lange din grupul de comandă vine într-un suflet, 
alunecînd pe zăpadă, și se lungește lîngă Bătrinul. 

— Pușcăria asta spurcată e dusă pe apa sîmbetei, pufăie el agitat. 
Ticăloșii de Ivani vin în valuri. Nu pot să iau legătura cu Batalionul 
3. Grupul de comandă e făcut fărime! Lovit în plin! Sînt singurul care 
a reușit să scape. Totul s-a petrecut în ultimul moment. Rusnacii ăia 
cretini erau deja la ușă! 

— Cest le bordel! spune Legionarul, agitindu-se nebunește pe 
lîngă emițătorul radio. Îi aud, dar nu pricep nimic din ce spun! 

— Folosește alfabetul Morse! ordonă scurt Bătrînul. Legionarul 
începe să bată pe clapă. Heide îl ajută. Transmite fulgerător: „Străpun- 
gere rusească. Flancul drept descoperit. Batalionul 2 izolat de flancuri 
și ariergardă. Poziția nu poate fi menținută. Companiile 3 și 5 distruse. 
Terminat.” 

— Fir-ar a dracului de treabă! înjură Bătrînul cu obidă. Așa se-n- 
tîmplă dacă bagi în luptă mucoși instruiți pe jumătate. Acum ce facem? 

Heide scrie febril, apoi îi înmînează mesajul Bătrinului. 

— Sigur, sigur, bombăne Bătrînul, zimbind amar, și trage adînc 
din pipă. Pînă la ultimul om! Pînă la ultimul glonţ! Hai să-i auzim și 
pe cei din celălalt capăt. Puneţi-vă galoșii și pantalonii de tăvăleală, 
băieţi! O să avem oaspeți. Dă-mi-l pe comandant! 

E un zgomot infernal. Pare că cerul și pămîntul s-au deschis, 
scuipînd foc și oțel peste noi. Șenilele tancurilor duduie. Motoarele 
grele sînt ambalate la maximum. Albul orbitor al zăpezii se transformă 
în violet și purpuriu. Orizontul arde în vilvătăi. Albert stă culcat lingă 

mine, afundat în zăpadă. Și-a tras masca de camuflaj peste figură. E 
convins că va fi o ţintă ușoară dacă își arată fața neagră. 

— Doamne, ce n-aș da pe un Heimatschuss!!“l Aș putea scăpa 
de toată mizeria asta odată pentru totdeauna! visează el cu glas tare. 

Puștile-mitralieră de pe ambele părți încep să latre. Gloan- 
țe-trasoare brăzdează zăpada. 

— Ce facem acum, domnule Oberfeld? întreabă tînărul locotenent 
Braun, privind distrat în jur. E comandant de pluton, dar e suficient de 
șmecher ca să-l lase pe Bătrinul să ia singur hotăririle. 

— Atac cu toată compania, răspunde scurt Bătrinul. Trebuie 
să luăm odată satul ăla, și cît mai curînd! Dacă nu, o mierlim cu toții! 

— Imposibil, se tînguie tînărul locotenent. Avem nevoie de 
armament greu ca să-l luăm cu asalt. 

— Nu te mai smiorcăi, Leutnant, strigă fericit Porta. Cînd s-or 
porni mortierele și bășitoarele noastre, Ivan își va lua picioarele la 
spinare cît ai zice pește. 

— Înainte, poruncește Bătrînul, şi se ridică cu automatul pregătit 
și cu grenade atirnate la cingătoare. Mișcaţi-vă fundul și urmaţi-mă! 

Ţișnim înainte și ne afundăm în zăpadă. Asudăm, blestemăm și 
ne croim drum prin iadul alb. Fiecare pas pe care îl facem cere un efort 
inuman. Picioarele ne duc înainte, lăsînd adesea o cizmă în zăpadă. 
Mitraliere grele Maxim se aud lătriînd în sat. Precum combinele, îi 
seceră pe cei din primele rînduri. Trupuri întunecate zac în zăpadă 
ca niște insule singuratice. 

— Vive la mort! urlă Legionarul. 

Pare că zboară peste zăpadă. Atacurile îl scot întotdeauna din 
minţi. Dă buzna înainte ca un arab fanatic. 

Un rus ne privește terorizat dintr-o groapă făcută în zăpadă. 
Automatul Legionarului se pornește să răpăie și rusul se prăbușește 
într-o baltă de sînge. 

Micuţul avansează ca un bivol turbat. Înghionteşte cu automa- 
tul un profesor înspăimîntat, care se străduiește, din cînd în cînd, să 
se-ndepărteze de satrapul său. 

— Înaintează, profesor împuţit! Asta-i minunatul război despre 


[4] (germ.) Heimatschuss: „glonţ de repatriere”—expresie care desemna o 
rană căpătată în luptă în urma căreia deveneai inapt combatant. (n. trad.) 

care le vorbeai elevilor tăi cretini! Ai grijă să nu cumva să te gindești 
la înaltă trădare sau să te ascunzi în vreo groapă și să ne lași pe noi 
singuri să cîștigăm războiul ăsta blestemat! 

Fostul Oberst, care acum e mult prea bătrîn pentru un aseme- 
nea atac de infanterie, tușește și horcăie ca o locomotivă sleită ce urcă 
o pantă abruptă. 

Vîijj! Crac! răsună gloanţele ricoșate. Zboară deasupra ţestelor 
noastre ca niște viespi întărîtate. Blestemînd, sleiți de putere, ne adă- 
postim pe partea cealaltă a dealului. Simțim în ceafă răsuflarea fierbinte 
a morții. Fără să ne mai pese, alunecăm pe pantă și ne trezim deodată, 
spre surprinderea tuturora, printre niște case îngropate în troiene avînd 
numai coșurile deasupra nivelului zăpezii. 

Grenadele sfișie văzduhul. Automatele și mitralierele ușoare 
răpăie. Ferestrele și ușile sînt smulse și se prăvălesc peste noi. 

Mii de trasoare vâjiie prin aerul îngheţat și străpung trupurile 
soldaților care gonesc înainte. 

Infanteriștii ruși țișnesc din gropile lor individuale și fug să se 
ascundă în troienele din spatele barăcilor. O sete sălbatică de sînge 
pune stăpinire pe noi. sîntem intoxicaţi de dorinţa victoriei. Ne bucu- 
Trăm că am luat inamicul prin surprindere. 

— Vive la mort! strigă Legionarul fanatic, în timp ce sfărimă cu 
patul puștii ţeasta unui sergent gras. Carnea și sîngele îl împroașcă 
din cap pînă-n picioare. 

— Nievstreliati!?!, murmură căpitanul rus, apărindu-se cu o mînă. 

Locotenentul Braun se oprește și se holbează derutat la ofițerul 
rus care e speriat de moarte. Apoi ţișnește înainte după Bătrînul, care 
dispare la colțul tranșeei. 

Ca într-un film ce se derulează cu oviteză prea mare, observ că 
rusul are o grenadă și se pregătește s-o arunce spre Leutnantul Braun. 
Cu un gest reflex, îi terciuiesc fața cu patul puștii. Grenada îi alunecă 
din mînă și explodează, răscolind zăpada și pămîntul îngheţat. 

Un infanterist tînăr e aruncat în aer. Picioarele îi atîrnă zdren- 
ţuite. Singele-i țișnește din pulpe ca apa dintr-o conductă spartă. Mă 
aplec deasupra lui, dar nu-l pot ajuta. Moare din cauza prostiei lui 
Braun, care ar fi trebuit să-l omoare pe rus. Porta spune întotdeauna: 

[5] (rus.) Nu trageţi! (n. trad.) 

„Dacă vrem să supraviețuim, trebuie să fim mult mai cruzi și mai șireţi 
decât ei. Între viață și moarte nu e decît o clipă! În momentul în care 
eziți să tragi sau să arunci o grenadă, poţi să te consideri deja mort.” 

Un rus scheletic se ridică în fața Micuţului. 

— Milosti, milosti! se tînguie el isteric, țopăind pe loc, ca și cum 
ar bătători pămîntul proaspăt însămînţat. 

— Rușii buni sînt rușii morți, rinjește Micuţul triumfător și trage 
o rafală nesfirșită în trupul acestuia, care cade pe spate ca o păpușă 
de paie. 

Pe un vehicul distrus zace cadavrul unui milițian. Are craniul 
despicat, iar creierul îi atîrnă într-o parte. O cască veche de oțel i se 
odihnește la picioare. 

Profesorul se oprește năucit, ca și cum s-ar fi izbit de un zid. Se 
uită un timp la ţeasta crăpată, apoi își azvirle carabina, își duce mîinile 
la ochi și se apucă să urle ca un smintit. 

— Nenorocitule! rage Micuţul, apropiindu-se ca o furtună. Crezi 
că s-a terminat războiul lui Adolf și c-a venit vremea să bocești? Adu- 
nă-ți picioarele și ridică-ţi arma, că-ţi zbor boașele! Dacă ai așa ceva! 

Profesorul ţopăie și cîrîie în fața Micuţului ca o cioară împuș- 
cată în aripă. Acesta-l ajută să înainteze cu îmbrînceli și lovituri date 
cu patul puștii. 

Mă grăbesc să ţin pasul cu ceilalți, cărînd în braţe mitraliera 
ușoară. Pe o potecă îngustă gonesc niște siluete îmbrăcate în alb, cu 
căciuli de blană. Se aude o explozie puternică, însoţită de șuierături. 
Asurzesc brusc. Cuprins de panică, scap mitraliera din braţe. În secunda 
următoare, mă simt ca ridicat de o mînă uriașă, apoi aruncat imediat 
înapoi pe zăpadă. Un jet orbitor de flăcări ţișnește în aer. Succesiv, 
urmează alte două. Cizme care împroașcă totul se perindă pe lîngă 
mine; aerul scrîșnește, trosnește și biziie, invadat parcă de milioane 
de viespi pornite la atac. Sap febril în zăpadă. Am un singur gînd: să 
scap de iadul ăsta cumplit. O casă e luată pe sus și se dezmembrează 
într-o ploaie de scînduri, mortar și sticlă. O sobă se dă de-a dura, lăsînd 
în urmă o avalanșă de scîntei. Rușii de la capătul potecii sînt aruncaţi 
în spate și terciuiți pe pereţii de piatră ai colhozului. Un tun antitanc 
alunecă pe șenile, strivind doi infanteriști germani, din care nu mai 

rămîne decît un morman de carne însîngerată, apoi își croiește drum 
printr-o baracă. După ce peretele se prăbușește, apare o mitralieră grea 
rusească. Cu un gest reflex, arunc o grenadă în direcţia ei. Urmează o 
explozie cutremurătoare și pușca-mitralieră amuţește. În cîteva ore, 
întreg satul e curățat. Unii se predau. les prudențţi din gropile individu- 
ale, cu armele ridicate deasupra capului, stăpîniți de o frică înfiorătoare. 

Automatele clănţăne răutăcios. Nu luăm prizonieri. Îi ucidem 
pe toți, chiar și pe răniți. 

Geniștii descoperă o companie întreagă de infanteriști germani 
care au fost lichidaţi: împușcați în ceafă și străpunși cu baioneta. 

Ne stringem în cerc și-i privim tăcuţi. Unii sînt apatici, alții par 
a urla din străfunduri. Câţiva dintre cei morți au fost torturați bestial! 

— Merdel face Legionarul. Îngrăşămînt natural pentru pământ! 
C'est la guerre! 

— Numai sadicii pot face așa ceva, zice Albert. Sadici, nu glumă! 

— Şi noi o să le facem același lucru dacă ne vor ieși în cale vre- 
odată, rîde Micuţțul, cu tot atîta sadism. 

— Adunarea la colhoz, strigă Bătrinul, gesticulind cu automa- 
tul în mînă. 

Un Panzer 4 vine huruind pe stradă. Eșapamentul masiv stră- 
lucește în lumina cenușie a iernii. 

Zornăind din lanţuri și ridicînd un nor de zăpadă, se oprește 
în faţa Leutnantului Braun. Un general-maior, învelit într-o blană albă 
de urs, se apleacă prin trapa deschisă a turelei. 

— Leutnant, ce cauţi cu oamenii ăștia aici? trimbițează el pe un 
ton periculos. 

Braun se pornește să turuie nervos, cu o asemenea viteză încât 
cuvintele i se încalecă. 

Îmblănitul general-maior îl măsoară de sus pînă jos cu o pri- 
vire răutăcioasă. 

— Eşti în legătură cu compania ta? întreabă el, scuturîndu-și 
gheața de pe mănușa de blană. 

— Să vedeţi, domnule general, să trăiţi, răspunde locotenentul 
Braun iritat, comandantul e la cabana de vinătoare, la doi kilometri 
de Sandova. 

— ŢI s-a ordonat să ocupi aici poziție? întreabă generalul-maior 
amenințător, cu glasul său răgușit. 

— Nu, domnule general, să trăiţi! 

— Atunci dă-i drumul înainte! Drumul spre casă trece prin 
Moscova! 

P-4 dispare într-un nor de zăpadă, scuipind limbi de foc prin 
țeava eșapamentului. Generalul nu ia în seamă salutul Leutnantului. 

Braun vine spre noi blestemînd printre dinţi, roșu ca racul. 

— Plecăm, spune el pe un ton supus, jucîndu-se nervos cu 
automatul. 

— Ce ordonațţi, domnule? se interesează Bătrînul, umplîndu-și 
flegmatic pipa cu tutun. 

— Poate c-ar fi mai bine să dai tu ordine, Beier, renunță nepu- 
tincios Leutnantul. Situaţia asta nu se aseamănă cu nimic din ce ne-au 
învățat la Școala de ofițeri! 

— Luaţi-vă armele, ordonă brusc Bătrînul. Mișcaţi-vă fundu- 
rile și luați-o pe marginea drumului! Păstraţi distanța dintre grupuri. 
Pentru numele lui Dumnezeu, nu vă mai îngrămădiți. De cîte ori tre- 
buie să vă spun că în felul ăsta puteţi fi uciși toți cu un singur mortier 
nenorocit? La naiba, distanţaţi-vă! urlă el furios la Micuţul, care și-a 
ales ca ajutoare pe profesor și pe Oberst. 

— Ușurel, Bătrinule! Eu și eroii ăștia doi ai Germaniei ne vom 
împrăștia în toată Rusia! 

Cenușiul macabru al dimineţii de iarnă se preschimbă într-un 
albastru rece ca gheața. Furtuna s-a domolit. Se aude o împușcătură 
la cîțiva kilometri depărtare, în frigul ucigător. Epuizaţi, mărșăluim 
pe cîmpia largă, îndreptîndu-ne către înălțimile înfricoșătoare ce se 
zăresc în depărtare. 

— Unde s-a mai ascuns împuţitul de Ivan? întreabă Porta, scor- 
monind într-o claie cu fîn. Tocmai cînd ţi se pare că ai dat de el, îl 
înghite pămîntul. Întotdeauna fuge ca să ne poată împușca apoi din- 
tr-o văgăună! 

— Rușii sînt experți în chestii d-astea de ani de zile, explică 
Gregor. Dacă nu sînt urmăriți de niște inamici blestemaţi ca noi, atunci 
se ocupă de ei poliţia lor secretă, care de-abia așteaptă să-i trimită în 
Siberia să curețe zăpada. 

După-amiaza tîrziu, ajungem la niște ruine. Peste tot, cadavre 
aruncate unele peste altele. După o ciorovăială scurtă și violentă, deve- 
nim cu toții apatici. Porta găsește un porc îngheţat. 

— Isus e cu noi! izbucnește Micuţul și începe imediat să pre- 
gătească focul. 

Îi goneşte pe profesor și pe Oberstul degradat şi-i obligă să plece 
în căutarea lemnelor de foc. 

— Să fie bine uscate! urlă în urma lor. Dacă nu, vă pun pe voi 
în loc de lemne! 

Bătrînul vrea să ne continuăm drumul. Zbiară la noi și ne ame- 
nință, dar pînă la urmă renunţă. Știe dintr-o lungă și amară experiență 
că numai un atac inamic cu tancuri grele l-ar putea smulge pe Porta 
din mijlocul unei orgii. 

Despicăm porcul îngheţat cu ajutorul cazmalelor și al toporiștilor. 

— N-ar trebui să-l dezghețăm mai întîi? întreabă Leutnant Braun 
cu naivitate, apărindu-se cu mîna de așchiile înghețate de carne care 
sar în toate direcțiile. 

— Nu avem timp, domnule Leutnant, să trăiţi! Dacă mai pierdem 
multă vreme, prietenii noștri de peste drum vor veni cu balalaicile alea 
ale lor și ne vor ciurui fundurile, îi explică Porta și crapă porcul în două 
cu un topor de măcelărie. 

Albert iese din pivniță cărînd un sac cu cartofi, un coș cu ouă 
și un bidon cu lapte îngheţat. 

— Isuse și Marie! exclamă Porta, cu gura plină de friptură. 

Înmoaie carnea într-un vas rusesc cu șnaps dulce, pe care l-a 
descoperit Albert în pivniță, o dată cu celelalte provizii. 

— Și-acum o să vă fac „blini”! 

Leutnant Braun e beat și începe să cînte cîntece interzise. Din 
cînd în cînd îi mărturisește lui Gregor că nu i-au plăcut niciodată Hitler 
și partidul lui. 

Heide îl privește plin de reproș. Nu poate să priceapă cum un 
ofițer din armata Fiihrerului poate spune asemenea lucruri. Se hotărăște 
să nu mai aibă niciodată de-a face cu Leutnant Braun. Porta găsește în 
pivniță tot ce-i trebuie pentru „blini”. Chiar și somon afumat. E mai 
degrabă o masă informă și are o culoare ciudată, dar încă e comestibil. 


55 


ÎNCHISOAREA OGPU 


— Mi-ar fi trebuit o tigaie specială, explică el, de preferință fără 
mâner, cu toate că nu are importanţă. Oricum, știu să fac clătite rusești 
destul de gustoase. 

Fluierînd fericit, începe să amestece aluatul într-o cratiţă mare. 

— N-avem bere, nu-i aşa? În ordine, atunci o să pun votcă. Cu 
un gest amplu, sparge ouăle și le pune în aluatul de lapte cu făină. 

Foarte curînd, ruinele sînt invadate de aromă de „blini”. Mor- 
mane de clătite rusești se înalță pe masa lungă și șubredă. Porta le face 
foarte groase, așa cum le fac și rușii. Cînd e gata ultima, începem să 
mîncăm cuprinși de toropeală, ca și cum am fi muncit ani în șir fără 
întrerupere. O „blini” caldă, apoi o bucată de somon afumat și deasupra 
o felie de friptură. Din nou o „blini”! Ne-ar mai fi trebuit niște sos acru, 
dar o să ni-l imaginăm. În locul lui, turnăm șnaps. După ce mîncăm 
tot, de-abia îndrăznim să ne mișcăm, de teamă să nu ne explodeze 
măruntaiele. Porta îşi scoate flautul din cizmă. Întins pe spate, ne cîntă 
o arie din Văduva veselă. 

— Sfinte Sisoe, cît am înfulecat! geme Gregor, dînd drumul unei 
bășini răsunătoare care e urmată imediat de sforțările pe aceeași temă 
ale lui Porta. 

— Data viitoare cînd mai găsim ceva potol, o să fac borș, promite 
el, visînd cu ochii deschiși. Ciorba preferată a oricărui rus. Cum dăm 
de o vacă, luăm o bucată din ea, și sper să mai găsim pe drum și ceva 
carne de porc. O să iasă o treabă pe cinste! Cu supa asta ai putea face 
Armata Roșie să capituleze pe loc! 

Aproape că trebuie să ne tîrim pînă la latrină, care, în mod ciu- 
dat, a scăpat de distrugerea totală. 

Porta e gurmand. Își ia cu el o felie de friptură și un pahar cu 
șnaps. 

— Un tip căruia îi merge mintea nu se deplasează niciodată pe 
fața pămîntului fără să-și ia provizii cu el! ne instruiește el, mușcînd 
cu poftă din carnea de porc. 

De afară se aud zornăiturile armelor și ale echipamentului lui 
militar. 

— A sosit compania, declară Porta, trăgînd precaut cu ochiul 
prin spărtura peretelui murdar de funingine. 

— Sus! ordonă Bătrinul nervos. Lowe o să-și iasă din minți dacă 
ne găsește aici mîncînd pînă la inconștiență! 

— Da. Hai să ieșim să căutăm bătrîna Armată Roșie, rinjește 
Micuţțul, beat turtă. Doar pentru asta, am plecat de-acasă, nu-i așa? 

— Pe unde naiba te-ai ascuns, Beier? întreabă Oberstleutnant 
Lowe, roșu la față, străpuneîndu-l cu privirea pe Bătrînul. 

— Aici, răspunde acesta, făcînd un semn vag cu mîna, fără să 
știe ce să răspundă. 

Pentru o clipă, Lowe îl privește suspicios. Apoi dă resemnat 
din umeri și ordonă: 

— Compania a 5-a, în coloană cîte unul, după mine! 

De-abia ieşim din satul ruinat, cînd o explozie sfîșie zorii zilei. 
Instinctiv, ne aruncăm în zăpadă și ne ghemuim. 

Pămînt, gheaţă și schije de oţel zboară prin aer. Suflul pare că 
ne smulge plămînii, dar din fericire explozia e mult prea departe pen- 
tru a provoca necazuri companiei. Avem numai trei răniți. De-abia 
ne regrupăm și începem marșul, cînd o hoardă de T-34 vopsite în alb 
țișnește din pădurice, cu motoarele și șenilele scrișnind. 

— Căruţe! zbiară Barcelona isteric. Scoateți „burlanele”!€!! 

Oberstleutnant Lowe face semn de oprire, pentru a le permite 
celor din divizia antitanc să ne ajungă din urmă. Urcă pe coama dea- 
lului, suflind din greu. 

— Puneţi mîna și ajutaţi-ne, ticăloșilor, înjură un Feldwebel cu 
obidă. 

Un tun de 75 e înțepenit în zăpada adîncă. 

— Dar asta parcă nu e treaba noastră, nu-i așa? îi răspunde Porta 
ridicînd o sprînceană. 

Feldwebelul începe să urle, ameninţind cu mîna, dar e oprit de 
Bătriînul, care-i spune să se ducă dracului cu tun cu tot. 

— O să te ţin minte! promite Feldwebelul, în timp ce se afundă 
în zăpadă. Huruitul sinistru al motorului de tanc se apropie. Porta 
privește atent peste marginea gropii sale din zăpadă. 

— Herr Oberstleutnant, să trăiţi! zbiară el către Lowe. Dumnezeu 
nu vrea să fim omorîți aici, sînt convins! Haideţi s-o ștergem! 


[6] Burlan—denumire în jargon soldățesc pentru aruncătorul de grenade 
antitanc. (n. trad.) 

— Rămiîi unde ești, ordonă furios Lowe. Pregătiți-vă armele de 
luptă corp la corp și rămîneţi în gropile individuale! 

— Fii atent! Îmi dai alte Molotovuri imediat ce le arunc pe astea 
sub căruțe, îi ordonă Micuţul profesorului, pocnindu-l cu țeava auto- 
matului peste casca de oţel. Te ia și dracu' și tac-su dacă-ţi ieși din ritm! 
Te arunc și pe tine și pe javra asta sub un T-34 ca pe niște grenade! Așa 
să știi, șoarece de bibliotecă ce ești! Scrișnind de furie, profesorul și 
Oberstul degradat meșteresc la cîteva grenade de mînă și i le pasează 
Micuţului. 

— Feriţi! rage Micuţul, rotind un mănunchi de grenade pe dea- 
supra capului. 

La douăzeci și cinci de metri în faţa lui, un KW-2 se apropie 
mugind. 

— O să ne strivească, bolborosește profesorul terorizat, pregă- 
tindu-se s-o rupă la fugă. 

— Aici să stai, mirîie Micuţul și întinde după el o labă lată cît 
cazmaua. Îţi zbor boașele dacă fugi! 

Tancul de cincizeci și trei de tone se oprește. Îşi rotește încet 
turela. 

Urmează o explozie zguduitoare, apoi o flacără prelungă țișnește 
din tunul de 155 mm. Suflul îl azvârle pe Micuţul peste profesor și peste 
fostul Oberst. Obuzul cade la numai treizeci de metri de groapa lor și 
îi împroașcă cu o avalanșă de zăpadă. 

— Frumos început, rostește Micuţul înspăimântat, ștergîndu-și 
zăpada și mizga de pe față. 

— Dumnezeule mare! ţipă profesorul cuprins de panică. 

Burta uriașă a tancului se înalţă în dreptul gropii lor. 

Fostul Oberst se ridică pe jumătate, închide ochii și așteaptă 
să fie strivit. 

— Și acum, sus cu tine, Ivane! urlă Micuţul, aruncînd succesiv 
două mănunchiuri de grenade sub KW -2. 

Izbucnește o flacără alb-gălbuie, și o coloană de fum negricios 
se înalță din turela tancului. 

— Isuse Hristoase! bolborosește Oberstul, alb ca varul. 

O explozie înfiorătoare spulberă tancul, exact în momentul în 

care Micuţul se rostogolește în lături. Fostul Oberst stă ghemuit într-o 
groapă și geme terorizat. Cele cincisprezece tone ale turelei tancului 
s-au prăvălit peste el, sfișiindu-i haina la spate, însă fără să-l rănească. 
Tremură. Se holbează cu ochii cît cepele la vilvătaia care mai adineauri 
era o armă strategică ce semăna moartea. 

— Unde e rezervorul aruncătorului de flăcări? întreabă Micuţul 
amenințător, privindu-l cu ură pe fostul Oberst, în ochii căruia se între- 
zărește isteria specifică liniei frontului. Rezervorul aruncătorului de 
flăcări, cap pătrat! repetă el, pocnindu-l cu patul automatului. 

Oberstul încearcă să se îndepărteze ca un cîine bătut. Micuţul 
blestemă din plin, înșfacă automatul și e gata să tragă. 

— Te fac țăndări și te împrăștii în toată Rusia, scîrnăvie, și pe 
urmă o să mă duc să scuip pe mormîntul maică-tii! se răstește el cu 
un rînjet grotesc. Ai aruncat un obiect al Armatei Germane și nu poți 
face asta fără să fii pedepsit, ticălosule! 

Șenilele scrîșnesc crunt în spatele perdelei de ninsoare, ame- 
nințîndu-ne cu moartea. Un perete masiv din piatră se sfărimă ca o 
coajă de ou. Suflul ne mătură și ne culcă la pămînt. Căldura ne pîrlește 
pielea, numai Micuţul pare să nu observe iadul din jurul lui. Trage o 
rafală la picioarele fostului Oberst. 

— Rezervorul aruncătorului de flăcări! tună el cu un glas dogit. 

— Ce s-a întîmplat? întreabă Bătrînul, cu obișnuitul ton calm. 

— Nătărăul ăsta îmbrobodit! izbucnește Micuţul înnebunit. A 
aruncat porcăria aia de rezervor pe care ne-a dat-o Adolf! Îşi închipuie, 
probabil, că mai are grade pe umăr. N-am văzut un cretin mai mare! 

— Unde e? întreabă Bătrînul, măsurîndu-l disprețuitor cu pri- 
virea pe Oberst. 

— L-am pierdut, îngaimă Oberstul cu jumătate de glas. 

— L-ai pierdut? se răstește Micuţul scandalizat, cu atîta patimă 
încît poate fi auzit pînă la Moscova și la Berlin. Sfintă Fecioară, fiica 
lui Isus, am trăit s-o aud și p-asta! Minţi, gunoi ce ești. L-ai aruncat, nu 
l-ai pierdut! Pentru că nu voiai să-l cari, nemernicule! Un rahat ca tine 
a mai fost și ofițer în armata Fiihrerului! 

— Du-te să-l cauţi! ordonă scurt Bătriînul. 

— Ai căpiat? protestează enervat Oberstul degradat. Dacă mă 
întorc să-l aduc, voi fi omorît! 

— Și ce dacă? rînjește Micuţul cu răutate. N-o să-ţi ducem dorul! 
Şi Albert va fi încîntat să crăpi. Scutește-l de efortul pe care-l va face 
cînd o să-ţi fărime capul cu ranga ca să facă rasol cu usturoi din tine! 

— Omorât! zimbește Bătrînul batjocoritor. Pe cînd aveai comanda 
spuneai: „Căzut pentru Fiihrer și Vaterland”. Dar de fapt ai dreptate. 

„Omorît” e cel mai potrivit cuvînt. Sau „ucis”! Sau „schilodit”! Sau 
„sfărimat”! 

— Cest la guerre, surîde Legionarul. Vino, dulce moarte, vino acum... 
fredonează el încetișor. 

— E ultima oară cînd îți spun! Du-te după rezervorul aruncăto- 
rului de flăcări, ordonă Bătrînul, punîndu-și nepăsător automatul în 
poziție de tragere. Cu capul în pămînt, fostul Oberst pleacă neînarmat, 
alunecînd pe panta înghețată. 

Un obuz explodează la cîțiva metri de el și-l împroașcă cu zăpadă. 
E aruncat înapoi. Își pierde casca. Se ridică anevoie şi înaintează, împle- 
ticindu-se prin zăpada adîncă, fără să ia în seamă scrîșnetele copacilor 
dărimaţi și exploziile asurzitoare din jurul său. 

— Înainte, numărul 2! ordonă Bătrânul. Ai grijă de rahatul ăla, 
se întoarce el către Micuţul. 

— Cu plăcere, rînjește acesta satisfăcut. O să am grijă ca o mamă! 
Numai că nu toate mamele sînt bune! 

— Să te ferească Dumnezeu dacă îi faci de petrecanie! îl aver- 
tizează Bătrinul, privindu-l aspru. 

— Cum poți să crezi că aș fi în stare de o asemenea faptă? întreabă 
Micuţul, cu o expresie vicleană pe chipul năclăit. Respect cea de-a treia 
poruncă a lui Isus: „Nu-ţi omori aproapele!” Și nu uit nici ce-a spus 
Moise: „Ăla care-i dă în cap amicului său se va alege la rîndul lui cu 
țeasta spartă.” 

— Descreieratule! mîriie Bătrinul țifnos și coboară panta împre- 
ună cu Legionarul. 

Fostul Oberst urcă înapoi și trintește rezervorul aruncătorului 
la picioarele Micuţului. 

— Ţi-ai ieșit din minți, omule? zbiară Micuţul cu reproș. O să 
găurești rezervorul lui Adolf, să știi! O să-ţi taie solda! Și nu uita că 
ești plătit ca un slujbaș de rînd, nu ca un ofițer! Ți-ar lua un an ca să-l 
plătești. Hai, saltă-l în spinare și ţine-te de fundul meu! Mergem să ne 

distrăm nițeluș cu vecinii! Unde-i lepra de profesor? Dacă a fugit, îi vîr 
în cur bățul ăla de arătat la tablă! 

— Aici sînt, murmură speriat profesorul, ițindu-și capul dintr-o 
groapă. 

— E-n ordine, grohăie Micuțul mulțumit. O s-o păţiți amindoi 
dacă mă supăraţi. Luaţi muniţia și daţi-i drumul! Cel mai grav lucru 
care vi se poate întîmpla este să vă alegeţi cu fundurile ciuruite și să 
nu mai puteţi sta pe oliță! 

— Mai repede, mai repede, eroi prăpădiţi! Bătrînul îi gonește 
nervos. Haideţi! Stringeți rîndurile! Ţineţi-vă după tancuri! 

— Cred că ai înghițit rahat și ţi s-a urcat la cap, ţipă Porta. Strînge 
tu rîndurile, dacă ţi s-a urît cu viața! Nu vreau s-o pățesc din cauza 
unui glonţ! Nu m-am oferit voluntar ca să mă las omorît de bunăvoie. 

— Pas alergător, pas alergător! Întotdeauna fuga asta blestemată, 
înjură Micuţul sălbatic și se agaţă de cîrligul de remorcare al tancului 
P-4. În curînd o să-mi calc pe boaşe! Mi s-au tocit picioarele pînă-n gât! 

Orizontul e în flăcări. Rachetele bateriilor noastre sfredelesc 
cerul și „orgile lui Stalin” le ţin isonul. 

Mitralierele rusești Maxim ne hărțuiesc din spate și din flan- 
curi. Ne repezim spre ele cu grenade de mînă și mine S, apoi lichidăm 
supraviețuitorii în luptă corp la corp. Totul se petrece cât ai clipi! 

— En avant, marche! Vive la mort! ţipă fanatic Legionarul, înfigîn- 
du-și cuțitul maur într-un locotenent rus. Se împiedică de un cadavru, 
zburîndu-i Kalașnikovul din mînă. 

Strigătele de luptă ale Legionarului răzbat sistematic prin per- 
deaua de ninsoare. 

— lar fierbe sîngele capiului ăluia de luptător al deșertului! ride 
Porta batjocoritor. 

— E nebun de legat! își dă cu părerea Gregor. De ce dracu se luptă 
chiar așa? Nu-l place nici pe Adolf și nu iubește nici bătrîna Germanie. 

— Poate că l-a mușcat o cămilă de cur pe cînd se fițiia prin Sahara 
împreună cu ceilalți de ţeapa lui și îi jugănea pe arabi, glumește Porta. 

Bateriile rusești de cîmp se pornesc să tragă. Obuzele explodează 
nu departe de noi, aruncînd în aer zăpadă, pămînt și cadavre îngheţate. 

Blestemînd și înjurînd, ne luptăm cu mormanele de zăpadă; 
uneori ne scufundăm pînă la subsuori și ne eliberăm foarte greu. 

Ajungem din nou la șosea, unde facem pur și simplu piruete 
alunecînd pe oglinda gheții. Tălpile netede ale cizmelor nu se pot men- 
ține pe gheaţă. 

Automatele rusești mătură drumul cu rafale lungi, secerătoare. 
Grenadele de mînă cad lingă noi, scuipînd flăcări infernale. Înaintăm 
în salturi lungi; sărim peste un detașament de infanteriști care stau 
în zăpadă cu mîinile ridicate, crezindu-ne ruși. 

— Eroii Fiihrerului sînt nițeluș obosiţi? rinjește Micuţul, trimițind 
o rafală scurtă la picioarele unui Unterfeldwebel. 

— Înainte, tovarăşi! Cel mai direct drum spre casă e via Moscova! 
strigă batjocoritor Porta. 

Cu cazmalele și baionetele ascuţite, detașamentul atacă poziţiile 
rusești. Micuţul trimite o rafală puternică în deschizătura de observa- 
ție a postului de apărare. Dezastrul e înfiorător cînd gloanţele încep 
să ricoșeze în adăpostul de beton. Rămân foarte puţini supraviețuitori. 
sînt, pur și simplu, tăiați în bucăţi de un foc concentric al proiectilelor. 

Arunc o grenadă de mînă cu atîta putere în direcţia celei mai 
îndepărtate cazemate, încît aproape că-mi iese brațul din încheietură. 
Explozia mă azvirle înapoi cu o forță incredibilă și-mi smulge tot aerul 
din plămâni. Postul e aruncat în întregime în aer și cade înapoi cu 
susul în jos. Grenada mea a nimerit, probabil, în depozitul cu muniții 
de rezervă. 

Suflul îi azvîrle în sus pe Micuţul și pe profesor, după care îi 
trîntește în zăpadă. 

— Ești nebun? zbiară Micuţul, roșu de furie, dezgropîndu-se 
dintr-un morman de zăpadă. Nu așa se umblă cu un explozibil atît de 
puternic, tembelule! Aproape că mi-au ţișnit și cizmele din picioare! 

Apar două tunuri autopropulsate. Cel din față se oprește în vîrful 
unei cazemate și se rotește pe șenile, ca un om care-și strivește ţigara 
cu talpa bocancului. Lemnul și betonul se sfărimă. Oamenii striviți 
urlă, iar tancul își continuă dansul pînă ce glasurile se sting. 

Arunc o grenadă într-un cuib de mitralieră. Schije de lemn sfi- 
șie aerul. 

O Maxim se răstoarnă, cu ţeava îndreptată spre pămînt. Pe 
radiator atirnă rămășițele unui soldat rus, cu fața complet sfirtecată. 

În jur auzim bubuiturile tipice tunurilor de pe tanc. Un Ritt- 
meister, înalt, și slab, cu o bonetă de ofițer trasă șmecherește pe ochi, 
ne supraveghează. 

— Haideţi, haideţi. Nu vă opriți! Demonstraţi-le că sînteți sol- 
dații Fiihrerului! 

— Și tu ești un morman de rahat împuțţit, asta ești! mîrîie Micu- 
țul scos din minți, însă nu suficient de tare încît să-l audă Rittmeisterul. 

— Cîţi cretini au diaree verbală în războiul ăsta, mormăie Porta, 
scuipînd iritat în urma deșiratului Rittmeister. 

Deodată, ofițerul e rănit. Sîngele îi țișnește din față și se prăbu- 
șește cu un țipăt ascuțit. Eleganta bonetă i se rostogolește pe zăpadă 
și se agaţă într-o tufă. Gregor îi ia arma—un Kalașnikov rîvnit de noi 
toți. Barcelona rupe o jumătate din plăcuţa de identitate și o pune în 
buzunar. 

— Încă o balegă pe mormanul de gunoi al armatei. Vino, dulce 
moarte, vino... murmură Legionarul. 

Brusc, Leutnant Braun își azvirle automatul și se lasă moale 
peste cutiile goale de muniţie. Ne oprim și-l privim. Se uită la noi cu 
niște ochi de gheață. 

— În curînd o să se-ndrepte către Soare-Apune, rînjește Heide, 
arogant. 

— Ce se-ntimplă aici? întreabă Oberstleutnant Lowe, care coboară 
de la grupul de comandă, alunecînd pe-o pantă. 

Heide arată spre Leutnant Braun, rizind: 

— Lașşitate în fața inamicului, spune el dintr-o suflare, cu o 
expresie sălbatică pe chip. 

— Iar începe ticălosul ăsta însetat de sînge, se răstește Micuţul. 
De ce dracu nu-ți scoţi capul mai la vedere ca să ţi-l găurească Ivan? 

— Gura! miîrîie Lowe. Am eu grijă de asta! Ridică-te, Braun! Hai, 
omule, scoală! 

Leutnant Braun privește în gol. Pare că-i pe altă lume. 

— I-a pierit toată vlaga, exclamă uimit Micuţul. N-a mai rămas 
nimic din el! 

Lowe îl scutură pe ofițerul înmărmurit, dar fără nici un rezultat. 

— A luat-o pe scurtătură către Valhalla, asta e, zice Gregor, dînd 
din umeri cu indiferenţă. 

— Plecați de-aici! ordonă Lowe. Lăsaţi-l, să se ocupe medicii de el. 
Terenul e înclinat. Urcăm cu un efort inuman. Micuțţul mă apucă 

de umăr în clipa în care mă dezechilibrez și încep să alunec într-un hău. 
Privesc în golul de dedesubt și mă apucă amețeala. Răcnind și înjurînd, 
ne luptăm cu urcușul și blestemăm Armata Germană cu obiectivele ei 
cu tot, Germania și părinţii care ne-au adus pe lumea asta blestemată. 
Mulţi renunţă și se lungesc în zăpadă, însă comandanții de pluton și 
de grupă îi ridică și-i silesc să continue drumul. Heide e din cale-afară 
de zelos. Vocea lui pătrunzătoare, glacială, răsună în depărtare. 

— Închipuiţi-vă, am ajuns aici ca voluntar, mârîie Albert cu faţa 
îngropată în zăpadă, atîrnînd de crengile unui tufiș ca să nu alunece 
pe gheaţă. Asta e pedeapsă de la Dumnezeu. N-ar fi trebuit să mă piș 
în vinul episcopului din Miinchen. A făcut icter din cauza asta. Porcul! 

Crampoanele de cățărare ale Legionarului alunecă și automatul 
i se rostogolește pe pantă. Îl priveşte cu tristeţe cum dispare, lăsînd în 
urma sa un nor alb. 

Știm cu toții foarte bine că, din punct de vedere statistic, e impo- 
sibil ca niște soldaţi din linia-ntîi ca noi să supraviețuiască acestui 
război. Dar ne-am păstrat speranţa și sîntem recunoscători pentru 
fiecare zi cîștigată, bucurîndu-ne că încă sîntem în viață. 

Acest atac în care dăm dovadă de un curaj vecin cu nebunia, 
departe de a putea fi numit chibzuit, nu are absolut nimic de-a face 
cu eroismul. Este pur și simplu o luptă disperată. 

Cartierul General al Corpului de Armată a primit ordin să ia cu 
asalt culmile, iar regimentul nostru a primit dispoziția de a-i izgoni 
pe ruși din închisoarea OGPU și de a se menţine pe poziție orice s-ar 
întîmpla. Cei ce ocupă pușcăria de pe deal pot avea controlul întregu- 
lui sector al frontului. Ne luptăm de aproape patru săptămîni. Ambele 
părți au pierdut cîteva batalioane, dar nici un soldat german n-a pus 
încă piciorul înăuntru. De cîte ori am ajuns mai aproape de ziduri, am 
fost respinși. Se pare că de data asta trebuie să reușim. Au fost pregătite 
pentru atac două divizii de veterani. Nouă ne-a fost anexat un batalion 
de Pionieri, care tirăsc după ei niște arme ciudate. Tunuri cu harpoane 
pentru aruncarea fringhiilor de escaladare a pereţilor închisorii. Acum 
ne folosim de ele ca să urcăm dealul, care e aproape la fel de înalt ca 
un munte. Abia apoi va urma cucerirea pușcăriei. 

Circulă zvonuri sinistre în legătură cu ceea ce se petrece în 
închisoarea OGPU. Se spune că înăuntrul zidurilor sînt torturați mii 
de prizonieri. Artileria noastră o bombardează de patru zile și se pune 
problema dacă cei dinăuntru mai sînt în viaţă. Julius Heide, care e 
întotdeauna bine informat, ne spune că e o închisoare veche, care era 
aici încă dinaintea revoluției! Acum, Poliția Secretă din Rusia o folo- 
sește ca punct de tranziţie, iar prizonierii sînt aduși de la districtele 
militare ale Kievului și Harkovului. 

După trei zile de luptă crincenă, am cucerit o poziție pe prima 
culme. Pe jumătate morţi, ne tolănim în tancuri. Plămânii ne dor ca și 
cum am fi fost înjunghiaţi cu pumnale de gheaţă. sîntem leoarcă de 
sudoare, deși e un frig de moarte. 

Leutnant Braun e din nou cu noi. Stă culcat pe spate, clipind 
des. E ca un mort printre cei vii. 

Oberstleutnant Lowe, mînjit pe față, stă rezemat de un pom 
care-l protejează puţin contra vîntului tăios. Bătrinul privește trist în 
gol și își umple pipa cu căpăcel de argint. Nu reușește să și-o aprindă. 
Tutunul e umed. 

Micuţul s-a tolănit pe burtă, cât e de lung, lingă Porta. Îi urmă- 
rește cu coada ochiului pe profesor și pe fostul Oberst și pufăie ca de 
obicei din trabuc. 

— Îi cam ţii din scurt pe ăștia doi, observă Porta, zîmbind din 
colțul gurii. Că veni vorba, ce-au făcut? 

— Ce-au făcut, ce-au făcut! zbiară Micuţul răgușit. Își suflă nasul 
cu mîna. N-au făcut nimic! Atîta le trebuie să mai încerce să și facă 
ceva! Ia te uită! Să nu-i văd în ochi. Nu pot să suport profesorii! De cînd 
am ieșit din casa de copii! Atunci am jurat să-i las lați pe toţi pe care 
pun mîna. Și timpitul de colo e unul dintre cei mai afurisiți! Spune 
că e Oberschulrat. El e dobitocul care a intrat în biroul companiei și a 
început să turuie cum că el e infanterist, dar de fapt e Oberschulrat. Şi 
de aceea ar vrea să meargă cît mai curînd posibil la Școala de ofițeri. 
L-am cerut eu, iar Feldwebel Schluckebier, care nici el nu înghite profe- 
sorii, mi l-a dat. „Școala de ofiţeri!” a mîrîit el. „Îi dau eu lui Școală de 
ofițeri! Pînă la urmă n-o să se mai aleagă nici praful de el!” 

— Bine, dar cu Oberstul ce-i? întreabă Gregor. Nu e profesor și 

există o mulțime de colonei sus-puși. Amicul nostru Hinka e băiat de 
treabă, nu? 

— Hinka e în regulă, răspunde Micuţul, dar nenorocitul ăsta 
nu e. Chiar deloc. Prietenul meu Stabsgefreiter Frick din Statul Major 
al Diviziei mi-a povestit destule despre el. La Sennelager i se spunea 

„maniacul ucigaș de recruți”. Era cel mai dat dracului instructor din 
Westfalia și Renania. Totuși, lista recruților morți a devenit brusc mult 
prea lungă și atunci s-a făcut o anchetă. Pînă să-și dea seama ce se 
întîmplă, s-a trezit la Germerscheim, cu tinichelele de pe umăr lipsă! 
Totuși, avea relaţii mari și a scăpat de plimbarea pe lumea ailaltă cu 
ajutorul a doisprezece prieteni care să-l conducă înarmaţi spre pard- 
esiul de scînduri. Amicii ăștia l-au făcut scăpat în drum spre cimitir, 
și l-au trimis aici, acordiîndu-i șansa să redevină erou și să-și recapete 
tinichelele de pe umeri. Schluckebier mi l-a făcut cadou de ziua mea. la 
uitați-vă la el! Nu-i mai strălucesc galoanele în ochi! E carne de tun și 
nimic altceva. Dar totuși a învățat ceva. A învățat ce e un Obergefreiter! 

— Oricum, ai grijă, îl avertizează Bătrinul. Chiar dacă e degra- 
dat, are încă relaţii. Și pe urmă, n-o să fie prea greu să-i zboare cineva 
gradele și unui rahat de Obergefreiter ca tine! 

— Nu dau nici doi bani pe relaţiile lui, declară Micuţul cu mîn- 
drie. Plăcerea de a-l lichida merită orice sacrificiu! 

— Ești ţicnit, spune Bătrînul, dînd din cap. Pînă la urmă reu- 
șește să-și aprindă pipa. 

— Haideţi, haideţi! Ridicaţi-vă! Mișcarea! zbiară Oberstleutnan- 
tul Lowe. 

Își ridică pumnul încleștat, semnul pentru înaintare rapidă. 

— Iar stă Ivan pitit prin ascunzători, declară Porta, după o oră 
în care nu s-a arătat nici picior de rus. 

— Nu te lăsa păcălit, îi spune Gregor. Tovarășul Ivan e cel mai 
afurisit și cel mai parșiv ticălos din lume. Tocmai cînd îţi închipui că 
l-a înghițit pămîntul, te trezești că-ți cauţi o bucată de creier pe care 
ţi-a suflat-o javra de rusnac. 

— Doaaamne, nu-mi place treaba asta, bombăne Albert. Dea- 
lurile astea nenorocite pot ascunde un întreg corp de armată, iar noi 
sîntem total expuși. Pînă să ne dezmeticim, o să ne trezim pe cap cu 

un regiment întreg de cazaci călare pe gloabe. La dracu, locul ăsta trăs- 
nește de duhoarea gloabelor lor. 

— Nu-ţi plac caii? întreabă Porta. 

— Îi urăsc, miriie Albert, dezvelindu-și gingiile ca un lup întă- 
rîtat. Ţi-am mai spus, bătrînul meu a fost toboșar la Husari. Cînd murea 
un cal, primea carne pe gratis. Mîncam carne de cal de două ori pe zi, 
iar noi, puștii, puțeam atît de tare a cal încît nu puteam trece pe lîngă 
grajduri fără să necheze mîrțoagele în urma noastră. Cai! Isuse Hris- 
toase! Cum treci pe lîngă curul lor ţi se și bășesc în nas! 

Imediat după miezul nopţii, pe o furtună orbitoare de zăpadă, 
compania ajunge la un colhoz ce pare părăsit în grabă de inamic. Echi- 
pamentul abandonat e împrăștiat pretutindeni. Micuţul descoperă 
două mitraliere grele, cu triplu tambur. Una i-o dă lui Porta, împreună 
cu o cutie de gloanţe dum-dum. 

— La ce dracu o să folosiți chestiile astea? întreabă uimit 
Bătrînul. 

— O să vezi tu, ride Porta. Întâi le retezăm, ca să nu ocupe prea 
mult loc, si apoi împușcătura o să aibă un efect mai mare. Cînd vor 
țișni gloanţele pe ţeavă, tovarășul Ivan va trebui să se bage-n gaură de 
șarpe ca să nu se trezească fărime! 

— Putem castra întreaga Armată Roșie dintr-o lovitură! hoho- 
tește Micuţul. 

— Astea o să ne aducă numai necazuri, îi previne Gregor. Dacă 
vă prinde Ivan cu ele, vi le bagă-n fund și vă zboară creierul! 

— Isuse din Nazaret, răzbate din pivniță glasul uimit al lui 
Porta. Am dat peste depozitul principal de alimente al comuniștilor! 
Își scoate capul prin chepeng. Putem să gătim borș, fiilor, ciorba pre- 
ferată a Armatei Roșii, ride el. Băieți, ajutaţi-mă să iau ceaunul ăsta. 
Sint sigur că e cel mai mare din lume. 

— Totul e mare în Rusia, filozofează Barcelona. Știai că rușii își 
cumpără întotdeauna încălțăminte cu două numere mai mare? Le dă 
mai multă siguranţă de sine. 

— Tu cureți ceapa, îi ordonă Micuţul profesorului, și apoi o tai 
în felii subțiri. Iar tu, bolovane, se întoarce el către fostul Oberst, tu te 
ocupi de sfeclă și de varză! Și ai grijă ce faci, că-ți deșurubez urechile! 

Porta duce pe cap un sac de făină și la brîu și-a legat un ștergar 
cenuşiu de atâta jeg. Îl privim ca pe bucătarul-şef de la Grand Hotel 
din Paris. 

— Ia să vedem, exclamă el nerăbdător, jucîndu-se cu un cuţit 
pe deasupra capului. Pentru început avem nevoie de cinci litri de apă. 
Nici opicătură în plus sau în minus. Julius, tu care ești un perfecționist 
prusac, o să torni apa. Mai departe! Avem și puțină carne de vacă. Ne 
trebuie trei kilograme, apoi încă un kilogram jumate de carne de porc. 
După asta, cinci legături de praz, una la fiecare litru de apă, și patru 
sute grame de varză. Noi o să punem cinci sute. Nu strică. Un kilogram 
de sfeclă, o jumătate de ţelină și o mină de pătrunjel. Avem așa ceva? 

— Nu avem pătrunjel, spune Bătriînul. 

— Putem pune mărar în loc de pătrunjel? Din ăsta e destul, 
propune Micuţțul, ițindu-și capul din pivniță. S-a instalat ca paznic 
la provizii. 

— Să-ncercăm, se-nvoiește Porta. S-ar putea ca borșul să iasă 
mai bun așa. Pentru numele lui Dumnezeu, avem cinci căpățini de 
usturoi? Fără asta nu mai iese nimic! 

— Aici, răspunde Micuţul, aruncîndu-mi o funie întreagă. Pune-i 
tot! O să-i dea un gust mai bun! David, fiul blănarului jidan, spunea 
întotdeauna că nu te poţi sătura niciodată de usturoi. Îți ridică mădu- 
larul ca pe un catarg de steag la ziua lui Adolf! 

— Mai avem nevoie de niște smîntînă acră, spune Porta. Îmi 
trebuie neapărat smîntînă acră! 

— Pune oţet, sugerează Gregor. Asta acrește precis. 

— Acum nu ne mai lipsesc decît untul, sarea și piperul, exclamă 
Porta și începe să fredoneze cîntecul lăptarului beat. 

— Cât de mult piper? întreabă Micuţul din pivniţă. Aici nu-i 
decît un sac! 

— Idiotule, șuieră Porta. Nu-i nevoie decît de-o linguriţă. 

— Fierbe apa, avertizează Heide, alergîndu-l pe profesor de cinci 
ori în jurul ceaunului. 

— Daţi-i drumul, strigă Porta. Cepele, prazul alb, varza. Jumătate 
de sfeclă și țelina tăiată subțire. 

— Totu-i gata! Oligofrenii ăștia ai mei și-au făcut treaba. Dacă 
nu ești mulțumit, spune-mi mie și-i aranjez eu imediat pe amindoi! 

— Mai tacă-ţi gura, Micuţule! Vorbești prea mult și mă calci pe 
nervi, avertizează Porta. Și-acum să rumenim legumele în unt nesărat 
din Ucraina. Ivan face cel mai gustos unt din lume. Dacă Grofazi”] a 
intrat în Rusia pentru unt, atunci o să-l urmez pînă la capăt! Să punem 
carnea și, pînă cînd se face, cîntăm „aria vinătorului” din Jăgerbrauten. 
Micuţul și Albert sînt baritonii, iar Heide și Gregor sopranele. sînteți 
gata? 

Porta bate tactul pe buza oalei cu lingura de lemn și din colhozul 
jegos răsună pe întinsul stepei „aria vinătorului”. Porta îi acompani- 
ază; lovindu-se ritmat cu mîinile pe piept, îi cade punga cu făină de 
pe cap. Își pune piciorul pe spinarea profesorului, care stă pe podea 
și curăță mitraliera grea, conform ordinelor Micuţului, cu o atitudine 
de vinător sadea. 

— Der Fărster ist tot, Der Wilddieb lebi!8l cîntă el cu un glas 
pătrunzător. 

— Ia ascultați-l, strigă Micuţul încîntat. Nu-i așa că le zice al 
dracului de bine? 

Ne așezăm în cerc lingă ceaun. Porta fredonează un cîntec rusesc 
de seceriș, în timp ce pune și usturoiul înăuntru, amestecîndu-l cu 
restul legumelor. 

— N-ar merge și o rață la chestia asta? întreabă Micuţul. Fă rost 
de-o rață! îi ordonă el fostului Oberst, care întimplător găsește una. 

— Să-ţi explic cum e cu rața, spune Porta. Oricine ar trebui să 
știe asta. Există două feluri de borș. Unul obișnuit, pe care-l fac polo- 
nezii și ucrainenii. Întâi se rumenește o rață, apoi o tai, îi scoţi oasele și 
tendoanele și o mărunţești. În timp ce cînţi o parte din Katerina Ismai- 
lova, o arunci în supă bucată cu bucată, Uite-așa! Plop, plop, plop! Și de 
fiecare dată cînd rața face „plop”, poţi să-ți pui o dorinţă! 

— De exemplu, o muiere strașnică, se repede Micuţul visînd 
cu ochii deschiși. 


[7] Grofaz—porecla dată lui Hitler, reprezentînd inițialele expresiei 
Grosster Feldherr aller Zeiten: Cel mai mare strateg al tuturor timpurilor). 
(n. trad.) 


[8] (germ.) Pădurarul e mort! Braconierul trăiește! (n. trad.) 

— N-a fiert destul borșul ăla? se interesează nerăbdător Bătrinul 
și se linge pe buze ca un lup hămesit. 

— Nu poate fi nimic mai rău pentru un bucătar-șef, îl mustră 
Porta cu seriozitate, decît niște clienți care și-au pierdut răbdarea! Oi 
fi tu șeful adunăturii ăsteia, dar la bucătărie să nu-ți bagi nasul! Eu 
comand aici! Obergefreiter prin mila lui Dumnezeu, Joseph Porta, bosul! 
Dacă nu mai poţi să aștepți pînă e gata inegalabilul meu „chef d'oeuvre” 
rusesc, te sfătuiesc să faci o mică plimbare împreună cu toți ceilalți 
care nu mai pot răbda. 

Nervii noștri sînt gata să plesnească în timp ce Porta continuă 
imperturbabil să mestece în ciorbă. Ne pomenim mestecînd în gol, ne 
chiorăie mațţele privindu-l cum mărunțește carnea, cu un aer demn 
și cum o pune în ceaun. La sfîrșit, toarnă zeama de sfeclă și binecu- 
vintează supa în numele Dumnezeului tuturor rușilor. Aproape că ne 
călcăm în picioare în momentul în care ne spune să venim cu castroa- 
nele. Pretinde să le aliniem precum soldaţii la paradă. Micuţul e gata 
să-i împuște pe profesor și pe fostul Oberst cînd își pun castroanele 
alături de ale noastre. 

— Sclavii la coadă! rage el. Pe vremea lui Isus ați fi mîncat la 
rînd cu cîinii! N-aţi citit Biblia, nemernici aristocrați ce sînteți? 

Porta pune în fiecare castron o bucată mare de unt și, cu o mină 
de arhiepiscop, toarnă apoi și supa. 

— Vîră mai adînc polonicul, fiule! se tînguie Micuţul cu ochii 
sticlindu-i de foame. Ce-i mai bun se duce întotdeauna la fund! La 
urmă, Porta presară deasupra mărar și toarnă sosul acru. 

După ce rade trei porții, Micuţului i se face milă de profesor și 
de fostul Oberst. 

— Cred că vă e foame și vouă, nu? întreabă el indiferent. Duceţi-vă 
la Obergefreiter Porta cu castroanele. Și dacă, întimplător, descoperiţi o 
bucată de carne în supa voastră, vă prezentaţi imediat cu ea la mine, 
panimaieși? 

— Încetează să-i mai chinui pe amărâţii ăștia, pufneşte Bătrinul 
iritat. 

— Le dau mîncare, și tu numești asta chin? exclamă Micuţul 
surprins. Ce-ai vrea să fac? Să-i șterg la fund ca să nu murdărească 
pantalonii armatei lui Adolf? 

Timp de două ore ne-am tot îndopat cu borș, fără să discutăm 
prea mult. După ce n-am mai putut înghiți nimic, ne-am lungit pe 
spate mulțumiți. 

— Cînd bătriîna Germanie va fi pierdut războiul ăsta, filozofează 
Porta, și după ce-și va fi revenit puţin din mizerie, cred c-aș face foarte 
bine să-mi deschid un restaurant la Berlin. O să cumpăr ruinele de la 
Kampinski. Aș putea să le iau ieftin. Voi avea toate delicatesele: tocană 
americană, curcan prăjit în stil american, pui italienesc la cuptor. 

— Nu uita de poulet au sang franțuzesc, mon ami, completează 
Legionarul meniul, aprinzindu-și o ţigară „Caporal. 

— Cum aș putea să uit, zimbește Porta. Și n-o să uit nici de 
legumele grecești au gratin sau de prăjiturile din bucătăria jidănească. 

— Mă aduci în pragul nebuniei, izbucnește Julius Heide furios. 
Cum poți să pomenești de mizeriile alea jidănești? 

— Tu preferi miel d la turque, nu? întreabă Porta trufaș. O să am 
și așa ceva pentru clienţi de-ai casei ca tine! 

— Sper c-o să faci și supă venezueleană de pește! intervine Gre- 
gor, lingîndu-și buzele crăpate de frig. 

— Dar Paella Valenciana? strigă Barcelona, cățărat pe pervazul 
ferestrei. 

— Ce naiba se petrece aici? răsună dinspre ușă o voce pătrun- 
zătoare de ofițer. 

— Atenţiune! zbiară Bătrinul, ridicîndu-se ca fulgerat și scăpîn- 
du-și pipa. 

Oberst Hinka, ciungul, intră în camera joasă; în aer plutește 
aroma borșului. 

— Ce-i asta? întreabă el, privind cu interes ceaunul. A mai rămas 
puțină ciorbă. 

— E ciorba preferată a rușilor, să trăiţi! turuie Porta. 

— Dă-mi să gust, zimbește Hinka. 

Porta îi umple un castron. 

— Să pun și pentru adjutant? întreabă Porta, uitîndu-se la Leut- 
nantul care stă la ușă nervos, ca o găină pe ouă. 

— Nu pune întrebări stupide, Porta, răspunde printre înghiţi- 
turi Oberstul. 

Reticent, adjutantul primește un castron plin-ochi. Nu poate 
să-și ascundă reținerea față de talentul culinar al lui Porta. Nu l-ar 
surprinde să fie în ciorbă o otravă cu efect rapid. 

— Excelentă ciorbă, exclamă Oberst Hinka încântat și îi întinde 
lui Porta castronul gol. 

— Da, să trăiţi, Untermenschen ăștia știu ce-i aia haleală, să trăiţi, 
remarcă Porta plin de admiraţie. Ar trebui să mîncațţi o dată selianka, 
domnule. E o supă de somon, să trăiţi! O pregătesc pe plajele de la Marea 
Neagră. Eu am gustat-o cînd m-am dus în vizită la prietenul meu Ser- 
ghei Smirnov, domnule. E bucătar-șef la Motanul cenușiu, un restaurant 
din Atena. Selianka lui l-ar scoate și pe Stalin afară din Kremlin. Am 
rețeta, să trăiţi, poate o doriţi și dumneavoastră? 

— Nu, Porta, mulțam, nu azi, surîde Oberst Hinka, bătîndu-i cu 
mîna pe umăr. Într-o oră plecăm. Păstrează-ţi calmul, Beier, i se adre- 
sează el Bătrinului. Cred că o să intrăm într-o treabă tare urîtă. Porta 
și Creutzfeldt, fără ieșiri de căpătuială sau jafuri! Dacă aud că faceți 
porcării, institui o Curte Marţială de urgenţă și n-o să vă trec nimic cu 
vederea! Jaful e o problemă gravă. 

— Am înţeles, să trăiţi, am înţeles perfect, domnule! cîrîie Porta, 
cu o voce amabilă. Am văzut avertismentele afișate peste tot, să trăiţi! 
Jaful atrage după sine ștreangul. Oberst Hinka, să trăiţi, permiteţi să 
raportez, sîntem destul de dezghețaţi și o să ne ţinem mîinile acasă ca 
să nu ne ardem. Am văzut afişele, să trăiţi! 

Douăzeci de minute mai tirziu, Micuţul și Porta sfărimă ușa 
unei pivnițe și trec prin ceea ce fusese odinioară reședința maiorului. 
Răscolesc sertare și dulapuri, risipindu-le conţinutul pe podea. Nu des- 
coperă nimic interesant și trec în camera următoare, unde dau peste 
o sticlă de votcă într-un coș de gunoi. 

— Hai s-o ștergem de praf, spune Porta ducînd sticla la gură. 
După ce scurg și ultimele picături din sticlă, își continuă periplul din- 
tr-o cameră în alta, rizînd și chirăind. Pînă la urmă, ajung în dormitor, 
unde tronează un pat demodat de dimensiuni uriașe. 

Micuţul adulmecă precum un cîine de vînătoare care a dat de 
urma vulpii. Se strecoară de pe marginea patului tocmai sub pilota 
grea, ţărănească. 

— Pis, pis, pis, pis! vine de sub așternuturi glasul său înfundat. 
Melonul i se ivește la capătul pernei. Muiere! sforăie el și se afundă din 
nou printre cearşafuri ca o nevăstuică în gaura iepurelui. 

Porta își bagă capul printre falduri să vadă ce face Micuţul. Nu-l 
găsește, se suie pe el, începînd să chițăie ca un arici într-o noapte caldă 
de vară. 

La început, Micuţul nu-și dă seama că Porta e cel care se lăfăie 
în pat. Se iscă o încleștare scurtă, dar violentă, în urma căreia pilota e 
sfișiată de la un capăt la altul. Penele zboară în toate direcțiile. 

Se ridică în capul oaselor, fiecare la cîte un capăt al patului, 
și privesc ameţiţi în jur. Penele se aștern încet peste ei, făcîndu-i să 
semene cu doi pescăruși în toiul unei furtuni. 

Micuţul găsește într-o ladă plină cu lenjerie niște chiloți roșii 
cu volănașe de dantelă și cu nasturi în partea din față, așa cum era 
moda la începutul secolului. 

— Sfintă Fecioară din Kazan, cîtamai fundul trebuie să fii aco- 
perit, strigă Porta, lingîndu-și buzele. Cred că nu i-ar putea umple nici 
măcar un cal de tracțiune! 

— Isus ne iubește, intonează Micuţul. Dacă ar fi fost aici curul ăla, 
cu tot restul de accesorii, ne-am fi tras și noi niște budigăi triunghiulari! 

— Muiere, suspină Porta visător, îngropîndu-și faţa în chiloţii 
roșii. Fornăie și mîrîie ca un motan într-o aventură nocturnă. 

— Dă-mi chestiile alea, cere Micuţul. 

Își trage budigăii roșii peste uniformă. Porta îi dă și un sutien 
imens. Se împiedică de masca de gaze și o aruncă pe fereastră. 

Sutienul e umplut cu două cîrpe de șters pe jos și arată ca două 
vîrfuri ale Alpilor. Descoperirea unui corset demodat aproape că iscă 
o bătaie. Pînă la urma îl obține Porta. 

Se admiră amindoi într-o oglindă mare. Corsetul e foarte fru- 
mos, împodobit peste tot cu trandafiri și fluturi. 

— De ce cu fluturi? întreabă Micuţul dus pe gînduri. 

— E foarte clar, spune Porta ca un bun cunoscător. Zboară de 
pe el și aduc bărbaţii direct la ţintă. 

Într-un dulap găsesc o pălărie mare și neagră, împodobită cu 
cireșe. Porta o confiscă. 

— Ce-ai zice s-o punem rapid? întreabă el, unduindu-și coapsele 
și imitînd mersul unei tîrfe. O pui pentru zece bumăști? chicotește el, 
stind la fereastră și trimițind bezele unui grup de motocicliști care-l 
privesc înmărmuriţi, ca și cum ar fi martorii unei minuni. 

— Îţi arăt curu la juma de preţ, rage Micuţul răgușit. 

— Haideţi, băieţi! le face Porta semn cu capul. Luaţi-vă bilete de 
intrare. Zece parale pentru poziţia clasică germană. Pentru artificiile 
franțuzești plătiți dublu. Și dacă vreți să-i vedeți o dată curul lui Sophie, 
vă costă numai două mărci. 

Micuţul se cațără pe pervazul ferestrei și-și unduiește crupa. 
Chiloţii roșii flutură în vînt. 

Porta face o mișcare scurtă cu mîna și scuipă în zăpadă. 

— Nici o șansă, dragul meu, îi spune Micuţului. E foarte adevărat 
ce se spune la crîșma Crocodilul: germanii sînt exact ca și Fiihrerul lor. 
Li s-au micșorat de tot mădularele în frig! 

Închid fereastra cu zgomot. Micuţul se împiedică și cade într-un 
balansoar care-l azvirle afară pe ușă, razant cu peretele. Se oprește 
într-o cămăruță, în spatele ușii, și privește uimit în jur. 

— Încotro? îl întreabă Porta, filfiindu-şi pălăria cu cireșe în drep- 
tul ușii sparte. Micuţul nu răspunde, dar îi arată tăcut un seif vechi, 
împodobit cu o stea roșie, cu secera și ciocanul. 

Priveliștea îl înviorează imediat pe Porta. Mîngâie tandru meta- 
lul seifului. 

— Întotdeauna mi-am dorit să întîlnesc pe cineva ca tine, îi 
mărturisește el. 

— Ai grijă, intervine Micuţul suspicios. S-ar putea ca scîrba de 
Ivan să fi pregătit o mică surpriză pentru niște eventuali curioși ca noi. 

— Nu ești prost degeaba, spune Porta cu superioritate, exa- 
minînd seiful milimetru cu milimetru. Apoi încearcă amîndoi să-l 
tragă de la perete, dar nu reușesc. Găsesc doi drugi de fier, dar nici așa 
nu-l pot clinti. Porta scuipă pe steaua roșie și ameninţă blocul de fier 
cu pumnul. 

— Așteaptă numai puţin, nemernicule, se-nfurie Micuţul. Îţi 
arătăm noi de unde-și lua Moise berea! Doar nu-ţi închipui c-am bătut 
tot drumul ăsta împuțit pînă-n Rusia ca să-ți baţi tu joc de noi! 

— Drace! zice Porta, îngîndurat, măsurind din ochi carcasa de 
fier. Trebuie să-l mutăm neapărat de la perete. 

— Da de ce? întreabă Micuţul, fără să mai priceapă nimic. Ușa 
e în față, nu? Cînd vrei să intri într-o casă, doar nu te apuci să spargi 
peretele din spate, ci folosești ușa, așa mi se pare! 

— Gura, șuieră Porta enervat. Cu seifurile e altceva! Ușa din față 
e pentru ăia care știu cifrul. Cu cât îl freci mai mult, cu atît e mai greu 
de deschis. Trebuie să încercăm pe ușa din spate. Era bine să fi avut un 
satir. Așa am fi găurit foarte ușor fosila asta de la fiare vechi. 

— Aruncătorul de flăcări nu-i bun? sugerează Micuţul nerăb- 
dător și pleacă imediat să-l aducă. 

— Las-o baltă, deșteptule! îi retează Porta avîntul. S-ar topi toată 
carcasa, plus ce e înăuntru. Noi nu adunăm fier vechi și mai mult, n-o 
să ieșim din războiul ăsta la fel de săraci cum eram la început. 

— S-ar putea să ai dreptate la faza cu spartul seifurilor prin spate, 
spune Micuţul gânditor, scărpinîndu-se la prohab. Îl ţii minte pe băiatul 
blănarului jidan de pe Hein Hoyerstrasse care avea un coleg, bănuit a 
fi jidan, lăcătuș pe Berhnard Nochtstrasse? Individul ăsta se ocupa de 
seifuri, sertare și treburi de genul ăsta. Lua din spate toate chestiile cu 
care avea de-a face. Asta l-a și terminat pînă la urmă. Chestorul-șef Nass 
și băieții lui, cu pălăriile trase pe ochi, de la David Station au pus pînă 
la urmă gheara pe lăcătuș, care totuși nu era jidan. De fiecare dată cînd 
se dădea o gaură într-un seif, bătrinul Nass știa că autorul trebuia să fi 
fost lăcătușul. Cred că-ți dai seama ce a urmat. Într-o dimineaţă, înainte 
să apară lăptarul, bătrinul Nass, însoţit de cîțiva copoi, a dat buzna în 
casa lăcătușului, care tocmai visa la seifuri doldora de bani. O să mai 
treacă vreo douăzeci de ani pină să-și scoată nasul din Fuhlsbiittel. 

— Dar pentru că asta e prima noastră întîlnire cu un seif sovie- 
tic, n-o să-și închipuie nimeni că tocmai noi, doi germani eliberatori, 
l-am găurit, spune Porta nepăsător. 

Începe să se joace cu cifrul. 

— Parcă e o stație de emisie-recepție, remarcă Micuţul. 

— Totuși, frecvența e puţin diferită, suride Porta cu indulgență. 
Ca să te joci cu butoanele unui radio trebuie să plătești. Cu ăsta sper 
să primim bani, dacă găsim frecvența potrivită. 

— Că veni vorba, ai încercat ușa? întreabă Micuţul practic. Îmi 
aduc aminte de ziua în care David al jidanului și cu mine am dat o 
raită la magazia unui concurent, avind cu noi un specialist în broaște 
și lacăte. După ce a trebăluit o oră întreagă, a descoperit că, de fapt, ușa 
nu era încuiată. Expertul nostru a fost atît de rușinat încît și-a luat 
tălpășiţa și s-a lăsat umflat de unul din maimuțoii lui Nass. 

— Ai perfectă dreptate, zbiară Porta, deschizînd cu greu ușa. 

Cînd Micuţul vede teancurile de bancnote, rîde atît de tare încât 
hohotele sale provoacă un ecou puternic în toată casa. 

— Milioane! șoptește Porta extaziat. La naiba, milioane! N-am 
mai văzut niciodată atîția bani la un loc! Slăvit fie bunul Dumnezeu! 
intonează el cu privirea ridicată spre cer. Voi intra în lăcașul tău cu 
prima ocazie! Și dacă dau de vreun păgîn în țara asta, o să-l aranjez 
cum se cuvine! 

— Sint foarte mulți pe-aici. Mai mulți decît ai putea tu să numeri, 
strigă Micuţul, frecîndu-și mîinile întocmai ca un jidan care a reușit 
să tragă pe sfoară un antisemit. 

— În curând, firmamentul economic va fi împodobit cu încă doi 
Rockeffelleri, prezice Porta satisfăcut. 

— Care-s ăia? întreabă Micuţul prostește. 

— Uită-te-n oglindă, îl lămurește Porta. Pe unul dintre ei îl vei 
vedea acolo. 

— Sfinte Dumnezeule! Nu-mi vine să cred, exclamă Micuţul, 
privindu-se atent în oglindă. 

— Acum nu mai trebuie decît să ne păstrăm sîngele rece, spune 
Porta, mingîind afectuos teancurile de bani. 

— Nici n-avem vreo altă șansă în iarna asta rusească, răspunde 
Micuţul nepăsător. 

— De azi încolo, continuă Porta energic, sîntem mult prea bogați 
ca să ne mai intereseze războiul lui Adolf. Du-te în pivniță și adu doi 
saci mari. Plecăm, tinere! 

— Fără să ne luăm rămas bun de la ceilalți? întreabă Micuţul 
uluit. 

— De-acum nu-i mai cunoaștem, îl lămurește Porta. Dacă tran- 
spiră ceva din ce-am făcut, nu mai apucăm să fim bogați mult timp! 

Julius o să spună că banii aparțin statului și că trebuie confiscaţi. Ține 
minte ce ţi-am spus: păstrează-ţi sîngele rece! Trecutul nostru e îngro- 
pat! Coboară în pivniță și adu doi saci. Să fie foarte, foarte mari. 

— Înainte să mă schimb în haine civile, o să mă cac în pantalonii 
de armată ai lui Adolf, promite Micuţul și aleargă în pivniţă fluierînd. 

— Aţi găsit ceva? zbiară Gregor, intrînd pe fereastră, însoţit de 
Albert, cu dinţii săi strălucitori. 

Porta închide repede ușa seifului și se grăbește să le abată pri- 
virea de la cămăruţă. 

— Rahat! răspunde el indiferent, arătiînd ca un lup ciobănesc. 

Albert vede corsetul cu fluturași și trandafiri și izbucnește 
într-un hohot de rîs convulsiv. 

— Ce-i asta? Noua armă secretă a lui Adolf? bolborosește Gregor 
printre sughițuri. 

Albert scrîșnește din dinţi în clipa în care vede pe perete un 
portret al lui Stalin ce scrutează încăperea cu o privire crudă. 

— Kahk v pajivaete, tovarișci?!”! rage el, ameninţind tabloul cu 
pumnul, ca și cum ar încerca să domolească săgețile din privirea 
georgianului. 

Micuţul apare cu doi saci mari la subsuoară. 

— Afară, rahaţilor, se răstește el, fluturind sacii spre ei ca și 
cum ar goni niște găini. Nu știaţi că e interzis să violaţi o proprietate 
particulară? 

— La ce vă trebuie sacii? întreabă Gregor curios, pipăind ţesă- 
tura de cînepă. 

— Am primit ordin să camuflăm ferestrele, replică Porta imediat, 
pentru a evita un răspuns necugetat din partea Micuţului. 

— Drept cine mă luaţi? Mă credeţi cretin, sau ce? pufnește Gre- 
gor. Aţi găsit ceva, ăsta-i adevărul. Nu-mi mai vindeți mie gogoși! Am 
fost anchetator. Vă miros de la o poștă! 

— Dacă nu-ți ţii gura și nu pleci de aici cu strigoiul ăsta negru, 
ca să ne facem treaba, vă calc în picioare! rage furios Micuţul, amenin- 
țindu-i cu pumnul. 

— E ceva deosebit, omule! exclamă Albert plin de curiozitate, 
țopăind pe canapea. 


[9] (rus) Cum o mai duci, tovarășe? (n. trad.) 

Face o tumbă, se oprește stînd în mîini și se uită sub canapea. 

— Te joci cu soarta, tirîtură africană ce ești, mîrîie Porta, expe- 
diind un șut unei perne, care zboară direct pe lampă. 

— Da zău că ai dreptate, ride Albert și scoate de sub pat un 
bidon cu ulei. 

— Vrei să-ți ungi fuduliile și să te duci la tine-n Africa să dormi 
pe-un pat de cuie? întreabă Micuţul turbat de furie, încercînd să-i tragă 
un șut lui Albert. 

— De ce nu? rînjește Albert și trage o dușcă din bidon. 

Micuţul își lungește gitul ca o barză la vinătoare de broaște. 

Adulmecă aerul în direcția bidonului cu ulei. 

— Crăciun fericit tuturor! $naps de prune! zbiară el, smulgînd 
bidonul din mîna lui Albert. 

— Dă-mi și mie să gust, cere Porta și se autoservește. 

— Alarmă, alarmă! vine un strigăt de afară. 

O pușcă-mitralieră latră cu furie. Mortierele bubuie în noapte. 
Un Obergefreiter tanchist se cațără pe un scaun, în dreptul tabloului 
lui Stalin. 

— Unchiul Iosif poate fi un cadou frumușel. O să dea foarte 
bine deasupra canapelei de acasă, din Koln, cînd s-o termina războiul. 

— Nu-l atinge! ţipă Gregor cuprins de panică, aruncîndu-se la 
pămînt. 

Albert sare dintr-un salt în spatele canapelei, aidoma unei pisici 
care-o zbughește din calea unui lup alsacian. Porta se ghemuiește după 
un fotoliu împreună cu Micuţul, care și-a ascuns capul ca struțul. Pălă- 
ria împodobită cu cireşe fîlfiie în aer ca o pasăre rănită. 

Într-o fracțiune de secundă, Gregor observă firul subţire, negru, 
legat de tablou, care se strecoară printr-o gaură sub tapet. 

Explozia sfărimă toată casa. Limbi lungi de foc se înalță spre 
cer. Acoperișul pare că se sprijină pe creasta flăcării. Parcă ar fi sfirșitul 
lumii. Exploziile se succed în lanţ și cuprind întreaga stradă. Casele 
se prăbușesc și cerul e invadat de o lumină orbitoare. Se vede ca ziua. 
Suflul învăluie strada ca o tornadă, măturînd tot ce-i stă în cale. Un 
camion se rostogolește ca o jucărie. Albert zboară urlînd peste ruinele 
peretelui, cu canapea cu tot. Aceasta se strivește cu un zgomot infernal 

de peretele unei alte case de pe cealaltă parte a drumului. În cădere, 

Albert zbiară ca un porc înjunghiat, rostogolindu-se și agitîndu-și mîi- 

nile și picioarele. E proiectat într-o baltă îngheţată, alături de Gregor. 
— Isuse, îngaimă el. Asta putea să omoare și un urs grizzly. 

Oameni răniți de moarte strigă după ajutor. Vîlvătăile de foc 
luminează zăpada murdară. E ca o erupție vulcanică ce pare că nu se 
mai sfirșește. 

Totuși se oprește! 

Cei rămași în viaţă încearcă din răsputeri să se ridice. Sînt în 
stare de șoc și complet asurziţi. Îi dor urechile, de parcă le-ar fi străpuns 
cineva timpanele cu un ac înroșit în foc. Preţ de cîteva minute, sintem 
incapabili să pricepem ce se întîmplă în jur. Ne cuprind accese acute 
de nebunie. Peste tot zac împrăștiate hălci de carne și așchii de oase. 
Pînă și pomii care străjuiau strada, de o parte și de alta, au fost smulși 
din rădăcină, dispărînd fără urmă. Ruși și nemți, civili și militari pani- 
cați aleargă înnebuniţi. 

Un sergent rus, cu uniforma boţită și înnegrită de funingine, 
își descarcă în aer Kalașnikovul, apoi îl aruncă și urlă: ob tvoiu mati. 
Îi frînge gâtul cu muchia palmei unui Feldwebel care dă să-l lovească. 

O motocicletă cu ataș plină cu puști-mitralieră și muniţie este 
răsucită în jurul rămășițelor unui horn. Din ataș atîrnă un trup însîn- 
gerat. Albert a luat-o razna. Se tirăște în patru labe și urlă ca un cîine 
turbat. Îşi revine doar în clipa în care Porta îi dă casca de oțel. La spate, 
buza căștii a fost complet smulsă. Albert o privește o clipă fără să pri- 
ceapă nimic. Își pipăie creștetul capului, ca şi cum ar vrea să fie sigur 
că-l mai are. Își înalță privirea spre cerul plumburiu, îi mulțumește 
lui Dumnezeu și tuturor sfinților cunoscuți și necunoscuți. Cu ocazia 
asta, inventează ad-hoc nume noi. Își ia casca și le-o arată tuturora, ca 
dovadă că Dumnezeu îl ocrotește. 

— Asta pentru că noi, negrii, n-avem nimic comun cu războaiele, 
declară el. Războiul ăsta e pentru albi și pentru galbeni. 

— Ce porcărie! Și toate astea pentru un tablou, suspină Porta, 
privind lung spre ruinele casei maiorului. 

Cînd vede corsetul înzorzonat, Oberst Hinka îl ia pe Porta deo- 
parte. Porta uitase că e încă îmbrăcat cu el. 

— De unde-l ai? întreabă Hinka aspru. 

— L-am găsit, să trăiţi! răspunde Porta, ceea ce e destul de 
adevărat. 

— Unde l-ai găsit? Hai! Vreau adevărul)! îl sfredelește Hinka cu 
privirea. În care casă? 

Porta se foieşte. Încearcă să se eschiveze, apelînd la una din 
poveștile lui obișnuite. Spune ceva despre un salon de coafură din 
Diisseldorf, al cărui proprietar purta întotdeauna corset. 

— La dracu' cu prietenii tăi de la saloanele de coafură, îl între- 
rupe Hinka tăios. Știi că nu mă poţi prosti. De ce-a sărit casa-aia în aer, 
ce s-a întîmplat acolo? 

— Aaa, da, să trăiţi! Înţeleg, domnule, despre explozie vorbiți. 
Porta suride fals. Unui motociclist i s-a pus pata pe portretul lui Sta- 
lin și avrut să-lia. Într-adevăr, era un portret reușit, să trăiţi! Noi l-am 
avertizat pe motociclist, domnule, adică nu pe Stalin, să trăiţi! Porta 
face un semn cu mîna în direcția satului distrus. Tabloul avea ceva 
dubios, să trăiţi! De asta v-aţi convins și dumneavoastră, domnule! 

— Ai putea să recunoști motociclistul? întreabă Hinka bănuitor. 

— S-a dus, domnule. S-a dus definitiv. S-ar putea chiar să spin- 
zure de coșul ăla de țiglă! Dumnezeul german pedepsește întotdeauna 
nesupunerea, nu-i așa, domnule? adaugă el gînditor. 

— I-ai văzut mort? se interesează Hinka pe un ton tăios. Dacă 
e în viață, vreau să afle cum pedepsesc eu nesupunerea! 

— Ar merita, să trăiţi! îl aprobă Porta, oftînd din rărunchi. Puteam 
fi făcuţi praf cu toții din cauza unui bețiv care-a vrut neapărat să fure. 

— Ai grijă, Porta, să nu-ţi crească aripi de îngeraș. Te-am între- 
bat: l-ai văzut mort? 

— Din păcate, nu, să trăiţi! S-a prăvălit casa peste mine! 

— Cine mai era cu tine? 

— Absolut nimeni, domnule. Eram singur. Departe de tabloul 
ăla, să trăiţi! 

— Atunci înseamnă că i-ai dat, pe geam, chiloţii și sutienul Ober- 
gefreiterului Creutzfeldt, nu-i așa? 

Face un semn cu capul spre Micuţul, care tace milc, privind 
agitat în jur, sub influenţa șocului exploziei. 

— Vino încoace, Creutzfeldt! strigă furios Hinka. 

Micuţul nu reacționează. A asurzit. 

— Cred că i-au fost afectate pîlniile, să trăiţi! e de părere Porta. 
Permiteţi să raportez, domnule. La început mi-am pierdut și eu auzul, 
dar după ce m-am ridicat în capul oaselor, mi-a revenit, și acum aud 
foarte bine, mulțumesc lui Dumnezeu. Aud perfect tot ce-mi spune 
Herr Oberst Hinka, să trăiţi! 

— Dă-ţi jos corsetul ăsta tîmpit, îi ordonă scurt Hinka. Și te pre- 
vin, Porta, răbdarea mea are limite! Dacă sari peste cal, o să te trezești 
pe undeva printr-o celulă. 

— Da, să trăiţi, cred că se găsește întotdeauna o celulă goală la 
Germerscheim, domnule, spune Porta vlăguit, încercînd să pară abătut. 

— Am să te împușc într-o bună zi, promite Hinka, răsucindu-se 
pe călciîie. 

— Într-o oră plecăm, anunţă Bătrinul, care fusese la o adunare 
a șefilor de pluton cu comandantul: Ce dracu aveţi pe voi? miriie el 
furios în clipa în care îi vede pe Porta cu corsetul și pe Micuţul în chi- 
loți. Nu vreau să vă mai văd în halul ăsta! Ce naiba or să creadă rușii? 

— Vor uita să tragă în noi, răspunde Porta, ceea ce ar fi un lucru 
bun, trebuie să recunoști! 

O perdea de flăcări dansează în depărtare. Deasupra se vede 
un nor imens de fum. Trombele de aer aduc o ploaie deasă de cenușă. 
Pământul se zbuciumă ca un animal în agonie. 

Micuţțul, înalt și puternic, ca un pachet de mușchi, se ivește prin 
ploaia abundentă. Trabucul îi luminează fața mînjită de funingine. E 
îmbrăcat și acum cu chiloţii și îi înjură crîncen pe profesor și pe fostul 
Oberst. Aceștia îl urmează epuizați, cărînd rezervorul aruncătorului 
de flăcări și lăzile cu muniţie. Aerul e inundat de zgomote asurzitoare. 
Bubuitura unui obuz de mortier îl face pe fostul Oberst să se arunce 
într-un adăpost. 

— Lua-te-ar dracu, tembelule! rage Micuţul. Ţi-am spus să nu 
te pui la fereală pină nu-ţi ordon eu, rahat ce ești! 

Se aude iarăși un trosnet sec. Micuţul privește concentrat tra- 
iectoria obuzului. Acesta cade cu un sunet infernal și împroașcă zăpada 
în toate direcțiile. O schijă de obuz găurește una dintre sticlele pentru 
apă ale Micuţului. votca i se prelinge pe picioare. 

— Păgâni ruși împuțiți, se înfurie Micuţul, îndreptîndu-și spre 
cer pușca cu țeava retezată. Ce șmecherie mai e și asta? Ce legătură are 
votca mea cu războiul? 

— Adăpostește-te, omule! răcnește Leutnant Braun nervos. O 
să fii împușcat! 

— N-o să mi se întîmple absolut nimic, domnule, îl asigură Micu- 
țul, cu vocea lui ruginită, de bas. N-o să mă las curățat înainte să văd 
New York-ul, Londra, să fac o călătorie în Africa, împreună cu Albert, 
și să mă cac în budele pline de cuie ale fachirilor. 

— Plutonul 2! Preia comanda! se aude din față. 

Ordinul e transmis întregii companii. Ne ridicăm încet. 
Picioarele Bătrînului se afundă în zăpadă pînă la genunchi. Își 
pune automatul pe umăr. 

— Mișcaţi-vă! Toată lumea în picioare! strigă el nervos. Ridică-te, 
Micuţule! Du-te în flancul drept, și să te ferească sfîntul să jefuiești 
vreo baracă sau să cauţi dinți de aur în gura cadavrelor! M-ai auzit? 

— Păi, urli suficient de tare ca să trezești toți morții din cimi- 
tirul Hamburgului. Nu m-ar mira să se fi sculat în capul oaselor să te 
asculte! bombăne Micuţul încruntat, ridicîndu-se încet și provocator. 

— De ce ești așa acru? întreabă Porta. Arăţi de parcă te-ar fi 
pișcat toți păduchii comuniști! 

— Mă enervează Oberstul ăla handicapat, răspunde Micuţul 
morocănos. E un rahat tîmpit, prost ca un recrut! 

— Nu mai pot să-ndur insultele tale, cîrîie fostul ofițer. 

Se străduiește să se impună printr-un ton dur, așa cum făcea 
odinioară în fața regimentului. Dar, de astă dată, fără succes. 

— Cu atît mai rău pentru tine, găină proastă, rînjește Micuţul 
răutăcios, și-l pocnește cu dosul palmei. Pentru că va trebui să suporţi, 
nu-i așa? Asta să-ţi intre bine în capul tău idiot! Ori vrei să te alerg 
puțin ca să-ți revii? Pricepe odată pentru totdeauna că ești scursura 
Germaniei, asta ești. lar eu? Eu sînt Obergefreiter, coloana vertebrală a 
armatei! Partea superioară, bineînţeles! 

— Chiar vrei să ne cățărăm pînă la închisoarea aia spurcată? 
întreabă Porta, îndreptîndu-și jartierele corsetului roșu. 

— Vreau sau nu, trebuie să mergem, răspunde scurt Bătrinul, 
scuipînd tutun în zăpadă. 


82 


Atac de infanterie 


— Porcăria asta de război a răsturnat lumea cu fundu-n sus, 
bolborosește Porta pesimist și îi cere Legionarului o țigară. Cînd o să 
încetezi să-ți mai omori plămânii cu rahatul ăsta franțuzesc? 

— Pas question, mon ami! Cu ţigările astea, am cel puţin avantajul 
că-mi rămîn mie aproape toate, răspunde Legionarul. Gunoiul tău de 
doi bani nu-i bun decît pentru fete necoapte. 

— Sînt destul de cătrănit ca să sparg nuci de cocos cu curul și 
să scuip miezul ca un mortier care aruncă obuze, spumegă Porta. 

Contemplă închisoarea OGPU, zidurile luminate de jocul flă- 
cărilor din pădurea de brazi. 

— Va trebui să urcăm și să coborim dealurile, să alunecăm pe 
lacurile îngheţate pînă ni se tocește pielea de pe fund, să ne croim 
drum ca niște buldozere prin păduri înghețate—și toate astea numai 
ca să ajungem la pușcăria aia comunistă. Eu sînt obișnuit să ajung 
la pușcărie stind confortabil pe fund! Dacă ăsta nu-i un caz grav de 
încălcare a drepturilor omului care ar trebui să ajungă urgent în faţa 
Curţii Internaţionale, atunci sînt eu bătut în cap! 

— Ar trebui interzis ca oamenii cumsecade să fie puși la ase- 
menea corvoade din cauza cîtorva idioţi care n-au fost în stare să evite 
războiul! se înfurie Heide. 

O moto-sanie se apropie, învăluită într-un nor de zăpadă. Un 
Oberstleutnant isteric din Marele Stat Major se interesează unde e 
comandantul. 

Bătrînul îl arată pe Oberstleutnant Lowe, care stă pe un butoi și 
scarpină o mâță după urechi. 

— Știi să iei poziția de drepţi, omule? rage ofițerul de Stat Major 
spumegînd. 

Bătrînul își pocnește călcîiele încetișor și își atinge casca cu 
mîna, schițind un salut vag. 

— Oberstleutnant Lowe, comandantul companiei, Regimentul 
27 Panzer, la raport, să trăiţi! se aude vocea dogită a lui Lowe. 

— De ce dracu stai aici? strigă Oberstleutnantul cu epoleţii sînge- 
rii. N-ai primit ordinul de atac? Nu e permisă nici o oprire! Atacă, omule! 

Răcnetul său provoacă un ecou ce răsună sfidător. 

— Am înțeles, domnule Oberstleutnant, să trăiţi! răspunde Lowe, 
salutind impecabil, în timp ce-l înjură în gînd cu obidă. 

Ne afundăm în bezna pădurii de conifere, împleticindu-ne ca 
beţivii. Ne zgîriem de crengi uscate. Feţele ne sînt biciuite și sfișiate. 
Deodată începe să răpăie o Maxim rusească. Porta aruncă fulgerător o 
grenadă de mînă și împroașcă o ploaie de gloanţe în direcția mitralierei. 

Un ofițer rus e aruncat în aer. Mantaua îi filfiie ca o aripă rănită. 
Pușca-mitralieră latră din nou. 

— Pe toţi dracii! zbiară Micuţul și îndreaptă aruncătorul de flă- 
cări spre tufișuri. Copacii încep să ardă. Pușca-mitralieră tace. Rușii 
zac grămadă și trupurile li se înnegresc treptat, ca fripturile în cuptor. 

— Noroc că nu știi niciodată cînd o păţești, oftează Barcelona, 
contemplînd un rus cu părul în flăcări. Ăsta e cătană bătrină. Altfel nu 
l-ar fi lăsat cu părul lung. 

— Daţi-i drumul, daţi-i drumul! ordonă Bătrînul, depășindu-ne 
în fugă. 

Observăm o formațiune de ruși care încearcă să scape. Unul 
dintre ei se strecoară pe după un copac prăvălit și se tirăște de-a cur- 
mezișul unui izvor înghețat. 

— Lichidaţi-i! strigă Heide nerăbdătotr, pregătindu-și mitraliera 
ușoară. 

] se zguduie tot trupul în timp ce trimite o rafală prelungă în 
grupul fugar de dușmani. Sînt doborîţi trei dintre ei, împușcați în spate, 
cu piepturile sfărîmate. Folosim un nou tip de glonț, mai dur. Face doar 
O gaură mică la intrare, dar lasă în urma lui un gol imens. Cîţiva dintre 
răniți zac în zăpadă și se tinguie sfișietor. 

Micuţul împușcă patru supraviețuitori cu pușca sa cu țeavă 
retezată. O armă cumplită pentru distanţe scurte. 

Un bătrîn locotenent-major în uniforma miliției stă rezemat 
de un copac, cu mîinile la ceafă. Pe măsură ce ne apropiem, ne privește 
terorizat. 

— Un comisar, spune Heide rînjind diabolic. 

— Nu-i comisar, îi răspunde Barcelona. Nu mai e decît un neno- 
rocit speriat de moarte. Un morman de oase într-o uniformă demodată. 
Lăsaţi-l pe amărîtul ăsta să se întoarcă la strănepoții lui! 

— Te-ai ţicnit? protestează Heide furios. Porcul ăsta e un ofițer 
sovietic, iar noi îl omorim! Din ordinul Fiihrerului! 

Ridică automatul și-l împușcă pe locotenent în piept și în cap. 
Ţeasta i se desface. Pentru orice eventualitate, îi mai ciuruie și stoma- 
cul cu cîteva gloanţe. 

— Asta e! exclamă el mindru, aruncîndu-și arma pe umăr. 

Un infanterist rănit se ridică pe jumătate, sprijinit într-un 
genunchi. 

— Nie strieliati, tovarișci ghermanshki, ne imploră el disperat. 

Și tovarășul german, în persoana Legionarului, îi înfige în 
spinare baioneta, al cărei vîrf iese prin pieptul rusului. Impasibil, Legi- 
onarul își scoate baioneta din trupul neînsufleţit, cade în genunchi și 
se așază în poziția de rugăciune a musulmanilor. 

Un ofițer rus încearcă să arunce o grenadă. Albert îi strivește 
fața cu patul puștii. Pe ceilalți îi ucidem de la distanță, de îndată ce-i 
zărim. Nu ne apropiem de ei decît în momentul în care sîntem convinși 
că au murit, și chiar și atunci o facem cu foarte mare atenţie. Înainte 
să trecem prin dreptul lor, îi străpungem cu baioneta. Au buzunarele 
pline cu mahorcă și în sticlele de apă au votcă. E o marfă de proastă 
calitate—Votcă pentru soldații de rînd. Din amarele noastre experi- 
enţe, știm că provoacă dureri de cap insuportabile, și atunci o oferim 
cu generozitate recruților. De noi se va ocupa Porta. 

Îi controlăm în buzunare cu multă atenție. Luăm fotografiile 
iubitelor și aruncăm restul de lucruri. Cele cîteva ruble pe care le au 
nu prezintă interes pentru noi. 

Micuţul e foarte preocupat de o fotografie găsită în portofelul 
unui ofițer căruia Albert îi zdrobise fața. 

— Doamne, ce mai bucăţică Emma asta, murmură el, ștergiînd 
grijuliu sîngele de pe fotografie. Cînd vezi așa o rusoaică țapănă, con- 
tinuă el făcîndu-i cu ochiul fetei din poză, îți dai seama că Dumnezeul 
nostru a avut o zi proastă cînd a creat modelul clasic german, cu o parte 
din păr făcut coc și cu restul împletit în codițe. 

— Mamă! se minunează Porta, privind peste umărul Micuţului. 

— Vrei să facem schimb? Îţi dau trei poze pe ea! Ce bucăţică! 
Maică Precistă din Kazan! 

— Du-te dracului, e a mea! mirîie Micuţul. Mortul i-a scris adresa 
pe spatele fotografiei. Cînd s-o termina războiul lui Adolf, o să iau un 
bilet dus-întors și o s-o aduc la Hamburg, zău! 

— Cred că ai rahat între urechi! ride Porta disprețuitor. Nici n-o 
să vrea s-audă de tine cînd va afla că i-ai ucis iubitul comunist! 

— Știu că ai impresia că sînt idiot, răspunde Micuţul acru, dar 
n-o să fiu așa de cretin să-i spun că eu i-am venit de hac ticălosului. 
Nu, nu, o să-i povestesc puicuţei cum l-am cărat în spinare douăzeci 
de kilometri, cu riscul propriei mele vieţi, ca să-l dau în îngrijire medi- 
cilor germani. O să-i torn o poveste tare, exact ca-n filme! Chestia cu 
moartea bietului ei erou, care a intervenit din cauze naturale. 

— O'să te trimită la plimbare, hotărăște Porta, clătinînd din cap 
cu tristeţe. Harta lumii va arăta cu totul altfel după ce Adolf va pierde 
războiul și Wehrmachtul german va fi dezarmat. N-o să fie prea ușor 
să fii neamţ în vremurile alea. Află de la mine! Oricine va avea chef ne 
va trage un șut în cur și, dacă vom încerca să ripostăm, ne va termina 
definitiv! 

— Haideţi, haideţi, strigă Oberstleutnant Lowe agitat. Înainte! 
Înainte! Mișcaţi-vă! Voi, nemernicilor, găsiţi întotdeauna locuri în care 
s-o ştergeţi! Mișcaţi-vă și să ne punem pe treabă! Trebuie! Oberfeldwebel 
Beier! Preiei comanda plutonului 2! Cercetașii înainte și în flancuri. 

— Tot noi! bombăne Porta scos din sărite, dînd un șut unei sticle 
rusești goale. Nouă ne revin toate misiunile împuţite din armata asta! 
Of, dacă aș fi fost eu la Berlin, acum n-aveau decît să se-nvirtă pe-aici și 
treizeci de ani dacă voiau! Vîră furios proiectilele în pușca lui cu țeavă 
retezată și controlează țeava. Pentru numele lui Dumnezeu, haideţi să 
mergem o dată după vecinii noștri comuniști să le zburăm scăfirlia! 

În clipa în care compania pleacă din pădure, auzim iarăși bubu- 
iturile înfundate ale mortierelor, urmate de explozii cutremurătoare. 
Urîm mortierul de tranșee mai mult decît oricare altă armă. E perfidă 
şi-ţi dă numai un foarte scurt semnal de avertizare înainte ca proiec- 
tilul să te ajungă și să explodeze lîngă tine. Nu are șuieratul prelung 
al obuzelor. Ne temem și de bateriile de mortiere. Acolo sînt aproape 
întotdeauna femei, țărănci masive și grosolane. Într-o noapte am luat 
cu asalt o companie de mortiere grele; femeile au încercat să fugă în 
pădure, să se ascundă printre tufe și pomi, dar le-am vînat una după 
alta și le-am ucis ca pe șobolani, în ciuda urletelor și lacrimilor. I-am 
luat prizonieri pe cei cîțiva bărbaţi din companie, care ne-au confirmat 

ceea ce știam deja: femeile acelea erau fanatice și se purtau înfiorător 
cu prizonierii. 

— Omorîţi-le pe căţelele astea! ne-a spus sergentul rus luat pri- 
zonier, rînjind satisfăcut și lovind cadavrul uneia. 

De-acum putea spune tot ce voia. Războiul lui se sfirșise! 

Unul dintre noii-veniți, un flăcău solid din detașamentul lui 
Barcelona, e împușcat în față. O schijă de șrapnel l-a ciopirțit. Nu mai 
are nas, nici gură și nici ochi. Se vede numai osul alb. Ţipetele sale 
deznădăjduite se aud de departe și ne scot din minţi. Tremurînd, ne 
adunăm în jurul lui și urmărim cum Gefreiterul sanitar Rolfe încearcă 
să-i oblojească rana. 

— Zău că șrapnelul face ravagii, șoptește Micuţul. E mai rapid 
decît tirul care-i lichida pe mafioți la Diisseldorf. 

— Dacă scapă cumva cu viaţă și-o să-i cîrpăcească fața, n-o să 
fie prea arătos! spune Gregor îngîndurat. O să fugă lumea de el. 

Orizontul se colorează într-un galben-roșiatic. De dincolo de 
culmi se aud bubuituri și trosnete. Un regiment al artileriei de baraj 
ia poziţie de-a lungul rîului înghețat. Ne însoțesc două companii de 
trupe de asalt. Cu toţii sînt puși la șapte ace. Au căștile vopsite în alb 
și curelușele în poziție regulamentară. Centuri, ranițe, măști de gaze— 
toate sînt la locul lor. Pînă și cagulele măștilor de gaze sînt împăturite 
corect. Noi le-am aruncat de mult pe ale noastre. Mantalele lor sînt 
atât de curate încît se pot duce cu ele la defilare pe sub Brandenburger 
Tor. Îi privim cu dispreţ, dar totuși îi invidiem puţin. Au tot ceea ce ne 
lipseşte nouă. În comparaţie cu ei, Regimentul 27 Panzer pare un azil 
de sărăntoci. Noi n-avem nici măcar tancuri, deși sîntem regiment de 
tanchiști. 

— Isuse, ce arătoși sînteţi! exclamă Porta, atingînd o centură 
bine lustruită. O să-l speriați de moarte pe tilharul de Ivan! 
tobe și fluiere. Nu puteţi să năvăliți peste vecini fără ei! 

— Arătaţi ca o șleahtă de vagabonzi, remarcă un Feldwebel, con- 
templînd uniforma de camuflaj a lui Porta, boţită și jegoasă. 

— Asta și sîntem, domnule Feldwebel! rînjește Porta. 

Arogant, își potrivește monoclul său crăpat și-l măsoară cu pri- 
virea pe Feldwebelul din gardă. 

— Ce adunătură mai sînteți și voi? trimbițează un Oberfăhnrich. 
Arătaţi ca niște ocnași! 

— Adunătură? miîrîie Bătrînul, mijindu-și ochii furios. Să vă 
explic eu ce fel de adunătură sîntem, Herr Oberfăhnrich! Luptăm de pe 
vremea cînd regimentul dumneavoastră de gardă nici nu era înființat 
și am pierdut mai mulți oameni decît ar putea da divizia dumneavoas- 
tră în tot războiul! 

— Da, arătaţi destul de şifonaţi, ride acesta ironic. Își duce non- 
șalant binoclul la ochi și cercetează înălțimile. Pentru închisoarea aia 
mică de-acolo trebuie să-ți ajutăm flăcăii? Lasă că ne ocupăm noi de ea 
cît timp tragi tu un pui de somn și-ţi odihnești oasele ostenite, spune 
el vesel. 

— Serios? răspunde Bătrânul distant. „Închisoarea aia mică”, aşa 
cum îi spuneţi dumneavoastră, ne-a adus pierderi foarte mari. 

— Nu e nevoie decît de șira spinării și de dorinţa de a câștiga, 
declară cu mândrie un tînăr Unteroffizier. Duhnește a Valhalla și a citate 
din Hitler. Orice ordonă Fiihrerul, soldatul german executa. Untermen- 
schen ruși nu ne pot opri! 

— Bien sir que si, sergent! îl aprobă Legionarul sarcastic, în timp 
ce ţigara i se mișcă în colțul gurii. 

— Toată lumea vorbește despre linia întâi, continuă aspru Untero- 
ffizierul. Problema e alta. Un soldat bun se formează printr-o instrucție 
de fier în garnizoană, după care linia întîi o să i se pară un sanatoriu, 
o adevărată joacă! 

— Vi s-a șubrezit mintea de atîta lincezeală, izbucnește Porta, 
rîzînd. O să faceţi în pantaloni cînd o să-nceapă Ivan să cînte la balalaică. 

— Pîn-la miezul nopții îi veţi făgădui cu toţii lui Dumnezeu că 
veți merge toată viața, regulat, la biserică, șuieră Gregor cu satisfacție. 

— Prostii, răspunde indignat Unteroffizierul. Eu nu cred în nici 
un fel de Dumnezeu! 

— Foarte mulţi dintre cei care ajung aici nu cred, mon ami, îi 
explică detașat Legionarul. Dar cînd zac la pămînt, sub ploaia unui 
baraj de artilerie, e surprinzător să constaţi cît de credincioși devin. 
Ateii cei mai fanatici sînt mai pioși decît Martorii lui lehova și se roagă 
lui Allah să-i scape. 

— Cu noi o să fie altceva, declară Unteroffizierul pe un ton rece. 
Și hardughia asta cu care v-aţi luptat o săptămînă întreagă o s-o dăm 
gata în cîteva ore! 

— Vedem noi mai tîrziu! spune Bătrinul, zîmbind sarcastic. Aș 
vrea tare mult să dați gata pușcăria în doar cîteva ceasuri. Ne-aţi scuti 
de corvoadă! 

O ploaie de gloanţe răpăie pe lingă peretele înzăpezit, împroșcîn- 
du-ne cu noroi și gheaţă. Oberfâhnrichul se trintește regulamentar la 
pământ, ca fulgerat. Priveşte precaut peste marginea adăpostului. 

— La pămînt, îl avertizează Bătrinul, dar e deja prea tîrziu. Capul 
îi explodează ca o roșie prea coaptă, împroșciîndu-ne pe toți cei din jur. 

— Timpit obsedat de regulament, înjură Porta, ștergîndu-și fața 
de sînge și așchii de os. Vine aici și ne mînjește cu mațele lui împuţite. 

Cîteva mortiere duduie cu înverșunare. Din pămînt țișnesc tro- 
mbe de zăpadă. Plouă cu proiectile, iar cîteva tunuri cu tragere scurtă 
aruncă obuze în mijlocul nostru. În cîteva clipe, terenul arată ca o mare 
pe timp de furtună, plină cu rămășițele unei epave. 

Eroismul Regimentului Gross Deutschland dispare treptat. Pină 
și Leutnantul cu buze subțiri și uniformă de comandă pare îngrozit. 

— Culcat, lua-te-ar naiba! strigă Bătriînul aspru. 

În ciuda fricii, Leutnantul observă că Bătrînul nu i s-a adresat 
regulamentar. Deschide gura îngustă și rea, dar, înainte de a apuca să 
vorbească, îl nimerește o rafală scurtă de mitralieră, aruncîndu-i înapoi, 
peste peretele înzăpezit. Cade în față, strivind gheaţa sub greutatea 
corpului. Picioarele îi zvicnesc spasmodic. Rămîne complet nemișcat. 

— Vino, dulce moarte, vino... fredonează Legionarul încetișor. Se 
ivesc ca din pămînt două tancuri Panther. Se rostogolesc pe lingă noi 
zornăind. Tunurile enorme ies amenințătoare din turele, ca degetele 
arătătoare ale unui uriaș. 

— Înainte! zbiară Lowe şi ne face semn cu pumnii încleștați. 
Compania a 5-a, după mine! 

Alergăm cu greu prin zăpadă, străduindu-ne să stăm cît mai 
aproape de tancuri. Cînd tunurile amuţesc, ne aruncăm la pămînt pen- 
tru a ne trage sufletul. Un grup de ruși încearcă să fugă dintre ruinele 
înnegrite de fum. Cîteva automate clănțăne și rușii se prăbușesc, sur- 
prinși de ceea ce se întîmplă. 

— Incomplet instruiți! mormăie Heide disprețuitor, lovind 
cadavrele cu piciorul. În opinia lui, cine nu e sută la sută soldat e un 
gunoi. Pentru el, mila este semnul mentalității de slugă. În apropierea 
colhozului se află un șir de camioane grele, pictate cu litere chirilice... 

Obuze brizante zboară prin aer. Soldaţii de la aprovizionare, care 
picoteau în cabinele şoferilor, zboară rostogolindu-se prin aer. Unii 
dintre ei sînt uciși în cădere. Totul se termină atît de repede, încît nici 
noi nu realizăm prea bine ce s-a petrecut. 

Ne repezim să buzunărim cadavrele și înhățăm tot ceea ce ne-ar 
putea fi necesar. Cînd să jefuim camioanele, apare în mijlocul nostru 
o siluetă în uniformă de general. Ordine scurte sînt scuipate precum 
salvele de mitralieră. 

Oberstleutnant Lowe stă în poziție de drepți, cu mîna la buza 
caschetei. 

— Da, domnule general, să trăiţi! Da, să trăiţi! 

E tot ce poate să îngaime. E și greu să spui altceva cînd te afli 
în preajma generalului Baron von Mannteufel, temutul comandant al 
Diviziei Panzer Grenadieri Gross Deutschland. Acum îl vedem pentru 
prima dată, dar am auzit de el, și asta ne e mai mult decît suficient. 
Pînă și Porta și Micuţul se retrag tăcuți în spatele unui camion rusesc. 

— Din câte știu eu, n-aţi primit ordin să opriţi aici! Mă înșel 
cumva? trimbițează micul general cu o privire glacială. Atacăm închisoa- 
rea OGPU, domnilor. Priviţi în jurul vostru și veți observa că închisoarea 
nu se află aici, ci tocmai acolo, la cota 327. La prima oprire fără ordin, 
voi avea grijă să fiți aduși în fața Curţii Marţiale de campanie! 

Înainte ca Lăwe să scoată vreo vorbă, micuțul general dispare, 
însoțit de aghiotant. 

— Rahat și corupție, face Micuţul dezamăgit, aruncînd în săcu- 
leţ un singur dinte de aur. Trebuie că sovieticii ăștia sînt săraci-lipiți. 
Aproape toţi au fier în gură în loc de aur. Asta-i lipsă de respect față de 
soldatul german eliberator! 

În următoarele ore, înaintăm disperaţi prin nămeţi, asudind și 
croindu-ne drum prin păduricea uscată. Simt o patrulă rusească și trag 
din cădere. Rafala nimerește un ofițer rus drept în gură. Se prăbușește 
cu fața sfărimată. 

Porta trimite o ploaie de gloanţe care-i saltă pe ruși în aer și 
apoi îi trintește ca pe niște popice. 

— La dracu, urlă Albert, prăvălindu-se brusc într-un morman de 
zăpadă. În timpul căderii, aruncă două grenade de mînă care sfîrtecă 
trei ruși. Își ţine respiraţia și se spală pe faţă cu un pumn de zăpadă. 
Eşti nebun, omule? se bilbiîie el, cuprins de teamă. 

— Păzea, tancuri! ţipă Heide isteric, aruncîndu-se cu capul îna- 
inte într-o tranșee surpată. 

— Idiot! mîrîie Porta și leagă niște grenade de un rezervor de 
benzină. 

— Dă-mi-le mie, șuieră Micuţul, dornic de masacru. 

Smulge legătura din mîinile lui Porta înainte ca acesta să mai 
poată protesta. 

Micuţul se îndreaptă spre T-34 cu viteza și agilitatea unei pisici. 
Se cațără incredibil de ușor pe tancul ale cărui trape au fost lăsate des- 
chise din neatenţie. Mitraliera din frunte scuipă mici flăcări pe gura 
țevii. Cu un gest reflex, strecoară mănunchiul de grenade printr-una 
din trape, apoi coboară hohotind nebunește și se adăpostește în spa- 
tele unei stînci. 

T-34 sare în aer cu un zgomot infernal. Forța exploziei a fost 
sporită și de muniția dinăuntru. Simțim cu toții presiunea suflului. 

O mitralieră Maxim latră furioasă în pădure. 

Leutnant Miller din plutonul 1 ţipă sfișietor. Prima salvă de 
pușcă-mitralieră i-a frînt spinarea. Măruntaiele i se preling în zăpadă 
și se prăvălește inert ca o cîrpă. 

Tragem cu aruncătorul de flăcări în pădure, și astfel vacarmul 
ia sfirşit. Înaintăm iarăși prin stepa biciuită de vînt. Frînţi de oboseală, 
ne săpăm gropi individuale, așteptînd barajul de artilerie care trebuie 
să ne asigure trecerea pe malul celălalt al rîului. Regimentul de moto- 
cicliști a fost făcut țăndări pe cînd încerca să treacă rîul. Mulţi dintre 
soldaţi s-au înecat din cauza focului susținut al mortierelor care le-a 
spart gheața de sub picioare. Cei ce n-au murit înecați au fost zdrobiți 
de sloiurile de gheață care se ciocneau unele de altele cu sălbăticie. 
Zgomotele izbiturilor se aud ca niște tunete. 

Porta își întinde mantaua verde pe zăpadă și aruncă de cîteva 
ori cu zarul ca să se încălzească. 

— Haideţi, momiîi degerate! îi provoacă el. Hai să dăm în căiuți. 
Voi rămâîneți cu norocul, eu cu banii. 

Tremurînd, ne vîrim cu toții în groapa din zăpadă și în curînd 
uităm de frig. Azvirlim febril zarurile și ajungem să ne pierdem și 
cămășile. 

Primul e ruinat Gregor Martin, dar nu abandonează și împru- 
mută de la Porta o sumă mare de bani, cu o dobîndă de optzeci la sută. 
Heide pierde tot. În curînd e lefter și Barcelona. 

Albert refuză să creadă că e falit. Are impresia că nu poate avea 
ghinion, din moment ce e singurul negru printre atîția albi. Ne explică, 
a nu știu cîta oară, că tatăl lui era toboșar la Husari. 

— Dacă v-a mai rămas ceva mărunțiș pe fundul portofelelor, eu 
mizez dublu, ne promite Porta pe un ton prietenos. 

— Dacă nu, vă împrumutăm noi, se oferă Micuţul, care e casi- 
erul lui Porta. 

Albert încuviințează cu o expresie pierdută. 

— Dar să nu uiţi ce le fac albii celor care nu-și plătesc datoriile 
de onoare, îl amenință Micuţul în clipa în care îi înmâînează un teanc 
de bancnote. 

— Fir-ar să fie, ce frig e! geme Gregor, încercînd să-și încălzească 
faţa cu propria-i răsuflare, în timp ce Micuţului îi atîrnă ţurțuri din 
sprîncene. 

În depărtare, urletele lupilor se contopesc cu rafalele vîntului 
care suflă tăios pe întinderea stepei. 

— Chiar că-i frig, încuviințează Bătrînul. Dar cum ai vrea să fie 
nopțile de iarnă în Rusia? 

— Merde aux yeux, murmură Legionarul, frecîndu-și mîinile. 

— Șefii de plutoane la comandant! 

Ordinul e transmis dintr-un adăpost într-altul. 

— Arză-i-ar flăcările iadului, blestemă Bătrinul nervos. În sfirşit 
o lovitură reușită, și armata dă totul peste cap din cauza unui prăpădit 
de comandant de pluton! 

— Cest la guerre, mon ami! îl consolează Legionarul, trăgînd încă 
un fum din ţigară. 

Rafalele spasmodice de vînt se transformă într-una din temutele 

furtuni de zăpadă din Rusia. Pînă și lupii se ascund. Atacul continuă însă 
și pe furtună. Vîntul are atîta forță încît ar putea lua pe sus și un bivol. 

Bătrînul se întoarce pe partea protejată a nămețţilor, luptîn- 
du-se cu vijelia. 

— În picioare, puturoșilor! Sus! zbiară el de la distanţă. 

Ne ridicăm echipamentul, bombănind. 

— Cine e în frunte? întreabă Barcelona, luînd o dușcă de votcă. 

— 114, răspunde Bătrînul, aprinzîndu-și pipa cu mișcări lente. 

— În cazul ăsta, nu trebuie să ne omorîm prea tare, propune 
Porta. Să-i lăsăm pe infanteriști să ne croiască drum. Noi călcăm pe 
urmele lor și pericolul se reduce la jumătate! 

Micuţul deschide pușca cu trei ţevi, o încarcă cu gloanţe 
dum-dum și o închide la loc. 

— Haideţi să-i tăbăcim bine fundul lui Ivan ca s-avem nițică 
liniște pe-aici! mîriie el cu răutate. 

Pornește după Bătrinul, care își ține arma sub braţ de parcă ar 
fi plecat la vinătoare. 

Compania a fost dotată cu niște tunuri ciudate cu harpon, care 
aruncă funii pe coastele povirnișurilor. 

— Parc-am fi maimuțe pe siîrmă, pufnește Porta, cățărindu-se 
pe o frînghie înghețată. 

Unuia din recruți îi alunecă mîinile pe sfoară și cade de-a ber- 
beleacul. E pe cale să mă tragă după el. Cuprins de panică, nu mai 
încearcă să apuce fringhia și se agaţă de gîtul meu. 

— Dă-mi drumul, cretinule! ţip eu terorizat, simțind cum încep 
să-mi alunece mîinile. 

— Mușcă-l de miîini! strigă Porta, care atîrnă pe o coardă în drep- 
tul meu. 

Disperat îi urmez sfatul și-mi înfig dinţii în mîinile omului 
pînă la os. Îmi dă drumul răcnind scurt și se prăbușește într-un nor 
de zăpadă. Se agaţă de-o margine de gheaţă, dar apoi cade în adîncuri. 
Ajungem în cele din urmă pe culme și, de frică să nu alunecăm, ne 
încleștăm mîinile în stîncă. O limbă de flăcări despică bezna nopții. 
Întrezărim un sat, apărut parcă brusc din nămeți. 

Ne croim drum treptat către el. Izbesc de perete o ușă, cu pușca 
de asalt pregătită. Un ofiţer rus se ridică cu o expresie de uluire totală. 

— Ghermanshi! pare că vrea să strige. Dar nu apucă să rostească 
decît Gher..., căci glonțul meu exploziv îl nimerește drept în gură și nu 
mai poate articula nimic. Capul și gâtul îi sînt sfîrtecate, iar conținu- 
tul lor împroașcă pe perete un afiș colorat înfățișind turiști fericiți pe 
plajele din Crimeea. În tot acest iad, priveliștea e caraghioasă. Trupul 
îi tremură și face doi pași spre mine. Trag din nou. Ceea ce a mai rămas 
în încărcător îl lovește la mijloc și-l proiectează în aer, unde pare să 
rămînă suspendat cîteva clipe, ca și cum ar vrea să facă o tumbă. Are 
braţele întinse în lături și într-o mînă ține cascheta cu secera și ciocanul 
imprimate cu auriu. Spinarea i se arcuiește violent, îi țișnește sîngele 
și cade pe podea duduind. Un dulap se prăbușește, împrăștiind peste 
trupul inert o mulțime de fleacuri. 

Dintr-o cameră alăturată dau buzna doi subofițeri și un loco- 
tenent. Pe măsură ce se apropie, aud răpăitul unui automat: o rafală 
prelungă și furioasă. 

Cei trei ruși sînt proiectaţi în ușă și cad ca niște baloane sparte. 

— Hei! strigă Albert, mîngîindu-și automatul. Jucăria asta te 
face să te simți mai puternic! 

— La ce naiba visaţi acolo? zbiară Bătrinul, vîrindu-și capul pe 
ușă. Haideţi! Grăbiţi-vă! O s-aveţi destul timp să contemplaţi cadavre 
cînd o să zăceţi într-o groapă comună! 

E ca și cum ar fi ațintite asupra noastră mii de mitraliere. Un 
covor de trasoare mătură străzile înguste ale satului. La fiecare geam 
apar flăcări de la gura ţevii. Grenade de mină sfirtecă aerul și explodează 
cu trosnete ascuţite. Orice adăpost, oricît de mic, ascunde un soldat al 
Armatei Roșii, gata să lupte cu un dispreț fanatic față de moarte. 

Micuţul geme înfundat, se împleticește și se reazemă de perete, 
plin de sînge. 

— Micuţule! strig eu cuprins de panică, și mă arunc lîngă el. 

Deschide ochii și mă privește tulbure. Din partea opusă, apare în 
fugă Porta, urmat îndeaproape de Gregor, care aduce o trusă medicală. 

— Ai murit? întreabă Porta, aplecîndu-se peste Micuţul. 

— Nu! răspunde acesta. Spurcaţii ăia m-au împușcat în gât. 

— Fir-aș al naibii! exclamă Porta uimit, după ce i-a desfăcut 
Micuţului gulerul de la uniformă. 

— Văd prin tine! N-am mai pomenit așa ceva! Ia uitaţi-vă! arată 
el spre orificiul de intrare al glonțului. Afurisitul a trecut prin el ca prin 
brînză. Ar fi putut să-i zboare scăfirlia. 

— Era s-o sfeclești rău de tot, îi spune Gregor, apăsînd un bandaj 
pe orificiul de ieșire al glonțului. Sfinte Sisoe, ești cu adevărat norocos! 
Dacă ţinteau puţin mai sus, ateii ăștia îți crăpau țeasta. 

— Eşti în stare să bei ceva? îl întreabă Porta îngrijorat, întin- 
zîndu-i sticla de cinci litri, plină cu votcă. 

— Nu pune întrebări idioate, răspunde Micuţul vlăguit. 

Înșfacă sticla și o golește pe jumătate, exact în douăzeci și una 
de secunde. 

— Cred că iese prin găuri și i se scurge pe haine, spune Porta 
uluit. Nici un om normal nu poate bea atît de repede o asemenea can- 
titate de votcă. 

— Şi mi-a picat foarte bine, susține Micuţul. După înghițitura 
asta mă simt ca un nou-născut! Mai dă-mi sticla o dată! Pruncul vrea 
să bea din licoarea eroilor! 

— Doamne, vouă vă vine să credeţi? strigă Porta, clătinînd sti- 
cla goală. 

Un trosnet sfișie tăcerea și o ploaie de obuze se prăvălește, zgu- 
duind satul. Izbucnește focul. Toate casele cu acoperișuri din paie sînt 
cuprinse de flăcări. 

— Haideţi s-o ștergem de-aici pînă să ne zboare Ivan creierii, 
spune Gregor. 

— Aveţi răbdare, rînjește Micuţul și înșfacă pușca cu trei ţevi 
retezate. Vreau să văd din ce direcție se trage. Poate că dau de nenoro- 
citul care m-a găurit! 

Toată noaptea, chiar și a doua zi, trebuie să facem faţă tuturor 
ororilor posibile. În trei zile, înaintăm doar câteva sute de metri. Cînd 
încercăm să ne tragem puţin sufletul în adăposturi, rușii contraatacă, 
mai încrâncenaţi ca niciodată, și sîntem nevoiţi să ne retragem. În 
următoarele zile, trecem prin iadul unei lupte corp la corp. Ne oprim 
puţin să ne odihnim și constatăm că Albert e singurul dintre noi care 
n-a fost rănit. 

— Cum ai reușit? îl întreabă Porta mirat, bandajindu-și strimb 
rana de la cap. 

— Pe mine nu mă dibuie gloanţele pentru că sînt negru. Albert 
își arată dinții într-un zîmbet larg și privește în jurul său. Pur și sim- 
plu mă ocolesc și se înfig întotdeauna în funduri albe! Crede-mă, e un 
mare avantaj să fii negru în războiul albilor! 

Faptul că Fiihrerul a scăpat cu viață în urma acestui 
atentat josnic este un semn trimis de Dumnezeu, care 
demonstrează că Adolf Hitler e călăuza noastră, ales să 
înfăptuiască mărețele noastre planuri, și nici o putere din 
lume nu-i va putea zădărnici marșul pe calea predestinată 
care duce spre Victoria Finală a Germaniei. 


Volkischer Beobachterlii, 
21 iulie 1944 

— Nu avem echipament de iarnă, spune intendentul de 
campanie Bauer. Fiihrerul i-a asigurat pe conducătorii Armatei 
că nu vor mai fi campanii de iarnă, și deci nu mai e nevoie de 
echipament adecvat. 

— Îţi baţi joc de mine, sau ce? rage Oberst Hinka. sîntem 
la începutul lui noiembrie. Primele zăpezi au căzut acum 
paisprezece zile. Dacă o mai ţine așa, într-o săptămînă vom fi 
îngropați în zăpadă pină-n gît! 

— Fiihrerul așa a ordonat. Nu vor mai fi campanii de 
iarnă. 

Intendentul zimbește resemnat. 

— Ai înnebunit! tună Hinka. Mulţi dintre oamenii mei 
nu au mantale, dotarea cu muniţie e la pămînt, ne trebuie ulei 
de iarnă pentru vehicule și pentru arme, și multe alte lucruri! 

— Regret, Herr Oberst, răspunde intendentul de 
campanie ridicînd din umeri. Nu am primit echipament de 
iarnă pentru Corpul de Armată. La ultimul transport, mi-au 
adus doar prelate, ochelari de protecție pentru motociclişti și 
anticoncepționale. 

— Ești nebun!zbiară Hinka. Prelate și 
anticoncepționale! La ce dracu' ne folosesc chestiile astea? 

— Veniţi să vedeți, Oberst Hinka. Transportul se află 
încă în depozitul gării. Am semnat de primire, bineînţeles! Dar 
ce să fac eu cu munţii ăia de prelate și de balonașe franțuzești? 
Habar n-am! Eu comandasem numai ceea ce ne trebuia: ulei 
de iarnă, blănuri! Dumneata ce-ai comandat? Eu unul n-am 
primit nimic din ce-am cerut. Astea sînt ordinele Fiihrerului, 
Oberst Hinka! 

— Ce să facem cu prezervativele? Să le punem în 
capul rușilor și să-i sufocăm cu ele? rage Hinka, gata să se 
năpustească asupra intendentului de campanie. 

În acea noapte, soldaţii din Armata a 4-a Panzer încep 
să despoaie cadavrele rușilor de echipamentul de iarnă. 

Generalleutnant von der Hecht, comandantul de divizie, își 
potrivește monoclul și se apleacă peste hărțile împrăștiate pe masa 
butucănoasă. Comandanții de regiment ai diviziei și ofițerii de Stat 
Major sînt adunați în camera scundă. 

Deșiratul șef de Stat Major, Oberst von Balk, explică cu o înfă- 
țișare dură de ce au eșuat atacurile succesive pe culmi. 

— Nimic altceva decît scuze! Întotdeauna scuze! mrâie el furios. 
Lovește hărțile cu arătătorul. Adevărul e că oamenii n-au curaj, iar proas- 
peţii ofițeri sînt lipsiți de vlagă. Asta trebuie să se schimbe! Nu mai 
umblăm cu mănuși! E nevoie de o mînă de fier! Cel mai mic semn de 
lașitate sau ezitare va fi pedepsit exemplar! Vor fi instituite Curți Mar- 
țiale de urgenţă, cu puteri depline! Disciplina va fi reinstituită! Atacăm 
de trei săptămîni sanatoriul de la cota 409 și moara. Ţinta e închisoa- 
rea OGPU! În ce stadiu ne aflăm? Ne-am cramponat de sanatoriu și 
de moară! Îndată ce înaintăm puţin, inamicul recîștigă teren! Carti- 
erul General al Fiihrerului i-a dat Corpului de Armată trei zile pentru 
treaba asta. Aici—izbește cu arătătorul pe locul însemnat cu roșu de 
pe hartă—este intrarea spre sanatoriu și spre moară! Trecem pe aici și, 
în curînd, putem cuceri culmea, după care nu mai e decît o aruncătură 
de băț pînă la creasta unde se află pușcăria. Odată ajunși acolo, pînă 
la Nipru nu mai e decît un pas! Vom fi prima divizie care va ajunge la 
Nipru! Se ridică mindru și-l privește pe comandantul de divizie. 

Crucea de Cavaler a generalului sclipește în lumina albă a lăm- 
pii cu carbid. Buzele i se îngustează într-un surîs. Scoate din mînecă 
o batistă albă cu care își tamponează fruntea lată. Ochii săi reci, ca de 
pește, se opresc în dreptul fiecărui ofițer. 

— Domnule general, să trăiţi! protestează comandantul de infan- 
terie, asta o să ne coste multe vieți omenești. 

— Nu există bătălie fără morţi, Oberst, mîrîie generalul cu dispreț. 
Nu contează pierderile. În istorie intră bătăliile cele mai sîngeroase. 

— Va fi imposibil un atac fără ajutorul susținut al artileriei, inter- 
vine ofițerul operativ, evitînd privirea de gheaţă a generalului. 

— Crezi că-mi spui ceva nou, Oberst? latră generalul tăios. 

Umple un pahar cu coniac și îl toarnă pe gât cu un gest scurt. 

O ordonanţă îi umple din nou paharul. Generalul își îndreaptă 
spinarea și-l străpunge cu privirea pe comandantul Regimentului Pan- 
zer, Hinka, ofițerul cu o singură mînă. 

— Plutonul 2 a făcut-o de oaie, Oberst! Cum s-a putut întîmpla 
așa ceva? Ce păcat că maiorul Blank a fost ucis. Ar fi arătat foarte bine 
în fața Curţii Marţiale! 

— Ne-au luat prin surprindere, să trăiţi! se apără Hinka. Oricine 
ar fi căzut în cursă! Tancurile alea rusești îngropate erau complet invi- 
zibile chiar și de la doi pași. Inamicul a ras, pur și simplu, de pe fața 
pămîntului plutonul 2. Maiorul Blank n-ar fi putut să prevadă asta! 

— Lasă scuzele, îl întrerupe tăios generalul. Supraviețuitorii plu- 
tonului vor lupta ca infanteriști. Porcilor ălora puturoși le-ar prinde 
bine puțină mișcare. Nu știu decît să stea la căldurică în tancuri! 

— Prea bine, Herr General, spune Hinka, privind deznădăjduit 
în tavan. 

Un Rittmeister de la Motocicliști se prăbușește cu un zgomot 
sec. În cădere, trage după el şi un scaun. 

Generalul își potrivește mai bine monoclul și examinează dez- 
gustat trupul inert. 

— E comandantul meu de regiment, Rittmeister Opel, domnule, 
spune Oberstleutnant Winkel, comandantul Regimentului 4 Cavalerie. 

— Scoateţi-i afară pe slăbănogul ăsta! ordonă scurt generalul. 
Transferați-l imediat la un regiment de asalt! 

— Rittmeisterul n-a dormit de o săptămînă, domnule! încearcă 
Oberstleutnant Winkel să-și apere ofițerul. 

Generalul uscăţiv își ridică privirea de pe hărți și se uită la Ober- 
stleutnant cu o expresie sălbatică. 

— Îţi închipui că eu am dormit de cînd divizia mea încearcă 
să cucerească pușcăria? șuieră el răgușit. Mă vezi pe mine căzînd pe 
dușumelele astea rusești jegoase? Se prăbușesc soldaţii în tranșee? Altă 
dată să nu mai vii cu asemenea scuze prostești, Oberstleutnant Winkel. 
Nu dau doi bani pe un Rittmeister adormit. Luaţi-l din fața mea! Dacă va 
supraviețui după atac, vreau să fie trimis în fața Curţii Marţiale pentru 
slăbiciune și incompetenţă în serviciu. Se apleacă din nou asupra hăr- 
ților și arată cu cravașa locul atacului încercuit cu roșu. Ascultați-mă, 
domnilor, trimbițează el pe un ton metalic. Culmea trebuie cucerită, 

și divizia mea o va cuceri! Celelalte două divizii vor ataca din flancuri. 
Divizia de rezervă va face curăţenie în urma atacului. OKHII| i-a per- 
mis ca divizia mea să atace la centru. Feldmarschall von Mannstein 
are încredere în noi! Își trece mîna peste capul ras. Domnilor, vreau 
să cucerim culmea pînă mîine seară! E un ordin! Și rețineți! Cine nu 
respectă ce-am spus, indiferent din ce motiv, va ajunge în fața Curţii 
Marţiale pentru lașitate și incompetenţă. Lovește din nou harta cu cra- 
vașa. E un ordin: chiar dacă îmi pierd toată divizia, voi cuceri culmile 
alea pînă mîine-seară! 

Dinspre ușă se aude o bufnitură seacă. Se prăbușise un Leut- 
nant de artilerie. Generalul se aprinde la faţă și își șfichiuiește nervos 
cizmele cu cravașa. 

— Mai vrea careva dintre voi să cadă în nas? șuieră el cu răutate. 
Dacă da, faceţi-o acum, ca să scap mai repede de voi! 

Se așterne o liniște mormâîntală, în vreme ce doi sanitari îl iau 
pe Leutnant ca pe un sac de cartofi. 

— Dă-i drumul, Balk! i se adresează generalul șefului de Stat 
Major. Dar fii scurt! N-avem prea mult timp de pierdut! 

— Corpul de Armată va ataca mîine în trei valuri succesive, 
începe șeful de Stat Major. După cum vi s-a spus, noi conducem ata- 
cul. Totul se va petrece foarte rapid. Nu vă veţi opri, indiferent care va 
fi riposta inamicului. Pornim de aici, de la cota 209. Se coboară rîpa 
în fugă. Vom fi ajutaţi de un baraj care va fi aruncat pe culme și va 
cobori pe flancuri; o să-i dea gata pe ruși. În fața noastră se află. Regi- 
mentul 39 de Gardă sovietic—unitate de elită, condusă de generalul 
Koniev, un tip foarte dur. Li s-a alăturat Divizia 521 Blindate și Brigada 
16 Cavalerie. Rezervele vor fi aici, la douăzeci de kilometri în spate. E 
vorba de Divizia 731 Pușcași, care nu reprezintă un pericol real. Dacă 
intră în luptă, unul dintre regimente îi termină imediat. Nu au nici 
experienţă de luptă și nu sînt nici curajoși. Putem strivi ca pe niște 
păduchi adunătura asta de țărănoi insuficient instruiți. Oberstleutnant 
Winkel, vei ataca de aici cu infanteriștii, ca să susțineţi Regimentul 
Panzer. Spune-le oamenilor tăi să se țină foarte aproape de tancuri. Să 
aveți în urma voastră și o unitate a Poliției Militare, pentru mai multă 

siguranţă. Să fie lichidați toți cei care bat în retragere. Oberst Jevers, faci 
legătura cu divizia din flanc și îți conduci Regimentul 6 Motocicliști 
pe urmele Regimentului 104 Grenadieri. 

— Am înţeles, să trăiţi! murmură Oberst Jevers șocat, holbin- 
du-se la hărți. 

Ştie ce înseamnă asta: condamnare la moarte. 
Șeful de Stat Major îl privește, zîimbind glacial, pe Oberst Mullen, 
comandantul Regimentului 114 Panzer Grenadieri. 

— Iar dumneata, Oberst, vei ataca împreună cu Regimentul 104. 
Maior Zaun, în cursul nopții te strecori printre linii cu Batalionul 76 de 
Asalt și ataci punctele defensive ale inamicului cu explozive și arun- 
cătoare de flăcări. Apropie-te, Zaun. Aici vei face breșa. Șeful de Stat 
Major lovește ușor harta cu degetul arătător. Trebuie să vă mișcaţi așa 
de repede, de parcă v-ar mîna chiar diavolul de la spate. De fapt, așa și 
este. La ora H veţi ajunge în spatele avanposturilor inamice. Dacă nu, 
o să vă coste foarte scump! 

— Prea bine, domnule, răspunde maiorul Zaun. Am înţeles! Își 
umezește buzele uscate. O mică plimbare-n rai, îi șoptește el Oberstle- 
utnantului Winkel. N-o să scape prea mulți cu viață! 

— Ţi-e frică? întreabă șeful de Stat Major, auzind ultima remarcă. 
Dacă ai impresia că misiunea e prea grea pentru unul ca tine, spune-mi! 
Găsesc imediat pe cineva care să te înlocuiască! 

Maiorul se înroșește, dar nu reușește să răspundă înainte ca 
șeful de Stat Major să ajungă la Oberst Griin, comandantul de artilerie. 

— Oberst, dumneata vei comanda Divizia de Artilerie. Vor mai fi 
încorporate două plutoane de mortiere și o brigadă de Nebelwerferel?l 
grele. Cred că nu trebuie să-ți spun că va fi necesară o strinsă cooperare 
între toate bateriile dumitale. Ai cinci ore la dispoziţie ca să le aduni 
laolaltă și să-ți instruiești comandanții de baterie. Am reușit să adu- 
cem și un grup de meteorologi, deci nu vor fi probleme în privința asta. 
Dacă nu ai încredere în vreunul din comandanți, poți să-l înlocuiești 
cu un om cu mai multă experienţă! Nu ne putem permite să facem nici 
o greșeală! Totul depinde de tirul vostru. Coordonatorul vostru de tir 
e veriga cea mai importantă. Trebuie să fie unul dintre cei mai buni 
oameni! Pe cine propui? 

[2] (germ.) NEBELWERFER: aruncător de ceață. (n. trad.) 

— Hauptmann Henckel, răspunde Oberstul fără ezitare, îndrep- 
tîndu-și privirea către un ofițer de artilerie înalt și slab care nu pare să 
aibă mai mult de treizeci de ani. Herr Henckel a fost trei ani instructor 
la Școala de Artilerie de la Jiiterburg. N-a fost prea multă vreme pe front, 
dar e foarte apreciat de Școală. Sînt ferm convins că e cel mai potrivit 
ofițer pentru acest post. 

— Sper să ai dreptate, latră generalul, sfredelindu-l cu privirea 
pe Hauptmannul de artilerie, care în mod deliberat stă în afara razei 
de lumină. Ascultă-mă, Henckel, e foarte important. Totul depinde de 
felul în care ai să înţelegi ordinele. N-avem timp să le repetăm! Conti- 
nuă, Balk! mirîie el nerăbdător, lovindu-și cizmele cu cravașa. sîntem 
foarte ocupați! 

Oberst Griin se apropie de coordonatorul de tir și îi trage un 
ghiont în coaste. 

— La dracu, Henckel! șoptește el. Ai adormit în picioare! Trezeșş- 
te-te, omule! Unde-ţi sînt ordinele de deschidere a focului? Arată-mi 
ce-ai scris! 

Cu ochii împăienjeniți, Hauptmann Henckel îi întinde Oberstului 
teancul cu planurile de declanșare a focului. 

— Ce naiba? Ţi-ai pierdut minţile? pufnește furios Oberstul. N-ai 
scris aproape nimic! Vrei să ajungem cu toții în fața Curţii Marţiale? 
Lua-te-ar dracu”! N-am mai văzut niciodată așa ceva! Herr Pohl! se adre- 
sează el aghiotantului. Bagă-l în priză pe Henckel. Și ţine minte ce-ţi 
spun, Henckel: nu mai ești la Jiiterburg. Dacă aici faci vreo greșeală, nu 
mai scapi doar cu o muștruluială. Răspunzi cu capul! Ţi-e rău? Spune 
dacă ţi-e rău! Spune odată! 

— Nu, domnule, mă simt bine. Sînt doar puţin cam obosit. 

— Obosit! spune dispreţuitor Oberstul. Oare nu sîntem cu toţii 
obosiţi? 

Se îndreaptă spre masa cu hărți și-l privește neliniștit pe gene- 
ralul mic și uscăţiv, întrebîndu-se cu cine l-ar putea înlocui pe Henckel. 
Nu-și dă seama cui ar îndrăzni să-i încredințeze această sarcină. 

— Ai luat-o razna? Ai adormit din nou! șoptește stînjenit aghio- 
tantul, trăgîndu-l de mînecă pe Hauptmann Henckel. Fii atent și notează 
ce ţi se spune. Dacă nu, ai putea distruge întreg Corpul de Armată cînd 
vei deschide focul! 

— Nu știu ce-i cu mine. Pur și simplu nu pot să stau treaz, se 
scuză Hauptmann Henckel, sprijinindu-se de perete să nu cadă. Nici 
măcar nu-mi amintesc cînd m-am întins ultima oară într-un pat! 

— În pat? zîmbeşte aghiotantul ironic. Fii mulțumit dacă ai o 
saltea de paie, și asta ca să nu te culci direct pe zăpadă! Paturile sînt 
pentru ofițerii superiori din Statul Major. Eu n-am mai văzut pat de 
doi ani! 

— Doi ani? murmură Henckel uimit. Erai în permisie probabil. 
Orice soldat are trei săptămîni de permisie pe an. 

— Spune-mi, Henckel, din ce planetă ai picat? Depe Lună sau de 
unde? Permisie! Sfîntă Fecioară, pe ce lume trăiești? Ca să poți dormi 
puțin, ar trebui să te alegi cu o rană zdravănă. Dacă am noroc și sînt 
rănit, nu mă mai scoate din pat vreo șase luni nici un ofițer medic al 
Armatei! 

— Ăsta-i sabotaj, îi reproșează Henckel. 

— Asta crezi tu! zîmbește aghiotantul cu dispreţ. În curînd n-o 
să mai gîndești așa. Dar acum, îţi ordon să te trezești! Dacă nu, o s-o 
păţești urit de tot. Sarcina pe care ai primit-o necesită ceva mai mult 
decît ochii larg deschiși. În limbajul de pe front, o să-ţi încingem fun- 
dul pînă ce se pot prăji ouă pe el, dacă o faci de oaie! 

O explozie înfundată îi întrerupe. Clădirea se cutremură. Mai 
explodează încă două bombe. Nici unul din ofițeri nu pare să bage ceva 
de seamă. Șeful de Stat Major nu se oprește nici o clipă din prezentarea 
planului de atac. 

Din întuneric se desprind ţipete și gemete sfișietoare. 

Hauptmann Henckel se uită iritat spre intrarea camuflată. Per- 
deaua neagră filfiie datorită suflului. 

— Bombardiere? șoptește el. 

Clipește înspăimântat. Abia a sosit pe front. La Jiiterburg nu 
fuseseră niciodată raiduri aeriene. 

— Cred că poți să le numești și bombardiere, suride aghiotan- 
tul sfidător. Noi le spunem „rișnițe”. Sînt foarte multe. Biplane vechi, 
cu bombe care atîrnă dedesubt ca niște cârnaţi la măcelărie. În clipa 
în care pilotul vede o lumină ia sol, ia o bombă din cârlig și o aruncă. 
Încearcă doar să te plimbi cu o ţigară aprinsă în gură. Te asigur c-o să 
te trezești cu o bombă în cap cît ai zice pește! 


105 


ÎNCHISOAREA OGPU 


Cîteva explozii în lanţ sfărimă ușa, ca și cum ar fi fost lovită de 
un pumn uriaș. În cameră intră un val de aer rece și de zăpadă care 
stinge lămpile de carbid cu suflul său înghețat. 

— Închideţi ușile și aprindeţi luminile, ordonă nervos genera- 
lul, șfichiuindu-și nerăbdător cizmele. Luminile! repetă el. Luminile, 
lua-v-ar naiba! 

Cîţiva semnalizatori se împleticesc în propriile lor picioare, 
venind în fugă cu alte lămpi. În câteva clipe, încăperea e scăldată în 
lumină. Una dintre ele trosnește și fisiie. Generalul o privește enervat. 

— Faceţi-i ceva să tacă! zbiară el, roșu de mînie. 

Un Unteroffizier semnalizator încearcă nervos să regleze arzătorul, 
dar lampa continuă să bolborosească. Parcă ar vrea să-l sicîie pe general. 

Unteroffizierul se frige la degete, însă nu arată acest lucru. 

— Ia lampa de-aici! Afară cu ea! rage generalul răgușit. Untero- 
ffizierul o înșfacă și iese cu ea din încăpere. În același moment se aud 
explodind niște bombe. Unteroffizierul e aruncat înapoi, cu lampă cu 
tot. Se prăvălește într-o ploaie de cioburi, bucăţi de carne sfișiată și 
tencuială. 

— Ce porcărie, mîriie generalul ţifnos. Stringeţi mizeria, și hai 
să continuăm. 

Se expune pe scurt planul marelui atac. Unteroffizierul mort și 
bombardamentul nu par a avea vreo importanţă. Cîţiva soldați string 
rapid toate rămășițele. 

— Trebuie să țintuim inamicul cu un baraj scurt și violent? 
întreabă nesigur comandantul de artilerie, Oberst Griin. 

— Bineînţeles! răspunde generalul iritat, potrivindu-și mai bine 
monoclul. Dar ce-ai vrea să facem? Focul tău va cădea în „țara nimănui” 
și va înainta în fața infanteriei, care va fi nevoită să se țină strîns în 
urma lui. O să moară cîțiva proști, dar asta e oricum inevitabil. Inamicul 
n-o să-și poată închipui că sîntem chiar în spatele barajului. Vor fi luaţi 
prin surprindere și nu vor mai avea timp să-și pună armele în poziție 
de tragere. Le vom distruge artileria grea cu obuzele noastre. Nu uitaţi, 
domnilor, trebuie să profităm de momentul în care vor fi luaţi prin sur- 
prindere. Oberstleutnant Winkel, dumneata vei ataca în cîmp deschis. 
Știu că o să fie foarte greu, dar sînt convins c-o să te descurci. Ești un 

om de încredere. Dar nu uita să menții legătura cu ambele flancuri. 
Dacă nu, sîntem pierduţi! Inamicii sînt experți în a contraataca prin 
zone izolate. Cea mai mică greșeală făcută aici—pocnește cu cravașa 
peste hărți—și ne putem considera terminaţi! 

Instructajul continuă încă jumătate de oră. O dată la cîteva 
vorbe, se aude o ameninţare cu privire la Curtea Marţială și la pușcărie. 

În final, generalul subliniază responsabilitatea deosebită a 
suportului artileriei. Pune mîna pe umărul lui Oberst Griin. 

— Griin, te rog, promite-mi că-i vei înlocui pe cei în care nu ai 
încredere deplină. Un singur tîmpit printre ofițerii tăi poate să ne dea 
totul peste cap! Își duce mîna la bonetă. Domnilor, vă mulțumesc. Vă 
doresc tot norocul din lume! Dacă atacul nu reușește, nici unul dintre 
voi nu va mai fi ofițer! Ţineţi minte asta! 

— Dumnezeule, iarăși! șoptește Oberst Griin, exasperat. Haupt- 
mann Henckel a adormit din nou. 

— Îmi pare rău, domnule! bolborosește Henckel rușinat. Nu-mi 
dau seama ce-i cu mine, simt că nu mă pot aduna. 

— Ce mă fac cu tine? întreabă Oberstul îngrijorat. Nu am înlo- 
cuitor pentru funcția de coordonator de tir. Aș putea numi oricînd un 
Wachtmeister cu experiență, dar de data asta e absolut imposibil. Trebuie 
să-ți vii în fire! Lua-te-ar dracu omule, vino-ți odată în fire! repetă el, 
trăgiîndu-l cu putere de mînecă pe ofițerul somnoros. Ţi-ai notat tot? 

— Da, domnule, am scris tot, să trăiţi! Nu e prea complicat. Vă 
puteți bizui pe mine, domnule! 

— Sper din tot sufletul să fie așa. Dar nu te amăgi cu gîndul că 
va fi o sarcină ușoară. Pentru orice eventualitate, să mai revezi o dată 
planul împreună cu aghiotantul. 

Oberstul își ia haina lungă de blană din cuier. 
Serviabil, Henckel încearcă să-l ajute să se îmbrace. 

— Termină cu timpeniile, ripostează nervos Oberstul. Nu ești la 
popota ofițerilor. Nu mai pierde timpul, uită-te încă o dată pe instruc- 
țiuni. Să te ajute dracu, Dumnezeu și toți sfinții, Henckel, murmură el 
în timp ce iese, încheindu-și centura. 

Își scoate pistolul din toc și-l bagă în buzunarul de la haină, ca 
să-i fie mai la-ndemâînă. 

Hauptmann Henckel privește în gol. Simte cum încăperea se 
leagănă ca o corabie pe valuri. Nu-și dorește decît să se întindă pe jos 
și să doarmă, să doarmă... 

„Trebuie să fac un duș rece ca gheaţa”, gîndește el, și își calcă 
singur degetele de la picioare pînă cînd durerea ajunge în dreptul 
genunchilor. Dar nu-i folosește la nimic. Feţele încețoșate ale ofițerilor 
din cameră se învirtesc în jurul său. Undeva, departe, cineva vorbește 
despre sincronizarea ceasurilor. 

Un maior din Nebelwerfer îl înghiontește în coaste, însă nu 
aude decît un singur cuvint: „Așteaptă!”. Nu știe ce trebuie să aștepte. 

— Ţi-e rău? Ce dracu ai? întreabă tăios maiorul. 

— Sînt doar puţin obosit, domnule. 

— Sper din tot sufletul că nu ești atît de obosit încît să nu-ți 
îndeplinești ca lumea sarcina de coordonator de tir. Dacă da, ai face 
mai bine să te îmbolnăvești imediat. Bănuiesc că or să te închidă, dar 
e mai bine așa decît să strici toată treaba! Dacă faci vreo prostie, te 
trezești în fața Curţii Marţiale. O să-ți zboare scăfirlia, amice! 

— Îmi revin imediat, domnule, îl asigură Henckel cu o voce joasă. 

— Sper al naibii de mult! Ţi-ai notat corect intervalurile de timp? 
întreabă maiorul suspicios, privindu-l lung pe Henckel. Dacă dai dru- 
mul rachetelor prea devreme sau prea tîrziu, întreaga reprezentaţie se 
va risipi în văzduh. Dă-mi să revăd intervalul de timp! 

Henckel îi întinde tăcut hârtiile, și mîna-i tremură. 

Stringînd din buze, maiorul aruncă o privire peste coloanele de 
cifre și calcule. Constată cu satisfacție că cifrele sînt corecte în ceea ce 
privește aruncătoarele sale de ceaţă. 

Nu știe însă că acestea sînt însemnările aghiotantului; Henckel 
nici nu le-a văzut măcar, dar le va copia. 

— Du-te să dormi cîteva ore, îl sfătuiește maiorul, bătîndu-i cu 
mîna pe umăr. Trebuie, să ai multă vlagă cînd o să înceapă distracţia. 
Altfel, o să te alegi cu un cuţit în beregată! 

Își atinge virful bonetei cu un deget şi porneşte agale spre 
comandantul bateriilor. 

Obosit și ameţit, Henckel se așază la masa șubredă, alături de 
aghiotant. Cercetează împreună programele și ţintele tunurilor. 

— Un singur lucru aș vrea să-ți spun, i se adresează sobru 

aghiotantul. Să-ţi verifici rețeaua telefonică. Nu lăsa nimic la voia 
întîmplării. În caz că s-ar ivi vreo problemă, șeful de Stat Major va 
păstra legătura cu tine prin aparatul de emisie-recepţie. Dacă ţi se pare 
ceva neclar, spune acum! 

— Nu sînt un îngrămădit, răspunde Hauptmann Henckel furios. 
Nu sînt foarte mulți specialiști coordonatori de tir la fel de buni ca 
mine. După părerea mea, toată lumea a făcut din țînţar armăsar. Noi 
ne-am jucat cu chestii din astea la Jiiterburg. 

— Dumnezeule Atotputernic, mormăie aghiotantul, suindu-se 
în Kiibel dîrdîind. 

Se înclină spre șofer și-i spune: 

— Armăsarul ăla infatuat de garnizoană nu-și dă seama că e cu 
un picior în fața plutonului de execuţie. Jiiterburg! E o joacă de copii în 
comparație cu ce avem noi de făcut! Nici nu m-aș mira dacă adormitul 
ăsta o să-și fringă gîtul diseară! La Regiment! ordonă el scurt, învelin- 
du-se cu o pătură. Doamne, ce frig e! 

Kiibelul derapează de cîteva ori și e pe punctul de a se răsturna 
într-unul din șanțurile de lingă șosea. 

— Cei care vor scăpa cu viață, mormăie aghiotantul îngîndurat, 
nu vor uita prea repede bătălia pentru închisoarea aia spurcată! 

— Ştiţi, domnule Rittmeister—spune șoferul, Unteroffizier Stolz, 
redresînd volanul pentru a evita un stilp—dacă aș fi în locul genera- 
lului, l-aș lăsa dracului pe Ivan cu închisoarea lui cu tot. I-aș lăsa și 
sanatoriul, și moara. Avem destul loc ca s-o luăm pe-alături. 

— Dar nu ești generalul, rînjește sarcastic aghiotantul. Cînd 
se va termina războiul, tu te vei întoarce acasă și o să te angajezi iar 
șofer de camion, chiar dacă vom cuceri sau nu închisoarea. Dar vezi tu, 
comandantul nostru de divizie e general-locotenent și are pe umăr o 
singură stea aurie. l-ar plăcea foarte mult ca pînă la sfîrșitul războiu- 
lui să mai primească încă două. Generalii consideră că războaiele sînt 
făcute pentru avansări. Dacă luăm pușcăria, generalul nostru locote- 
nent va ajunge general de cavalerie și, cine știe, poate se va alege și cu 
o panglică colorată după gât. Și de la general de cavalerie nu mai e decît 
un singur pas pînă să ajungă General-Oberst. În afară de asta, dacă nu 
cucerește închisoarea OGPU, riscă să-și piardă comanda, stelele, iar 
leafa îi va fi drămuită pe măsură! 


109 


ÎNCHISOAREA OGPU 


— Mă scuzați, domnule Rittmeister, să trăiţi, dar mi se pare absurd 
ca noi, grupul de asalt, să fim făcuți terci, numai ca să primească un 
general cîteva stele pe umăr. 

— Ai dreptate, Stolz, dar astea sînt regulile jocului. Tu ai noroc 
că ești șofer. Slavă Domnului că nu faci parte din regimentul de asalt. 

— Da, chiar așa! oftează Unteroffizier Stolz, simțind un fior prin 
șira spinării. 

Kiibelul greu al comandantului artileriei e oprit la o intersecție. 
Comandantul însuși, discută pe marginea drumului cu Hauptmann 
Henckel. 

— Oprește aici! ordonă aghiotantul, care sare mai înainte ca 
mașina să frineze. 

— E totul în regulă? întreabă tăios Oberst Griin, adăpostindu-se 
de vînt în spatele Kiibelului. 

— Da, să trăiţi, totul e în regulă! răspunde aghiotantul, pocnind 
din călcîie. Am verificat împreună cu Hauptmann Henckel. 

Oberstul îi face un semn aprobator din cap, își ridică gulerul 
de blană pînă peste urechi și privește îngrijorat spre stepa întunecată. 
Pilcuri de nori negri se îngrămădesc pe cer. 

— O vreme, voi fi la Statul Major al Diviziei, spune Oberst Griin, 
bătătorind zăpada eu picioarele. Mă găsești acolo dacă ai vreo nelă- 
murire. Henckel, dacă vrei ceva, întreabă-mă acum! 

— Prea bine, să trăiţi! răspunde Henckel, cu un glas tremurat. 
Ordinul de deschidere a focului va trebui să-l dau eu, sau va veni de 
la divizie? 

Oberstul îl privește înmărmurit. Nu-i vine să-și creadă urechilor. 

— Am trăit s-o aud și p-asta! spumegă el turbat. N-ai priceput 
nimic din ce s-a discutat? Bineînţeles că tu o să dai ordinele. Doar 
pentru asta ai funcția de coordonator de tir! Să controlezi tirul tunu- 
rilor! Oberstul mijește ochii și-l privește suspicios. Sper că n-ai luat-o 
razna de tot! 

— Nu, să trăiţi! Totul e în ordine. Mi se învirtește puţin capul. 
Sînt cam obosit și amețit. N-am dormit de foarte multă vreme, adaugă 
el stînjenit. 

— Nu ești singurul care n-a dormit, i-o retează scurt Oberstul. 
Hauptmann, n-ar trebui să te plîngi. Tu n-ai avut nici o problemă în cei 

trei ani petrecuți la Jiiterburg, pe cînd noi am trăit aici ca șobolanii. Și 
acum te văicărești ca o muiere reumatică, numai pentru că ai rămas 
puţin în urmă cu somnul! Dacă nu te simți în stare să-ţi faci datoria, 
spune-o pînă nu e prea tîrziu! Te pot folosi oricînd pe post de curier. 

— Herr Oberst, sînt instruit pentru funcţia de coordonator de 
tir și nu consider că misiunea asta specială ar fi deosebit de dificilă, 
răspunde Henckel jignit. 

— Sună promițător, ride Oberstul batjocoritor. Generalul o să-ţi 
scoată și sufletul dacă faci vreo prostie! Verifică-ţi legăturile. Trebuie să 
meargă strună! Hals und Beindbruch!?l, Henckel! adaugă el, urcîndu-se 
în Kiibel. 

Mașina dispare într-un nor de zăpadă, urmată îndeaproape de 
vehiculul aghiotantului. 

— Cretin egoist! bombăne Henckel. Tembelul ăsta n-ar fi ajuns 
niciodată Oberst dacă n-ar fi fost război. Cei mai buni ofițeri sînt ținuți 
pe post de instructori. Instructorii buni formează ofițeri buni. Știu 
mult mai multe decît tine despre coordonarea tirului, porc încrezut 
ce ești! Ţi-au trebuit douăzeci de ani să ajungi Oberst, iar eu am fost 
Hauptmann în trei ani! Cînd îmi voi termina aici treaba, voi fi chemat 
înapoi la Jiiterburg cu gradul de maior! 

Jignit, se urcă în mașină, înfășurindu-se mai strîns cu haina 
de blană. 

— Isuse! Domnule Hauptmann! l-auziţi-i cum bubuie! mormăie 
șoferul, un Obergefreiter care seamănă cu Micuţul. 

— Mai încet cu obrăzniciile, Obergefreiter, tună Henckel, că altfel 
o păţești! Vorbește numai cînd ești întrebat! 

Obergefreiterul ridică mirat din sprîncene. „Rahat îngimfat ce 
ești! înjură el în gînd. Noi vă ducem în spinare. Am dat gata indivizi 
mult mai afurisiți decît tine!” 

— Herr Hauptmann, să trăiţi! Obergefreiter Schwartz cere permi- 
siunea să vă întrebe care e destinația, să trăiţi! 

— Ştii bine unde trebuie să mergem, miîrîiie Henckel iritat. 

— Nu, să trăiţi! N-am nici cea mai vagă idee, domnule. 

— La Centrul de coordonare a tirului, prostule! 


[3] (germ.) Urare de succes tipic nemţească. În traducere exactă: Să-ţi frîngi 
gîtul și picioarele. (n. trad.) 

— Care dintre ele, să trăiţi? Sînt mai multe, domnule. 

Henckel e pe punctul să explodeze. Îşi încleştează pumnii şi-l 
străpunge cu privirea pe Obergefreiterul care zimbește arogant. 

— Centrul de coordonare a focului de artilerie! La care te gindeai? 

— Eu nu gîndesc, să trăiţi! Încă de pe vremea cînd eram biban, 
mi s-a tot spus să nu mai gindesc. Ni se spunea să lăsăm chestia asta 
pe seama cailor. Oricum, ei au capul mai mare! 

— Așa crezi? scuipă furios Henckel. Lasă-mă la Centrul de coor- 
donare a focului de artilerie și prezintă-te la baterie. Ești eliberat din 
funcție. Nu vreau să te mai văd niciodată! 

— Prea bine, să trăiţi! rînjește șoferul nepăsător. Pornește cu 
scrișnet de cauciucuri, conducînd cu oviteză infernală pe drumul plin 
de hiîrtoape. Ocolește troienele de zăpadă, dar, deși gonea nebunește, 
Hauptmann Henckel se cufundă într-un somn adînc. 

Obergefreiter Schwartz îl privește cu coada ochiului. Pe faţă i se 
întipărește o expresie fericită și începe să cînte cît îl ține gura: 


ES geht alles voriiber, 
ES geht alles vorbei 
Das Ei vom Dezember 
Kriegst du im Mai! 
Zuerst făllt Der Fiihrer, 
Und dann die Parteil“l 


La un moment dat, Kiibelul derapează, se răsucește de cîteva 
ori în jurul axei și alunecă pe o pantă abruptă. 

Schwartz ride cu poftă. Pare că într-adevăr se distrează de 
minune. Îl priveşte din nou pe Hauptmann Henckel, care a căzut pe 
podea, pe jumătate leșinat. 

— Ai impresia că mă poţi da afară, îngimfat nenorocit ce ești! 
Ţi-arăt eu ţie! Chiar dacă o s-ajungi să stai în cap și să beși ordine cu 
fundul, tot n-o să scapi de bătrinu Schwartz! 

Frinează brusc în fața adăpostului în care se află Centrul de 
coordonare a tirului. 


[4] (germ.) Toate trec,/toate se duc,/oul din decembrie An mai îl primești!/ 
Întâi cade Fiihrerul/și pe urmă Partidul!: parafrază la un cîntec soldățesc 
german. (n. trad.) 

— Permiteţi să raportez, să trăiţi, am ajuns, domnule! Scoală 
amice, e timpul să arunci cu fier vechi în vărul Ivan. Dacă tragi aiurea, 
o să-ţi găurească ai noștri debla! Îl scutură violent, dar ofiţerul nici nu 
se clintește. Trezește-te, fir-ai al dracului de dobitoc! Taxiul a ajuns la 
destinație! Hei, Herbert! zbiară el la Gefreiterul care stă într-o riînă la 
intrarea în adăpost, cu carabina aruncată nonșalant pe umăr. Vino să 
mă ajuţi! E aici un ticălos care vrea să doarmă pînă la sfîrșitul războiului! 

— Trage-i una la boașe! îi sugerează Herbert nepăsător, mușcînd 
zdravăn dintr-un cîrnat înghețat. 

— Nu se poate, amice. Asta-i unul dintre grangurii, cei mari, 
rînjește Obergefreiter Schwanz fericit. 

— De unde l-ai pescuit? întreabă Herbert, îndreptindu-se agale 
către Kiibel. 

— E noul coordonator de tir! Halește fier și, în loc de șira spi- 
nării, are o lamă de sabie! 

— Rahat, mormăie Herbert, împingîndu-l pe Henckel afară din 
Kiibel de parcă ar fi fost un sac de cartofi. 

Îl lasă să se rostogolească pe panta înzăpezită. 

— Unde mă aflu? Ce se-ntîmplă aici? zbiară Henckel. trezit în 
urma impactului cu un morman de zăpadă. 

— Permiteți să raportez, să trăiţi! Vă aflaţi în Rusia, domnule! 
strigă ambii soldați deodată, salutînd cu stîngăcie. 

— În Rusia? murmură Henckel, privind nervos spre cer. 

O „rîșniță” rusească se apropie zgomotos. În depărtare ţîșnesc 
flăcări. Un tun automat bubuie sălbatic. Grenadele explodează cu 
sunete înfundate. În pădure se zărește unitatea meteo. Siluete întu- 
necate mișună de colo-colo. O rază de lumină străbate cerul înnorat. 

Henckel intră în adăpostul de coordonare a tirului clătinîndu-se 
pe picioare și-i salută pe cei doi locotenențţi care îi întîmpină. 

— Totul e în ordine? întreabă el arogant. 

Aici se simte ca acasă. E în elementul lui. De-a lungul peretelui 
se află niște centrale telefonice la care lucrează patru transmisioniști. 
Pe o masă e întinsă harta întregii regiuni, pe care sînt însemnate punc- 
tele ce urmează a fi bombardate. Împreună cu locotenenţii, Henckel 
își notează coordonatele și intervalele de timp necesare. 

Un curier aduce raportul meteorologic. Henckel protestează. 
Raportul e scris neglijent și ordonă să fie refăcut. 

— Vă rog, să aibă și marginea regulamentară de două degete! 

Cei doi locotenenţi se privesc lung și se abțin de la orice 
comentariu. 

— O să mă întind puţin, mormăie el acru. 

Se lungește pe o bancă și-și trage gluga peste față. Toţi îl privesc 
uimiți. Nu le vine să-și creadă ochilor. 

— S-o fi țăcănit, șoptește Leutnant Rothe. Să dormi înainte de 
atacul de artilerie! Tipul ăsta are nervi de oțel. Nici nu s-a sinchisit să 
verifice rețeaua telefonică! 

Zbirnîitul alarmant al unui telefon îi curmă vorbele. 

— Nu mă deranjaţi decît pentru șeful de Stat Major sau pentru 
comandant, bolborosește Henckel somnoros, trăgîndu-și gluga și mai jos. 

— Am înţeles, să trăiţi! răspunde Leutnant Rothe nepăsător și 
ridică receptorul. Aici Iepurele de Zăpadă. Leutnant Rothe. Da, dom- 
nule Oberstleutnant, să trăiţi! Totul e în ordine. Cum doriţi, domnule! 
Terminat mesajul! 

Pune receptorul în furcă. „Băieţii de la bateriile antitanc”, îi 
explică el locotenentului Hassow. 

În următoarele cincisprezece minute, telefoanele sună fără între- 
rupere. Unităţile de artilerie au raportat că sînt pregătite de acțiune. Trei 
grefieri lucrează frenetic. Pregătesc ordinele pentru toate subunitățile. 
Întreg Centrul de coordonare a focului devine scena unei activități 
febrile. 

Cei doi locotenenţi muncesc pe brînci ca să termine la timp toate 
pregătirile. Numai coordonatorul de tir continuă să doarmă liniștit, ca 
și cum problemele astea nu-l privesc de fel. 

— Doamne, ajută-ne! spune Leutnant Hassow. privind teancurile 
cu tabele de tragere din fața sa. Ce măcel o să iasă! L-ar băga în sperieți 
chiar și pe cei mai curajos individ din armată! Slavă Domnului că nu 
sînt eu coordonatorul tirului, cu toată răspunderea pe cap! E incredibil 
ce-au putut să aducă aici. Două brigăzi de aruncătoare de ceață. Sînt 
douăsprezece plutoane cu cîte patru baterii la fiecare, și fiecare baterie 
arc patru Werfer cu cîte zece țevi de căciulă! Mai sînt și tunurile de 210 

mm. Patru tunuri la fiecare baterie înseamnă în total o sută nouăzeci 
și două. Apoi, plutonul greu cu trei baterii. Cu totul, nouă tunuri. Pe 
urmă noi, cu nouăzeci și șase de țevi de 105 și 150 mm. 

— Nu uita de specialiștii cu patru baterii de pocnitori de 280 
mm, adaugă Rothe. Asta înseamnă încă douăsprezece! 

— O să facem ceva gălăgie, exclamă Leutnant Hassow. Și avem 
munți întregi de muniţie! 

— Cînd s-or trezi tipii cu pleașca asta pe cap, or să spună că 
a venit sfîrșitul lumii. N-or să supraviețuiască nici păduchii și nici 
șobolanii! 

— Infanteria noastră n-o să mai aibă mare lucru de făcut, ride 
Hassow. Îţi dai seama? Cinci mii de obuze în șase minute!? Ţi se face 
părul măciucă numai la gîndul ăsta. Apoi următoarele salve se succed 
la intervale de trei minute. Doamne Dumnezeule! Și ăsta doarme ca 
lemnul! E nebun de legat! Îţi dai seama ce s-ar putea întîmpla dacă 
undeva treaba nu merge strună? 

— Nu-i nevoie să-mi spui, răspunde Rothe laconic. Îl punem să 
semneze totul, să nu plătim noi oalele sparte! Am o presimţire sumbră 
în legătură cu ceea ce s-ar putea întîmpla. 

Henckel se simte de parcă ar fi dormit doar cîteva clipe, cînd 
Leutnant Rothe îl scoală după cîteva ceasuri bune. 

— Herr Hauptmann! Treziţi-vă! Treziţi-vă! E divizia pe fir. Tre- 
ziți-vă, domnule! 

Pînă la urmă, Henckel reușește să se ridice în picioare, împle- 
ticindu-se și căscînd. Rothe îl privește bănuitor. 

— Sper că nu vă e rău, domnule? Eraţi atît de cufundat în somn 
încât, la un moment dat, am crezut că sînteți mort. 

— De ce dracu' m-ai trezit? Ce s-a întîmplat? Nu puteţi rezolva 
nici cea mai mică problemă fără ajutorul meu? Am nevoie de puţină 
odihnă înainte de începerea atacului. 

— Domnule! Divizia vă cheamă imediat la telefon! 

— Divizia? bolborosește Henckel buimac. 

Deodată își dă seama unde se află și își îndreaptă spinarea atît 
de repede încît se pocnește cu capul de-o grindă. 

— Pe toţi dracii! zbiară el, frecîndu-și cucuiul. Ce cretini! Să 

construiască o cameră cu tavanul atît de jos! Rothe, pînă mîine să-l 
schimbaţi! Asta se cheamă incompetență! Să-l aduceţi în fața mea pe 
cel răspunzător la ora nouă fix! Ai înțeles, Leutnant? 

„Eşti un bou, gîndește Rothe. Ar trebui să fii mulțumit că ai un 
acoperiș deasupra capului. Alții n-au decît o groapă în pămînt.” 

Henckel ia receptorul și-și spune somnoros numele de cod. De 
la celălalt capăt al firului răspunde o voce vioaie: 

— O secundă, domnule! Vă dau legătura cu șeful de Stat Major. 

Glasul tăios al acestuia se aude îndată pe fir. Henckel nu 
prea înțelege ce i se spune. E vorba de sincronizarea atacurilor și de 
succesiune. 

— Prea bine, să trăiţi! face el mecanic, bătînd darabana pe tean- 
cul de documente din fața sa. 

— Priceput? miîrîie șeful de Stat Major. 

Henckel se leagănă pe picioare, gata să cadă. Ascultă cu ochii 
închiși. 
Leutnant Rothe îl înșfacă de braţ și-l zgâlțiie violent. 

— Fir-ar să fie! Treziţi-vă, domnule! 

Henckel îl privește tulbure, dar acesta continuă să-l zgâlțiie pînă 
ce Hauptmannul îl împinge nervos la o parte. 

— N-am înţeles, să trăiţi! răspunde el cu o voce înăbușită. 

— Te-ai ţicnit de tot? rage furios șeful de Stat Major. O să-ți mai 
spun 0 dată intervalele de timp! Dracu te ia dacă nu le notezi absolut 
pe toate! 

Începe să turuie rapid o serie de cifre în urechea lui Henckel. 

— Repetă-le! șuieră șeful de Stat Major agitat. 

Din fericire pentru Henckel, Leutnant Rothe ascultase pe fir. 
Pune în fața Hauptmannului un teanc de foi cu intervalele de timp. 
Cu o voce spartă, nefirească, Henckel repetă cifrele în receptor. 

— Henckel, mi se pare că dormi de-a-n picioarelea! Ce se întim- 
plă cu tine? 

— Sînt foarte obosit, domnule! 

— Şi eu sînt, explodează șeful de Stat Major în urechea lui Hen- 
ckel. Rage ca un animal de pradă înfometat. Și generalul e obosit, cu 
toții sîntem obosiţi! Nu mai vreau să aud fandoselile tale! Ești ofițer 
şi-ţi vei face datoria așa cum trebuie! 

Trîntește receptorul cu un zgomot care străpunge timpanul 
adormit al lui Henckel. Acesta rămîne o clipă înțepenit, uitîndu-se 
lung la telefon, după care se îndreaptă împleticindu-se spre banchetă. 

De-abia își trage gluga peste ochi, cînd e chemat din nou la 
telefon. Se ridică blestemînd și duce receptorul la ureche. 

— Hauptmann, notează-ţi asta, se aude vocea satisfăcută a aghio- 
tantului: „Ora H. BERTHA. HELGA. LUDWIG. ADOLE. BERTHA. Repetă! 
Terminat!” 

— „Ora H. BERTHA. HELGA. LUDWIG. ADOLE. BERTHA. Ter- 
minat!” răspunde Henckel sleit, dorindu-și ca iadul să-i înghită pe 
aghiotant și pe toţi cei din Statul Major. 

Legătura e întreruptă. Adormit cum e, își închipuie că cel care 
a întrerupt legătura a fost aghiotantul. 

Își notează mesajul cu mâini tremurînde, lățit pe jumătate de-a 
lungul mesei cu hărți. N-a auzit nimic despre sincronizarea ceasurilor. 

— Lăsaţi-mă să dorm liniștit acum, spune el, întinzîndu-se pe 
banchetă. Cei doi locotenențţi se uită la el și clatină din cap. 

— Legătura s-a întrerupt în mod ciudat. Am sentimentul că 
lipsește ceva. 

— Doamne! Sînt mai mult mort decît viu! murmură Hauptmann 
Henckel. 

O jumătate de oră mai tirziu, cînd Leutnant Rothe îl trezește, își 
toarnă în cap o găleată cu apă rece ca să-și revină, dar asta îl ajută doar 
pentru moment. Un Feldwebel îi aduce ultimele rapoarte. Împreună cu 
cei doi locotenenți, verifică toate legăturile și orarele. Sînt revăzute din 
nou tabelele-orare. 

— Hai Rothe, citește cu voce tare, ordonă Henckel somnoros. 
Se aruncă pe un scaun, își pune mîinile după ceafă și închide ochii. 

— Ordinul de deschidere a focului trebuie dat la ora 05:06. Rothe 
citește răspicat: la 05:12, artileria grea deschide focul cu tunurile de 
75 mm. Peste două minute, atacă Panzerele și infanteria. Barajul se va 
înălța înaintea lor și va înainta încet, pregătind terenul trupelor de 
asalt, care vin din urmă. 

— Simplă rutină. Nu e nimic complicat în toată chestia asta, 
remarcă Henckel cu indiferenţă, întinzîndu-și picioarele. Cască zgomo- 
tos pînă-i trosnesc fălcile. La dracu, sînt gata să adorm din nou! Dacă 

n-aș ști despre ce e vorba, aș putea crede că am dat în boala somnului! 
Daţi-mi o votcă mare. Asta te scoală și din morți! 

Privindu-l întrebător pe Leutnant Rothe, un Feldwebel îi aduce un 
pahar cu votcă. Henckel o dă pe gât dintr-o înghițitură. Dar lichidul o ia 
pe alături şi-l apucă un acces de tuse. Începe să sară ca să nu se sufoce. 

— N-ar fi mai bine să beţi o ceașcă de cafea, domnule? întreabă 
Leutnant Hassow prudent. Trebuie să avem mintea limpede, și n-aș 
spune că votca e cea mai indicată pentru păstrarea lucidităţii! 

— Nu-mi spune tu ce să fac, Leutnant, rage Henckel ofensat. 

Cere un alt pahar cu votcă și-l bea lacom. 

Leutnant Hassow îi pune în față niște documente care trebuie 
semnate. Henckel le semnează dezinvolt, fără să le citească. 

Rothe îl privește ușurat pe Hassow, vrînd parcă să spună: „Gata 
treaba, nu ne mai doare capul.” 

— Haideţi să verificăm legăturile! ordonă Henckel, bătîndu-i 
pe umăr. Feldwebelul transmisionist se uită la ceas, care indică ora 
04:45. Dă-mi legătura cu cei de la Werfer. Soldaţii ăștia de mucava au 
întotdeauna nevoie de mai mult timp decît alții. 

După o scurtă conversaţie cu comandantul de la Nebelwerfer, 
cere hărțile cu pozițiile ce urmează a fi bombardate și memorează ţin- 
tele. Împreună cu cei doi locotenențţi, revede rapid ordinele armatei. 
Apoi cere legătura cu cercetașii posturilor avansate ale artileriei. Par 
a fi neînțelegeri cu șeful de la Regimentul 104 Infanterie. Henckel îl 
repede cu brutalitate și închide. Se așază satisfăcut pe scaun și cere al 
treilea pahar cu votcă. 

— Credeţi că e bine ceea ce faceți, domnule? întreabă Leutnant 
Rothe îngrijorat. 

— O să-ţi cer eu părerea dacă o să mă intereseze vreodată, Leut- 
nant! i-o retează scurt Henckel, vîrîndu-și între buze un țigaret mic de 
carton în care e înfiptă o țigară rusească. 

Înghite jumătate din votcă şi se întinde de-i trosnesc încheietu- 
rile. Îşi privește din nou ceasul și observă că mai sînt opt minute pînă 
la ora H. O clipă, se gîndește să tragă un pui de somn pînă începe dis- 
tracția. votca l-a făcut foarte optimist. De-abia așteaptă să dea drumul 
iadului de flăcări. E prima oară cînd trage în ţinte vii. „Îi las pe toți cu 

gura căscată, gîndește el satisfăcut. Cine știe, poate primesc Crucea de 
Fier pentru coordonare perfectă a tirului. De ce nu?” Își aruncă pe gât 
ce-a mai rămas din votcă și-i privește disprețuitor pe cei doi locotenenți 
care stau aplecaţi deasupra hărților. Mai ia o ţigară. Dar, înainte să și-o 
aprindă, telefonul începe să zbîirniie strident. Cu o expresie satisfăcută, 
ia receptorul din mîna lui Rothe. 

— Ce dracu faci? se aude vocea minioasă a șefului de Stat Major. 
De ce n-ai deschis focul așa cum a fost stabilit? 

— Să deschid focul? întreabă Henckel uimit. Mai sînt încă șase 
minute, domnule! 

— Ești nebun? zbiară șeful de Stat Major cu vocea spartă. Idiot 
nenorocit ce ești! E ora cinci și zece. A trebuit să aștept cîteva minute 
pînă am dat de tine. Eşti cel mai incapabil individ cu care am avut vre- 
odată de-a face. Ești, ești... Șeful de Stat Major nu mai găsește cuvinte 
potrivite ca să-și exprime indignarea față de coordonatorul de tir al 
diviziei. Hauptmann Henckel, știi ce s-a întîmplat? întreabă el pe un ton 
glacial. Toate trei regimentele Panzer au plecat, și infanteria a pornit 
la atac. Nu-i mai poate opri nimic. Așteaptă... 

Vocea sa e întreruptă brusc. Pe fir se mai aude doar un biziit vag. 

— Alo, alo, alo! ţipă furios Henckel, temîndu-se de ce s-ar putea 
întîmpla din cauza acestei întîrzieri. 

Privește înnebunit în jur; ochii par să-i iasă din orbite. I-a dis- 
părut complet aroganţa care-l stăpînea. „Așteaptă...” spusese șeful de 
Stat Major. Ce înseamnă asta? Să aștepte la telefon? Sau era începutul 
unei amenințări pentru greșeala făcută? Nu, nu putea să fie asta! A vrut 
să-i spună să mai aștepte un telefon! 

— Ce s-a întîmplat? întreabă stînjenit Leutnant Rothe, uitiîn- 
du-se temător la Henckel. 

— Ceasul meu e în urmă, răspunde gîtuit Henckel, privind în 
gol. Trebuia să deschidem focul acum cîteva minute! Tancurile au tre- 
cut deja la atac! 

— Să deschidem focul? întreabă Rothe, apăsînd pe cuvintul „des- 
chidem”. Dumneavoastră, domnule, trebuia să daţi ordinul ăsta! Nici 
eu și nici Leutnant Hassow! Dar cum se poate să aveţi ceasul în urmă? 
În mod sigur v-aţi sincronizat cu toții ceasurile înainte să plecaţi de 
la Divizie, nu-i așa? Asta e procedura obișnuită! 

— Dormeam pe picioare, recunoaște Henckel, cu o voce joasă. 
Probabil că n-am mai apucat! 

— Doamne Sfinte! exclamă Hassow șocat. 

— Trebuia să știți că nu v-aţi sincronizat ceasul împreună cu 
cei din Statul Major, intervine Rothe pe un ton de reproș. 

— Mi-am amintit imediat ce-am ieșit, oftează Henckel, ștergin- 
du-și sudoarea de pe frunte. 

— Atunci, de ce nu v-aţi întors să vi-l reglați? întreabă uluit 
Hassow. 

— Ceasul meu a mers întotdeauna la fix! răspunde Henckel 
negru de supărare. 

— Dar nu și de data asta, spune Rothe sec. Minutele astea sînt 
foarte costisitoare! 

Telefonul zbirnîie din nou. 

— Punctul de comandă către toate unităţile de artilerie, îi trans- 
mite telefonistul lui Henckel, întinzîndu-i receptorul. 

Henckel privește o clipă lung acel obiect. Ce să facă? Simte că 
i-au fugit toate gindurile. „Așteaptă...—spusese șeful de Stat Major. 
Bineînţeles, a vrut să-mi spună să aștept un nou apel.” 

— Ia o dată receptorul, omule! zbiară Rothe nepoliticos. Tunu- 
rile așteaptă ordinele tale! 

— Ordine? îngaimă zăpăcit Henckel, privindu-l pe acesta împie- 
trit. Își deschide gulerul de la uniformă și rînjește cadaveric. Mai daţi-mi 
un pahar cu votcă! ordonă el răgușit. Înşfacă lacom paharul din mîna 
Feldwebelului. Le arăt eu lor! Se duce hotărît la telefonul de legătură cu 
toate unităţile. Inspiră adînc. Ochii încep să-i lucească de nerăbdare. 
Ţinta numărul unu! Deschideţi focul! rage el în telefon. Rînjește ca un 
cal și pune receptorul în furcă. Am fost instruit la Jiiterburg, ați înțeles? 
Mă pricep la chestii din astea! 

— Asta zic și eu decizie clară și fermă, exclamă Leutnant Rothe 
uimit. Ar trebui să-i fi trezit pe toţi, de ambele laturi ale frontului! 

Toate tunurile din unități își ridică ţevile spre cerul întunecat. 
Tunarii stau cu coardele în mînă, gata pregătiți. Comandanții de bate- 
rie stau încordați, în așteptarea ordinului comandantului. Echipajele 
Nebelwerfer sînt în adăposturile din spatele bateriilor, gata să apese 

pe butoanele de declanșare ale rachetelor. Secunzii se perindă agitați 
de colo-colo. O liniște mormîntală domnește în întunericul dimineţii 
de iarnă. 

Tăcerea e curmată de un tunet înfricoșător. Tunurile deschid 
focul la unison, bubuind asurzitor. Salve de obuze sfișie zorii. Pămîntul 
e luminat de explozia proiectilelor. Începe dansul flăcărilor. 

Aerul e invadat de zgomote și trosnete ascuţite, ca și cum pe cer 
ar alerga un tren nesfîrșit. Răbufnirile tunurilor aproape că le sparg 
timpanele celor de la Centrul de coordonare a tirului. În întreg vacar- 
mul se distinge un sunet lung și sinistru, care se transformă într-un 
țipăt insuportabil. 

— Aruncătoarele de ceață, murmură un Feldwebel cu voce 
tremurîndă. 

— Dumnezeule mare! geme Leutnant Rothe, privind îngrozit 
pe cîmpul de luptă. 

— Nu-mi vine să-mi cred ochilor! Și cerul, și pămîntul sînt 
cuprinse de flăcări! Să-i ferească Dumnezeu pe nenorociţii care înca- 
sează porția asta! 

Hauptmann Henckel simte o bucurie năvalnică, cînd bateria 
grea cutremură Centrul de coordonare a tirului. 

Bubuitul sălbatic al tunurilor de 320 mm ne zgârie timpanele și 
ne dă fiori de spaimă pe șira spinării. Dimineața mohorită e luminată 
ca una dintre cele mai însorite zile de vară. În zare se văd pretutindeni 
flăcările de la gura țevii tunurilor. 

Obuzele explodează unul după altul cu un sunet prelung. Tunari 
asudațţi împing obuzele grele în culase, după care bagă pe ţeavă dife- 
ritele încărcături. 

În depărtare se înalță un zid de flăcări, ca și cum ar ţișni din 
pămînt. Fiecare salvă e urmată de o alta, într-un tunet continuu. 

Șuierul obuzelor devine insuportabil. Scoarța pămîntului se 
sparge ca sticla. Clădirile se prăbușesc precum castelele de nisip. FLă- 
cări multicolore ţișnesc spre ceruri. Suflul aruncă trupuri în foc. La 
orizont dansează direle de lumină lăsate de obuze. Bateriile intră în 
luptă. Un nou zgomot răzbate printre bubuiturile tunurilor. Cad obuze 
incendiare, împrăștiind în toate direcțiile flăcări lichide. 

Pare că a luat foc și aerul. 

Cu o mină satisfăcută, Hauptmann Henckel își mai aprinde o 
țigară rusească și soarbe din paharul cu votcă. Se simte foarte relaxat. 
I-a trecut somnul. „Asta-i bine”, gîndeşte el. O decizie bună și fermă! Îl 
bate condescendent pe umăr pe soldatul transmisionist. Își dă seama 
că în momente atît de importante un superior nu pierde nimic dacă 
le arată subordonațţilor puțină prietenie. 

Zbirnîitul telefonului de campanie îi întrerupe meditaţia. Ridică 
receptorul, cu un zîmbet plin de încîntare; e foarte mulțumit că și-a 
îndeplinit sarcina. „Chiar că a fost o joacă de copii, giîndește el. La Jiiter- 
burg am fost pregătit special pentru asta.” 

— Aici coordonatorul de tir! latră el aspru, cu o expresie gravă. 

— Tu ești, Henckel? se aude vocea stăpînită a comandantului 
de artilerie, Oberst Griin. 

— Da, să trăiţi! Henckel! 

— Tu ai dat ordinul de deschidere a focului? 

— Da, să trăiţi! răspunde Henckel mîndru, convins că va primi 
în curînd o mulțime de laude, inclusiv Crucea de Fier. 

Urmează o pauză semnificativă. Apoi se aude din nou vocea 
calmă a Oberstului. 

— Cind ai dat ordinul de deschidere a focului, Henckel? 

— Exact acum șase minute, domnule! răspunde fericit Henckel. 

— Acum şase minute! Înţeleg! Și ai transmis ordinul tuturor 
unităților? 

— Bineînţeles, domnule! Șeful de Stat Major a avut impresia că 
ceasul meu a rămas puţin în urmă! 

— Chiar așa, Hauptmann Henckel? 

Oberstul accentuează cu asprime gradul lui Henckel, ceea ce 
sună ca o amenințare. 

— Sînt convins că șeful de Stat Major s-a înșelat, domnule. Cînd 
am dat ordinul de deschidere a focului, m-am ghidat după propriul 
meu ceas, care a mers întotdeauna exact. O să-mi spuneţi, probabil, că 
am luat o hotărîre pripită, domnule, rîde Henckel, sigur pe el. 

— Ai luat o hotăriîre pripită, spune Oberst Griin, făcînd o pauză 
după fiecare cuvint. Ce ţi-a ordonat șeful de Stat Major cînd ai vorbit 
cu el la telefon? Care a fost ultimul lui cuvînt? 

Henckel simte că-i îngheață sîngele. Îi vine să arunce telefo- 
nul cît colo și să fugă. Să fugă în stepă. Să fugă la ruși. Să fie aruncat 
într-un lagăr și uitat acolo pînă la sfîrșitul războiului. Are impresia că 
la celălalt capăt al firului se află chiar Moartea. 

— Ultimul cuvînt al șefului de Stat Major, domnule? A spus: 

„Așteaptă!” biiguie el. 

Deodată înțelege. 

— Da! Așteaptă! zbiară Oberst Griin, sălbatic. Calmul i-a dispărut 
complet. Așteaptă! Așteaptă! Cretin ce ești! Așteaptă! Îți dai seama ce-ai 
făcut? Trupele de blindate și infanteria au atacat cînd li s-a ordonat. 
Nu le-ar mai fi putut opri nimeni. Ai deschis focul cînd atacau prima 
țintă! Șase minute mai tîrziu! rage el. Ai nimicit propriile noastre trupe 
de asalt! Da, ai luat o hotărire pripită! Ai masacrat oamenii noștri! Nici 
chiar artileria rusească n-ar fi reușit mai bine! Nu știu ce-ar mai putea 
să creadă cei de-acolo! Hotărîrea ta grăbită și idioată a ras tot corpul 
de armată! Recunoști că ai auzit clar ordinul șefului de Stat Major? 

— Cred că am înţeles greșit, domnule, se aude vocea joasă a nefe- 
ricitului coordonator de tir. Am crezut că trebuie să aștept la telefon! 

Oberst Griin trage adînc aer în piept. Dacă Henckel ar fi fost 
lîngă el, l-ar fi sugrumat. 

— Să aștepți la telefon? ride el nervos. Da ce, te crezi telefonist 
de serviciu? Cei de la Jiiterburg au spus că ești coordonator de tir. Vor 
da socoteală pentru asta! Ascultă-mă cu atenție, Hauptmann Henckel. 
Nu mai vreau neînţelegeri. O să-i predai imediat comanda locotenen- 
tului Rothe. Orice s-ar întîmpla, nu te mai amesteci! Pune-te sub stare 
de arest, stai deoparte și așteaptă-l pe aghiotant. E în drum spre tine! 
Dă-i pistolul locotenentului Rothe! Nu uita că ești arestat! Nu încerca 
să scapi de răspundere cu un glonţ! 

— Sînt ofițer, domnule, se apără Henckel. Permiteţi-mi să-mi 
salvez onoarea după această întîmplare cumplită, domnule, sînt ofițer! 

— Da, mare păcat, mîriie Oberst Griin. O să te surprindă faptul că 
toți comandanții de infanterie se gîndesc la tine. Oberst Hinka, coman- 
dantul Regimentului Panzer, a vorbit chiar acum cu mine la telefon. 
Îţi vrea capul! I-ai stirpit două treimi din regiment. Dar eu vreau să 
te văd în fața Curţii Marţiale. Nătărău incorigibil ce ești! Dă-mi-l pe 
Leutnant Rothe. 

Tăcut, Henckel îi dă receptorul locotenentului Rothe. 

— Da, să trăiţi! repetă acesta de cîteva ori, apoi închide telefo- 
nul ușor. 

Îl privește înmărmurit pe Henckel, care stă pe un scaun cu capul 
în palme, clătinîndu-se. 

— Rothe, am fost eliberat din funcție, murmură el pierdut. Sînt 
sub stare de arest. Tu preiei comanda. Uite pistolul meu. 

— Astea sînt ordinele Oberstului, șoptește Rothe năucit. Dar, dar... 
ce s-a întîmplat de fapt? 

— Am deschis focul asupra propriilor noastre trupe! Am masa- 
crat întregul corp de armată! 

— Să te-ajute Dumnezeu! strigă îngrozit Leutnant Hassow. 

— Rothe, ajută-mă! Dă-mi înapoi pistolul! imploră Henckel, 
întinzîndu-și mîinile deznădăjduit. 

Leutnant Rothe îl privește intrigat și e gata să-i dea pistolul, 
dar în acea clipă ușa se izbește de perete și aghiotantul năvălește în 
cameră. Suride cinic, ca de obicei. 

— Ia te uită! Iată-l pe marele coordonator de tir de la Jiiterburg! 
strigă el cu dispreţ cînd dă cu ochii de Henckel. Comandantul diviziei 
de-abia așteaptă să dea ochii cu tine ca să-ţi pună pielea pe băț! De ce 
dracu' n-ai așteptat ordinul înainte să deschizi focul? Pînă și rusnacii 
știu că nu se deschide focul cu șase minute mai tîrziu! Doamne, ce 
porcărie ai putut să faci! Sper să fii plecat de la divizie înainte să te 
prindă ofițerii de infanterie și de blindate. O să-ți scoată maţele pe gât! 

— N-a fost vina mea! A fost o neînțelegere, se tînguie Henckel 
disperat, izbucnind în lacrimi. 

— Osă ai timp să dai explicaţii în fața Curţii Marţiale, ride glacial 
aghiotantul. Singura ta șansă e tăietorul de capete! Dacă nu te salvează 
el, vei fi împușcat de zece ori! 

— Daţi-mi pistolul, imploră Hauptmann Henckel, agățindu-se 
de braţul aghiotantului. 

— Ţi-ar fi mai ușor, nu-i așa? ride el dispreţuitor. Înainte nu 
voiam să văd pe nimeni în fața Curţii Marţiale. Dar în ceea ce te pri- 
vește, numai asta îmi doresc! 

În scurt timp sosește Oberst Griin, însoţit de doi polițiști militari 
și un Oberinspektor de la Gefepo. 

— Luaţi-l de aici! ordonă Oberst Griin cu dezgust. Mă umple 
scîrba numai cînd îl văd! 

Cătușele pocnesc pe încheieturile lui Henckel. Părăsește Cen- 
trul de coordonare a tirului, atîrnînd ca o boccea de zdrenţe între cei 
doi polițiști voinici. 

Soldaţii sînt locuitorii tărîmului cenușiu al morții. 


Siegfried Lassoon 


Închisoarea OGPU 


Căpitanul OGPU cade în fund de pe scaun, cu picioarele 
răscrăcărate, într-o baltă de sînge, și ochelarii negri îi alunecă 
pe nas. Are ochii incredibil de sașii. Boneta cu dungă albastră 
și stea roșie îi atîrnă într-o parte, iar pe brațul stîng, care se 
leagănă inutil pe lîngă trup, sîngele se scurge încet, picurînd 
apoi de pe degete. Cu mîna dreaptă bîjbiie după Nagan. L-a 
găsit, l-a ridicat și apoi a țipat. În spaţiul închis, împușcătura 
răsună ca o lovitură de tun într-o sală de bal. 

Porta se răsucește și trage din întoarcere. Toate patru 
gloanţele nimeresc trupul ofițerului OGPU, făcîndu-l să 
zvicnească spasmodic. Boneta îi cade și se rostogolește pe 
podea. În mod straniu, ochelarii îi ajung din nou pe ochi. 
Pistolul lui Porta și cel al rusului s-au declanșat în același 
moment. O vază albastră zboară în țăndări și apa se împrăștie 
pe jos. Pistolul lui Porta pocnește și căpitanul OGPU ţipă iarăși. 

— Iob tvoiu mati! șoptește el și ridică Naganul. 

Porta îi trage un șut peste armă, dar alunecă în balta de 
sînge și cade pe podea. 

Rusul scoate un alt strigăt și apoi se aude un horcăit. 

Porta rămîne întins la pămînt, privind paralizat țeava 
Naganului. 

Micuţul se apleacă peste birou, întinzîndu-se pe burtă 
ca să poată lipi gura pistolului său 08 de capul grizonat al 
ofițerului OGPU. Apasă pe trăgaci. Țeasta ofițerului explodează 
ca un pepene răscopt. Creier, sînge și așchii de os împroașcă 
tavanul și se scurg pe pereți. Ochelarii negri au zburat prin 
aer și au aterizat lîngă ușă. Un prizonier cu haină cenușie îi 
strivește sub talpa bocancului. 

— Uraaa! strigă prizonierii, apropiindu-se unul după 
altul și lovind cu picioarele cadavrul ofițerului OGPU. 


[1] OGPU—Poliția Secretă sovietică, precursoarea KGB-ului. (n. trad.) 

— Sînteţi gata? întreabă Bătrînul, privind peste întinderea 
sectorului de front. Căscaţi urechile, beţivanilor, și nu mă întrerupeți. 
Plutonul pornește imediat în spatele barajului. Vom mătura tot ce ne 
stă în cale. Dacă artileria n-a distrus poziţiile inamice și nu le-a slăbit 
rezistența, vom curăța noi tot ce-a mai rămas cu grenadele și cu armele 
automate. În primele minute după ridicarea barajului, vecinii vor face 
pe ei de frică și vor încerca s-o șteargă. Așa că trebuie să-i luăm pe 
nepregătite și să le tăbăcim bine fundul. Vedeţi tufa aia caraghioasă 
de lingă copacul stufos? Îi dă binoclul lui Porta, deși tufa se vede cu 
ochiul liber. Are o formă ciudată: pare un cal care stă jos. 

— Ei, ce-i cu tufa aia? întreabă Gregor, luînd binoclul din mîna 
lui Porta. 

— E un tun de 50 mm, înclinat la nivelul pămîntului, explică 
Bătrinul, pufăind din pipa sa cu căpăcel de argint. La trei sute de metri 
mai încolo e îngropată o baterie de 80 mm. Femei! Dar nu vă faceți 
iluzii. Sînt veterane ale unui batalion de linia întîi. Așa că trebuie să 
le zburați creierii! Dacă le cruțaţi, o să vă treziți împușcați pe la spate 
cît ai zice pește! 

— Le lichidăm pe toate, spune Porta hotărît. 

— În faţa tufei stufoase, continuă Bătrinul, sînt patru tipi morți. 
Îi vedeţi? Îi puteţi folosi drept paravan pînă la ora H. Dacă inamicul 
zărește vreo mișcare, o să creadă că suflul azvîrle cadavrele de colo-colo. 

— Și dacă nu reușim să-i prostim pe nemernici, intervine Micu- 
țul, ce ne facem? Dacă-și dau seama că pe sub hoituri mișună nemți 
plini de viață? 

— Veţi fi primiţi în Împărăţia Cerurilor, nu? declară tăios 
Bătriînul. Din poziţia respectivă nu veţi putea înainta și nici nu vă veți 
putea întoarce. 

— Va fi ca o călătorie în iad. O să ne iasă și sufletul, bombăne 
Gregor îngîndurat. Examinează cu atenţie terenul prin binoclu. Da 
băieții ăia și-au ales un loc pe cinste ca să îngrașe pămîntul. Cred că 
înainte de asta s-au gîndit la noi! 

— Armată blestemată! Îşi scoate pîrleala pentru solda pe care 
ne-o dă! spune Albert cătrănit. Mai au treabă cu tine chiar și după ce-ai 
dat ortul popii! 


128 


Închisoarea OGPU 


— Da, ne hărțuiesc de parcă am fi animale, comentează Barce- 
lona. Șuturi în cur, fruntea sus și gura-nchisă! 

— Nu-ţi găsești liniștea nici după ce-o mierlești! continuă indig- 
nat Albert. 

— Cînd ajungi la doi metri sub pămînt, ca hrană viermilor, or 
să scoată flauturile și viorile și-or să înceapă să-ți cînte întru Veșnica 
Pomenire, scrîșnește Porta ironic, desfăcîndu-și larg brațele. Cît timp 
ești în viață nu dau doi bani pe tine. Trebuie să te amuțească mai întîi 
un glonţ, care să te scoată definitiv din funcţiune! 

Pe măsură ce ora H se apropie, compania e cuprinsă de panică; 
frica de moarte precede întotdeauna un atac. Ne privim cu ură, ne rățoim 
unul la celălalt fără nici un motiv. Ne stringem buzele de încordare. 
Avem ochii reci și goi. Pînă și stomacul ne doare de frică. 

Bătrînul se uită mereu la ceas și studiază terenul prin binoclu. 

— Aţi priceput ce v-am explicat? ne întreabă el, verificîndu-și 
pistolul de semnalizare. 

În loc de răspuns, se aude un mormăit indescifrabil. 

— Ce-ar fi să ne mai dezmorțim puţin oasele? propune Porta, 
zornăind zarurile în palmă. 

Nimeni nu se sinchisește să-i răspundă. Ne uităm lung unul 
la celălalt, conștienți că pentru mulți dintre noi aceasta va fi ultima 
zi din viață. Cui îi vine rîndul de data asta? 

Cu toţii ne întrebăm în gînd, hălăduind cu privirea în jur. Sigur, 
sperăm să nu fie unul dintr-ai noștri, dar, dacă totuși se întîmplă, ne 
marchează foarte mult. 

E lungă lista celor care au fost răpuși. Cîţiva dintre noi sîntem 
împreună de multă vreme și se pare că am învăţat să ne strecurăm 
printre schijele ucigătoare. 

Ne aflăm întotdeauna la un pas de moarte. 

Un șuierat ascuţit ne face să sărim în picioare. Fruntea lui Gregor 
e brăzdată de o tăietură îngustă. Scoate un țipăt și se prăvălește pe spate. 

În primul moment l-am crezut mort, dar după cîteva clipe des- 
chide ochii. 

— Pe toţi dracii! mormăie el, schimonosindu-se de durere. Nu 

suport să fiu împușcat! 

— Da, era cît pe-aci s-o păţești, spune ofițerul medic Jamer, ban- 
dajindu-i rana cu dexteritate. Ai avut noroc! Glonţul era obosit cînd 
te-a atins! 

— Parcă-l simt cum se zvircolește să iasă, geme Gregor, apucîn- 
du-se cu mîinile de cap. 

Apare Major Zum, în fruntea geniștilor săi care înjură și bles- 
temă sub greutatea echipamentului: aruncătoare speciale de flăcări, 
lăzi cu explozibili și niște role imense de fitil special. 

Un Obergefreiter cu o figură de brută desface o ladă cu explozibil 
plastic, din care Porta și Micuţul își iau fiecare cît pot duce într-o mînă. 

— Ce-s astea, frate? întreabă curios Albert, aplecîndu-se peste 
lada plină cu pachețele mici. 

Pentru un ochi neinstruit, arată ca niște săpunuri ambalate. 

— Artificii care te-ar putea scoate din pielea ta neagră, rînjește 
Obergefreiterul. Încearcă să calci pe ele. Te-ar albi chiar şi pe tine, amice! 

— Drace! bombăne Albert, îndepărtîndu-se precaut. 

— Mai sînt cinci minute pînă la ora H, spune un maior. 

Trăsăturile sale crispate trădează faptul că a trecut prin multe 
situaţii disperate pe cîmpul de luptă. Gura îi e contorsionată, ca și cum 
n-ar avea nici o măsea. 

Bătrînul sloboade o fluierătură, își potrivește curelușa căștii 
și-și mai viră cîteva grenade cu mîner în bocanci. 

— Gata, domnule! murmură el. 

— Nu ne lăsa, Oberfeldwebel, mîrîie Majorul bosumflat. Viaţa 
noastră depinde și de tine! 

Geniștii își pregătesc aruncătoarele de grenade, cercetîndu-și 
din nou ceasurile. 

— Ce dracu fac tunurile alea? întreabă Barcelona privind peste 
umăr. 

— Ca întotdeauna, toată lumea dă din colţ în colț, remarcă Porta 
rizind. Niciodată nu merge totul strună în armata asta tîmpită. Cred 
că nemernicii dorm duși și-i doare exact în cur de noi, infanteriștii. 

— Ce naiba se întîmplă? întreabă maiorul neliniștit. Focul de 
baraj se execută între ora H plus unu și ora H plus șapte. Acum e ora 
H și opt minute. Se uită la ceasul Bătrînului și la cel al Feldwebelului 

Brand. Așa e, confirmă ei îngiîndurat. S-a întîmplat ceva, dar de ce dracu 
nu ne anunță? 

Dinspre închisoarea OGPU se aud bubuiturile tunurilor de 120 
și de 150 mm. Obuzele ne zboară pe deasupra capetelor și se prăbușesc 
în pădure. 

— Fiți gata de atac! comandă scurt maiorul, luîndu-și automatul. 

— Nu putem ataca fără ajutorul artileriei! protestează Leutnant 
Gernert furios. 

— Cînd o să am nevoie de părerile tale, o să te anunţ eu, Leutnant! 
mârîie maiorul răutăcios. E ora H și zece minute! Atacăm așa cum ni 
s-a ordonat! Înainte! 

— E curată nebunie! susține în continuare Leutnantul. Or să ne 
măcelărească exact ca pe niște vite! Nu putem să ne apropiem de puș- 
căria aia blestemată fără ajutorul artileriei. Am mai încercat de nu știu 
cîte ori pînă acum. 

— Nimic nu e imposibil pentru Dumnezeu și pentru armata 
prusacă, rînjește Porta flegmatic. Scularea, și haideţi s-o pornim. Fiir 
Fiihrer und Reich, Heil! 

— Mă întreb dacă Dumnezeu era într-o zi bună sau într-una 
proastă cînd ne-a făcut soldaţi în armata prusacă, ride zgomotos Micuţul. 

— Ar trebui să fii mindru că ești german, proclamă Heide, mus- 
tind de patriotism și izbindu-se cu pumnul în piept. 

— Sper că vei fi mindru în continuare, surîide amar maiorul. 

Heide ne străpunge cu privirea și mormăie ceva neînțeles. 

— E timpul! ordonă tăios Bătrînul, șuierînd. 

Siluete camuflate în alb par să răsară din zăpadă, înaintînd 
rapid, cu pași mari. 

— Mișcaţi-vă! Mișcaţi-vă! rage Major-ul cu o voce pătrunzătoare. 

Deși are cincizeci de ani, se mișcă exact ca unul dintre cei mai 
tineri. Năvălește ca o vijelie prin zăpada adîncă, cu automatul într-o 
mînă și cu încărcătura explozivă în cealaltă. Frînghiile cu harpon 
zboară, șuieriînd înspre culmi. Primele trupe de asalt încep ascensi- 
unea. În noaptea adincă se ivesc flăcări de la gura ţevii, scuipînd din 
toate direcțiile. 

— Allah el-Akbar, vive la mort! strigă micul Legionar cu fanatism, 
cuprins de nebunie, ca la orice atac. 

Mă împiedic de o rolă de sîrmă ghimpată. Ţepii de metal mă 
strâng ca într-o capcană. Îmi străpung mantaua de iarnă şi îmi sfișie 
pielea. Caut febril cleștele pentru sîrmă, dar nul găsesc. Probabil că l-am 
pierdut. Mă copleșește groaza. Mă uit disperat după ceilalți, pe care i-a 
înghițit parcă întunericul. Cel mai cumplit lucru care se poate întîmpla 
în plin atac este să te pierzi de ai tăi și să rămii în urmă. În momentul 
ăsta, sîntem în ofensivă, dar situația se poate schimba oricînd. Chiar 
și în cîteva minute. Atunci numai Dumnezeu îl mai poate ajuta pe cel 
care s-a răzlețit. Se poate trezi cu un glonţ în ceafă. Sau mai rău! 

— Ai intrat în rahat, nu? ride Barcelona, aplecîndu-se deasupra 
mea. 

Mă eliberează rapid. Sirma plesnește și cade alături. Mă rosto- 
golesc și aterizez într-o groapă, împreună cu Porta și Micuţul. 

— Gregor a luat-o niţel înainte, zice Porta, arătînd cu mina 
undeva în întunericul dens. Prinde-l din urmă! 

Mai avem aproximativ o sută de pași pînă la bateria grea, care 
a fost perfect camuflată N-o vedem nici la lumina flăcărilor. 

— Ăștia dorm de rup pământul, șopteşte Micuţul revoltat, întin- 
zîndu-și gâtul înainte. Dobitocii nici nu se mai gîndesc că sîntem și 
noi pe-aici. 

— Aruncă cu grenade! ordonă Gregor răgușit, retrăgindu-și brațul. 

Porta și Micuţul le pregătesc, apoi ni le dau nouă. 

Mă doare braţul. Îţi trebuie o tehnică specială și foarte multă 
forță ca să arunci o grenadă atît de departe, așa cum reușesc eu și Gregor. 
Trebuie să o azvârli cu toată greutatea corpului, iar din poziția culcat 
e foarte dificil. Ai senzaţia că tot trupul urmează traiectoria grenadei. 

Probabil că primele două au lovit un morman de muniţie. Explo- 
zia e atît de violentă încît seamănă cu o erupție vulcanică. Tunul cu 
țeavă lungă sare în aer cu echipaj cu tot. Bătrînul se ivește din capătul 
unui detaşament. Înotînd prin zăpadă. 

— În picioare, ticăloşilor! zbiară el nebunește, trecînd peste 
rămășițele bateriei distruse. 

O luăm la fugă prin zăpadă și ne îndreptăm către capătul opus 
al poziţiei. 

Trebuie să ne continuăm drumul înainte ca supraviețuitorii să 
apuce să se dezmeticească. Ne-ar veni imediat de hac cu armele rămase. 

Micuţul e ca un elefant cuprins de turbare. Își rotește lopata 
de infanterie pe deasupra capului, tăind și spintecînd totul în calea 
sa, orbit de furie. 

În cinci minute trecem de barajul de sîrmă ghimpată, aruncăm 
grenade în adăposturi și în gropile individuale. Ne năpustim ca un 
uragan asupra poziţiilor inamice. 

La lumina limbilor de foc, îl zărim pe maiorul de la geniști în 
fruntea grupului său, atacînd cu aruncătoare de flăcări femeile artile- 
riste. Rusoaicele ies în goană din adăposturi, își ridică mîinile deasupra 
capului și se uită îngrozite la diavolii albi care năvălesc de pretutindeni. 
Focul ne ameninţă cu limbile sale uriașe. Peste tot plutește duhoarea de 
motorină aprinsă și carne arsă. Ne odihnim puțin în pozițiile inamice. 
Avem senzaţia că plămânii nu ne mai încap în piept. În ciuda frigului 
mușcător, sîntem leoarcă de transpiraţie. Ne desfacem gulerul de la 
uniformă, cu un singur gînd. Aer! Zăpada din jurul nostru e acoperită 
de cadavre sfîrtecate, înnegrite și însîngerate. Flăcările vuiesc și sfiriie 
ca o carne prăjită pe grătar. 

— Ce dracu se întîmplă cu tunurile? zbiară furios Bătrinul. 

— Au trecut unsprezece minute de la ora fixată, mormăie Leut- 
nant Gerneri. 

— Nu ne-ar lipsi acum decît să deschidă focul cînd ne aflăm 
noi la vecini, prezice Barcelona sumbru. 

— Nu pot fi atît de tîmpiţi! strigă Gregor cuprins de panică. Doar 
se știe că sîntem aici! 

Simțim un fior de groază pe șira spinării. Ar fi stupid să ne 
măcelărească propria noastră artilerie. 

— Merde aux yeux, haideţi s-o ștergem de aici cît mai repede, 
propune Legionarul, privindu-l întrebător pe Bătrînul. 

Prin aburul otrăvitor și înecăcios care se degajă din pămînt, 
apare o companie de motocicliști. Comandantul, un Hauptmann cu 
păr grizonat, ne face semne și strigă ceva nedeslușit. 

— Băga-i-aș în mă-sa! mîrîie Micuţul. Nu ne ordonă nouă orice 
dobitoc! N-am ajuns chiar așa de rău! Ne mai ţinem încă pe picioare! 

— Mișcaţi-vă! Mișcaţi-vă! zbiară agitat Hauptmannul, ridicînd 
pumnul pentru comanda: „Înainte, fuga-marș!” 

Îi rîdem în nas, prefăcîndu-ne că nu-i înțelegem semnele. Din- 
tr-o experiență amară știm că n-ar trebui să facem treburi de genul ăsta 
cînd sîntem amestecați cu un grup străin. Riscăm să primim sarcini 
foarte grele care aduc a eroism și a Valhalla. 

— Eu nu mă mai mișc de aici dacă nu sîntem sprijiniți de arti- 
lerie, panimaieși? decide Porta categoric. Pescuiește un rest de budincă 
din raniţă. Nici chiar Grofaz, în fruntea psihopaţilor lui, n-ar răzbate 
pînă la pușcăria aia comunistă fără foc susținut de artilerie! 

O explozie puternică îi curmă vorba. 

Foc concentrat ne împresoară din faţă și din spate. 

În câteva clipe, tirul se întețește, transformîndu-se într-un potop 
de schije de oţel și foc. E ca și cum întreg pămîntul ar fi aruncat în cer 
și apoi ar cădea înapoi, zguduindu-se din temelii. De la nord la sud, 
întreg orizontul arde. Suflul ne împrăștie ca pe niște mingi. Ne înfigem 
cu disperare mîinile și picioarele în zăpadă. 

O salvă uriașă cade deasupra adăpostului de semnalizare. 

Lemne, scînduri, cabluri de telefon și trupuri sfirtecate se 
împrăștie pe cîmpul de luptă, într-un amestec sinistru. O nouă lovitură 
nimereşte în plin poziţia devastată, mutilînd-o și mai tare. Întreaga 
zonă arată ca un maidan plin de gunoaie. 

Ceva mai încolo, un obuz lovește adăpostul curierilor, care se 
transformă pe loc într-o masă de sînge și oase sfărimate. 

Obuzele cad fără încetare. Locul în care se află compania arun- 
cătoarelor de flăcări s-a preschimbat într-un peisaj lunar, plin de gropi 
fumegînde și materiale distruse. Totul e împroșcat cu sînge. Focul con- 
centrat de artilerie țișnește spre cer cu o forță incredibilă. Oamenii sînt 
aruncați în aer; în momentul în care sînt izbite de pămînt, trupurile 
lor devin o masă informă de carne. 

Un nou zgomot acoperă bubuiturile tunurilor. O perdea de flă- 
cări înaintează spre noi ca un tăvălug. 

Soldaţii germani fug îngroziţi, alături de ruși, dar sînt înghițiți 
laolaltă de ploaia de obuze. Hălci de carne sfirtecată țișnesc spre cerul 
sîngeriu ca niște fintîni arteziene. Cei răniți ţipă sfișietor, dar nu-i ajută 
nimeni! Pământul clocotește; e un adevărat iad. Pare a fi sfîrșitul lumii. 

Răgetul asurzitor al bateriilor de 105 și 150 mm ne face să ne 
trîntim pe burtă. Exploziile împroașcă foc peste companiile de asalt, 

preschimbîndu-le pe loc într-o grămadă diformă de sînge și carne 
ciopîrțită. 

Îmi înalţ prudent capul și încep să mă ridic. 

— La pămînt! îmi strigă Bătrinul, rostogolindu-se într-o groapă 
de obuz. 

O nouă salvă de proiectile zguduie pămîntul ca un cutremur 
violent. Pretutindeni zboară bucăţi încinse de șrapnel. Proiectilele cad 
pe fiecare centimetru pătrat. 

Bătrînul înșfacă pistolul de semnalizare al Leutnantului Gernert 
și trage un proiectil roșu. Tirul de baraj continuă. Bătrînul trimite o 
nouă rachetă de semnalizare, înjurînd. Ne dăm seama că sîntem căsă- 
piți de propria noastră artilerie. 

Focul înaintează lent, distrugînd poziţiile rusești deja cucerite 
de trupele nemţești. Obuzele cad în urma soldaților din linia întîi. Cada- 
vrele sînt aruncate din zăpadă ca într-un dans nebun. Norii se retrag, 
lăsînd în urma lor o mare învolburată de flăcări. 

Pare că un pumn uriaș a nimicit, într-o clipă, pomii și casele. 

Un scrișnet lung și sinistru ne zgîrie nervii. Privim terorizați 
limbile de foc de pe cer, care explodează cu zgomote asurzitoare. Din 
pămînt răsar o puzderie de nori roșietici, în formă de ciupercă. Sînt 
rachetele îngropate în zăpadă, care explodează. Artileria grea rusească 
răspunde atacului. Aerul pare invadat de scrîșnete de metal. Proiec- 
tilele cad ca o grindină. Nimic nu e cruțat. Pădurea îngheţată de pe 
culmea dealului e rasă de pe faţa pămîntului dintr-o mișcare în evantai 
a tunurilor. Rămîn doar cîteva ciozvirte de trunchiuri. 

Flăcările înaintează încet, mistuind totul în cale. Totul e nimicit. 

Suprafața de teren pare de nerecunoscut; arată ca și cum ar fi 
fost sfișiată în toate direcţiile de cuţitele unui plug. Peste tot, cadavre 
și răniți care cer ajutor. 

Cînd să ne ridicăm în picioare, se aude un zgomot de parcă 
milioane de butoaie de tablă s-ar rostogoli pe cer. 

O explozie asurzitoare zguduie pămîntul și o perdea colosală 
de flăcări se înalță către cer. Julius Heide trage un țipăt și își sapă o 
groapă în zăpadă alături de Porta. 

Feldwebel Brandt e proiectat afară din adăpostul pe jumătate 
distrus. Singele îi curge șiroaie pe față. Se prăbușește tăcut în mijlocul 

nostru. O companie de infanterie caută adăpost, dar e proiectată în aer. 
Pe pământ aterizează numai bucăţi de carne sfișiată, mustind de sînge. 

— Doamne, ai milă de noi, plinge Leutnant Gernert isteric. Idioţii 
au deschis focul prea tirziu! 

Un șuier pătrunzător îi curmă vorba; casca îi e despicată. Are o 
jumătate de față complet zdrobită și curînd se scufundă în propriul sînge. 

— Rușii! Vin rușii! zbiară niște grenadieri îngroziți. Coboară dea- 
lul cu o asemenea viteză, încât ai crede că însuși diavolul e pe urmele lor. 

Barcelona trimite o rafală prelungă în ceva ce pare a fi un rus. 
Înșfac o grenadă de la centură, trag inelul și o arunc. 

Tunul antitanc latră ameninţător, alăturîndu-se răpăitului pre- 
lung al mitralierelor grele. 

— Pînă aici ne-a fost! se tinguie Porta cu o privire înghețată, 
fixîndu-și patul puștii în umăr. În faţa noastră se ivesc prin ceață căști 
decorate cu stele. 

— Uraa! Uraaa! se aud strigăte răgușite, în vreme ce hoardele 
în kaki se revarsă din moara de pe creastă. 

Ne pregătim în grabă armele automate. Mitralierele latră spre 
umbre. Grenadele cad ca o grindină în mijlocul grupurilor strînse ale 
atacanților. Un transmisionist își manevrează aparatul și urlă în larin- 
gofon. Linia e moartă. Toate firele au fost tăiate demult. Furios, izbește 
telefonul cu piciorul. 

— Trebuie să ne acopere tunurile, spune Oberst Hinka, care sosise 
și el în linia întîi împreună cu Statul său Major. Erau înarmați cu cara- 
bine și pistoale-mitralieră. 

— Să-l trimitem pe profesorul ăla tîmpit, cu pete de cerneală 
pe cur, propune Micuţul rîzînd cu poftă, convins că tocmai a spus o 
glumă bună. 

— Ești nebun, sau ce? intervine Porta. Nu s-ar mai opri din fugă 
pînă n-ar ajunge la Atlantic! 

— A murit, ride Gregor, uitindu-se la profesorul care alunecase 
pe jumătate sub o stîncă. 

— Tu, mort? rage Micuţul și-l împunge cu baioneta. 

— Lasă-mă în pace, scîncește profesorul disperat. Doamne, cu 
ce-am greșit ca să îndur toate astea? Ajutaţi-mă, camarazi! Ajutaţi-mă! 

— Închide botul, porc laș ce eşti! îi ordonă tăios Bătrînul. 

În acelaşi timp, cerul se despică de parcă s-ar fi deschis porţile 
iadului! Artileria grea împroașcă pămîntul cu foc. Obuzele de 210 mm 
cad atît de aproape unul de altul încât e greu să-ți închipui că va mai 
scăpa cineva cu viaţă. 

Treptat, vuietul bombardamentului se transformă într-un ade- 
vărat răget care ne curmă răsuflarea. 

Un potop de foc și oțel spulberă valul de atacatori ruși. Un sol- 
dat cu pîntecul sfirtecat iese șovăind din norul fierbinte de sulf, dar 
dispare într-o vilvătaie de flăcări. 

Soldați dezarmați zac la pămînt, urlînd îngroziți. Un suflu puter- 
nic îi împrăștie însă ca pe niște gunoaie în furtuna de flăcări. 

— Înainte! răcneşte Oberst Hinka, făcîndu-ne semn cu unicul 
său braț. 

Ne croim drum printre stirvuri și răniți care ţipă, alunecăm pe 
bucăţi de carne sfîrtecată și pe rămășițe de trupuri. Ne culcăm cîteva 
clipe la pămînt în spatele unui morman de cadavre peste care se adaugă 
mereu altele. 

— Înainte! zbiară comandanții de companie și de pluton. 

Zadarnic însă, ești făcut terci de îndată ce te ridici. 

O concentrare incredibilă a focului de artilerie ne hărțuiește 
fără încetare, pulverizînd totul în cale. Iadul sărută Pămîntul! Din gropi 
și cratere fumeginde se ridică aburi otrăvitori, greţoși. 

Imensa închisoare de pe deal este lovită încontinuu de obuze. 
Nu știu cît timp am stat culcat lîngă soldatul cu uniformă de camuflaj, 
pînă să-mi dau seama că e rus. Ne-am înghesuit unul într-altul, vrînd 
să ne adăpostim din calea ploii de oțel fierbinte. E ca și cum toate for- 
țele Răului s-ar fi dezlănțuit laolaltă, într-o convulsie de nestăpînit. 

Moara din virful dealului dispare într-un nor de zăpadă, pămînt 
și foc. Este pur și simplu pulverizată. După ce focul artileriei se depla- 
sează, nu mai rămîn în picioare decît cinci hornuri, înălțindu-se 
acuzator către cer. Mă uit speriat la rus; mă privește și el cuprins de 
teamă. E un bărbat scund și gras, îmbrăcat cu o manta mult prea mare 
pentru el. Ne zimbim prudent, cu suspiciune și teamă. Ne promitem 
fără vorbe: „Dacă n-o să încerci să mă ucizi, n-am să-ţi fac nici un rău!” 

Timp de cîteva clipe, se aşterne o liniște copleșitoare, ca și cînd 
tunurile s-ar fi oprit să răsufle înaintea unui nou atac. Peste tot, flăcările 
tremură într-un dans satanic, iar gemetele și urletele răniților ajung 
pînă la noi. De undeva izbucnește un sunet strident, care se apropie 
rapid. Îţi dă senzaţia că răscolește pămîntul. Cei din plutonul 4 sînt 
spulberaţi, lăsînd în urmă doar o masă de carne, oase și sînge. Riul fierbe 
ca apa dintr-un ceainic. Pojghița de gheaţă s-a spart de mult în bucăţi 
care zac departe de mal. O jumătate de corp iese alergînd dintr-un iad 
de flăcări gălbui. Oare unde i-o fi partea de sus? 

În demenţa din jur, apariţia asta pare de-a dreptul comică: niște 
pantaloni și o pereche de bocanci care gonesc prin zăpadă. 

— Datorită nervilor locomotori, explică Julius, care le știe întot- 
deauna pe toate. 

— Fur Fiihrer und Reich, Heil! intonează Porta ceremonios, pri- 
vind picioarele care au rămas într-o baltă de sînge. 

Un obuz uriaș explodează în mijlocul unei case albe, pe care 
suflul o dărîmă cu totul. 

E spulberată și compania care se adăpostise în spatele ei. Toate 
casele de pe stradă sînt retezate de la mijloc. Deodată apar de pretu- 
tindeni civili scăldaţi în sînge, alergînd nebunește și urlînd de spaimă. 

Un întreg pluton de infanteriști germani se oprește în mijlocul 
ruinelor și se holbează în jur, îngroziți de ceea ce văd. Sînt mai mult 
morți decît vii. 

— Ăsta-i noul lot de Giessen! remarcă Porta. 

Tancuri și sănii blindate se ivesc învăluite în nori de zăpadă de pe 
dealul închisorii și coboară pantele. Se opresc huruind și opintindu-se. 
Multe dintre șenile se rup. Proiectilele vijiie pe deasupra noastră și 
explodează undeva în urmă, asemenea unor maci purpurii. Din pădure 
se aude un vuiet crescînd. Sînt tancurile nemțești care au supravieţuit 
atacului. Au fost ţinute gata de acțiune. Trec pe lîngă noi în formaţie 
desfășurată în chip de săgeată. Dintr-o groapă de obuz și dintr-un adă- 
post distrus pe jumătate, un mănunchi de mitraliere trage în tot ce 
mișcă. Nici morții au scapă. Cadavrele zvicnesc, străpunse de gloanţe. 

— Lichidaţi-i! rage Oberst Hinka, arătînd cu automatul în direc- 
ţia mitralierelor. 

Echipa aruncătoarelor de flăcări se tirăște prin zăpada răscolită. 
Doi inși acoperă un Obergefreiter care duce în spate echipamentul greu. 
O flacără săgetează poziția devastată. Se aude un țipăt de groază. Silue- 
tele mistuite de flăcări se prăvălesc, zvîrcolindu-se. Peste ele cad jeturi 
de ulei aprins. Din locașurile de tragere și dintr-un butoi cu pulbere 
care a explodat țișnesc hălci de carne și fișii de uniformă. 

Mitralierele amuţesc. 

Obergefreiterul cu aruncătorul de flăcări își caută o nouă ţintă. 
Vilvătaia cade ca fulgerul peste un alt cuib de mitralieră. 

Chiar și după moarte rușii continuă să tragă. Limba de foc se 
întoarce. Rostogolindu-se ca o minge multicoloră, pătrunde în fiecare 
ungher al gropii de obuz. 

O duhoare grețoasă de carne arsă ne izbește ca un pumn încordat. 
Simt că începe să-mi fiarbă sudoarea de pe ceafă. Putoarea ne întoarce 
stomacul pe dos. Pretutindeni în jur auzim bubuiturile tunurilor de 
pe tanc. Din carele de luptă în flăcări țișnesc ciuperci de fum înecăcios. 
Plutonul nostru își croiește încet drum înainte. După ce urcăm o bună 
parte din deal, sărim peste schelete de oțel contorsionate și alunecăm 
pe rămășițe omenești. Pămîntul se cască din nou într-o mare de flăcări. 

— Orgile lui Stalin! strigă Barcelona, rostogolindu-se într-o 
groapă care încă mai fumegă în urma exploziei unui obuz. În depăr- 
tare, un sunet lugubru se preschimbă într-un vuiet ciclonic, după care 
urmează faza a treia, percutarea și explozia. Un zgomot monstruos și 
mult mai puternic. Din cînd în cînd sîntem îngropaţi sub mormane de 
zăpadă. Luptăm cu disperare să ieşim înainte de a ne sufoca. 

— Înainte! Mișcaţi-vă! Sus! zbiară Oberst Hinka. 

Ne tîriîm, alergăm și ne strecurăm spre închisoarea care se înalță 
amenințătoare în fața noastră. Ne năpustim asupra pozițiilor rusești 
de apărare. 

— Daţi-i peste cap! vine ordinul. 

Îi nimicim pe loc. Fugim mai departe cu uniformele leoarcă de 
sînge. Începem să distingem detalii ale clădirii închisorii. 

Cerul întunecat se deschide și apar bombardierele de vinătoare, 
scuipînd flăcări din tunurile automate amplasate sub aripi. Căutăm 
să ne adăpostim printre ruinele morii. Ne înecăm în norii de făină și 
de tărîțe. Avem senzaţia că ni s-au oprit în gîtlej bucăţi mari de aluat. 

Mă împiedic și cad. Zăresc un rus cu cazmaua ridicată. Descarc 
în el un întreg încărcător. Se fringe urlînd și cade într-un cazan plin 
cu terci. Nu se mai vede decît un clocot la suprafață. 

— Nu pot! Nu pot! geme Leutnant Hasse din plutonul 3. Vocea i 
se îneacă în lacrimi. În ochi are licăre de nebunie. Suflul îl izbește de 
un perete de beton. Se tirăște înapoi, zbierînd. 

— Nu! Nu! bolborosește el. 

Își împinge automatul înainte și trage glonț după glonţ într-un 
hoit umflat care explodează, degajind gaze. 

— E speriat de bombe! mîrîie Micuţul, tăbăriînd pe el cu toată 
puterea. 

— Pocnește-l! ordonă Bătrînul. 

Micuţul își încleștează pumnul său imens și-l lovește pe Leut- 
nant peste față cu un plesnet sec. Acesta se înmoaie și cade ca un sac 
gol. Un tanc P-2 apare zburînd prin aer și strivește un closet. Mai face 
cîteva salturi, asemenea unei mingi enorme din cauciuc. 

Copacii, ruinele, zăpada, chiar și rîul par cuprinse de flăcări în 
locul în care au căzut obuzele „orgilor lui Stalin”. Limba de foc sărută 
cerul; de la galben intens trece la violet și apoi la roșu aprins. Ne inva- 
dează dogoarea, asemenea unei pături încinse ce cade peste noi din 
norii vineții. Contemplăm priveliștea fascinaţi. Un tunet străpunge 
noaptea de iarnă. 

— Puneţi-vă la adăpost! ne strigă Bătrinul, rostogolindu-se ful- 
gerător într-o groapă. 

Pe terenul accidentat apare un grup de ruși speriaţi, urmat înde- 
aproape de un grup de nemți la fel de îngroziți. Auzim un șuierat surd 
la mare distanţă în urma noastră. 

— Ele sînt! urlă Gregor terorizat. 

— Obuze de 280. Isuse, sînt incendiare! 

Salva cade în mijlocul cetei de ruși și de nemți care fug laolaltă 
mîncînd pămîntul. Trupurile le explodează într-un nor purpuriu ce 
se așterne deasupra noastră ca o ploaie deasă. Salva asta ar fi trebuit 
să cadă acum o jumătate de oră la două sute de metri în față! Dar ea 
se prăvălește exact în capul nostru, omorînd germani și ruși în egală 
măsură. Ne-au promis un ajutor susținut al artileriei, un tir concentrat 

cum nu s-a mai pomenit pînă acum! Aveau dreptate! Nu exageraseră 
deloc. Dar tirul a distrus cel puţin optzeci la sută din forța noastră de 
atac, care acum zace în zăpadă. 

— Artileria aia blestemată ne omoară! geme Porta, încercînd 
să se adăpostească sub niște grinzi carbonizate. Cît dracu' să mă mai 
micșorez ca să-ncap viu sub mormanul ăsta? 

Pretutindeni în jur ţișnesc fișii de pămînt, zăpadă înghețată, 
pietre, trunchiuri de copaci și bucăţi de metal contorsionat. 

Schijele de oțel zboară prin întuneric, doborînd fără încetare 
oameni. Braţe și picioare sînt smulse și aruncate departe de trupuri, 
ca niște gunoaie. 

În câteva clipe, întreaga zonă e acoperită de rămășițe ale corpu- 
rilor omenești. Din măruntaiele sfîrtecate și din sîngele cald se ridică 
aburi. 

— Ne vinează chiar artileria noastră, strigă disperat un Oberfel- 
dwebel, grăbit să ajungă într-un adăpost. O explozie îl proiectează însă 
într-un perete aproape ruinat, ce se sfărimă ca o coajă de ou. 

Fostul Oberst sare în picioare, urlind, dar Gregor îl înșfacă și-l 
trage pe jumătate în adăpost. În clipa următoare, capul i se desprinde 
de trunchi, tăiat parcă de un cuţit uriaș. Surprins, Gregor ia mîna de 
pe el. Trupul decapitat stă în picioare și din gât îi țișnește un șuvoi de 
sînge. Capul, cu ochii larg deschiși, se rostogolește pe zăpada bătătorită. 
Ne ferim din calea sa, ridicîndu-ne automat picioarele. Micuţul, care 
mănîncă o rață îngheţată înșfăcată din mîinile unui comisar mort, nu 
observă capul rostogolindu-se pînă la picioarele lui. 

— late uită! strigă el uluit, uitînd să mai muște din friptură. Ce 
te holbezi așa la mine, prostule? Doar nu e vina mea că ţi-ai pierdut 
corpul, nu-i așa? Cară-te de-aici! mîriîie el, gesticulind cu mîna în care 
ține bucata de friptură îngheţată. 

Trage un șut în debla care zboară cu boltă deasupra pămîntului. 

Un maior din Panzer-Grenadieri zbiară isteric, ameninţind că-l 
trimite pe Micuţul în fața Curţii Marţiale. Dar, la foarte scurt timp, 
dispare într-o mare de flăcări care-l mistuie cu totul; nu rămîne din 
el decît casca, balansîndu-se dezolant pe zăpadă. Lîngă mine zace 
un Hauptmann mai în virstă care a fost sfirtecat complet. Priveliștea 

amintește de lada de gunoi a abatorului: oase rupte și fișii de carne. 
Faţa îi e schimonosită de durere și de groază. Războiul e tărîmul ago- 
niei, al nervilor hărțuiţi, al groazei și al spaimei, o fîntînă arteziană de 
sînge, carne și oase sfărimate. Oare cînd o să-mi vină și mie rîndul să 
fiu aruncat în aer? 

Flăcările țișnesc din pămînt. Fragmente de arme strălucitoare, 
de case, de animale și de trupuri omenești cad ca o ploaie asupra pozi- 
țiilor. O bucătărie de campanie zboară prin aer, împrăștiind supă și 
cartofi. Nechezind, caii se dau peste cap o dată cu ea. Ne izbește o pală 
de vînt, apoi desluşim un sunet ascuţit. În secunda următoare, pămîn- 
tul e zguduit de nenumărate explozii. O companie de sănii motorizate 
e prinsă în drum spre defileu și mînjește coastele abrupte cu sînge și 
oase sfărimate. Săniile cu motor nu mai sînt acum decît niște mor- 
mane de fier turtit. 

Comandantul companiei a 2-a are ambele picioare smulse de 
deasupra genunchilor. Se prăbușește cu un țipăt sfișietor. Seamănă cu 
o păpușă zdrențuită. Nimeni nu se grăbește să-l ajute. Sînt prea mulţi 
răniți și morți, și soarta lor nu ne mai impresionează. 

— C'est la guerre! spune Legionarul. Alte lături pe mormanul de 
gunoi al armatei. 

Obergefreiterul Lamm e lovit în clipa în care mușcă cu poftă 
dintr-un cîrnat de Westfalia. Cu o privire pierdută și uimită, cade lingă 
peretele tranșeei. O bucată de șrapnel i-a făcut o gaură mică în frunte, 
din care se prelinge un firicel subțire de singe. 

— Pe toţi dracii! strigă Barcelona, al cărui gât sîngerează. 

— Ești rănit! exclamă surprins Micuţul, aplecîndu-se deasupra 
lui! Isuse și Marie, a trecut prin tine! Noroc că nu mîncai chiar atunci, 
glonțul ăla comunist ţi-ar fi luat îmbucătura din gură! 

— Uite ce se-ntimplă cînd niște generali cu monoclu și rași 
pe cap te trimit la luptă, remarcă Porta, bandajindu-i rana. Băieții de 
țţeapa lor sînt mînaţi de un singur gînd: să le ajungă numele în cărțile 
de istorie. Iar noi, gloata, tragem ponoasele, lăsîndu-ne împușcați. 

— Vrei să fii dus în spatele frontului? vine vocea Bătrinului de 
undeva din capătul poziţiei. 

— Nu, rămân aici, răspunde Barcelona hotărît. Nu vreau să mă 
despart de restul grupului! 

— Ești sigur c-o să reziști? întreabă neîncrezător Bătrînul, cerce- 
tînd orificiul de intrare al glonțului. Ţi se văd și tălpile prin gaura asta. 

— Rămîn, murmură încăpăținat Barcelona. Presimt că n-o să 
vă mai văd niciodată, dacă plec acum! 

— Dumnezeul german își bate joc de noi, îi explică Micuţul unui 
caporal rus care a ajuns la noi din greșeală. Panimaieși? 

— Nie panimaiu, răspunde rusul, întinzîndu-i Micuţului niște 
mahorcă, convins că acesta îi ceruse o țigară. 

Micuţul o acceptă și-i dă rusului o înghițitură din sticla sa de apă. 

— AT fi trebuit să ne întîlnim pe Reeperbahn, spune Micuţul, cu 
un zimbet larg. Ne-am fi distrat strașnic împreună. Ţi-aș fi făcut rost de 
cîteva fetiţe ieftine din Hamburg și, printre picături, ne-am fi ocupat și 
de comisarul Nass. Mare păcat să ne întîlnim tocmai pe timp de război. 
Mai ales aici, unde poţi fi împușcat de patruzeci de ori pe secundă! 

— Nie panimaiu, rînjește rusul, timp. Scoate o fotografie din 
tunică. Nevesta, explică el, sărutînd hirtia slinoasă și boţită. 

— l-ar sta foarte bine pe un cearșaf! apreciază Micuţul, rizînd, 
hoțește. Sper că în satul vostru n-aţi încartiruit maimuţoi din ăia gal- 
beni. Se spune că afurisiții de mongoli regulează atît de repede, încât 
pînă și pe iepuri îi apucă ameţeala privindu-i! 

— Nie panimaiu! repetă rusul punînd fotografia înapoi în buzu- 
nar. Vernusia, dasfidania. 

Se ridică brusc și dă mîna cu toată lumea. 
Îl ajutăm să sară peste buza tranșeei. Înainte să-l pierdem din 
ochi, se întoarce și ne face cu mîna. 

— Credeţi c-o s-ajungă cu bine? 

— Or să-l împuște, spune Porta cu convingere. A schimbat două 
vorbe cu noi, capitaliștii, iar asta se numește înaltă trădare! 

— Ar fi trebuit să i-l dăm prizonier pe profesor. Așa n-ar mai fi 
avut probleme, spune Micuţul. Și-am fi scăpat și noi de rahatul ăsta 
smiorcăit. E atât de îngrămădit încît nu-și găsește gaura curului nici 
cu ambele miîini! 

Vintul rece s-a transformat într-un viscol înverșunat. 

Bucăţi de zăpadă înghețată mătură pămîntul zgâlțiit de friguri. 
Troienele unduiesc asemenea valurilor pe marea bîntuită de furtună, 
îngropînd tancuri, tunuri, cai și soldaţi, indiferent de care parte sînt. 

Tirul ucigător continuă și mulți cai se împotmolesc în zăpadă. 
Cravașele îi șfichiuiesc, dar animalele se afundă și mai adînc. Neche- 
zatul lor disperat se distinge printre bubuiturile proiectilelor. 

Potecile au dispărut sub troiene. Încercăm să le delimităm din 
nou și înfigem în zăpadă niște bețe lungi, legate între ele cu sfoară. 

Ne croim drum înainte, tirîndu-ne picioarele; mulți dintre ai 
noștri rămîn în urmă, prăbușiți în zăpadă. Gerul îi ucide foarte repede. 
Dezastrul e complet. Bineînţeles, artileria a făcut treabă bună—ne-a 
măcelărit pe noi! 

Un colonel rus se apropie alergind prin nămeţi, cu poalele man- 
talei fluturînd. Gonește ca un nebun, convins că toată lumea vrea să-l 
omoare. Se împiedică și se rostogolește. 

— Ghermanshi! Ghermanski! strigă el în gura mare. 

E înghițit de o trombă de flăcări ce țișnește din pămînt sub 
forma unei ciuperci imense. 

Barajul se prăvălește ca un covor de oţel. Trage fiecare baterie. 
Ceea ce s-a întîmplat pînă acum a fost o simplă joacă, în comparaţie 
cu salvele ce cad acum peste noi. 

Șase cai vin val-vîrtej prin zăpada înghețată, trăgînd după ei 
un tun de cîmp de 100 mm. Trei tunari îi țin de hățuri, înnebuniţi de 
spaimă. Unuia dintre ei îi alunecă mîna și e strivit sub roțile masive ale 
afetului de tun. Ţeava tunului se balansează în sus și în jos ca o jucărie. 

Un subofițer de la aprovizionare e lovit de un ricoșeu și se prăvă- 
lește de pe cal. Piciorul i se agaţă în scară. Cu un plesnet ascuţit, capul 
i se sfărimă de o piatră. 

Trei P-4 vin cu farurile aprinse din direcția satului distrus. Pri- 
mul tanc se răsucește brusc pe gheață, alunecă înapoi pe-o parte și se 
rostogolește pe opantă abruptă. Din turelă ţișnește flacăra unei explozii. 
Se ridică un fum negru, înecăcios. Un alt P-4 derapează. Comandan- 
tul încearcă să iasă prin trapa turelei, dar aceasta se trîntește brusc, 
strivindu-i șoldurile. Apoi tancul se răstoarnă, terciuindu-l complet. 

Un grup de infanteriști germani neînarmați coboară pe opantă, 
îmboldiţi de o singură dorinţă: să scape, s-o apuce încotro văd cu ochii. 
Să poată ieși măcar din acest infern de flăcări și urlete, ce pare să se 
înalțe pînă la cer. 

Un Kiibel cu un steag divizional frinează pe zăpada îngheţată 
și începe să patineze. E de mirare că nu se izbește de tancurile distruse. 

Un Oberstleutnant cu epoleţii roșii ai Statului Major sare din 
Kiibel cu automatul pregătit. 

— Înapoi, javre laşe ce sînteţi! rage el, ameninţind cu pumnul 
un Leutnant cu uniforma pătată de sînge. Înapoi la poziţiile voastre, 
dezertori împuțiţi! 

Își ridică arma şi trage cîteva rafale bine direcționate în soldaţii 
care se înghesuie, părăsind culmile cuprinse de flăcări. 

— Omoriţi-l pe nenorocitul ăsta! zbiară furios un Feldwebel, încer- 
cînd să-i smulgă Oberstleutnantului arma din mînă. Întâi ne masacrează 
cu tunurile noastre și pe urmă vor să ne cosească cu automatele! 

— Înghiţi-te-ar iadul, obsedat de război ce ești! îi strigă un Unte- 
roffizier din Vînători, spumegînd de furie. 

Se aruncă asupra Oberstleutnantului, îl apucă de beregată și-l 
sugrumă. 

Şoferul Kiibelului înșfacă un automat și trimite un snop de 
gloanţe în ceata de soldaţi turbaţi de furie, care strivesc în picioare 
trupul Oberstleutnantului. 

— Ticăloși afurisiţi, ţipă el mînios, aruncînd o grenadă în mij- 
locul gloatei. 

Gifiind, reușește să tîrască leșul lîngă mașină și azvirle peste 
el o manta. Strigă amenințător spre mulțimea de soldaţi puși pe fugă: 

— N-aveţi decît să muriţi ca niște rahaţi ce sînteţi! răcnește el 
disperat, cu vocea înecată în lacrimi. Nici nu meritaţi altceva. Scursura 
armatei, asta sînteţi! 

Se urcă la volan și pornește în viteză, lăsînd în urmă un nor de 
zăpadă spulberată. 

Rușii ne împroașcă din nou cu foc. Rachetele cad șuierind asu- 
pra trupelor fugare și sfirtecă oameni și echipament. Rachete cu cozi 
lungi de foc ţișnesc pe cer, salvă după salvă. 

— Orgile lui Stalin, geme Gregor, lipindu-se și mai tare de pămînt. 

Două tancuri T-34 vin pe o potecă îngustă, strivind sub șenile 
mormanele de cadavre și împroșcînd în toate direcțiile sînge, carne și 
cioturi de oase. 

— Tancuri aruncătoare de flăcări! răcnește furios Barcelona, care 
se ghemuiește în spatele unei stiînci înalte. 

Albert aleargă în cerc, căutîndu-și disperat un adăpost din calea 
tancurilor care se apropie vertiginos. 

— O groapă! Vreau o groapă! urlă el, țopăind ca un iepure rănit. 

— Vino aici! îi strigă Porta ospitalier. O să-l scoatem afară pe 
profesor ca să încapi tu! 

Albert se aruncă în groapa de obuz cu capul înainte. 

— Isuse Hristoase! scrîșneşte el cu o voce înspăimâîntată. Ăsta 
nu-i un loc pentru oameni! Nici pentru albi, nici pentru negri! 

— Nu mai face pe grozavul, îl moralizează Micuţul, rînjind cu 
toată gura. Rasa umană începe de la gradul de locotenent. Restul sînt 
apă de ploaie! Și în ăștia intrăm și noi! 

— Niciodată nu m-a atras serviciul de campanie la infanterie, 
recunoaște Albert, aruncîndu-și cît-colo masca albă pentru zăpadă. 
Nu ne-au învățat nimic din ce-i pe-aici la Sennelager și la Grafenwohr! 

Scrișnește din dinți atît de tare încît aproape că-și scrîntește 
falca. 

— Nu-i prea distractivă viaţa pe front! spune Micuţul melancolic. 

Se apleacă rapid, în clipa în care o grenadă aterizează pe mar- 
ginea gropii și trimite o ploaie de schije în toate direcţiile. 

Chiar și prin mugetul tunurilor putem distinge zgomotul tan- 
curilor care se apropie treptat. 

— Avem nevoie de sprijinul artileriei. Dacă nu, o să ne trezim 
în brațele lui Scaraoţchi! spune Bătrînul, în timp ce împinge cadavrul 
ofițerului de transmisiuni de lîngă telefon și-și pune căștile la urechi. 

— Codul, fir-ar să fie! bombăne Bătrinul nervos, răsfoind mapa 
cu mesaje. 

— Aici! spune Heide, întinzîndu-i carnetul cu coduri. 

— Sprijinul artileriei! ordonă Bătrînul aspru, pe un ton poruncitor. 

— Cine sînteţi? întreabă o voce arogantă de ofițer superior. 

— „Aici Salamandra!” răspunde Bătrînul și scuipă cîteva ordine 
scurte în aparat. 

Îndată, obuzele vuiesc pe deasupra capetelor noastre, apoi cad 
ca o grindină pe culme. 


146 


Închisoarea OGPU 


Cu ordine precise, Bătrînul corectează tirul. 

Heide lucrează febril: desenează linii pe hartă și calculează dis- 
tanțele cu ajutorul instrumentelor topografice. 

Exploziile obuzelor răscolesc zăpada și împroașcă oțel în toate 
direcţiile. Se apropie de locul în care sînt amplasate orgile lui Stalin. 

— T-34, fir-ar să fie! ţipă Porta agitat. Distrugeţi-le imediat, altfel 
o s-opățim noi! 

Cel puţin un batalion de tancuri aruncătoare de flăcări intră în 
curbe ca o turmă de porci mistreți. Din turelele lor țișnesc limbi lungi 
de foc ce preschimbă totul în mormane de cenușă. 

Din închisoarea OGPU năvălesc soldaţi ai Armatei Roșii, chiu- 
ind sălbatic. La început, plutoanele cu armament ușor, apoi infanteria, 
înarmată cu puști cu baionetă ca la o paradă din Piaţa Roșie. După 
infanterie, vin coloane întregi de prizonieri în uniforme cenușii, cu 
bite, care, pe măsură ce înaintează, înșfacă armele morţilor. Ultimele, 
apar trupele speciale OGPU, cu Kalașnikovurile aţintite spre prizonieri, 
însărcinate să-i lichideze pe toți aceia care încearcă să evadeze. 

— Dumnezeule mare! strigă Oberstleutnant Lowe. Or să ne dis- 
trugă, or să ne facă fărîme! Trebuie să ne retragem! 

În spatele nostru cade un baraj cumplit de foc. 

Ca și cum rușii ar fi intuit că vrem s-o ștergem, încearcă să ne 
oprească cu acest baraj imposibil de străpuns, care ne-a încadrat pe 
ambele laturi și nu vedem unde se termină. 

— Retragerea! strigă Oberst Hinka. Retragerea pe companii! Se 
întoarce uimit în clipa în care aude huruitul asurzitor din spatele nos- 
tru, din direcţia liniilor germane. 

— Rachete! răcnește el surprins, trîntindu-se după un troian 
de zăpadă. 

Rachetele cad în mijlocul formaţiunii tancurilor aruncătoare 
de flăcări, azvârlind vehiculele grele ca pe niște jucării. 

Distant și stăpin pe sine, Bătrinul îi transmite noile coordonate 
ofițerului superior de artilerie din spatele frontului. 

— Cu două grade mai jos! ordonă el. Tir mai lung cu șaizeci de 
metri! 

— Stirpiți-i! chiuie Barcelona sălbatic. 

Din tancuri ţișnesc flăcări, amestecate cu bucăţi de metal. Dea- 
supra pămîntului plutesc nori negri, brăzdaţi de dungi roșietice. Cîmpul 
de luptă pare înghiţit de explozii. 

Din perdeaua de fum se desprind siluete mari, diforme, de parcă 
diavolul ar jongla cu tancurile. În fiecare clipă, urletul sinistru al explo- 
ziilor ne sfișie nervii. Ne adunăm laolaltă, tremurînd. 

— Explozive și bombe incendiare! ordonă Bătrînul. Foc conti- 
nuu la patru sute șaizeci de metri dreapta. 

În curând, asupra forțelor rusești în atac încep să cadă explozive 
și obuze incendiare. Substanțele chimice se răspîndesc pretutindeni 
și aerul e ca o vilvătaie. 

— Treizeci de metri înapoi! ordonă calm Bătrinul. 

Suflul exploziilor ne izbește de pereţii înzăpeziţi ai gropilor de 
obuz. Terenul din faţa noastră a devenit o masă arzîndă, otrăvitoare. 
Zăpada se topește alunecînd pe pantă, înghițind tot ce întîlnește în cale. 

Tirul de artilerie se concentrează treptat, evident dirijat de către 
un expert. 

— Cine e cercetașul? vine o voce aspră. Numele și gradul, lua-te-ar 
naiba! Tu ești, Eberhardt? Am auzit că ai murit! Magistrul Eberhardt, 
magistral! 

Cu toate că a recunoscut vocea tăioasă a generalului-comandant, 
Bătrînul nu răspunde, ci continuă să dea ordine. 

Ploaia de obuze urmărește fără încetare batalioanele inamice 
în retragere. Le distruge fără milă. 

— Coordonate noi, cere Bătrînul. 

— Poftim, spune Heide, cu un rînjet sadic. 

Spiritul său de militar sadea e pe deplin satisfăcut de rezulta- 
tele sîngeroase ale focului de artilerie bine direcționat. 

Tunurile își extind apoi raza de acțiune și anihilează orgile lui 
Stalin. 

Amestecîndu-se printre rămășițele măcelului, supraviețuitorii 
regimentului atacă în continuare, conduși de Hinka, Oberstul cu un 
singur braț. Mitralierele grele Maxim trag de pe poziţiile ruinate. 

— Grupul de transmisioniști, pe centru! zbiară Oberst Hinka. 
Înainte, spre zidurile închisorii! 

Norii de fum galben-cenușii ai explozivelor plutesc deasupra 
ei ca o umbrelă hidoasă, care se mărește clipă de clipă. 

În apropiere, aud bubuitura tunului de pe tanc. Undeva în spa- 
tele meu, o pușcă-mitralieră umple zăpada cu gloanţe. 

— Panzer! strig, aruncîndu-mă în adăpost. 

Burta tancului încalecă un perete aproape demolat, stă în balans 
cîteva secunde, apoi se leagănă înainte și înapoi cu un scrîșnet metalic. 
Motorul vibrează la turație maximă. 

Turela se răsucește lent în direcția mea. Un jet de flăcări ţișnește 
din ţeava lungă a tancului. Tragerea, impactul și explozia se produc 
aproape simultan. 

Am senzaţia că mi-a trecut un drug de fier dintr-o ureche în 
alta. Porta se strecoară lingă mine. Aruncătorul de grenade îi scapă 
din mînă și alunecă pe pămîntul înghețat. Privesc hipnotizat tunul 
de pe tancul Stalin, care coboară încet spre mine. 

— Chiar la timp, mormăie Porta înșfăcînd „burlanul”, potrivin- 
du-l pe umăr și prinzînd tancul în cătare. Bucură-te de viață, vecine 
dragă, s-ar putea să fie scurtă, rînjește el cinic și apasă pe trăgaci. 

Urmează o explozie asurzitoare și steaua roșie de pe turelă dis- 
pare. O siluetă omenească, învăluită în flăcări gălbui, e aruncată prin 
trapă. 

— Era cât pe-aci...! constat eu, răsuflind ușurat. 

Două T-34 se adăpostesc în spatele unor ruine. Mitralierele din 
turelă mătură drumul. Gloanţele ricoșează deasupra capetelor noastre. 

— Dumnezeu mi-a spus că nu vom muri aici, strigă Porta, ridicîn- 
du-se în picioare cu „burlanul” pe umăr. 

Micuţul se repede cu o mină T în mînă, alunecă și cade însă, ca 
un bolovan, în mijlocul drumului, aproape de tanc. Urlînd de furie și 
de teamă, ține strîns mina, dar își pierde casca și automatul. 

Se ridică cu un salt spectaculos, aruncă mina T sub inelul turelei 
și trapa ultimului tanc se deschide brusc. Apare o siluetă înveșmîntată 
în piele, cu Kalașnikovul pregătit. 

Gloanţele mușcă zăpada în jurul Micuţului! Fuge speriat de 
moarte spre ruinele cuprinse de foc, încercînd să se adăpostească. 

— Lovi-i-ar moartea, ăștia trag, nu se-ncurcă! răcnește Albert, 
alergînd în salturi prin zăpadă, cu un cocteil Molotov în mînă. 

Se urcă pe T-34 cu agilitatea unei feline și aruncă „cocteilul” în 
interiorul tancului, chiar în spatele comandantului. Rusul se întoarce 
și se holbează uimit la trăsăturile negre ale lui Albert, la dinţii săi albi 
dezveliți într-un zîmbet fericit. 

— Panimaiu! strigă Albert, rostogolindu-se într-o groapă de obuz 
din care iese fum. 

Pînă să apuce comandantul să-și vină în fire, tancul e făcut 
fărime. Micuţul aleargă prin zăpadă urmărit de roata masivă a șenilei. 
Îngrozit, îmi ţin răsuflarea. Dar, ca prin minune, aceasta se ciocnește 
de o piatră, sare în aer și zboară peste trupul Micuţului. Se rostogolește 
mai departe și se izbește de un cuib de mitralieră. 

Plutonul de aruncătoare de flăcări ne depășește în goană. Infan- 
teria se năpustește înspre porțile ferecate ale pușcăriei. 

De la ferestrele cu grilaje, puștile-mitralieră ne seceră. Flăcările 
atîrnă pe cer, învăluind închisoarea într-o lumină lugubră. Un fum 
negricios iese din acoperiș. Geniștii plasează explozive de-a lungul 
zidurilor. 

Deodată îmi apare în față un ofițer rus, dar o rafală scurtă îl 
lipește de porțile pușcăriei și se prăbușește cu faţa la pămînt. 

Fug disperat și mă ciocnesc de un pușcăriaș înnebunit care 
învârte într-o mînă o legătură uriașă de chei și în cealaltă un pistol. 

Primul glonţ al automatului îl nimerește drept în inimă; moare 
înainte să atingă pămîntul. O piatră imensă mă lovește puternic în 
piept. Îmi pierd aerul din plămâni şi cad cu faţa în zăpadă. Oare cât am 
zăcut așa? În clipa în care îmi revin, aud vocile guturale ale unor ruși. 
Unul mă lovește brutal cu piciorul, dar, în ciuda durerii, reușesc să 
tac. Apoi pleacă în fugă în timp ce puștile-mitralieră continuă să latre. 

Știu că e periculos să stau prea mult culcat fără să primesc 
ajutor. Aș putea îngheţa și aș muri. Sau aș putea muri din cauza lovi- 
turii. Simt că-mi arde pieptul, iar junghiurile devin din ce în ce mai 
dureroase. Pretutindeni zăresc siluete întunecate fugind. E imposibil 
să-mi dau seama care sînt ruși și care nemți. Limbi lungi de foc țiș- 
nesc printre gratiile ferestrelor de la etajul șase, din aripa în care se 
află femeile. În lumina flăcărilor, disting umbrele celor care se agaţă 
de gratiile înroșite ale ferestrelor. În cîteva clipe, omul e transformat 
într-o mumie carbonizată. 


150 


Închisoarea OGPU 


— Ce dracu te-ai tolănit aici? Te lăfăi în mocirla comunismului 
rusesc? mă întreabă Porta, aplecîndu-se deasupra mea. Unde te-au 
nimerit? 

— În piept, icnesc eu. 

Mă examinează ca un expert. 

— Eşti norocos, spune el. Văd că pielea ţi se înnegrește ca cea 
a lui Albert! 

— A fost o piatră, o piatră imensă, murmur eu. 

— Drace! exclamă Porta. Cred că Ivan a rămas fără muniție din 
moment ce aruncă cu pietre în noi. 

— Ce s-a întîmplat? întreabă Bătrînul, care se apropie, însoțit 
de Heide. 

— Zice că Ivan l-a lovit cu o piatră, rînjește Porta calm, și acum 
stă aici și miorlăie ca o pisică bolnavă! 

— Haide! Sus, fiule! îmi ordonă aspru Bătrînul. Doar nu-ţi închi- 
pui că ești în vacanţă de iarnă! 

— Trebuie să mă vadă doctorul, bolborosesc eu. S-ar putea să 
am coastele rupte, simt că-mi înțeapă plămînii. 

— Inspiră adînc de cîteva ori, îmi sugerează Porta. Ai să vezi! O 
să te mai remontezi. 

— Vreau să mă vadă doctorul, mă încăpăținez eu. 

— Eşti convins că felcerașii ăștia de doi bani bintuie prin ploaia 
asta de obuze? se miră Porta. Ridică-te și ține-te după noi. Dacă rămii 
aici, o să te trateze Ivan cum știe el mai bine. Un strop din licoarea sa 
contra tusei, și o să scapi și de restul de coaste! 

Urlind de durere, pornesc șchiopătînd. Un brancardier îmi dă 
să înghit un pumn de pilule. 

Aruncăm mine în sala de „recepţie”. Pereţii groși se dărimă de 
parcă ar fi din sticlă. Ușile masive ferecate în fier se izbesc de pereţi. 
Suflul ne aruncă pe spate, dar ne ridicăm imediat și năvălim în pușcă- 
rie. Automatele trag în tot ce mișcă. Mormane întregi de cadavre zac 
în sală, cu feţele zdrobite, pline de sînge. Astfel arată toţi cei care sînt 
omorâți de suflu. Multora dintre ei de-abia le-a mijit mustaţa. 

Vieţi irosite înainte de a-și da seama de valoarea a ceea ce pierd. 
Uciși din cauza unor acte gratuite de eroism. 

Rămînem tăcuţi lingă munţii de cadavre și contemplăm pri- 
veliștea îngrozitoare. Unele trupuri au fost strivite sub scări. Au șase 
etaje deasupra lor. Multe dintre ușile celulelor atîrnă doar într-o sin- 
gură balama. Înăuntru, leşurile prizonierilor sînt terciuite, asemenea 
unor gîndaci striviți sub talpă. Se pare că au fost omorîți de grenadele 
pe care gardienii le-au aruncat în celule înainte de a fugi. 

— Ca la noi, observă Porta cu tristeţe. Prizonieri uciși pentru a 
nu cădea în mîna dușmanului! 

— E aici unul care trăiește! strigă Micuţul. 

În spatele biroului unui ofiţer se află un uriaș în uniforma verde 
OGPU, pe ale cărei mîneci sînt brodate stele aurii. 

— Ia, tovarișci! zbiară Heide fericit, împungindu-l pe ofițerul 
galben ca ceara cu ţeava automatului, în timp ce Legionarul adună 
niște hirtii de pe birou. 

— Ordine de execuţie, zimbește el și-i înminează documentele 
Oberstleutnantului Lowe. 

— Luaţi-l! ordonă scurt Lowe, dar să te ferească Dumnezeu, Unte- 
roffizier Kalb, dacă se întîmplă ceva cu el! Am să te trag la răspundere 
pentru ucidere de prizonieri. 

— Par Allah! O să am grijă de el ca de un fir de păr din barba Pro- 
fetului, făgăduiește Legionarul, rînjind diabolic. Mișcă! se adresează el 
comisarului OGPU, lovindu-l brutal în spinare cu patul automatului. 
Fie ca Allah, în imensa lui bunătate, să-ți asigure o moarte în chinuri, 
cîine comunist ce ești! Și fie ca flăcările să-ți topească osînza de pe 
oase în vecii vecilor! 

Un grup de bărbați și femei îmbrăcaţi ciudat coboară scările 
împleticindu-se. Primul poartă o pijama cu dungi albastre, iar următo- 
rul, o uniformă de maior estonian. Apoi apare un individ cu pantaloni 
de călărie, smoking negru și la gît cu o eșarfă care fusese cîndva albă. 
Oricum, majoritatea sînt îmbrăcați în zdrenţe. Ici-colo se vede cîte o 
bonetă OGPU. 

Avem automatele pregătite. Ne enervează apariția acestei 
cohorte stranii de oameni. Arată de parcă ar fi gata în orice clipă să 
ne sară la gât. 

— O să ne dați mîncare? strigă ameninţător unul dintre ei, 
scuipiînd pe podea. 

— Ţine-ţi gura! i-o retează cineva din mulțime. 

Deodată, par cuprinși cu toţii de o criză de isterie și încep să urle. 

— Borisov e aici! răcnesc ei în cor. 

— Omorâţi-l! Călcaţi-l în picioare! Porc împuţit! 

— Ce dracu i-a apucat? zbiară nervos Oberstleutnant Lowe. Des- 
părțiți-i! Puneţi-i să se alinieze din nou! Dacă vă fac probleme, îi duceţi 
înapoi în celule. Cel puţin acolo nu se pot masacra unul pe altul. 

— Cest indifferent, rinjește cinic micuțul Legionar, arătind cu 
țeava automatului spre un cadavru plin de sînge, călcat în picioare. 
Nu vor decît să le vină de hac temnicerilor. 

Prizonierii ne privesc lung. Îi privim şi noi întrebător. Ne temem 
de aceste ființe scheletice, cu ochii adînciți în orbite. 

— A dracului putoare, nu-i așa? mormăie Bătrînul, ţinîndu-se 
cu mîna de nas. 

— De acolo vine, spune Micuţul, arătînd cu degetul. 

— Ia te uită! exclamă Barcelona. E cea mai mare latrină pe 
care-am văzut-o vreodată! 

— Uită-te și înăuntru, îi sugerează Porta. E acolo ceva ce n-ai 
văzut niciodată. 

Un individ scund, cu ochi de șoarece, îmbrăcat în uniformă 
OGPU se îndreaptă spre noi cu mîinile la ceafă, pentru a ne demonstra 
că nu e înarmat și că războiul s-a terminat pentru el. 

— Herr Kommandant, să trăiţi! latră el într-o germană cursivă, 
pocnindu-și călcîiele în fața Oberstleutnantului Lowe. Vă încredințez 
departamentul de înregistrare al închisorii și mă supun ordinelor 
dumneavoastră. 

Cu ochii mijiți și fără să-și ascundă disprețul, Oberstleutnant 
Lowe îl măsoară cu atenţie din cap pînă-n picioare. 

— Ce-i asta? întreabă el, arătînd spre scîndura lungă de lemn. 

— Latrina prizonierilor, răspunde tipul din OGPU, cu un zimbet 
cinic. Nu putem face una mai bună. Avem un regulament, iar prizo- 
nierii sînt niște porci. Li se permite să meargă la latrina la ore bine 
stabilite. Aici nu-i hotel de lux. Dar ei nu așteaptă și se cacă în celule. 
Cînd stau pe latrină, adorm și cad în ea. Bineînţeles că se îneacă. Nu e 
vina gardienilor. Respectăm și noi ordinele, ca orice soldat. 

— Hai să-l aruncăm în căcat, propune Porta cu un zimbet 
macabru. 

— Luaţi-l, răspunde Oberstleutnant Lowe, răsucindu-se pe călciie. 
Să plecăm! Nu mai avem ce face aici. Noi sîntem o unitate de luptă, 
nu temniceri! 

În aripile principale ale clădirii, lupta continuă cu încrâncenare. 

— Exact ca la noi, spune Porta, arătînd spre o placă albastră 
care poate fi văzută din orice colț al închisorii. 

„PENTRU PATRIE, PENTRU STALIN” stă scris cu litere mari 
şi roșii. Mai jos, cu litere negre ceva mai mici, urmează: „LICHIDĂM 
FĂRĂ NICI O EZITARE TOȚI DUȘMANII POPORULUI, TOȚI PARA- 
ZIŢII ȘI TRĂDĂTORII” 

Pe peretele atelierului de mașini scrie cu litere de-un metru: 
„MUNCA ESTE CEL MAI DE SEAMĂ PRIVILEGIU ȘI BENEFICIU AL 

STATULUI SOCIALIST.” 

— Haideţi! Înainte! Adunarea! ordonă Bătrînul. 

Ne aruncăm la adăpost dedesubtul unei rampe lungi. 

— O luăm pe-aici, ne explică el. Pregătiţi încărcăturile! Porcii 
ăia s-au baricadat înăuntru și folosesc prizonierii drept paravan! 

Un urlet sfișietor, animalic, îl întrerupe. E urletul unei femei 
torturate, care parcă agonizează. 

— Ţine-ne, Doamne! exclamă Barcelona oripilat. Oare ce-i fac? 

— O ard cu fierul roșu. Asta făceau și preoții pe vremuri, spune 
Porta înfiorat, pocnindu-și degetele. 

Urletul se oprește brusc, ca și cum femeia și-ar fi dat duhul. 

— Hai să ne terminăm treaba, ordonă Bătriînul împietrit. 

Dintr-un salt agil, se urcă pe rampă. Aleargă încovoiat, urmat 
îndeaproape de Gregor și de Legionar, care duc lăzile cu exploziv. 

Micuţul aruncă pe rampă trei sau patru lăzi. 

— Şi tu, profesore! spune el, azvîrlindu-l lîngă lăzi. Dumnezeu 
să te păzească dacă te prind cu vreo șmecherie! O să împachetez încăr- 
cătura cu tine și-o să te trimit direct în braţele lui Ivan! 

— De ce mă hărțuiești mereu? se tînguie profesorul, încercînd 
să ridice o ladă, dar nu e în stare s-o miște din loc. 

— Ţine-ţi gura cînd vorbesc și cînd gindesc eu! i-o retează scurt 


154 


Închisoarea OGPU 


Micuţul. Ia tirnăcopul ăsta. Du-te și fă o gaură pentru pulbere, șoarece 
de bibliotecă ce ești! Pînă la urmă, ori dai ortul popii, ori ajungi cel mai 
bun soldat german. O să mărșăluiești în pas de gîscă pînă la școala aia 
a ta de la țară! 

— Daţi-i drumul! strigă Bătrinul agitat. Cinci metri între încăr- 
cături. Heide, tu conectezi firele! 

— Îi sparg! urlă Micuţul nerăbdător, căruia îi place la nebunie 
să declanșeze explozii. 

În următoarea jumătate de oră lucrăm cu o viteză nebună. 

— Îţi dai seama cât de groase sînt zidurile astea? întreabă Bar- 
celona. Sînt mai groase decit cele ale fortăreței din Brest-Litovsk, care 
nu erau chiar niște decoruri scenice! 

— Mai scutește-mă de flecăreala ta! se răstește Bătrînul iritat. 

Îl înghiontește pe Micuţul în umăr. Uriașul împinge o încărcă- 
tură triplă într-una din gropi. 

— Mai e destulă! se apără Micuţul, arătînd spre lăzile pline de 
muniţie. În afară de asta, ceea ce folosim nu mai trebuie să cărăm cu noi. 

— Mi se pare că vrei să sari și tu în aer, mîrîie îmbufnat Bătrînul. 
Să știi că nu împachetăm caramele. E al naibii de periculos! 

— Gata, strigă Heide, îndreptîndu-se țanțoș spre Bătrinul. 

— Lasă-mă pe mine! zbiară Micuţul, năpustindu-se la detona- 
torul căruia Gregor îi conectează ultimele fire. Ţineţi-vă bine, fiilor! O 
să facem „bum-bum”, ride el fericit. 

Apucă strîns mînerul cu ambele mîini și-l apasă cu toată greu- 
tatea. Explozia zguduie rampa din temelii. Simţim cu toţii presiunea 
suflului, care ne absoarbe pur și simplu tot aerul din plămîni. Un zid 
înalt de douăzeci de metri se prăvălește, împroșcîndu-ne cu mortar și 
bucăţi de beton. Cîteva clipe mai tîrziu, se dărimă tot peretele exterior. 
Clădirea pare că se leagănă, apoi se prăbușește. Două coșuri înalte din 
sala cazanelor se năruie peste aripa în care sînt încarcerate femeile. 
Trosnetul pare că nu se va mai opri niciodată; norul de praf de deasu- 
pra clădirii crește necontenit. 

Urmează un moment de liniște adîncă. Flăcări țișnesc de pre- 
tutindeni, răspîndindu-se cu o viteză uimitoare, ca un covor de foc 
care se desfășoară. 

Pereţii cad. Plouă cu bucăți mari de mortar și cărămidă. 

— Netrebnicilor! înjură un Feldwebel din Geniști, ștergîndu-și 
sîngele de pe față. Ce naiba! N-aţi mai lăsat în viață nici măcar un 
șobolan. Eu aș șterge-o dac-aș fi în locul vostru. Pe mine m-ar cam 
îngrijora chestia asta! 

— Isuse și Marie, strigă Micuţul, ridicîndu-se în genunchi. Asta 
mai zic și eu bubuitură! Toată cușca s-a făcut praf! Va dura ceva timp 
pînă cînd vor drege-o, ca să primească următorul lot de sclavi. Asociația 
pentru Ajutorarea Prizonierilor ne va da și o medalie drept răsplată. 
Doamne ajută-ne, ce bubuitură frumușică a fost! 

Albert se scoală cu faţa complet cenușie și își duce pumnii 
încleștați deasupra capului. 

— Frontul Roșu! zbiară el, cu o expresie tembelă pe chip. 

— Pornim! ordonă Bătrînul, ridicîndu-se în picioare, cu auto- 
matul deja pregătit. 

Plutonul aruncătoarelor de flăcări merge în frunte și aruncă 
limbi de foc în fiecare locaş de tragere. Împreună cu Porta, sar în cel 
mai apropiat post de apărare și luminez interiorul cu lanterna. Pretu- 
tindeni, cadavre carbonizate, cu braţele descărnate întinse pentru a se 
apăra. Mulţi nu mai sînt decît niște mumii scofilcite. Aruncătorul de 
flăcări i-a ucis dintr-un singur jet. Cei care n-au fost atinși direct par 
neobișnuit de mari în comparaţie cu mumiile chircite. 

— Un război crud se termină repede. Oricum, așa scrie pe afișele 
de propagandă, explică Porta. Dar e o minciună, ca, de altfel, tot ce se 
întîmplă în războiul ăsta. Războiul pe care-l purtăm e cel mai crud 
dintre toate și se pare că va dura o veșnicie. 

Între două ziduri înnegrite ale închisorii se află o curte lungă 
și îngustă în care zac mormane de leșuri. 

— Împușcaţi în ceafă! constată Barcelona, după ce i-a răsucit 
pe cîțiva cu țeava automatului. 

— Nu-i adevărat, strigă Gregor neîncrezător, aplecîndu-se dea- 
supra unui cadavru îmbrăcat în zdrenţe pentru a-l privi mai de aproape. 

— Ba e foarte adevărat, oftează Porta. Băieții din OGPU s-au 
grăbit să scape de păcătoşii ăștia cînd noi, eliberatorii, am început să 
batem la porţile închisorii. Nu-i nevoie să fi urmat școala de detectivi 

la Kripol!?l ca să-ţi dai seama ce s-a petrecut aici. Un glonţ în ceafă! O 
găurică mică la spate și fața complet zdrobită! 

Din cealaltă parte a clădirii se aud rafale infernale. 

— Sînt ai noștri! explică Legionarul, ridicînd indiferent din 
umeri. Trupele speciale ale SD-ului. Îi termină pe comisari! 

Ne oprim o clipă și ne uităm în jur, adăpostiţi între cele două 
camioane arse. Rafala zgomotoasă pare să nu se mai termine, dar în 
realitate nu ține decit cîteva secunde. Trupul deșirat al comisarului 
zvâcneşte sub ploaia de gloanţe. Întâi e ridicat în aer, apoi e trântit iar 
la pămînt. Chiar și după ce moare, corpul îi mai tresaltă spasmodic. 

Un Untersturmfiihrer tinerel, cu boneta trasă pe ochi, se apropie 
de cadavru și îndreaptă ţeava P-38-ului spre capul acestuia. Trei focuri, 
și chipul îi devine o masă de carne de nerecunoscut. 

Prizonierii care s-au aplecat pe fereastra spălătoriei chiuie și 
aplaudă entuziasmați la culme. 

Următorul e împins printr-o ușă îngustă. E un individ cărunt, 
ceva mai virstnic, îmbrăcat în uniforma kaki cu epoleţii verzi ai OGPU. 
Stă rezemat de perete privind îngrozit. O rafală scurtă îl trîntește la 
pămînt. 

Prizonierii strigă și fluieră în clipa în care e scos din spălătorie 
un grup de bărbaţi și femei, majoritatea în uniformă. 

— Haideţi! Haideţi! răcnește nerăbdător tinărul ofițer SD. Hai 
să terminăm mai repede! 

Sînt duși la perete cu șuturi și cu lovituri de pat de pușcă. îi 
privesc apatici pe ucigași, care au pe bonetă emblema cu cap de mort. 

— Foc! ordonă ofițerul SD. 

Automatele scuipă moarte. Ecoul răspunde dinspre zidurile 
clădirii. 

O rafală furibundă de pușcă-mitralieră pornește de la o fereas- 
tră a ultimului etaj. 

Untersturmfiihrerul cade. Plutonul de execuţie e aruncat pe spate; 
se zvircolesc cu toții în zăpada care se înroșește treptat. Pușca-mitra- 
lieră își schimbă ţinta. Acum ciuruie pereţii spălătoriei. 

Geamurile se sparg. Prizonierii fug de la ferestre cu fețele 
sfărimate. 

[2] (germ.) KRIMINALPOLIZEI: Poliția militară (n. trad.). 


157 


ÎNCHISOAREA OGPU 


Ne adăpostim și ne îndepărtăm tîrîș. Ce se întîmplă aici nu ne 
privește. 

Flăcările conturează desene macabre pe clădirile afumate ale 
închisorii. Pe cînd ocolim depozitele, un tir concentrat de arme auto- 
mate ne face să ne oprim brusc. Dinspre spălătorul izolat răzbat ţipete 
de groază. 

— Hai să vedem ce-i acolo, ordonă Bătrinul. Tu și Sven, plecaţi 
înainte! i se adresează lui Porta, dindu-ne un sac cu grenade. 

Fugim către spălător printre trunchiurile de copaci distruși. În 
faţa mea apare o siluetă. Din reflex, apăs pe trăgaci și o întreagă rafală 
îi zdrobește șira spinării. Se rostogolește de cîteva ori, în timp ce miîi- 
nile și picioarele îi zvicnesc spasmodic. 

Porta lovește cu piciorul ușa, care se sparge dintr-o izbitură. 

Un ofițer mic și gras se holbează uimit la noi și bijbiie după 
Kalașnikov, care se află înaintea lui, pe masă. 

Un glonţ îi străpunge beregata, împroșcîndu-i partea din spate 
a capului pe perete. Boneta cu dungă albastră se rostogolește pe podea 
și se oprește lingă o stivă de sticle goale. 

Îmi descarc mitraliera de-a lungul unui coridor de unde mi se 
pare că vin spre noi niște siluete întunecate. Prima rafală a Schmeis- 
ser-ului meu îl lovește în gură pe primul dintre ei. Cade instantaneu. 
Automatele noastre latră ca turbate. 

Doi soldaţi în mantale lungi sînt săltaţi în aer și proiectaţi în 
perete. Alunecă plini de sînge și se prăbușesc ca niște zdrenţe. 

Grenadele zboară prin camera întunecoasă. Ne adăpostim în 
spatele peretelui și împroșcăm din nou cu gloanţe. Treptat, ţipetele 
devin horcăituri. 

— Haideţi! comandă Bătrînul, înhățind Kalașnikovul unuia 
dintre morți. 

O salvă prelungă dintr-un automat ne vâjiie pe lîngă urechi. 
Albert sare în sus, strigă ca un războinic și aruncă o grenadă defensivă. 
În celălalt capăt al coridorului se aude un bubuit răsunător, apoi o 
lumină orbitoare, și trei cadavre contorsionate zac la podea. 

— Drace! bombăne el, cu degetele în urechi. Era să mă piș pe 
mine de frică! Privește în jur cu o expresie pierdută și se lasă moale 

pe podeaua acoperită cu fișii de carne și cioburi de sticlă. La naiba cu 
împuţita asta de Armată Germană, se tînguie el. 

— Da, trebuie să recunoaștem că, după cum arăţi, te-ai înrolat 
într-o armată total nepotrivită pentru tine, nu-i așa? ride Porta, înșfă- 
cînd grenadele. 

Focul, nestăvilit de nimeni, a devorat aproape în întregime latura 
de nord a închisorii, cea rezervată femeilor. 

Ne apropiem cu grijă de ruinele în flăcări, gata să se năruie 
dintr-o clipă în alta. Ciorchini de cadavre care atîrnă înconjură zidul 
ca niște ghirlande sinistre, mișciîndu-se în bătaia vîntului. 

— Ca de obicei, datoria e pe primul loc, spune Porta. I-au executat 
cu cinci minute înaintea orei de închidere. Scuipă împotriva vîntului. 

— Ar fi trebuit să țină pumnul strîns?! și gurile lor spurcate 
să tacă, face Gregor. Uită-te la el cum atîrnă. La ce le-a folosit dacă au 
protestat? La nimic. Mai bine te lași dus de curent și ai șansa să trăiești 
mai mult, fiindcă viaţa, oricum, e destul de scurtă. 

Lupta aproape că a încetat. Din aripa principală se mai aud 
lătratul armelor automate și bubuitul grenadelor, întrerupte uneori 
de trosnetul mortierelor. Dar de asta nu ne mai ocupăm noi, e treaba 
infanteriei și a geniștilor. 

Ne odihnim pe dușumea în clădirea bucătăriei, împreună cu 
un grup de prizonieri, și discutăm despre metodele de interogatoriu. 

Un băiat de șaisprezece ani, arestat chiar la școală și acuzat de 
propagandă antirevoluționară, și-a pierdut un ochi în timpul intero- 
gatoriului. Ne descrie în cîteva cuvinte trista sa experiență. 

Îl privim tăcuţi. Pare extrem de îmbătrinit pentru vârsta lui și 
are ochii plini de puroi. În închisorile de tranzit nu există medici. Un 
prizonier mai virstnic ne arată trist degetele zdrobite de la picioare. 

— Sînt lucruri și mai rele! strigă o femeie care a fost împușcată 
în rotule. Nu va mai fi niciodată în stare să meargă normal. 

— Ar trebui să-i împușcăm pe temniceri. Pe toți, spune hotărît 
Micuţul, jucîndu-se cu pușca lui cu trei ţevi. 

— Păi asta se și-ntimplă, intervine Porta, arătînd cu degetul 
mare în direcția curții, unde răpăie automatele și se aud încontinuu 
strigăte nedeslușite. 


[3] Pumnul strins—semnul clasic al comuniștilor. (n. trad.) 

$napsul pe care l-a „eliberat” Porta din dulapul comandantului 
e dulce și ne dă o senzaţie plăcută de căldură. 

Un temnicer gras, poreclit Îngerul Iadului, fiindcă era prieten 
cu prizonierii, stă pe un scaun mai în spate și cîntă: 


Viscolul mătură zăpada pe cîmpie, 
Acolo rătăcește iubirea mea... 


— De îndată ce-am intrat în spălător, a început să mă gidile pe gât 
și să mă morfolească, ne povestește Albert cu un zîmbet fericit. „Negrii 
îmi dau fiori”, mi-a spus ea, și a început să se joace cu boașele mele. 

— Isuse! geme Micuţul cu ochii holbaţi, scărpinîndu-se la prohab. 
Continuă! Zi mai departe! 

— Pe urmă mi-a scos tunica de vară, spune Albert, mi-a deschis 
șlițul și l-a scos la iveală pe „ăl bătrin”. Stătea țeapăn și semeţ nevoie 
mare. 

„Dă-i înainte, nu te opri, i-am zis. Dacă-mi cade pe picioare îmi 
rupe deștele!” Ei bine, cât ai clipi se apucă să se joace cu el de mai mare 
dragul. Pe urmă am ridicat-o pe banchetă și m-am suit pe ea. În baia 
aia plină de aburi! În urechi ne dăngăneau clopotele, de jurai că-i dumi- 
nică. Nimic nu-i mai grozav decit o Blitzmădel care nu dă doi bani pe 
Fiihrer şi pe Victoria Finală și care vrea doar să se reguleze. După ce a 
adormit, m-am dus dezbrăcat spre barăcile convalescenţilor. Pe drum 
m-am întîlnit cu alta și i-am pus-o, lipiți de-un pom! Era un mesteacăn 
înghețat bocnă, care probabil își închipuia că venise primăvara, fiindcă 
înmugurise cu două luni mai devreme. Pe urmă am considerat că ar 
fi normal să mă odihnesc puțin și-am adormit buștean. Ei bine, m-a 
trezit cineva care mă manevra foarte tandru. Am deschis ochii și am 
văzut două asistente de la chirurgie. Am făcut-o în trei, chiar acolo, în 
stil german, franțuzesc și suedez. Tocmai ne pregăteam s-o punem și 
ca japonezii, cînd ne-a stricat distracţia un medic de regiment, cu svas- 
m-au declarat pe loc apt combatant. Apoi m-au aruncat în beci, acuzat 
de pingărire rasială și viol. De obicei, te împușcă pentru așa ceva! Dar 
Kriegsgerichtsratul!“| şi cei doi judecători militari care au preluat cazul 


[4] (germ.) Kriegsgerichtsrat: judecător militar de campanie. (n. trad.) 

meu nu prea rosteau cu drag Heil Hitler! Așa că, în loc să mă ciuruiască 
cu gloanţe, m-au trimis trei luni la Germerscheim. 

Albert se trîntește pe spate, scuturindu-se de rîs. 

— Cînd am ieșit de la Germerscheim, m-am dus la Paderborn 
și mi-am petrecut noaptea într-o casă de refacere pentru soldaţi, unde 
m-am consolat puțin cu două fete de la Marină. La sfirșit eram ter- 
minat de oboseală. Știau să facă și masaj, așa că m-au frecat pe toate 
părțile. Uneia îi atîrnau sînii pe fața mea și i se legănau în sus și-n jos 
pînă m-a scos din minți. Cealaltă mă gîdila undeva mai jos, pînă cînd 
m-am aprins din nou. Și de fiecare dată cînd era gata să-mi dau dru- 
mul, mă opreau în diverse feluri. Astea erau adevărate profesioniste! 
Și cînd, în cele din urmă, mi-am dat totuși drumul, am simţit că-mi 
cade cerul în cap! 

— Oprește-te! Taci dracului din gură! gifiie Micuţul. Dacă nu, 
mă duc să regulez caii morți de-afară. 

Porta toarnă apă fierbinte peste niște cafea găsită în sertarul 
biroului comandantului. 

— Cafea, murmură un prizonier îmbrăcat într-o uniformă litu- 
aniană. De unde-o ai? 

— Am un unchi în Brazilia, șoptește confidenţial Porta. Din cînd 
în cînd, îmi mai trimite și mie cîte-un sac. 

— Ce bine ar fi fost dac-am fi ajuns aici ceva mai repede, spune 
Micuţul posomorît, privind prin fereastra spartă. 

În capătul curţii, un grup de femei încolonate se urcă în cami- 
oanele pentru care a fost deja degajat un drum. 

— Ne-am fi distrat de minune dacă am fi ajuns mai devreme, 
rînjește Albert visător, ștergindu-se cu mîna la gură. 

— Eşti nebun sau ce ai? Ar fi urlat și s-ar fi împotrivit, spune 
Gregor, prefăcîndu-se oripilat. 

— Ar fi fost și mai incitant! exclamă Micuţul, lingîndu-și buzele 
crăpate de frig. 

— Violul se pedepsește cu moartea! mîrîie tăios Heide, îndrep- 
tîndu-și centura și tocul pistolului. 

— Viol? hohotește Micuţul. Dar cine zice că le violăm? Întâi le 
regulăm și pe urmă le zburăm creierii. Așa se face în război. 

— Pe cînd îmi făceam veacul la Germerscheim, intervine Albert, 
am auzit de niște războinici care au omorît niște femei fără să le-n- 
trebe. După ce-au terminat cu ele, le-au băgat în niște barăci și le-au 
administrat cîteva rachețele ca să li se șteargă urma. Treaba a răsuflat 
şi s-au pomenit umflaţi de copoi. Ei bine, băieţaș! Își desface mîinile 
cu un gest expresiv. Ultima dată i-am văzut într-o dimineaţă cînd au 
fost duși la poligonul geniștilor pentru a primi un ultim șut în fund. 

— Hai să schimbăm subiectul, spune Porta, suflind în cafea. 
Fără-ndoială că cel mai înțelept lucru e să-ți plătești bucăţica de muiere, 
dacă nu poți fără, și să eviți toate complicațiile ulterioare. 

Se aude un șuierat înfundat și o bucată mare din zidărie se 
prăbușește în interiorul pușcăriei. sintem îngropaţi pe jumătate cu 
cărămizi și mortar. Ibricul cu cafea zboară din mîna lui Porta. 

— Afară, repede! zbiară Bătrinul. Atacă Ivan! 

Pe deasupra capetelor ne trece o flacără. Un tun automat latră 
în apropierea noastră. Se desprind bucăţi mari din pereții afumaţi. 

Mă rostogolesc pe drumul alunecos și mă opresc într-o groapă 
de obuz din care Porta și Micuţul începuseră deja să tragă. Pușca-mi- 
tralieră aproape că ia foc. 

Heide și Albert apar fulgerător. 

— Nu trageţi, fraților! Noi sintem! urlă Albert, trecînd cu un sin- 
gur salt peste un T-34 distrus. 

Dar Porta continuă să tragă înspre grupul de ruși care-l urmăresc. 

— Oprește-te omule! strigă Albert. Vecinii ne vînează cu tot felul 
de porcării! 

— Păi în cine crezi că trag, cioară? miîriie Porta, fixind un nou 
încărcător în pușca-mitralieră. 

— Veniţi încoace, le strig eu, făcîndu-le semn cu mîna. 

Iau pușca-mitralieră și trimit foc de acoperire spre aripa puș- 
căriei în care sînt întemnițate femeile. 

— La dracu! pufnește Albert. Vrei să ne ciuruiești fundurile? 

Focul contenește. Auzim zgomot de pași. În fața noastră, pămîn- 
tul se cutremură la căderea obuzelor. 

— Sînt ai noștri sau vecinii? întreabă Heide cu o voce șovăielnică. 

— Cine mai știe? răspunde Porta. Oricum, haideţi s-o ștergem 

de aici! Iau eu jucăria asta, continuă el, înșfăcînd pușca-mitralieră 
rusească. Vecinilor nu le pasă cu ce fel de arme sînt omoriți. 

Sar într-un șanț și observ niște siluete la celălalt capăt. Porta 
îndreaptă jucăria spre ei și golește un încărcător. Fugim atît de repede, 
de parcă ne-ar urmări diavolul în persoană. 

La un moment dat, mă împiedic de-un cadavru. Cădem de-a 
berbeleacul într-un adăpost. Armele ne zboară din mîini. Mă pocnesc 
cu fața de-o mitralieră Maxim, stricată. 

— Fir-ar dracu al dracului! Vine Ivan! răcnește Albert, făcînd o 
tumbă, în timp ce sare cu agilitatea unui acrobat. 

Automatul său împroașcă o rafală lungă în direcția unui grup 
de ruși îmbrăcaţi în haine albe de camuflaj, care sosesc alergînd din 
pădure. 

— Vecinii! rage Micuţul. Blestemaţii de vecini! 

— Haideţi s-o-ntindem! izbucnește Porta, ridicîndu-se și săltin- 
du-și pe umăr mitraliera rusească. N-am nici cea mai mică intenţie să 
mor pentru Fiihrer, Volk și Vaterland! 

Vîntul suflă tăios pe întinderea cîmpiei și parcă se transformă 
în furtună. Vuietul ne împiedică să ne auzim unul pe celălalt. Nici un 
om cu mintea întreagă n-ar sta în vijelia asta mai mult decît e nece- 
sar. Dar cine se interesează de un soldat din linia întîi? De fapt, ar fi 
trebuit să fii murit de mult înghețaţi. Gerul ne mușcă și pare că suge 
și viața din noi. 


Spune-ne, viață nefericită, 
Cum poți să crești și să-nflorești 
Deasupra gheții? 


cîntă Porta, pe cînd ne odihnim puţin în spatele unui gard biciuit de vint. 
— Pentru numele lui Dumnezeu, ce face mult-lăudata infanterie 
germană? răbufnește Albert. 
— Zace în gropi, uitîndu-se cu curul la luna plină din Rusia, 
răspunde Porta, trimiţind o rafală prelungă în perdeaua de zăpadă. 
— Să mergem! spune Heide. 
— Pe toţi dracii, frate, da știu că-i cumplit de frig, bombăne 
Albert, clănțănind zgomotos din dinți. 

Trosc! Troscl—cad în jurul nostru obuzele de mortier. 

Gonim aplecaţi de-a lungul unei poteci șerpuitoare. Deodată, 
mă izbește o pală de vînt care mă învirtește și mă aruncă peste margine. 
Rafale de vint tăios mă lovesc ca niște pumni. Mă apuc disperat de un 
tăpșan, dar mîinile înmănușate îmi alunecă pe suprafața acoperită 
cu gheață. Cad învăluit într-un nor de zăpadă și de cristale de gheață 
care mă biciuiesc și mă înțeapă ca niște scorpioni. E ca și cum aș fi 
luat pe sus de un virtej uriaș. Totul se rotește cu viteză în jurul meu. O 
flacără ţișnește în apropiere, orbindu-mă complet. Urme de trasoare 
mă înconjură. Simt cum cad la nesfirșit prin aerul rece. Cristale de 
gheață îmi umplu gura, amenințind să mă sufoce. Realizez brusc că 
mă prăvălesc cu capul în jos. Copacii și stincile vin spre mine cu o 
viteză nebună. Încerc cu disperare să-mi amintesc ce ne-au învăţat la 
Centrul de instrucție pentru lupta de gherilă: „Cînd vă prăbușiţi de la 
o înălțime mare, întindeţi-vă braţele și planaţi ca păsările.” Dau din 
picioare și din mîini, dar nu-mi pot schimba poziția în cădere. Alu- 
nec neputincios, gata să mă izbesc de stîncile imense, care par că se 
năpustesc spre mine. Urlu îngrozit, sperînd ca totul să se termine cît 
mai repede. Aterizez rostogolindu-mă ușor, de parcă aș fi căzut pe un 
sac cu pene. Un munte întreg rămîne în urmă. Urmează un șir de pomi, 
care trec și ei în goană. Îmi pierd aerul din plămâni. Simt o durere arză- 
toare, ca o lance care îmi sfredelește partea dreaptă a corpului. Mi se 
încețoșează privirea, însă îmi revin repede. Sînt înconjurat de zăpadă, 
peste tot numai zăpadă. Îmi dau seama că am aterizat într-un troian 
enorm. Deasupra mea se înalță stînci uriașe. Se pare că m-am răsucit 
totuși în aer, am căzut întîi în picioare și apoi am alunecat pe spate 
prin zăpada moale. Mi-am pierdut automatul. Și P-38-ul. Nu mi-au 
rămas ca să mă apăr decît două grenade cu plastic și cuțitul de luptă. 

Furtuna vuiește asurzitor deasupra mea. De undeva, din pădure, 
vine clănțănitul sălbatic al unei puști-mitralieră. 

Strig disperat, dar e inutil atîta vreme cît furtuna continuă. Nu 
m-ar auzi nici chiar cineva de lîngă mine. Brusc, încep să simt fri- 
gul—tăios, necruţător. Trebuie să mă mișc. E imposibil să nu mori pe 
gerul ăsta insuportabil. Copacii din apropiere plesnesc cu un zgomot 
asemenea împușcăturilor. Nu departe, se aude un urlet prelung. Mă 
întorc alarmat, văd niște ochi strălucind în întuneric și deslușesc silueta 

unui lup. Îl lovesc cu o creangă. Mirâie, dar rămîne pe loc. Îmi scot ușor 
cuțitul de luptă din carîmbul cizmei. 

„Cară-te!” zbier eu, șfichiuindu-l cu creanga. Se întoarce și pleacă. 
Își strigă ura către mine prin perdeaua protectoare a ninsorii. 

Nu-mi amintesc cum am ieșit din adîncul zăpezii. Rețin doar că 
mergeam pe o poteca lungă și alunecoasă, pe care cădeam încontinuu. 

— Stai! răsună un țipăt ascuţit, în timp ce eu mă adăpostesc 
în spatele unui trunchi de copac. Arunc una din grenade spre silueta 
întunecată. Zgomotul exploziei străbate pădurea. Rusul e aruncat în 
aer, apoi cade și rămîne nemișcat. 

Explozia aproape că mi-a aruncat în braţe Kalașnikovul său. Îl 
iau și mă îndrept înspre el, tăcut ca un șarpe. Are abdomenul sfîrtecat. 
Din cauza gerului, sîngele i-a înghețat deja. 

Apoi îi văd și pe ceilalți patru. Uciși cu toţii de focurile automa- 
telor. Evident, căzuseră într-o cursă. Omul pe care l-am omorît fusese 
singurul care scăpase. Dacă ar fi tăcut și s-ar fi ascuns după un copac, 
eu aș fi fost acum cel mort. Probabil că era înnebunit de frică. Nu e 
prea amuzant să te afli într-o pădure întunecoasă și înghețată, prin 
care bîntuie tot felul de ucigași dezlănțuiți. 

Părăsesc poteca și mă afund în zăpadă printre copaci. Am pre- 
gătit Kalașnikovul și sînt gata să trag în orice mișcă. 

Un braţ îmi înlănţuie beregata și-mi taie respirația. Un cuţit de 
luptă îmi împunge gitul. 

— O singură mișcare și ești mort, Fritz! mirîie o voce în rusește. 

Sînt complet paralizat. Îmi îngheaţă sîngele în vine. Cuţitul mă 
înțeapă din ce în ce mai adînc. Aștept sfirșitul inevitabil. Cu o mișcare 
rapidă, îmi va tăia beregata. 

Aud un hohot de rîs. Primesc un ghiont în spate și cad cu fața 
în zăpadă. 

— Te-am speriat, nu-i așa? ride Porta. 

Sînt atît de înfuriat, încît îmi vine să-l pocnesc. Apar printre 
pomi Micuţul și Albert, rinjind încîntați. Au impresia că au făcut o 
glumă foarte bună. 

— Ai noroc că ai dat peste noi, spune Porta. Acum poate te-ai 
învăţat minte să mai umbli prin locurile astea de parcă ar fi vreme de 
pace. 

— Taci, tîimpitule! mîrîi eu nervos, ridicîndu-mi Kalașnikovul. 
Lua-v-ar dracu, m-aţi speriat îngrozitor! 

— Trebuie să fii complet țicnit să bîntui printr-o pădure comu- 
nistă în plin război, îmi reproșează Micuţul. Poate nu știai că vecinii 
ne ciuruiesc fundurile dacă ne prind! 

— Haideţi să plecăm acasă, hotărăște Porta. 

Prin „acasă” înţelege linia întâi a frontului. Îi întâlnim pe supra- 
viețuitorii companiei de îndată ce trecem de satul ruinat. Oberstleutnant 
Lowe e plin de sînge și vorbește printr-o mică gaură a bandajului cu 
care e înfășurat din cap pînă la piept. 

Încolonaţi pe un singur rînd, mărşăluim pe gheaţa lacului. Cei 
rămași în viață trebuie să se adune la Baikanski. 

Cu buzele strînse, Oberst Hinka primește raportul de la coman- 
danţii de companie. Deoarece focul de acoperire al artileriei a întârziat, 
avem pierderi mari. 

„Compania a 5-a: 19 oameni, raportează Oberstleutnant Lowe. 98 
morți, 36 răniţi, 51 dispăruți.” Cînd spune „dispăruţi” se referă la cei care 
au fost zdrobiți complet și la cei luaţi prizonieri. E aproape imposibil 
să se mai afle vreodată ceva despre ei. 

Se aude un zgomot înfundat. Un șuierat prelung, și în mijlocul 
nostru explodează o salvă. În cîteva clipe, Baikanski e cuprins de flăcări. 

Un picior stilcit, de care se mai ţine încă cizma, mă lovește în 
spinare și mă dărîmă. 

— Ie-te-te! face Albert. Cred că tipu-ăla era supărat rău pe tine, 
din moment ce și-a aruncat întreg piciorul ca să te pocnească! 

Alergăm printre flăcări și tragem rafale cît mai dese. Rușii 
urmează o tactică pe care o folosesc foarte des. Un atac de artilerie 
neașteptat și violent, urmat de un alt atac susținut al infanteriei, care 
ne-a luat prin surprindere în apropierea pozițiilor noastre. De obicei, îi 
putem respinge cu armele automate, dar de data asta e cu totul altceva. 
Ne sînt superiori numeric și continuă să atace. Ne retragem. Trecem 
a doua oară prin Baikanski, hărțuiți de focul mortierelor și al aruncă- 
toarelor de grenade. 

— După mine! strigă Bătrînul, ridicînd automatul deasupra 
capului. 

Dacă trebuie să cîştigăm timp, și aproape întotdeauna 
trebuie, atunci vom lansa o mie sau trei mii de bombe 
asupra unui oraș care ne stă în cale, și în urma noastră va 
rămîne doar un morman de moloz. Nu ne putem permite 
să avem milă faţă de populaţia civilă. Avem misiunea să 
înaintăm și să distrugem cît mai repede forțele inamice. 
Războiul e război, și e nemilos. 


General Bradley 

Un cîrd de giște gălăgioase trece prin piaţa plină de praf, 
Își întind gîturile și filfiie din aripi. Pretutindeni e liniște. 

— Văgăuna asta-i părăsită, face comandantul de pluton. 

— Să mai așteptăm puţin, spune tanchistul. Putem avea 
surprize din partea lui Ivan. 

Cele patru tancuri ale plutonului sînt deja pregătite 
de-o oră pentru atac. În sat domnește o atmosferă stranie și 
singurul semn de viaţă e cîrdul de gîște. 

— Trebuie să intrăm, spune comandantul de pluton. 
Transmite semnalul celorlalte trei tancuri. O luăm direct prin 
rîu. S-ar putea ca podul să fie minat, și nu cred că vreţi să vă 
treziți luaţi pe sus de suflu și azvirliţi în rai, nu? 

Traversează rîul, ajung pe celălalt mal, dărimă două 
colibe de pămînt și apoi se opresc în mijlocul pieţei satului. 

Gîștele gîgiie, agitate. Un giscan se năpustește spre 
tancuri, șuierînd și filfiind din aripi. 

— Conductorul și trăgătorul din turelă să rămînă în 
vehicul, poruncește comandantul de pluton. Ceilalţi, afară! O să 
folosim cîteva din giștele astea! 

Turela se deschide brusc. Rîzînd nebunește, membrii 
echipajului sar din tanc și pornesc în urmărirea gîștelor. Unul 
dintre ei tocmai reușește să prindă una, cînd o pușcă-mitralieră 
începe să latre, împroșcînd piaţa cu gloanţe. Într-o clipă, 
priveliștea seamănă cu cea din curtea unui abator. Tanchiștii 
sînt aruncați printre gîștele înspăimâîntate. Doi soldați grav 
răniți încearcă să se tirască înapoi spre tancuri. 

Soldaţii ruși năvălesc afară din colibe. Grenadele 
explodează și turelele tancurilor se închid brusc. Tunurile urlă, 
iar puștile-mitralieră latră. 

Încărcături explozive sînt aruncate între șenilele 
tancurilor, zădărnicindu-le orice manevră. Mine nimeresc sub 
turele. În cîteva clipe, cele patru tancuri sînt înghiţite de o mare 
infernală de flăcări. 

Nu după mult timp, tancurile distruse sînt descoperite 
de către un regiment Panzer. Un scurt intermezzo, într-o zi de 
vară, în vreme de război. 

— În curîndos-o păţiți, zbiară mecanicul-șef Wolf, care își pune 
și el o dată preţioasa lui piele în pericol venind în apropierea liniei 
frontului. Cînd, peste cîteva zile, voi primi vestea c-ai fost prăjit, dragul 
meu Porta, o să mă îmbăt cui, cu cea mai bună șampanie franțuzească. 

— Ai bălegar între urechi, șuieră Porta de sub motorul tancului 
Tiger. 

— Ai grijă să nu te lovească în ţeastă mașina aia de cusut, îl aver- 
tizează Wolf cu un rînjet sadic, în timp ce motorul greu al Tiger-ului 
e scos din tanc. 

Abia-și termină vorba, cînd sîrma cedează și motorul cade, 
prinzîndu-i dedesubt brațul lui Brandt, Werkmeisterul cu mutra acră. 
Reușesc cu greu să-l ridice și să-i elibereze brațul. Are mîna zdrobită 
și e palid de durere. 

Îl bandajăm cum putem și-l ducem la umbra unor pini. Ne 
imploră să chemăm un medic, dar nu găsim nici unul disponibil, nici 
măcar un sanitar. Va trebui să aștepte pînă cînd un vagon de marfă îl 
va duce înapoi la depozit. 

Un alt mecanic îl roagă pe Wolf să-l ia pe Brandt cu el. 

— Cred că ai tărîţe în loc de creier, hohotește Wolf. Ai impresia 
că o să-mi încarc vagonul cu un mecanic împuțţit? 

Cînd, în sfirșit, sosește un camion, Werkmeisterul este deja mort 
din cauza pierderii de sînge. 

Tiger-ul lui Barcelona se află în dreapta noastră cu motorul 
pornit. Tancul Legionarului duduie în partea stingă, cu ţeava tunului 
îndreptată spre cer. 

— Plutonul 2, la posturile de luptă! ordonă Bătrinul în staţia 
radio. Tunurile—încărcate și asigurate! 

Micuţul deschide compartimentele muniției, gata să încarce 
rapid de îndată ce Bătrînul va da ordinul de deschidere a focului. În 
dreapta, are obuzele brizante cu virful galben, în stînga, perforantele 
cu vârf negru. În spatele lui atirnă obuzele incendiare cu vârf albastru. 
E foarte important să alegi și să folosești de fiecare dată numai muni- 
ţia potrivită. Ar fi o catastrofă și pentru echipaj și pentru vehicul dacă 
servantul ar face o greșeală. 

— Panzer, marş! ordonă comandantul companiei, Oberstleut- 
nant Lowe. 

În formaţie desfășurată în virf de săgeată, tancurile Tiger por- 
nesc uruind și zdrobind tot ce le stă în cale. 

O suliță de flăcări țișnește dintre ruinele unei case. Un obuz 
scînteietor lovește turela și ricoșează vertical. 

— Drept înainte. Poziţie antitanc inamică. Turela ora unu! 
ordonă Bătrînul. Panzer, stai! Încărcaţi cu brizante. 

— Dezasigurat, anunţă Micuţul, împingînd un obuz cu vîrful 
galben în culată. 

Un vuiet asurzitor spintecă ceața deasă, și tunul antitanc e 
aruncat în aer împreună cu rămășițele însîngerate ale echipajului său. 

— Închideți turelele! Panzer, marș! ordonă Bătrînul. 

Cei șapte sute de cai putere ai tancurilor Tigeri duduie sălba- 
tic, înaintînd zgomotos prin sat. Găini înspăimâîntate aleargă în toate 
direcţiile. 

Un grup de soldaţi ruși se năpustesc îngroziți spre adăpostu- 
rile săpate în pămînt. Un șir de trasoare din mitraliera de pe turelă 
țișnește către ei, îi lovește și-i doboară în praful drumului. Oamenii 
urlă și privesc îngroziți tancurile care se îndreaptă spre ei. Șenilele 
late îi strivesc complet. 

Trecem pe sub niște rufe puse la uscat. Lenjerie de corp, cearșa- 
furi și prosoape se agaţă de turelele și de tunurile tancurilor, fluturînd 
asemenea steagurilor într-o zi de paradă militară. 

— Precis o să apară în Pravda de mîine: „Unităţi germane Panzer 
jefuiesc lenjeria rusească”, rînjește Porta, apăsînd pe pedala accele- 
ratorului. Fi-le-ar ochii ai dracului, răcnește el, nu mai văd nimic. O 
pereche de chiloți albaștri îmi acoperă fanta de observaţie. 

Cu un zăngănit strident, tancul alunecă într-un șanț antitanc. 

— Ce naiba faci? bombăne Bătrînul. 

— Păi am spus că nu mai văd nimic, se apără Porta. O pereche 
de chiloți comuniști îmi astupă vederea! Doamne, ce de arme folosesc 
și rușii ăștia! De ce nu avem pregătit un plan de apărare pentru cazul 
în care ne bombardează vecinii cu chiloți de damă? Am avea nevoie 
de o circulară de la fabrica de hirtie a lui Sally! 

Staţia radio zbirniie cu înverșunare. Răspunde Bătrînul. 

— Ce dracu faci, Beier, răcnește agitat comandantul companiei. 
leșiți odată din groapa aia, fir-ar să fie, dacă nu, o să vă treziţi în fața 
Curţii Marţiale! Nu trebuia să vă opriți! 

— Au cu toţii rahat între urechi, asta e, zbiară enervat Porta. 

Rotește și ambalează Tiger-ul, încercînd să-l scoată din capcana 
pentru tancuri. E nevoie de ajutorul unui alt tanc pentru a elibera din 
groapă cele șaizeci și opt tone de metal. 

În cele douăzeci de minute cît am fost imobilizaţi, întreaga 
priveliște de pe cîmpul de luptă s-a modificat. Tancuri rusești roiesc 
pretutindeni, aliniate și ele în formaţie de săgeată. 

Ne oprim, tragem, bombardăm cu obuze poziţiile antitanc, stri- 
vim unități de infanterie, acoperim adăposturi și terciuim oameni. 

Tancurile inamice se află la circa două mii de metri depărtare; 
cât timp nu se apropie la mai puţin de opt sute de metri, nu reprezintă 
un pericol; le putem nimeri de la o mie opt sute metri distanţă. Tunu- 
rile noastre lungi de 88 mm, cu precizia lor extraordinară și unghiul 
mic de foc, pot distruge orice tanc inamic. 

Ambele companii de tancuri Tiger se grupează într-un uriaș 
virf de săgeată și aruncă o ploaie de obuze în blindatele rusești care 
se apropie treptat. 

Într-o clipă, întreaga stepă devine un cimitir imens de tancuri! 

Ziua însorită de vară se întunecă din cauza norilor denși și negri 
de fum, care se înalță din tancurile ce ard. Totuși, se pare că rușii au 
învăţat ceva de la noi. Se avîntă înainte cu viteză maximă, încercînd să 
se apropie de limita de opt sute de metri a razei lor de acțiune și să-și 
folosească tunurile de 76 mm. 

— Țineţi-i la distanţă! ordonă prin radio comandantul compa- 
niei. Împrăștiați-vă! Atacaţi flancurile! 

Căldura din tancuri devine insuportabilă. Sudoarea curge șiroaie 
pe noi și sîntem la fel de negri ca și Albert. Doar globii oculari și dinții 
ne-au mai rămas albi. 

Un T-34e aruncat în aer deasupra unei movile și, cu un plesnet 
sec, cade peste o mină. Pare că se afundă cu totul în pămînt. În clipa 
următoare, un obuz perforant se înfige în blindajul frontal de 60 mm 

al tancului. Turela crapă și țeava tunului se rostogolește între doi bolo- 
vani cât toate zilele. 

O companie de tancuri grele KW-2 avansează în linie dreaptă 
și se oprește la marginea pădurii. Limbi de flăcări țișnesc din ţevile 
tunurilor de 150 mm. 

Tiger-ul lui Barcelona, care se află cu puţin în urma noastră, pare 
că se umflă ca un balon și apoi explodează într-o vilvătaie de flăcări. 
Trei din cei patru oameni ai echipajului se tăvălesc disperaţi pe pămînt, 
încercînd să stingă focul care dansează sălbatic pe uniformele lor. 

Tiger-ul Legionarului se întoarce din drum pentru a le veni în 
ajutor. 

Înainte ca Bătrânul să apuce să-l oprească, Micuţul coboară din 
turelă şi se năpustește către tancul cuprins de flăcări. Îl ia pe Barce- 
lona în spinare ca pe un sac gol și o rupe la fugă spre noi. Albert vine 
șchiopătînd în urma lor; groaza i se citește pe chip. 

Îi ajutăm să intre cît mai repede în tanc. Micuţul se întoarce în 
goană să-l aducă și pe trăgător, căruia i-a fost smuls braţul sting. 

Cîțiva infanteriști ruși coboară în fugă dinspre culmea dealului. 
Gloanţele șuieră în jurul Micuţului care aleargă cu toată forța, ţinîndu-l 
pe tanchistul rănit pe umăr. 

Ies din turelă, întorc mitraliera antiaeriană și deschid focul 
asupra rușilor. 

Blestemînd, Micuţul se suie pe tanc și încearcă să intre prin 
trapă. O schijă de obuz îi găurește obrazul. Singele împroașcă tunul și 
se prelinge, murdărindu-l pe Heide. 

— Jigodii comuniste! înjură Micuţul, trîntind trapa în urma lui. 

Îmi lipesc pur şi simplu ochii de vizorul periscopului. La trei sute 
de metri depărtare, un KW-2 ne ochește. Mă holbez în țeava enormă 
a tunului său. 

— Atac de tancuri! urlu îngrozit. 

În aceeaşi secundă, Micuţul strigă: 

— Încărcat! 

Calc apăsat pe pedala de tragere. Cu un trosnet sec, obuzul pleacă 
din tun și străpunge blindajul frontal al tancului KW-2. Turela înaltă 
e smulsă și cade lîngă tancul cuprins deja de flăcări. O suliță de foc 
țișnește din el. 

Doi tanchiști par suspendați în virful flăcării. 

Unul dintre tancurile noastre e înghițit de vilvătăi. Nici un mem- 
bru al echipajului nu reușește să scape. Cine n-a asistat la un asemenea 
spectacol, nu-și poate imagina priveliștea oferită de explozia a o sută 
două obuze perforante și brizante, șase mii gloanţe de mitralieră și opt 
sute litri de combustibil. 

Pare că o mare de flăcări carbonizează întreg terenul. Plantele, 
casele, absolut totul dispare fără urmă. Cîteva bucăţi de tanc sînt răspîn- 
dite pe pămînt. Din membrii echipajului n-a mai rămas nici o fărimă. 

Ne oprim și tragem. Nenumărate obuze lovesc tancurile inamice 
și le distrug. Cele șase ore de încleștare fanatică au costat regimentul 
o sută șaisprezece lovituri în plin. Compania noastră are douăzeci și 
nouă. În aceeași seară, Regimentul 27 Panzer e menţionat în Ordinul 
de zi al Armatei. Toţi ofițerii, inclusiv Julius Heide, se plimbă țanţoși, 
culegînd laurii. Noi, ceilalți, am fi preferat cîte o porţie de pireu de car- 
tofi cu friptură de porc. Dar dezamăgirea lui Julius Heide nu cunoaște 
margini cînd află că nu i se va acorda Crucea de Fier, clasa 1. În regimen- 
tul nostru, nu primesc aceste distincții decît doi locotenențţi care nu 
le obținuseră pînă acum. 

Porta este atît de mărinimos, încît se oferă să-i dea lui Heide 
propria sa Cruce de Fier. 

— La ce mi-ar folosi dacă n-am și documentul care o însoțește, 
suspină Heide îmbufnat. 

— Dacă hirtia aia te necăjește, ride Micuţul, atunci să știi că o 
să-ți fac rost de una! Sally e ca un fel de ministru la Ministerul de Răz- 
boi și îi trec tot felul de hârtii prin mînă. Nu-i nici o problemă pentru 
el să ștampileze o hîrtie! 

— Psihopat netrebnic, aruncă disprețuitor Heide. Ai impresia 
că visez la o medalie pe care n-aș fi îndreptăţit s-o port? 

— Nu-ţi mai face atîta sînge rău, Julius, îl consolează Porta. Răz- 
boiul ăsta nu s-a sfîrșit încă, și într-o bună zi îţi va veni și ţie rîndul. 
Dacă o să fii în continuare un brav soldat german, unchiul Adolf îți va da 
chiar și ție o bucată de tablă pe care să ţi-o agăți la cel mai bun costum. 

— Panzer, ma-a-arș! se aude răspicat în stația radio. 

— Plutonul 2, îmbarcarea! ordonă Bătrinul, strecurindu-se prin 
trapa turelei. 

Verificăm armele, coborîm piedicile și ne punem pistoalele în 
buzunarele de la piept ale uniformelor. E mai la îndemînă să le iei de 
acolo cînd te grăbești. De obicei, nici nu apucă pistolul să părăsească 
tocul său regulamentar, și ești mort. 

Bătriînul face un gest circular cu mîna: semnalul pentru porni- 
rea motoarelor. Cu un uruit puternic, Maybach-urile de șapte sute de 
cai putere, cu doisprezece cilindri, sînt readuse la viaţă. 

Un grup de T-34 soseşte din direcția lanurilor de porumb. Îna- 
intează rapid, trăgînd din mers. 

— E o pierdere prostească de muniţie, mîrîie Heide acuzator. Nu 
suportă o asemenea indisciplină. Lua-i-ar naiba, trebuiau să fi învăţat 
că e cazul să se oprească înainte să tragă! Idioţii ăștia neinstruiți ar 
trebui să ajungă în fața Curţii Marţiale! 

— Eu n-aș opri nici o clipă dacă m-aș afla într-unul din „saloa- 
nele alea de ceai”lll, declară Porta. Ar trebui să mai avanseze încă două 
sute de metri ca să ne poată zgâria puţin vopseaua de pe tanc, pe cînd 
noi îi putem nimici cât ai zice pește! Trag numai ca să ne înspăimâînte, 
și poate că o să le și meargă cu unii dintre noi! 

— Asta-i ceea ce se cheamă război psihologic, spune Micuţul cu 
importanță. Ne-au explicat multe despre treaba asta la școala de geniu 
de la Bamberg. Ne jucam toată ziua cu niște cutiuţe galbene de tablă 
care bubuiau și băgau groaza în oricine. Ziceau că e vorba de psiholo- 
gie. Tu arunci cutia, ea face „buf”, și inamicul se zgâîiește la tine, timp 
în care poţi să tragi în el pe îndelete și să-l mierlești! 

— Plutonul 2, ocoliți dreapta, virf desfășurat de săgeată! răsună 
vocea Oberstleutnantului Lowe prin stația radio. 

Ca și cum ar fi înșirați pe aţă, cele patru tancuri Tiger ai plu- 
tonului cotesc spre dreapta și intră în formaţie. Urmează o bubuitură 
asurzitoare, și o flacără înaltă de cîțiva metri țișnește dintre copacii 
tineri de la marginea pădurii. 

— Tun antitanc de 150 mm, drept înainte, la trei sute de metri! 
strigă înfiorat Bătrinul, aplecîndu-se involuntar în scaunul coman- 
dantului de tanc. 

Îl descopăr imediat prin vizorul periscopului și răsucesc mani- 
vela de ajustare. E vorba de un tun uriaș cu ţeava îndreptată spre noi. 


[1] Denumire, în jargon soldăţesc, pentru masivele tancuri rusești T-34. (n. a.) 

— La stînga, răcnește agitat Bătrinul. Porta! La stinga, fir-ar să 
fie! O să ne facă praf! 
— Pe dracu, rînjește nepăsător Porta. Ţin'te bine, taică! 

În loc să oia la stînga, Porta apasă cu toată forța pedala accele- 
ratorului și se îndreaptă în viteză spre tunul autopropulsat. 

— Ai înnebunit? protestează speriat Bătrînul. Pentru numele 
lui Dumnezeu, oprește! O să ne omori pe toți! 

Mă arunc îndărătul periscopului și aștept sfirșitul sfirșitului. 

Simt că tunetul care pornește din gura țevii mă asurzește. Obu- 
zul inamicilor trece pe deasupra turelei, dar, înainte să realizăm că 
n-am murit încă, sîntem aruncaţi grămadă, într-o învălmășeală de 
braţe, picioare și trupuri. 

Mă lovesc cu capul de bord și cu spatele de manivela de ajustaj. 
Un șuvoi de sînge mi se scurge pe faţă, orbindu-mă complet. 

Blindajul scrîșnește și geme în vreme ce Porta încearcă să smulgă 
Tiger-ul din îmbrăţișarea cu tunul autopropulsat inamic, de care ne-am 
izbit în plină viteză. 

Trei bărbați țișnesc prin trapă și se îndreaptă alergînd spre noi; 
au luat cu ei încărcături explozive pentru a ne arunca în aer. 

O rafală prelungă din mitraliera lui Heide îi doboară. Din tunul 
răsturnat se înalță flăcări imense care cuprind și hainele celor trei 
siluete prăbușite la pămînt. Un iepure face un salt și se aruncă într-un 
pîriu, de parcă acolo ar putea scăpa de nebunia umană. 

— Ce dracu, iepurii înoată? exclamă uimit Micuţul. 

— Se pare că ăsta așa crede, rînjește Porta. 

— Turela ora trei, T-34 la două mii de metri. Panzer, stai! Foc! 
ordonă Bătriînul prin staţia radio. 

În momentul în care Porta opreşte tancul, apăs pedala de declan- 
șare. Văd clar cum obuzul pătrunde prin turela unui T-34. Turela ia foc, 
apoi, cu un trosnet îngrozitor, plesnește în mii de fărime. 

— Lovit! strigă triumfător Heide, însemnînd ceva pe o listă. Știi 
cumva a cîta lovitură a fost? îl întreabă el pe Porta. 

— Eşti țicnit, șuieră nervos Porta. Sint conductor de tanc, nu 
conțopist. Datoria mea e să te duc acolo unde poți tu să distrugi ceva, 
atita tot! 

Un strigăt slab de ajutor se aude prin staţia radio. Tiger-ul Legi- 
onarului a fost lovit. Vilvătăi roșii se înalță din turelă și din motor. 

Însoţit de Micuţul, mă urc pe tanc și-l scoatem afară pe micul 
Legionar. Are răni grave pe față. Îl lăsăm în grija Bătriînului. Trăgătorul 
din turelă nu mai poate fi ajutat în nici un fel. Are burta sfirtecată, din 
care îi atîrnă măruntaiele însîngerate. Conductorul, Obergefreiter Hans, 
a ieșit pe jumătate din turela; trupul îi arde și se acoperă cu bășici care 
se sparg de cum apar. 

— S-o ștergem de-aici! strigă Bătrinul. Dacă explodează acum, 
o să sărim și noi în aer o datăcuel. 

Abia străbătuserăm două sute de metri, cînd muniţia Tiger-ului 
explodează, distrugiînd complet vehiculul. O șenilă zboară și se izbește 
de tancul nostru. La început, am crezut că ne-a lovit un obuz inamic. 

— Vino, dulce moarte, vino..., fredonează Legionarul încetișor, cli- 
pind des din cauza sîngelui ce i se scurge pe faţă. 

— Isprăvește odată, se răstește Bătrînul. Nu-i nevoie să chemi 
Moartea. Oricum, ne va găsi destul de repede! 

Un T-34/85 se înalță într-un salt spectaculos de după vîrful unui 
deal și aterizează cu un zăngănit înfiorător la cîteva sute de metri de 
tancul nostru. 

— Drace, de unde naiba au apărut și ăștia! exclamă uimit 
Bătrînul. 

— Dumnezeul tuturor bolșevicilor i-a aruncat din rai, rinjește 
Porta, ocolind un P-4 distrus. 

Corpurile carbonizate ale soldaţilor din echipaj atirnă din trape. 

— Trage, timpitule! urlă Bătrînul, dindu-mi un ghiont în spinare. 

Tunul de 85 mm al tancului T-34 se îndreaptă lent către noi. 

— Ușurel, ride nepăsător Porta. După excursioara asta, indivi- 
zii n-or să fie capabili să mai gîndească sau să audă ceva. O asemenea 
aterizare cred că i-a scos complet din funcțiune. 

Rotesc turela cît pot de repede, dar pînă să iau linia de ochire, 
din țeava lungă a tancului T-34 pornește un jet de flăcări, și Tiger-ul e 
aruncat înapoi. O lumină orbitoare pătrunde în tancul nostru. 

— Isuse și Marie! ţipă Micuţul terorizat, scăpînd din mînă un 
obuz perforant. Nenorociţii au tras în noi! 

Printr-o minune, obuzul îmbrăcat în oțel ricoșează lateral. 

Ca prin ceață, ocolesc T-34-ul și apăs pe pedala de declanșare. 

Sunetul obuzului care pleacă din gura ţevii și cel al izbiturii 
vin aproape simultan. Tancul e lovit în motor și imediat izbucnește o 
flacără galben-roșiatică. 

— Uite-i că fug, răcnește fericit Heide, trăgînd o rafală în direcția 
echipajului, care se prăbușește de pe vehiculul aprins. 

Micuţul transpiră ca un sclav la galere, în timp ce cară muniţia. 
Sarcina servantului dintr-un tanc greu poate fi comparată numai cu 
cea a fochistului pe vechile vapoare cu aburi. 

Un T-34/76 își croiește drum prin pădure, în plină viteză. Șeni- 
lele sale late culcă la pămînt tufișuri și copaci, aruncîndu-le apoi la 
mare distanță în urmă. 

Cu toate că sînt douăzeci și cinci de tancuri rusești împotriva 
unuia de-al nostru, superioritatea lor numerică nu ne creează probleme, 
datorită mecanismelor primitive de ochire și a staţiilor radio rudimen- 
tare care le îngreunează posibilitatea de a comunica. Într-o bătălie 
de tancuri, comunicarea este un factor important, fiindcă situaţia se 
poate schimba din clipă în clipă. Dar cel mai mare handicap al lor îl 
reprezintă slaba pregătire a echipajelor. Deseori, acest lucru atrage 
după sine pierderi catastrofale, care nu pot fi suplinite de curajul lor 
fanatic. Surprinzătoare este și încetineala reacțiilor rușilor în luptă. 

Turela Tiger-ului se rotește și tunul este aţintit cu grijă pe pradă. 
O limbă de foc lungă de cîțiva metri țișnește din ţeavă și, cu o viteză de 
peste o mie două sute de metri pe secundă, obuzul zboară spre ţintă. 
Turela tancului T-34 e lovită. Zboară în spatele tancului, rostogolin- 
du-se ca o minge, și sfărîmă șenilele altuia din spate. Jumătatea de jos 
a trupului unui bărbat spînzură din scaunul de comandă. Pantalonii 
bleumarin și bocancii galbeni sînt acoperiți cu sînge. 

— Mi-ar plăcea și mie o pereche de bocanci ca ăștia, spune Porta 
privind atent. Aș mărșălui prin toată Rusia fără să mai am probleme 
cu bășicile. 

— Bocanci, tușește Micuţul, și scuipă un lichid negricios din 
plămânii săi plini de nicotină. Hai să ieşim puţin să luăm o gură de aer 
proaspăt și să umflăm noi bocancii! 

— Jefuirea cadavrelor se pedepsește cu moartea, îl avertizează 
Heide. 

— Valorificarea unei perechi de bocanci nu înseamnă jefuire, 
protestează Porta. Oamenii nu mărșăluiesc în Paradis încălțați. În orice 
caz, eu n-am auzit niciodată de vreun înger care să poarte bocanci! 

— Turela ora patru, intervine Bătrînul în discuţia noastră. T-34, 
la o mie șapte sute de metri! 

Rotesc repede turela înspre poziţia indicată și prind în colima- 
tor un T-34 care tocmai trece printr-un zid de piatră. E imposibil să 
nu-l nimeresc. Apăs pedala de declanșare cu sînge rece, însă din ţeava 
tunului nu se aude decît un sunet foarte slab. 

Ne uităm cu toţii la Micuţul, care stă nepăsător pe podea și 
aruncă zaruri. 

— Pe toți dracii, ce naiba faci? răcnește Bătrinul furios. Pentru 
numele lui Dumnezeu, de ce n-ai încărcat tunul ăla blestemat? 

— Nu mai avem muniţie, explică Micuţul indiferent, amuzîn- 
du-se în continuare cu zarurile. 

— Am trăit s-o aud și p-asta, zbiară Bătrînul, scos din minţi. De 
ce dracu n-ai raportat? 

— Păi, ai spus să ne ţinem gura, răspunde Micuţul, că știi tu mai 
bine ce trebuie să facem! 

— Dumnezeule mare! se tînguie Bătriînul. Cu ce ţi-am greșit de 
mi-ai dat pe cap tocmai plutonul ăsta nenorocit? Haideţi, trebuie s-o 
luăm din loc! Cu toată viteza înapoi! 

Porta scoate din Maybach tot ce poate da și Tiger-ul cade într-o 
groapă adîncă, la adăpost de ucigașul tanc rusesc. O jumătate de oră mai 
târziu, intrăm în localitatea Torcin, la periferiile căreia găsim muniţie 
și motorină din belșug. 

Ne surprinde faptul că-l întîlnim acolo pe mecanicul-șef Wolf. 
Stă relaxat în Kiibel-ul său de ofițer superior, cu uniforma făcută la 
comandă și cu cizmele bine lustruite, aduse tocmai de la Roma. 

— Arăţi ca o mortăciune, spune el rînjind, cînd dă cu ochii de 
Porta. Sper că vecinii ți-au tăbăcit puţin fundul! 

— Tu vezi-ţi de fundul tău, i-o retează Porta acru. Vorbești de 
parcă te-ar ciupi termitele de fudulii! Ai o voce mai ceva ca a țircovnicilor! 

— Ușurel, ușurel, spune Wolf pe un ton lingușitor. Am un plan. 
Am aflat unde au ascuns barosanii de la Kremlin o parte din aurul 
comunist. Comoara e la vreo trei sute de kilometri de aici, nu mai 
mult. Aranjez eu totul. Tot ce-ţi rămîne de făcut, e să te duci acolo și 
să iei aurul! 

— Sînt și bani? întreabă Porta, brusc interesat. 

— Mai mulţi decit îţi poți închipui, rinjește Wolf. Termină repede 
cu bătălia asta idioată de tancuri și întoarce-te fără prea multe zgârie- 
turi, ca să trecem repede la treabă! 

Barcelona primește un tanc nou-nouţ. Albert s-a instalat deja în 
scaunul conductorului; capul său negru e înfășurat în bandaje imense. 

— Armata asta nu va fi mulțumită pînă cînd n-o să ne vadă pe 
toți făcuţi praf, se plinge el, ambalind motorul tancului cu o furie inutilă. 

Oamenii de la carburanţi se grăbesc să ne încarce rezervoarele, 
făcîndu-le plinul. 

Două butoaie de rezervă, a cîte cinci sute de litri, sînt fixate 
deasupra motoarelor. 

— Sper ca hărăbaia asta să sară în aer cît mai repede, spune 
Porta răspicat, poate c-așa o să avem și noi șansa să ne odihnim puţin 
și să mîncăm ceva cît de cît comestibil! 

— Ce-ai spus, Obergefreiter? se răstește Werkmeister Miller, roșu 
de mînie. 

Întregul batalion îl cunoaște sub numele de Miiller Nazistul. 

— Ce-am spus eu? întreabă Porta, arătîndu-se cu degetul. Ce-am 
spus? 

Miller Nazistul pălește și începe să urle în stilul caracteristic 
subofițerilor cu excese de autoritate. 

— Ştii cine sînt eu? 

— Permiteți să raportez, să trăiţi! Dumneavoastră, domnule, 
sinteți Werkmeister Miiller, să trăiţi, Werkmeisterul responsabil cu 
aprovizionarea cu carburanți, cotcodăcește Porta, pocnind din călcâie. 
Permiteţi să raportez, domnule Werkmeister Miller, a fost odată un acar 
pe nume Heinz SchrOder. Avea în custodie nodul naţional german de 
cale ferată dintre Padeborn și Bielefeld. O soartă crudă a făcut ca, într-o 
zi nefastă, să alunece dintr-un vagon de marfă. Din nefericire, asta s-a 

întîmplat chiar înainte de a fi numit acar-șef, avînd dreptul să poarte 
șnur pe umăr. N-a mai fost avansat pentru că, după ce și-a revenit, 
nu-și mai amintea cine este. Întreba pe toată lumea: „Mă cunoşti? Știi 
cine sînt eu?” 

Porta își curmă avalanșa de vorbe și se holbează la fața roșie de 
furie a Werhkmeisterului Miiller; chipul acestuia pare gata să explodeze 
din clipă în clipă. 

— Permiteți să întreb, să trăiţi, ați căzut cumva și dumneavoas- 
tră dintr-un vagon de marfă? 

— Ajunge! explodează Miiller Nazistul, bătind furios cu piciorul 
în podeaua Panzer-ului. Te previn! Nu încerca să-ți baţi joc de mine! 

— Permitețţi să raportez, domnule, n-am intenţia să-mi bat joc 
de domnul Werkmeister, dar îmi amintesc de Herr Weinhuber, care a fost 
angajat ca salvator la Corpul Naţional German de Salvatori, să trăiţi! 
Și Herr Weinhuber avea impresia că toată lumea vrea să-și bată joc de 
el. De cînd a fost avansat ca salvator-șef la Zell-am-See, a început să-i 
meargă totul pe dos. A păţit-o într-o duminică dimineața, cînd trecea 
pe drumul obișnuit către Zell-am-See cu bicicleta pe care i-o dăduseră 
cei de la Corpul Naţional, să trăiţi! În acea duminică ploua îngrozitor. 
Nu-i trecea nimănui prin cap să iasă din casă, cu excepţia lui Wein- 
huber. Orice prost ar fi înţeles că un salvamar n-are ce căuta pe plajă 
dacă nimeni nu face baie. 

Miiller Nazistul ridică mîinile spre cer, ca pentru rugăciune. 
Deschide și închide gura, ca și cum ar vrea să protesteze, dar nu scoate 
decît niște sunete ciudate, asemenea unor horcăituri. 

— Problema era Regulamentul Salvamarilor, continuă Porta, 
zimbindu-i lui Miiller Nazistul, care stă pe tanc, legănîndu-se. În Regu- 
lament scrie că serviciul începe la ora opt, și nu e menționat nimic în 
legătură cu starea vremii. De exemplu, nu e specificat faptul că salva- 
marii pot rămîne acasă dacă ninge sau plouă. 

În orice altă ţară din lume, salvamarul nu era obligat să iasă 
pe o astfel de vreme, dar nu și în Germania, domnule. Permiteţi să 
raportez, să trăiţi, îmi amintesc de o chestie interesantă: cîteva para- 
grafe din Regulamentul Armatei germane au fost cauza unei întîmplări 
cu totul neobișnuite. În pivnițele Ministerului de Război, se tipăreau 

regulamentele la o rotativă pusă la dispoziție de către Compania Gra- 
phik AG din Heidelberg. Era acolo un zeţar, domnule, pe nume Ludwig 
Kaltblut. Într-o bună zi, Herr Kaltblut a avut o idee tîmpită. 

— Refuz să te mai ascult, se răstește Miiller Nazistul disperat. 
Cade de pe vehicul, prăbușindu-se pe pămînt cu o bufnitură surdă. 

— Se pare că întotdeauna se întîmplă așa, oftează Porta, dînd 
din cap. De fiecare dată cînd încerc să le explic ceva cu lux de amănunte, 
ca să poată pricepe mai bine, li se întîmplă câte-o chestie... 

Porta e întrerupt de detașamentul de aprovizionare cu muniţie, 
care ne vine în ajutor. 

Am parte de cea mai grea sarcină: să deschid cutiile, să înlă- 
tur inelele de protecție din cauciuc și să scot capacele antirugină. E 
o muncă istovitoare. Fiecare ladă conţine cîte trei obuze foarte grele. 
Ceilalți membri ai echipajului răcnesc la mine să mă mișc mai repede. 
Vrem să terminăm înainte ca avioanele Jabo rusești să apară printre 
nori și să ne arunce în cap bombele lor cu fosfor. 

Terminăm de curățat tunul. O ţeavă murdară poate provoca 
accidente, și nu visăm o moarte prematură. 

Gîfiind, Porta se întoarce cu o ladă de cîrnaţi și o bucată rotundă 
de brînză, șterpelite de la cei cu aprovizionarea. 

— Compania a 5-a, se aude vocea comandantului în stația radio. 
Țineţi dreapta. Formaţiune în vîrf de săgeată. Treceţi podul. Trageţi 
în orice mișcă. Regimentul trebuie să treacă peste pod înainte să fie 
aruncat în aer. 

Compania a 5-a, formată din șaisprezece tancuri Tiger, se 
îndreaptă cu viteză maximă spre rîu. Uruitul cumplit al șenilelor aco- 
peră zgomotul făcut de infanteriști. 

Soldaţi ruși ţișnesc din gropile individuale și încearcă să fugă 
din calea coloșilor de oţel. Mulţi dintre ei nu reușesc să scape și sînt 
striviți sub șenile. 

Trei tancuri ale companiei a 5-a sînt lovite și iau foc. În scurt 
timp, întregul cîmp de luptă este acoperit cu blindatele germane dis- 
truse, care ard. Vehicule Krupp Sport, Panzer 3, legendarele Panzer 4, cât 
și tancuri Panther și Tiger. Dar pierderile rusești sînt și mai însemnate: 
tancuri BT-7, KW-2, T-34, alături de tancurile americane Christie și de 
cele engleze Matilda. 

Pentru a evita un KW-2, Porta schimbă direcţia vehiculului și 
trece prin zidurile unei case; turela e acoperită cu bucăţi de mobilă și 
alte obiecte. Ne oprim în mijlocul casei și privim precauţi prin fantele 
de observație. Într-unul din colțuri se află un pian mare, alb. Pe clape 
e întins un ofițer rus, mort. Alți doi, cu feţele pline de sînge, sînt tolă- 
niți pe scaune. 

— Să plecăm, murmură Bătrînul cu voce joasă, ca și cum s-ar 
teme să nu-l audă cineva. 

— Motorul ăsta german ne lasă, bufnește Porta. Probabil că pra- 
ful rusesc a blocat filtrul. Cîţiva dintre voi trebuie să pună mîna pe 
manivelă. Aprinzătorul automat nu face față. 

— Du-te tu, zbiară Micuţul. N-am de gînd să învirtesc la manivelă. 

— Tu și Sven, ordonă Bătrînul. Și fără comentarii. E un ordin! 

Protestînd violent, ieşim prin trape. În timp ce lucrăm la sigu- 
ranţele care fixează manivela, mîinile încep să ne sîngereze. Abia reușim 
s-o răsucim. Micuţul e cuprins de un acces de furie oarbă, sare și se 
lasă cu toată greutatea corpului pe coada manivelei. Mă adăpostesc în 
spatele unei senile, în clipa în care o rafală pornită dintr-un pistol-mi- 
tralieră trece razant pe deasupra capetelor noastre. Mă întorc și zăresc 
un rus mînuind încărcătorul unui Kalașnikov. Scot, cu un gest fulge- 
Tător, o grenadă de mînă din buzunar și o arunc spre el. Explodează cu 
un bubuit strident, sfirtecîndu-i pieptul. 

— Ce dracu faci? se răstește Micuţul, înnebunit de furie, înghi- 
ontindu-mă. Nu e frumos să arunci cu pocnitori prin casele oamenilor! 
Puteai foarte bine să mă omori, maniac obsedat de război ce ești! 

Motorul se aprinde. O flacără de un metru izbucnește din ţeava 
de eșapament și motorul pornește, duduind puternic. Tencuiala din 
tavan se cerne peste noi. 

Scăpind manivela din mînă, Micuţul este proiectat în aer. Cade 
apoi, cu un trosnet sec, peste pian, sfărîimîndu-l. 

— Pînă aici! rage el, încurcat în corzile acestuia. Vrei să mă omori? 

Se urcă pe Tiger dintr-un singur salt. Cu P-38-ul pregătit, e gata 
să-l omoare pe Porta, care l-a făcut să aterizeze pe pian. 

— Termină, mirîie Bătrînul, proptindu-și automatul în fața 
uriașului. 

Ochii Micuţului privesc țeava automatului care îi turtește nasul. 
Se uită cruciș și are o expresie complet idioată. 

Cu un zîmbet trist, își pune pistolul în toc și intră bombănind 
în vehicul. O grenadă de mînă îl lovește în spinare și se rostogolește 
în interiorul tancului. 

— Nemernici idioţi! răcnește el înfricoșat, ridicînd grenada. Se 
holbează lung la ea, dar își dă seama că inelul de siguranţă nu e tras. 
Isuse, exclamă el, trăgînd inelul și aruncând înapoi grenada, în direcția 
din care a venit. 

O explozie răsună în întreaga casă și două cadavre sînt arun- 
cate pînă în tavan. 

— Ce naiba, mormăie Micuţul, pălind de frică. Era să ne ia dracu 
de data asta. Dacă rahatul ăla împuțţit ar fi tras inelul... 

— Atunci, interiorul tancului ar fi arătat ca una din picturile 
medievale ce înfățișau Iadul. Singe și cadavre împrăștiate peste tot! 
oftează Porta, inspirind adînc. 

Cei șapte sute de cai putere ai motorului se pun în mișcare, și 
Porta rotește Tiger-ul. Masa și scaunele căptușite cu mătase sînt com- 
plet sfărimate. O canapea zboară pînă în tavan, urmată de o bibliotecă. 
Cărțile cad pe turelă. 

Ambele puști-mitralieră latră răutăcios. Tiger-ul intră prin perete 
și dărimă o bucătărie mare cît o sală de bal. 

Pereţii despărțitori se năruie într-un nor de mortar și tencuială. 
Ajungem în grădină, sfărimînd o terasă acoperită cu geamuri. Strivim 
sub șenile gardul de liliac, și Tiger-ul e acoperit de flori albe și violet; 
arată de parcă ar fi trăsura unei mirese în drum spre biserică. 

Trecem printr-un closet pe care-l distrugem complet. La două- 
zeci de metri în fața noastră, observăm un tanc Stalin de cincizeci și 
cinci de tone. Echipajul schimbă șenilele. Ne privesc împietriți de frică. 
Două secunde mai tirziu, pe locul în care se afla tancul și echipajul său 
nu se mai văd decît niște urme scofilcite în pămînt. Casa de alături 
a dispărut o dată cu ei. Probabil că obuzul brizant a lovit rezerva de 
muniție și cele optzeci și cinci de proiectile au sărit în aer într-o sin- 
gură explozie nimicitoare. 

Suflul aruncă Tiger-ul la cîțiva metri înapoi, chiar în grădina 
prin care am venit. 

Un căpitan rus atîrnă într-un copac despicat; trupul său ars sea- 
mănă cu o bucată de carne friptă. Nenumărate baterii de „orgii ale lui 
Stalin” scuipă o perdea de foc și de oțel, spre a-i nimici pe infanteriștii 
noștri care merg în apropierea tancurilor; în scurt timp, sînt trans- 
formați cu toţii într-o masă informă de carne, sînge și oase sfărîmate. 

Două T-34/86 se apropie huruind de noi. Trag din mers, dar 
obuzele lor nu ne ating. 

— Turela ora zece! ordonă calm Bătrînul. Panzer, stai! Distanţa 
opt sute. Perforante! Foc! 

Primul obuz nu lovește T-34-ul, dar cel de-al doilea despică 
blindajul asemenea unui cuţit care taie o piersică. Trupul decapitat 
al conductorului atîrnă prin blindajul sfîrtecat. Telegrafistul și-a pier- 
dut jumătatea de jos a corpului. 

Două obuze se izbesc de blindajul nostru frontal, fără să pătrundă 
însă prin cei zece centimetri grosime ai plăcii de oțel. Ricoșează, șuie- 
rînd, drept în sus. 

— Ar fi mai bine chiar și pentru Dumnezeu s-o șteargă cît mai 
repede de aici, hohotește Porta. 

Următorul obuz spulberă una din șenilele celui mai apropiat 
T-34. Tancul se răsucește și se ciocnește de un altul, aflat în imediata 
lui apropiere. 

— Loviţi în față, strigă Bătrinul. Obuz brizant. Repede! 

— Mai ușor, amice, protestează Micuţul. Am băgat deja un per- 
forant pe ţeavă și n-am de gînd să-l scot. Pentru banii pe care mi-i dă 
armata, nu cred că e cazul să mă spetesc cărind muniţie! Se șterge pe 
față cu o cîrpă neagră și trage o dușcă zdravănă din sticla cu apă. Asta-i 
sclavie curată! mormăie el îmbufnat. Armata germană ne tratează mai 
rău decît se purtau vînzătorii de sclavi din America cu strămoșii lui 
Albert cînd i-au luat cu arcanul din Africa! 

— Gura! se răstește Bătrinul. Foc! 

— Ai spus brizant, protestez eu, încrucișîndu-mi braţele. Pe ţeavă 
e-un perforant. Ce să fac? 

— Ți-am ordonat să tragi! urlă enervat Bătrînul, bătînd cu picio- 
rul în podeaua de oţel. O să te sugrum într-o bună zi! 

Un trosnet îngrozitor ne sparge aproape timpanele. Timp de 
cîteva minute asurzim. Staţia radio cade în poala lui Heide și cablurile ei 

ne zboară pe deasupra capetelor. O ţeavă de ulei plesnește și-l împroașcă 
pe Porta, făcîndu-l să semene cu un monstru din filmele americane 
de groază. 

— Lovit, exclamă Heide, care vrea să iasă prin trapă, dar Porta 
îl trage înapoi. 

— Numai o secundă, Unteroffizier Heide. N-am terminat încă. 
Minunatul, cumpătatul, nepreţuitul nostru Fiihrer n-ar fi prea încîntat 
să-și vadă soldatul său model fugind din calea inamicului inferior! N-ar 
suporta așa ceva. S-ar putea să fie atît de dezamăgit, încît să se întoarcă 
în Austria și să-i lase pe nemți să se descurce singuri! 

Următorul nostru obuz nimerește în plin, drept în compalrti- 
mentul muniției. Tancul rusesc explodează ca un pepene copt, aruncat 
dintr-un zgîrie-nori. Celălalt tanc se rostogolește ca o cutie de conserve 
șutată și cade în rîu. 

Explodează sub apă asemenea unui vulcan subacvatic. 

Cele patru tancuri Tiger ai plutonului 2 înaintează prin pădure, 
strivind trunchiurile groase ale copacilor ca pe niște bețe de chibrit. 
Casa unui pădurar e transformată instantaneu într-un morman de 
moloz. Un băiat se împiedică și e strivit sub greutatea șenilelor. 

Trecem printr-un gard lat. Crengi groase, încărcate de spini, se 
înfășoară pe șenile, parcă ar încerca să oprească tancul. Ne apare în faţă 
o coloană nesfîrșită de camioane verzi, căruţe trase de cai, tancuri și 
autobuze încărcate cu femei-soldat. Coloana e prinsă în mijlocul unui 
blocaj de circulație care devine din ce în ce mai încâlcit. 

Soldați OGPU se agită ca niște dulăi care adună o turmă de oi și 
se străduiesc să descurce traficul. Camioanele încărcate sînt împinse 
în lături și se rostogolesc pe panta de la marginea drumului. Ţipetele 
răzbat pînă departe. 

Din cînd în cînd, se aude cîte o rafală din automatele soldaţilor 
OGPU. Nu sînt îngăduite protestele. Numai soldații OGPU, cu bonete 
albastre, au dreptul să vorbească. 

— Doamne ajută, murmură Bătrinul. Ne-au fost serviţi ca pe 
tavă. Stau acolo și parcă așteaptă să fie cu toții împușcați. Plutonul 
2! Atenţiune! Ochiţi transportoarele de combustibil și nimic altceva! 
Încărcaţi cu obuze incendiare. Restul o să vină de la sine! 

— Ce-ar fi să luăm noi puicuţele alea care miros a săpun carbolic, 
înainte de-a distruge șandramaua? sugerează Porta, arătiînd spre un 
autobuz alb, plin cu infirmiere. 

— Închideți trapele! ordonă Bătrînul. Foc de voie! 

Soldaţii ruși ne observă. O liniște mormîntală se așterne brusc 
peste întregul convoi. Apoi, oamenii încep să urle de groază. 

Soldaţi și pasageri coboară din vehicule și o iau la goană pe 
cîmp. Știu cu toții ce va urma. 

Femeile-soldat încearcă cu disperare să scape dintr-unul din 
autobuzele lungi. 

Tunurile de pe tanc deschid focul. Obuzele incendiare nimeresc 
în încărcăturile inflamabile ale transportoarelor. Limbi uriașe de foc 
se înalță spre cer, în timp ce motorina încinsă împroașcă toate cami- 
oanele cu muniţie. Cît ai clipi, convoiul devine un iad de vîlvătăi, în 
care pier instantaneu sute de oameni. 

Cîţiva soldați ruși se năpustesc către noi, în momentul în care 
ne înțepenim într-o groapă adincă. 

Smulg mitraliera de pe afet și deschid violent capacul. Trebuie 
să acționăm repede dacă vrem să-i împiedicăm să ne distrugă cu bom- 
bele lor de luptă corp la corp, care îngrozesc orice tanchist. 

Am ieșit pe jumătate din trapă, cînd mă pomenesc în fața unui 
chip încruntat, cu o barbă roșcată și o claie de păr încîlcită. 

— Ciorti?, răcnește el, descriind un arc cu mîna în care ţine o 
grenadă. 

Apăs pe trăgaci și golesc un încărcător întreg. 

Ploaia de gloanţe îl trîntește pe spate, mutilindu-i fața. Șiroind 
de sînge, alunecă de pe tanc pe jumătate sub șenile. Grenada explo- 
dează lingă el cu un zgomot puternic. 

— Pe toți dracii, blestemă Bătrinul. Ne-a stricat vreo șenilă? 

Închid trapa. Am inspirat destul aer curat. 

Bătrînul îl cheamă pe Barcelona prin stația radio și îi ordonă 
să vină și să ne scoată din groapă. De fapt, remorcarea este strict inter- 
zisă, pentru că ar însemna o supralicitare a resurselor de energie ale 
Maybach-ului. 


[2] (rus.) Drac (n. trad.) 

Am făcut-o, totuși, deși tancul care execută remorcarea este 
aproape întotdeauna avariat. Ordinul vizează toate tipurile de tanc, 
dar e foarte greu să iei o decizie; echipajul ar plăti cu capul dacă ar 
abandona un tanc în stare de funcționare. Ești bun de închisoare cînd 
strici un motor ajutînd un alt tanc care se află la ananghie. 

— Cui i-a venit rîndul de data asta? se interesează Bătriînul, zîm- 
bind malițios. 

— Urmează supersoldatul Fiihrerului și Sven, rînjește Porta cinic. 

— Duceţi-vă afară. Pregătiți cablurile! ordonă scurt Bătrînul. 

— Tot noi am fost și data trecută, protestează cu încăpăținare 
Heide. 

— De ce te plîngi? îl întreabă Micuţul, rînjind satisfăcut. Ai șansa 
să mori ca un adevărat erou, camarade! Cară-te și răţoiește-te niţel la 
Ivan. 

— Am ajuns, se aude vocea lui Barcelona în stația radio. Miș- 
caţi-vă fundurile și legați strîns cablurile. Vecinii se îndreaptă spre noi 
cu pîrîitorile lor automate. 

— Transmite-i lui Ivan toate cele bune, suride Porta, în vreme 
ce Heide deschide trapa și iese din tanc. 

Mă adăpostesc între șenile, cînd o rafală de pușcă-mitralieră 
răscolește colbul dintr-o latură a Tiger-ului. 

— Mișcaţi-vă mai repede, strigă nervos Barcelona din turelă. 

O să ne trezim aruncați în aer imediat. 

— Închide pliscul, nemernicule! mârîie furios Heide. Mai bine 
ai cobori să ne-ajuţi. Cablul e complet înțepenit! 

Înjurînd și blestemînd, cu mîinile pline de sînge, reușim pînă 
la urmă să agățăm cablurile de masivele cîrlige de remorcare. 

— Trage! zbiară Heide, scos din sărite. 

Urlu îngrozit cînd o grenadă cade lingă mine. Instinctiv, o lovesc 
cu piciorul și-o trimit înapoi. Aterizează lîngă un caporal, pe care-l 
aruncă în aer. 

— Ce naiba tot faceţi acolo jos? șuieră Barcelona, căruia i se vede 
creștetul capului cu puţin deasupra muchiei turelei. 

— Nu vezi că trag în noi? zbier eu iritat. 

— Și ce-ai vrea? rîde el. Încă n-ai aflat că lupţi într-un război 
mondial? 

Motorul duduie. Din ţevile de eșapament țîșnesc flăcări, în timp 
ce șenilele ne împroașcă cu bulgări mari de pămînt. 

— Pentru numele lui Dumnezeu, ieşiţi odată de acolo, se răs- 
tește Barcelona, aplecîndu-se peste marginea turelei. Idioților, vreţi să 
vă alegeți cu fuduliile țăndări? 

Mă rostogolesc într-o parte și automatul îmi alunecă sub șenile. 

— O să-l plătești, se rățoiește Heide, pe tonul său de Unteroffizier 
arogant. O să ţi se rețină din soldă și ultimul sfanţ. 

— Cap pătrat ce ești! șuier eu, adăpostindu-mă din calea unei 
rafale de pușcă-mitralieră. 

— Hai să scoatem cablul acum, ordonă Barcelona cu superio- 
ritate, cînd Tiger-ul nostru este tras afară din groapă. 

— Cum e vremea pe la voi? întreabă Porta cînd ne strecurăm 
prin trapă. Aţi aflat ceva nou de la băieții vecinilor? 

Nu ne sinchisim să-i răspundem. 

După-amiază tîrziu, regimentul pîndește la marginea pădurii. 
Ţevile lungi ale tunurilor sînt îndreptate spre șoseaua Harkov-Kiev, care 
trece prin Orel și duce drept la Moscova. Mulţi dintre noi ne îndoim 
că am putea să răzbim pînă acolo. 

În plutonul nostru, doar Heide crede că vom reuşi; e optimist 
cît pentru noi toți. 

Dinspre rîu se apropie o ceaţă deasă, care se întinde peste cimpu- 
rile cu floarea-soarelui și porumb. O baterie grea de „orgii ale lui Stalin” 
lansează rachete asupra poziţiilor germane. O rachetă, care apare prin 
ceaţă și explodează deasupra solului, oferă un spectacol de nedescris. 
Parcă ar fi o lampă veche cu gaz gata să se stingă, dar care se aprinde 
din nou, inundînd totul într-o lumină strălucitoare. 

Pe o casă din virful dealului, flăcările dansează sălbatic. Proba- 
bil, e reședința vreunui mare grangur. Tot dealul e acoperit cu un covor 
de flori, sădite și aranjate de mîna unui specialist, oferind o priveliște 
fantastică sub lumina flăcărilor tremurătoare. În depărtare se vede un 
sat înghițit în întregime de foc. Pare că vilvătăile se întind pînă la noi. 

Vălătuci de fum negru se ridică din tancurile rusești T-34 și din 
cele germane P-4 care ard pe malul rîului. 

S-a ordonat încetarea comunicațiilor prin radio și în atmosferă 
domnește o linişte stranie. În jurul nostru se ivesc copaci desfrunziți, ca 

niște santinele dezbrăcate. În gară, sau mai exact lingă ruinele a ceea 
ce odinioară fusese o gară, se văd multe locomotive distruse de obuze și 
vagoane de marfă arse. Un tren de persoane a nimerit, probabil, direct 
sub ploaia de oţel și foc: cadavrele soldaţilor sînt împrăștiate peste tot. 

O bătrînă biîjbiie printre dărimăturile a ceea ce fusese cîndva 
satul ei. Adulmecă aerul cu prudenţă, asemenea unei feline care se 
furișează printr-o pădure întunecoasă. Șuieră o singură împușcătură și 
femeia cade, se tirăște puţin, apoi se prăvălește între ruine, ca o paiață 
dezarticulată. 

— Oare de ce-au făcut asta? suspină Porta întristat. Bucuraţi-vă 
de viaţă cît mai puteți, băieți. Aveţi șansa s-o pierdeţi foarte curînd! 

— Mă întreb ce-o fi gîndind un individ care se trezește împușcat? 
spune Micuţul cu interes. Oare mai ai răgaz să-ți pară rău de timpul 
pierdut? 

— Totul se petrece atât de repede încît nu-ţi dai seama de nimic! 
spune Bătriînul. 

— Dar unii dintre ei urlă multă vreme, protestează Micuţul, 
îngîndurat. 

— Da, cred că ai dreptate, aprobă Bătrînul, obosit. 

Obuzele încinse la roșu brăzdează cerul, venind de pe malul 
opus alrîului. Cad printre ruine, spulberînd rămășițele pereților năruiți. 
Bateriile germane de rachete răspund de undeva de după copaci. Un val 
de flăcări se înalță spre cer. Pretutindeni răsună bubuiturile exploziilor, 
de parcă o mie de demoni turbaţi năvălesc pe pămînt. Uriașa pușcărie 
OGPU din Stirti se năruie arzînd. O întreagă salvă de rachete sfărimă 
acoperișul. Ţiglele zboară tocmai pe celălalt mal al rîului. Zidurile groase 
de un metru se prăbușesc; pretutindeni se întind nori imenși de praf 
și tencuială, ajungînd pînă în Piaţa Proletarilor. 

Un șir lung de celule ale închisorii apare în spatele peretelui 
căzut. 

— Isuse și Marie, exclamă uimit Micuţul. Ia uite cum cade puș- 
căria asta nenorocită! 

— Asta-și dorește cel mai mult un deţinut, spune Porta, luînd 
o ţigară de la micul Legionar. Trebuie să le fie totuși destul de neplă- 
cut celor de-acolo atunci cînd niște nebuni în uniformă se apucă să-i 
bombardeze. 

— Vedeţi cerul? întreabă Bătrînul, cu o voce stinsă. Îşi încruci- 
șează mîinile sub cap. De necrezut, cîte stele! 

Ne întindem pe iarba plină de rouă și încercăm să ne destindem 
în întunericul nopții de vară. Rîul aruncă sclipiri ca un colier împo- 
dobit cu diamante. 

Undeva, departe, pe malul celălalt al rîului, artileria grea rusească 
bubuie amenințător. Obuzele trec la mare distanță deasupra capetelor 
noastre, vuind asemenea unui tren de marfă care traversează un pod 
de oțel. Brusc, strălucirea stelelor este înghițită de lumina orbitoare a 
unei ploi de parașute cu magneziu. Văpaia albă învăluie totul: ruine, 
cadavre, trenuri distruse, tancuri zdrobite, tunuri contorsionate. Ploaia 
crudă de magneziu încins dezvăluie un peisaj dezolant. Orice cotlon și 
orice crăpătură din pămînt se ivesc ca niște prevestiri ale unei morți 
violente și rapide. Dîrele de foc par încrustate pe cer dintotdeauna, iar 
lumina lor cade ca un șuvoi de sînge alb, în care se reflectă ruinele și 
malurile rîului. 

După ce ultima flacără se stinge și stelele strălucesc din nou 
deasupra noastră, ne ridicăm cu grijă și privim încordaţi prin întune- 
ricul nopții; știm că moartea ne pîndește de după fiecare copac și de 
după fiecare stîncă. 

Tunurile bubuie iarăși. Ecoul exploziilor răsună de-a lungul 
rîului. Flăcările au sclipiri colorate. Fumul urît mirositor ce se ridică 
din tancurile care ard capătă o nuanţă albăstruie. O mitralieră latră și 
un șir lung de trasoare zboară de pe un mal al rîului pe celălalt. 

Un sunet sfișietor se deslușește în depărtare. Izbucnesc flăcări 
și soldaţii se aruncă la pămînt, ascunzîndu-și faţa în iarba umedă. 

Lanurile de porumb ard, trosnind puternic, de parcă mii de 
petarde ar fi fost aruncate în vilvătaie. Deși iarba e îmbibată de rouă, 
ne lungim osteniți sub tancuri, cu o singură dorință: să dormim o sută 
de ani. 

Din cele trei companii de tancuri grele, doar cele treizeci și șase 
de tancuri Tiger, care așteaptă la marginea pădurii, au scăpat din iadul 
de foc și oțel. Sînt numai funingine, iar vopseaua lor galben-verzuie e 
crăpată și se cojește. 

Majoritatea au rămas fără aripile șenilelor, și blindajul le e 
boțit și găurit. Șenilele late păstrează urme de carne și sînge. Bucăţi 

de trupuri omenești și de animale atîrnă de fiecare articulație. Membrii 
echipajelor s-au obișnuit de mult cu o asemenea priveliște. Mai greu 
de suportat e mirosul. Ni s-a impregnat în piele și în haine. Bătrînul 
spune că-l vom purta cu noi toată viaţa. 

Agitate, potîrnichile își iau zborul din calea noastră. Porta și 
Albert aleargă după ele asemenea unor cîini de vinătoare. Albert renunță 
primul, dar Porta le urmărește optimist pînă la rîu; acolo nu mai are 
ce face. Priveşte lung în urma lor și se linge pe buze de poftă. 

— Gîndiţi-vă că păsările astea se perindau pe-aici într-o vese- 
lie, așteptind parcă să fie azvârlite într-o tigaie. Și eu nu le-am văzut la 
timp, spune el, aproape plingînd de disperare. Că veni vorba, ați mîncat 
vreodată „potirniche în cuib”? întreabă el, plescăind de plăcere. Prinzi 
patru potirnichi, le sucești gâtul, le jumulești și le despici pe din două 
cu un cuțit bine ascuţit. Apoi, tai o ceapă în felii subțiri, iei doi ardei 
comuniști și două țeline, pe care le tai la fel de fin. Ai absolută nevoie 
de trei căţei de usturoi și de o singură frunză de dafin. Pentru numele 
lui Dumnezeu, nu uitaţi sarea și pătrunjelul! Jumătate din ameste- 
cul ăsta trebuie întins într-o tigaie, peste care se pune potîrnichea, cu 
partea cărnoasă deasupra. Pe urmă, o acoperiţi cu restul de verdeață și 
amestecați totul. Puneţi trei linguri de ulei de măsline. În nici un caz 
să nu fie unt sau ulei de armă. Chestia asta le-ar speria pe potîrnichi 
atît de tare, încît și-ar lua imediat zborul! 

Urmărește cu privirea traiectoria unui obuz, după care continuă. 

— Acum, luăm un strop de oţet de tarhon, puţin vin alb, un virf 
de cuţit de piper alb, o linguriţă de boia și stoarcem o lămîie pînă la 
ultima picătură. Amestecul trebuie turnat peste potirnichile din tigaie. 
Le trîntim direct pe foc, unde vor sta pînă se frăgezesc. Apoi le dăm de-o 
parte ca să se răcească. Secretul e că trebuie mîncate reci. 

— Of, mai taci odată, pentru numele lui Dumnezeu, geme 
Bătrînul, scoțînd din buzunar o bucată uscată de pîine. Mi se face o 
foame de lup numai cînd te ascult! 

— Văzîndu-te cum stai acolo și mesteci coaja aia preistorică, 
zimbește larg Porta, îmi amintesc de mîncarea marocană numită „pîine 
de nucă de cocos”. La început, se fură două pîini albe de la un brutar 
care stă de vorbă cu o muiere, sau, mă rog, face altceva, apoi se ung 
cu smîntînă, se tăvălesc în făină albă—care poate fi și ea furată de la 

același brutar afemeiat—și se prăjesc ușor, la un foc mic de cărbuni. 
Trebuie servite călduţe, garnisite cu cireșe reci sau caise opărite. Eu, de 
exemplu, prefer cireșele. Un marocan cultivat mănîncă vreo trei-patru 
felii înainte să-și scoată nădragii săi largi și să se lase pradă plăcerilor 
trupești de care se poate bucura în haremul său. 

— Încă o vorbă, şi te asigur că va fi şi ultima, zbiară Barcelona, 
scoțindu-și pistolul. Al dracului să fiu dacă nu-ţi zbor creierii! 

— Tu, Albert, care ai strămoși ce trăiau în sălbăticie, probabil că 
știi mîncarea aia indiană de-i zice „tăiței dulci”, continuă Porta, igno- 
rînd amenințările lui Barcelona. Am rețeta de la un sălbatic îmblinzit, 
care avea la Berlin o bucătărie cu mîncăruri pentru canibali. 

— Aţi văzut ciupercile pe lingă care am trecut în dimineața asta? 
se aude din întuneric vocea Micuţului. 

— Nu! răcnește Bătrînul, astupîndu-și urechile, și nu vrem să 
știm nimic despre ele! 

— Ciuperci, oftează Porta lingîndu-și buzele. Dacă descoperi din 
nou locul ăla, putem găti o mîncare chinezească numită „ciuperci cîn- 
tătoare”. Am luat reţeta de la un maior chinez, care a vizitat depozitul 
de muniție al armatei de la Bamberg. Trebuia să-i explic cum funcți- 
onează noile cutii explozibile, dar cred că a fost vreo neînțelegere la 
mijloc, din pricina limbajului, probabil, pentru că tipul s-a trezit azvârlit 
în iadul chinezesc după ce a folosit două dintre ele. În orice caz, am 
avut norocul să fac rost de rețetă înainte să dea el ortu popii. Este o 
piece de resistance, mai ales cînd o mănînci cu o porție de carne sau de 
pește. De asemenea, dă stomacului o senzaţie de sațietate, pentru că 
se folosește orez fiert sau... 

— Astupațţi-i gura cu ceva, rage Gregor. Idiotul ăsta ne înnebu- 
nește pe toți! 

La scurt timp după ivirea zorilor, regimentul pornește la drum. 
Două sute șaizeci de tancuri, în fruntea cărora se află Tiger-ii grei. În 
faţa noastră se aşterne un drum larg și drept. Trecem pe lingă cîteva 
unități rusești; soldații ne privesc înmărmuriți. Tancurile noastre intră 
uruind într-un sat, lăsînd în urmă un nor de praf. Tragem rafale scurte 
de pușcă-mitralieră în soldaţii ruși pe care-i zărim din goana tancului. 

— Ce dracu' e asta? strigă Porta, oprind Tiger-ul în apropierea 
unui pod. 

Drumul e blocat de animale. Oi, mii și mii de oi. Se îngrămădesc 
în jurul nostru și se agită atît de tare încît balustrada podului crapă. 

În staţia radio se aude o voce neliniștită. 

— Comandantul companiei către plutonul 2. De ce Dumnezeu 
te-ai oprit, Beier? Înainte! Mișcaţi-vă! Mișcaţi-vă! Haideţi odată, lua-v-ar 
naiba! În nici un caz nu trebuie să vă opriţi! Trebuie să vă tot repet? 

— Domnule, dar... încearcă Bătrînul să protesteze. 

— Nu vreau să știu nimic, zbiară Lăwe isteric. Înainte! Striviţi 
tot ce vă stă în cale! Vreţi să vă desenez cum vine treaba? Dacă vă mai 
opriți o singură dată, vă paște Curtea Marţială! Terminat! 

— Batalionul 2! Marș! Marș! ordonă aspru Bătrînul. 

— O, nu! mormăie Porta exasperat. Mîncarea asta delicioasă! 
Știu cum se prepară o mîncare extraordinară din cotlet de miel, cu 
coniac și cimbru. Îi stimulează pe cei cu stomacul rezistent. Mi s-a 
spus că mărește și apetitul sexual al bărbaţilor. Trebuie mîncată, deci, 
înainte de a merge la bordel! 

— Termină cu pălăvrăgeala și pornește odată, miîrîie Bătrînul 
îmbufnat, coborînd de pe turelă. 

— Ce rușine, protestează Porta, dar, mă rog, cum vrei! 

Pînă acum, nici unul dintre noi n-am știut că oile și caprele 
pot țipa. Dar am aflat-o și pe-asta. Strigătele lor se aseamănă cu cele 
ale unor copii înfricoșați. 

Podul și drumul sînt transformate într-un adevărat abator mus- 
tind de sînge; pretutindeni, carne și oase strivite. Smocuri de lină smulsă 
zboară prin aer, pe măsură ce înaintăm printre animalele bulucite. 
De abia scăpăm de ele și ajungem din urmă o coloană zgomotoasă de 
refugiaţi civili, care au ocupat drumul dintr-o parte în alta. 

— Vino, dulce moarte, vino... cîntă Legionarul lingă staţia radio. 

— O să-l sugrum pe afurisitul ăla într-o bună zi, mirîie furios 
Bătrinul. 

— Ce să mai fac acum? întreabă Porta. Mi-e imposibil să-i oco- 
lesc. Alături e o mlaștină. Dacă ajungem acolo, ne scufundăm pînă ne 
pomenim în ghearele lui Scaraoțchi! 

Ca și cum cineva i-ar răspunde la întrebare, prin stația radio 
se aude: „Înainte! Treceţi peste ei! Echipajul care oprește va ajunge în 
fața Curţii Marţiale!” 

— Panzer, marș! Plutonul 2, după mine! ordonă Bătriînul. 

Lovește cu pumnii în muchia turelei, cu un gest disperat. 

Civilii încep să fugă. Se îndreaptă spre mlaștină. Un băiat își 
aruncă bicicleta în fața tancurilor, într-o încercare disperată și inutilă 
de a opri un Tiger. Cărucioare cu copii mici, căruţe, invalizi sînt lăsaţi 
de izbeliște, să se descurce cum pot. 

Cei care scapă din fața șenilelor zornăitoare de oțel se afundă în 
miîlul mlaștinii. În final, nu li se mai văd decît mîinile crispate, implo- 
rînd cu disperare cerul să le vină în ajutor, după care dispar absorbiți 
de mlaștina verde. 

— O adevărată crimă, geme înfiorat Bătrinul. 

De pe un drum lateral, apar claxonînd escorte de motocicliști 
ruși, însoțind o coloană de tractoare care trag după ele baterii antitanc 
nou-nouţe. 

Soldați OGPU, cu automatele la piept, ne fac pe drum semne 
de oprire. Prea tîrziu își dau seama că e vorba de tancuri inamice, care 
nu pot fi stăvilite cu nici un preţ. 

În ataşul primei motociclete, se ridică în picioare un comisar 
care face semne disperate cu mîna, dar se prăbușește ciuruit de trasoare. 

— Ţintă inamică, drept în faţă, ordonă scurt Bătrinul. Distanța 
trei sute cincizeci de metri! Încărcați cu brizante! Halt! Foc! 

Tractoarele grele de artilerie sînt spulberate. 

Vine rîndul bateriilor antitanc. Escortele de motocicliști sînt 
aruncate de suflu înspre pădure, izbindu-se de trunchiurile copacilor. 

Un subofițer OGPU zboară peste turelă, rămîne o clipă agăţat 
de capota motorului, apoi alunecă pe ţevile de eșapament încinse; se 
aude sfirîit de piele arsă. Grăsimea din trupul său se aprinde și arde cu 
flăcărui mici, tremurătoare. Duhoarea pătrunde în interiorul tancului, 
făcîndu-ne greață. 

Răsăritul soarelui scaldă într-o lumină veselă, strălucitoare, 
priveliștea din fața noastră. 

Deschidem trapele, inspirăm adînc aerul proaspăt și, o clipă, 
uităm de război. Un stol de fazani gureși zboară foarte aproape de 
pămînt. 

— Sfintă Fecioară, exclama Porta, urmărindu-i cu o privire de 
vulpe lihnită de foame. Dacă am prinde vreo două zburătoare din astea, 

v-aş face „fazan ă la Hanniba/”. În afară de păsări, am mai avea nevoie 
de puțină scorțișoară, o mînă de caise uscate, prune, cireșe, niște șofran, 
căţei de usturoi și cîteva ciuperci tăiate mărunt. La sfîrșit, se pune un 
pahar de vin roșu și o linguriţă de zahăr. N-ar strica și un os de viței, 
dar să aibă neapărat măduvă, fiindcă fazanii sînt cam durdulii în peri- 
oada asta. 

— N-ai de gînd să încetezi, porc împuţit ce ești? răcnește Bătrinul, 
aruncînd înspre el un tub gol de obuz. 

Un transportor mare de infanterie apare în plină viteză de pe 
o potecă, se răsucește în jurul axei și se răstoarnă, aruncînd în drum 
soldaţii dinăuntru. 

Barcelona încearcă să frîneze Tiger-ul în timp ce coboară o 
pantă, dar tancul de 68 de tone continuă să alunece cu șenilele blocate. 
Trece printre soldaţii trintiți pe drum, transformînd camionul răstur- 
nat într-un morman de tablă contorsionată, și își continuă alunecarea 
pînă ce se izbește de epava transportorului. 

— La dracu, strigă Porta înfricoșat, privind printr-o fantă de 
observaţie, tot drumul arde! 

— Au tras cu aruncătoare de flăcări, mormăie Bătrînul. S-a zis 
cu noi. 

Tiger-ul lui Barcelona se află deja în mijlocul iadului de flă- 
cări, urmat, la cîțiva metri, de tancul Legionarului. Sute de jeturi din 
aruncătoarele de flăcări transformă drumul într-un adevărat cuptor. 
Vopseaua tancurilor se umflă și plesnește. Aerul e atît de încins, încât 
simțim că ne ard gâtlejurile și plămânii. 

— Nu mai văd absolut nimic, tușește Porta, turnîndu-și apă în 
cap. 

— Mișcaţi-vă! zbiară comandantul campaniei în stația radio. 
Dacă vă opriţi, sînteți pierduţi! 

Cînd ajungem în mijlocul mării de foc, motorul începe să 
tușească. Flăcările înghit tot aerul. 

— Micșoraţi viteza, urlă Bătrinul. La viteză mică, nu stîrnim 
prea mult curent. 

— Nu-mi da tu lecţii, mârîie nervos Porta. Tu ai grijă de partea 
care bubuie și lasă restul hardughiei în seama mea! Aici, mecanicul-șef 
sînt eu! 

Deodată ne pomenim în afara cercului de foc. Fără să ne pese 
de ceea ce ne-ar putea aștepta, deschidem toate trapele, cu o singură 
dorință—aer! 

— Cel puţin am aflat și noi cum e să fii prăjit, se tiînguie Porta 
răgușit, ștergîndu-se pe faţă cu niște cîrpe ude. 

— Înainte! Cu toată viteza înainte! ordonă agitat comandantul 
companiei. Nu vă opriţi! 

Compania a 5-a trece în goană printr-un sat, ignorînd infante- 
riștii care atacă din case, și își continuă drumul prin nesfirșitele lanuri 
de floarea-soarelui. 

Intrăm duduind în piaţa mare a unui tîrg în care soldaţii ruși, 
în uniforme de vară, se plimbă agale ca și cum s-ar afla în garnizoană, 
pe vreme de pace. 

În curtea unei case, ce seamănă mai degrabă cu un castel, cîteva 
grupe fac instrucție. Exersează salutul în timpul marșului. Trec pe lingă 
subofițer în pas de giscă, ridică mîinile în dreptul bonetei și mișcă greoi 
șoldurile, în stilul caracteristic recruților. 

Cu un zăngănit puternic, compania se oprește, iar turelele se 
rotesc pentru a ne feri de un eventual atac neașteptat. 

Rușii se holbează la noi de parcă am fi aterizat de pe altă planetă. 
Unul dintre soldați continuă să mărșăluiască și să salute, pentru că 
subofițerul nu i-a dat ordin să se oprească. Dacă nu s-ar fi izbit într-un 
perete, ar fi fost în stare să mărșăluiască prin toată Rusia, prin China, 
apoi să intre în Oceanul Pacific și să se înece. Un ofițer cu epoleţi lați 
deschide o fereastră și strigă ceva nedeslușit. 

Sintem aproape la fel de surprinși ca și rușii. Nimeni nu trage 
nici măcar un glonţ. Nu fuge nimeni. Pînă și găinile jumulite stau 
locului, privindu-ne cu gîturile lungite. 

Un grup de ofițeri ruși iese din castel. Tot armamentul ușor e 
aruncat în mijlocul pieţei, la picioarele unui monument ce se înalță 
spre cer, ca un deget acuzator, în amintirea primului război mondial. 

Un general-locotenent rus, comandantul unei formaţiuni de 
tancuri de rezervă, e făcut prizonier, împreună cu întregul Stat Major, 
de către plutonul 2, fără să se tragă vreun foc de armă. 

— Ce dracu facem cu ei? întreabă Porta îngrijorat. Dacă-și dau 
seama care-i treaba, or să ne tăbăcească fundurile pînă or să ajungă 

— Hai să-i împușcăm niţel, propune Micuţul, pe urmă îi lăsăm 
să fugă, și așa scăpăm de ei. Un general ca ăsta, însoțit de întreg Statul 
său Major, ne-ar putea aduce multe necazuri! 

Înainte ca Bătrânul să ia o hotărâre, Oberstleutnant Lăwe dă buzna 
în piaţă, în fruntea companiei a 5-a. 

— De ce dracu te-ai oprit, Beier? zbiară el prin trapa turelei, 
pălind de furie. Nu ţi-am ordonat să nu oprești? Vrei să-ți petreci restul 
vieţii la Germerscheim? 

— Permiteți să raportez, domnule, plutonul 2 a capturat un gene- 
ral, comandant de corp de armată, împreună cu întreg Statul său Major. 

— Ce-a făcut? întreabă Lowe, privind pentru prima dată în jurul 
său. 

Trapele se deschid cu zgomot și el ţișnește din turelă, își nete- 
zește uniforma pătată de ulei și-și potriveşte boneta regulamentar. Îl 
salută formal pe generalul rus, care-i răspunde rezervat. Urmează strin- 
geri de mînă și politețuri de circumstanţă. 

— Ia te uită, bufnește Porta—arătînd înspre ofițerii care s-au 
adunat pe terasă—ce clică împuțţită! Așa sînt toți nemernicii ăștia cu 
nasturi strălucitori. Pe noi, tîrșeloșii, nu ne bagă nimeni în seamă. Lowe 
va obține eventual și o decorație, iar noi o să luăm numai șuturi în cur 
pentru că ne-am oprit din drum! 

În scurt timp, Statul Major al companiei pătrunde duduind în 
piață. Oberst Hinka îl salută pe general și Statul său Major și compania 
pornește din nou la drum cu viteză maximă. 

— Unde-or fi vecinii? se miră Porta, după cîteva ore de mers, 
timp în care n-am întîlnit urmă de rus. 

— Ivan a plecat acasă! Cred că s-a săturat de război, spune Micu- 
țul, optimist. 

În clipa în care ne oprim pe un deal pentru a verifica nivelul 
uleiului, avem senzația că pădurea ne înconjură ca un ocean nesfirșit. 
Unul din neajunsurile tancului Tiger este faptul că, dacă are puţin ulei, 
motorul se încinge prea tare și poate lua foc. 

Pălăvrăgeala ce se aude în stația radio încetează și ne afundăm 
în pădurea imensă. Chiar și Porta tace. Ne alimentăm rezervoarele 
dintr-un depozit rusesc părăsit și mergem mai departe. 

Îmi lipesc ochii de inelul de cauciuc de pe vizorul periscopului și 

privesc încordat fiecare pilc de copaci în care ar putea fi camuflat un tun 
antitanc. Tiînjesc după zgomotul unei împușcături; ne-ar putea scoate 
din starea de încordare pe care ne-a impus-o liniștea asta mormâîntală. 

Porta forțează la maximum motorul Maybach, croindu-și drum 
prin gropile de obuz și printre rămășițele vehiculelor distruse. De-a 
lungul drumului, zac cadavre de soldaţi și civili—leșuri umflate, pe 
care mișună milioane de muște mari, albastre. Insectele își iau zborul, 
alungate de uruitul grăbit al tancurilor Tiger. 

Legionarul, care se află în fruntea coloanei, observă, spre noro- 
cul întregului pluton, un baraj fortificat de tancuri, apărat de noile 
tunuri antiaeriene rusești, care printr-o mică reglare pot deveni niște 
redutabile tunuri antitanc. Ele sînt mortale pentru tancurile Tiger de 
la trei sute de metri distanţă. Obuzele lor pot perfora blindajul nostru 
frontal, gros de zece centimetri asemenea unui cuţit care pătrunde 
într-o bucată de unt. 

Bătrînul ne ordonă să oprim și privește prin binoclu spre bate- 
Tia ce ne stă în cale. 

— Ne este cu neputinţă să mai avansăm, raportează el în stația 
radio. 

— Îndreptaţi-vă spre cotul rîului și luaţi-o pe-acolo, vine scurt 
ordinul. 

Trecem prin pădure, unde ne iese în cale un lac, aproape la fel 
de lat ca o mare. 

— Ferecaţi trapele, ordonă Bătrînul. Înălțaţi tubul pentru aer! 

Tancurile intră încolonate în lac. Acestea se pot scufunda pînă 
la patru metri sub nivelul apei, dar întotdeauna ne cuprinde panica 
atunci cînd ajungem în lacuri total necunoscute. Se știe că tancurile pot 
rămîne înțepenite și pot fi înghiţite cu totul de mâl. Dacă un tanc e scos 
iarăși la suprafață, membrii echipajului sînt deja morţi prin asfixiere. 

— Drace, lacul ăsta pare foarte ud, pufnește Porta, ridicând înfi- 
orat din umeri. 

— Ia fii atent! Sînt o mulţime de scrumbii, zbiară Micuţul uimit, 
privind prin vizorul periscopului. 

— Dacă am opri puţin, sugerează Porta, am putea culege niște 
scoici. V-aș găti „scoici ă la normande”. Am face rost și de cîteva cepe 
mari, le-am tăia mărunt și le-am amesteca cu pătrunjel și ţelină... 

Bătrinul înșfacă pistolul și-l proptește în ceafa lui Porta. 

— Un singur cuvînt despre mîncare și o să-ți împrăștii creierul 
ăsta berlinez pe toţi pereţii! 

— Mă tem că n-ai să fii niciodată un gurmand, oftează Porta 
disprețuitor. Îmi amintești de Herr Kamphalter, care locuia în parcul 
cu trandafiri de lingă Padeborn... 

— Gura, se răstește Bătrinul, înfuriat. 

E întrerupt însă de un trosnet care ne asurzește pe toți. 

Sintem proiectați peste instrumentele de bord și ne izbim de 
blindajul din oțel. 

— Ce-a fost asta? întreabă șocat Bătrinul, ștergindu-și sîngele 
de pe frunte; s-a lovit cu capul de marginea turelei. 

— Ne-a ieșit în cale un bolovan ateu și comunist, răspunde Porta, 
sorbind prelung din sticla cu apă. 

— Nu puteai să-l ocolești? întreabă Bătrinul nervos. Doar știi 
că muchia asta nu-i așa de moale ca balega de vacă! 

— Încearcă să nu mai faci în pantalonii pe care ţi i-a dat Adolf, 
spune Porta pe un ton confidenţial, în vreme ce întoarce tancul, împrăș- 
tiind atât de mult noroi încît nu mai vedem nimic. 

Mergem în paralel cu stînca de care ne-am izbit și, după multă 
vreme, descoperim un loc destul de mare pe unde ar putea încăpea 
Tiger-ul. În sfîrşit, simţim că șenilele calcă pe pămînt solid; ajungem 
pe uscat, lăsînd în urmă bateria antitanc. 

O companie de T-34 este aliniată lîngă intersecția a patru dru- 
muri cu șoseaua principală care duce spre Harkov. Deschidem foc asupra 
lor de la cincisprezece metri. Tancurile sînt cuprinse de flăcări și noi 
trecem chiar pe lingă ele. 

Cîteva escadrile de bombardiere rusești se năpustesc în picaj 
asupra noastră, dar bombele lor explodează în stepă și în pădure, cu un 
plesnet înfundat, neprovocîndu-ne pagube. Înaintăm fără opreliști și 
zărim sclipirile argintii ale unui rîu. Bărci răsturnate și cadavre umflate 
plutesc pe suprafaţa apei, de la un mal la celălalt; stoluri întregi de 
păsări le privesc uluite. 

Obuzele cad în urma noastră, aruncînd în aer pămînt și trun- 
chiuri retezate de copaci. 

— Plutonul 2 la rîu, raportează Bătrînul în staţia radio. 

— Traversați! vine brusc ordinul. 

— Plutonul 2, după mine, ordonă Bătrinul, indicîndu-ne podul. 

Două bombardiere rusești de vinătoare zboară razant cu vir- 
furile copacilor. Răscolesc drumul cu tunul lor automat. Un puhoi de 
soldaţi sovietici vine dinspre datchelel?] din spatele zidurilor arse ale 
colhozurilor. O turmă de porci înspăimântați aleargă în fața lor guiţind, 
apoi se întoarce și năvălește direct în mijlocul vilvătăilor. Soldaţii și 
civilii își ridică braţele în semn că nu sînt înarmaţi. Resemnați, pășesc 
prin noroiul pînă la genunchi, coboară dealul și se îndreaptă spre noi 
în grup compact. Cei din față încetinesc pasul, dar sînt împinși de cei 
din urmă. Se așază în jurul tancurilor și privesc prin fantele de obser- 
vaţie, așteptînd încordaţi să vadă ce va fi cu ei. 

— Pentru numele lui Dumnezeu, ce-o să facem cu mulțimea 
asta din jurul nostru? întreabă Bătrinul. 

Cu toții au aerul unor oameni înfrînți. 

— Sînt neînarmaţi, spune hotărît Heide, jucîndu-se nervos cu 
mitraliera de pe botul tancului. 

— Putem fi siguri? bombăne Porta neîncrezător. 

— Ce dracu să fac cu toată gloata? întreabă Barcelona, agitat, 
prin stația radio. Sint atît de mulţi încît, dacă și-ar pune mintea, ar 
putea lua tancurile la spinare și ar pleca cu ele! 

— Să ne păstrăm calmul, ordonă Bătrânul. Înainte de toate, tre- 
buie să-i ținem cît mai departe de vehicule! O singură mină magnetică, 
și ne-au făcut felul. 

— Rahați împuțţiți! Gunoaie! mormăie enervat Heide, lezat în 
onoarea sa de soldat. În Uniunea Sovietică, e caz de înaltă trădare 
dacă te predai! 

— Da, se pare că indivizii ăștia n-au acceptat una dintre cele 
mai însemnate îndatoriri ale soldatului. Moartea pentru Vaterland este 
nobilă și înălțătoare, rînjește Porta batjocoritor. 

— Dulce et decorum est pro patria moril“l, citează Heide semeţ. 


[3] DATCHA: casă rusească de ţară, folosită în general drept casă de vacanţă. 
(n. trad.) 

[4] (lat) Este dulce și frumos să mori pentru patrie: vers din Odele lui Horaţiu. 
(n. trad.) 

Una din învechitele „rîșnițe” rusești planează la mică distanță 
deasupra soldaţilor care s-au predat. Zboară atît de aproape încît se 
vede pilotul făcîndu-le semne amenințătoare cu pumnul. Apoi avio- 
nul se înalță, micșorîndu-se treptat; în curînd ajunge de dimensiunea 
unei insecte. Cîteva minute mai tîrziu, distingem un uruit îndepărtat, 
după care o salvă de obuze explodează în mijlocul mulțimii de oameni, 
aruncînd o bună parte dintre ei în apele rîului. 

Un grup de tancuri KW-2 și T-34 trece prin lanurile de floa- 
rea-soarelui în formație desfășurată în „vîrf de lance”. Mitralierele lor 
scuipă rafale lungi de gloanţe în mulțimea de oameni. Tunurile bubuie. 
Din pămînt ţișnesc flăcări. Plouă, pur și simplu, cu bucăţi sfîrtecate 
de trupuri umane. 

— Hai să-i distrugem odată pe nemernicii ăștia, rage furios Porta. 
Rahaţi ticăloși! 

— Plutonul 2! Toate vehiculele. Foc de voie! ordonă aspru Bătrînul. 

— Obuz perforant, comand eu, și culata se închide. Obuzul 
lovește cel mai apropiat KW-2, sfărimîndu-i turela. 

— Vino, dulce moarte, vino..., fredonează Legionarul în stația radio. 

Un Panzer-3 explodează în mii de bucăţi. Două Panzer-4 au 
aceeași soartă. Comandanții tancurilor T-34 sînt destul de inspirați 
să-și concentreze focul asupra tancurilor ușoare, care sînt vulnerabile 
de la o distanță mai mare. 

Un fum dens și înecăcios pătrunde în tancul nostru. sîntem 
acoperiți cu totul de funingine; doar dinţii și ochii nu ni s-au înnegrit. 

Din ce în ce mai multe tancuri trec printre oamenii cuprinși de 
panică, strivindu-i pe unii sub șenile. Războiul s-a transformat într-o 
orgie apocaliptică și omenirea a căzut pradă unei farse. Muniția explo- 
dează în vehiculele arzînde; turele grele de zeci de tone sînt aruncate 
în aer și cad pe pămînt cu un zgomot violent. 

Avioane blindate apar pe cer și aruncă rachete asupra tancurilor 
ce dansează sarabanda morţii, jos, pe pămînt. În urma avioanelor blin- 
date vin avioanele de vînătoare Me-110 și Yak-urile. Bombardierele în 
picaj și avioanele blindate dispar grăbite. Multe dintre ele nu reușesc 
să scape și se prăbușesc, explodînd printre tancuri. 

În scurt timp, toţi cei care se adunaseră în jurul tancului Tiger au 

fost preschimbaţi într-o masă diformă și însîngerată, stilciți de obuze 
și de șenilele tancurilor. 

— Turela ora trei. T-34! ordonă încet Bătrînul. Rotesc fulgerător 
turela și iau linia de ochire pe T-34. Văd limpede cum obuzul pătrunde 
într-una din laturi, dar, spre uimirea noastră, monstrul își continuă 
drumul ca și cum nimic nu s-ar fi întîmplat. 

— Tun încărcat. Gata, spune mașinal Micuţul, avînd deja pregătit 
următorul obuz perforant cu virful negru. Oţelul se ciocnește de oțel. 
Zăngăne și trosnește. Fumul se înalță împrejurul nostru, iar interiorul 
tancului devine un adevărat iad. 

Un alt obuz lovește T-34-ul. O limbă lungă de flăcări se înalță 
din turelă. Trei din cei patru membri ai echipajului sar de pe tanc și se 
adăpostesc în spatele lui. Uniforma unuia dintre ei arde. 

Heide trimite o rafală lungă de trasoare, dar tirul este prea scurt. 
Încep să alerge, şi gloanţele mușcă pămîntul în spatele lor. 

— Încetează, izbucnește violent Bătrinul. Să nu fim mai ucigași 
decît trebuie! 

Flăcări sîngerii se ivesc din trapele T-34-ului și un fum negru, 
înecăcios, se ridică spre cerul senin. Privim îngroziți cum pornește din 
nou și se îndreaptă spre noi uruind, cu o viteză din ce în ce mai mare. 

Răsucesc turela prin comandă manuală și trimit trei obuze bri- 
zante către tancul care se apropie, dar fără să-l nimeresc. 

— Cretinul ăla s-a săturat de viață? zbiară Porta, forțind cei șapte 
sute de cai putere ai motorului pînă la ultima fărimă de energie, astfel 
încît Tiger-ul pare să cabreze, și saltă pe șenile. Cu un urlet. Porta îl 
îndreaptă spre T-34, pentru a se ciocni cu el. 

— Stop! strigă Bătrînul. Ai luat-o razna și tu? 

— Vezi-ţi de treabă, mîrîie Porta, ca un lup turbat. Asta e o ches- 
tie de orgoliu între un conductor de tanc german și unul rus. Coboară 
și mergi pe jos dacă ţi-e frică. O să-i arăt eu handicapatului de unde-și 
lua Moise berea! 

Niciodată n-am luat linia de ochire atît de repede. Obuzul țiș- 
nește din țeava tunului cu trei mii cinci sute de metri pe secundă și 
atinge marginea turelei T-34-ului. Scîntei și schije de oţel zboară ca 
niște viespi întărîtate, dar obuzul perforant de 88 mm ricoșează vertical. 
Ca o uriașă minge de vilvătăi, T-34-ul continuă să se îndrepte spre noi. 


207 


ÎNCHISOAREA OGPU 


— E nebun, răcnește Heide, ghemuindu-se sub staţia radio, sau 
e chiar diavolul în persoană! 

Cu un trosnet violent, T-34-ul ne izbește tancul. În cîteva clipe, 
ne trezim învăluiți într-o perdea de flăcări și fum dens, negru. 

— Înapoi! Înapoi! urlă Oberstleutnant Lăwe în laringofon. Aţi 
înnebunit? 

Pentru o clipă, pare că bătălia s-a oprit să urmărească confrun- 
tarea dementă dintre conductorul fanatic al tancului rusesc, cuprins 
de flăcări, și cel al tancului nostru. Avem senzaţia că toți cei ce se află 
pe cîmpul de luptă își țin răsuflarea. Muniția din T-34 poate exploda 
în orice secundă, dezlănțuind o reacţie în lanţ de proporții catastrofale. 

Porta încearcă să smulgă Tiger-ul din încleștarea mortală a tan- 
cului inamic, dar acesta pare înlănțuit de noi. Ne urmărește. 

— S-o ștergem înainte să-i explodeze muniția și motorina, strigă 
Heide terorizat, deschiziînd trapa. 

— Închideți trapele! ordonă tăios Bătrinul. Nimeni nu părăsește 
bordul fără ordinul meu. 

— Ce dracu se întîmplă? întreabă preocupat Micuţul, lipindu-și 
ochii de vizor. 

— Mai tacă-ţi fleanca! rînjește Porta. sîntem gata să facem o 
călătorie la ceruri, împreună cu unul din ticăloșii vecinului. 

Ne îneacă fumul și sîntem cuprinși de accese violente de tuse. 
Căldura e insuportabilă. Flăcările aruncă prin fantele de observaţie o 
lumină ce pîlpîie fantomatic. 

Porta înjură amarnic, încercînd cu disperare să răsucească 
Tiger-ul. 

Sintem însă încleștaţi fără scăpare. Metalul contorsionat geme 
și cedează. 

— Trimite-le o boabă, pentru numele lui Dumnezeu, zbiară Porta 
furios. Aruncă-l de pe fața pămîntului pe idiotul ăla comunist! 

— Nu pot, bîigui eu, la capătul răbdării. Rahatul ăsta de tun 
trage pe deasupra lor! 

— Încearcă și-așa! rage Porta. Șocul şi suflul l-ar putea termina 
pe avortonul ăsta. 

— Obuz „S”! ordonă Bătrînul. Flacăra de la gura ţevii ar trebui 
să-i ardă hainele dementului de colo. 

Proiectilul țîșnește din gura ţevii cu un zgomot asurzitor, care 
nu pare totuși să-l impresioneze pe conductorul sinucigaș din T-34. Se 
încăpăţinează să forțeze tancul cuprins de flăcări. 

Limbile de foc mușcă Tiger-ul. 

— Ăsta gîndeşte cu curul! zbiară Porta cînd vede burta imen- 
sului T-34 înălțindu-se în fața fantei de observaţie. Nu se poate să-l 
luăm cu noi. 

— Drace, îmi sfărimă tunul, urlu îngrozit, în timp ce gura tunu- 
lui e zdrobită cu un zgomot de metal contorsionat. 

— S-a terminat și cu tunul, spune Porta, apăsînd pedala de acce- 
lerație cu atîta forță încît motorul începe să tușească. 

Tiger-ul năvălește atât de fioros, încît tancul T-34 bate în retragere. 
Ne croim drum înainte și înapoi. Parcă ar exploda însuși pămîntul. O 
perdea de flăcări ne acoperă, iar suflul ne smulge tot aerul din plămiîni. 
Cablurile, radioul, toate instrumentele, muniția ne zboară pe deasupra 
capului. Uleiul și benzina se revarsă cu iuțeală din recipientele sparte. 
Totul arată ca și cum ar fi trecut pe acolo zece diavoli dezlănțuiți. 

Sint înțepenit între scaunul conductorului și închizătorul tunu- 
lui. Micuţul mă eliberează cu o rangă. Zac pe podea, gâtuit de spaimă, 
în timp ce inima încearcă să-mi sară din piept. Bătrinul îmi aruncă 
un extinctor. Începem toți cinci să împrăştiem spuma peste flăcările 
ce valsează ca niște fulgere în interiorul tancului. 

— Înapoi! ordonă Bătrinul. 

— Adică, afară și puneţi umărul, răspunde Porta laconic. Moto- 
rul e sfărîmat. 

— Ce-i cu radioul? întreabă Bătrînul. 

— E ţăndări, mormăie bosumflat Heide. 

— La dracu! înjură Bătrînul. Poţi să pui puţin la punct motorul 
ăla ca să ne tîrim înapoi? 

— De ce nu, răspunde Porta înfumurat, dar, în conformitate cu 
Regulamentul Armatei, nu-mi e permis! Reparaţiile capitale la tancurile 
Tiger trebuie efectuate numai de către personalul tehnic al armatei! 

— Nu putem rămîne aici, izbucnește Bătrînul. 

— Nu, zău? E destulă liniște și acum toți vampirii ăia nenorociți 
au tulit-o în altă parte să muște beregăți, rinjește Micuţul, privind în 
jurul său cu un aer satisfăcut. 

— Fii atent, Porta, spune Bătrînul, încercînd să fie diplomat. 
Poți să repari motorul, dacă vrei. Nu-i stricat chiar așa de rău. Noi o să 
te ajutăm și-ți vom da tot ce ai nevoie ca să restabilești rahatul ăsta. 

— Eu nu mă abat de la Regulamentul Armatei, spune Porta cu 
încăpăținare, apucînd partea sa dintr-un cîrnat care circulă din mînă-n 
mină. Nu mi-e permis decît să schimb bujiile și uleiul. Cît despre cilin- 
dru, Joseph Porta, Obergefreiter prin mila lui Dumnezeu, nu se va atinge 
de el. Orice tip cu scaun la cap ar face la fel. 

— Dar e interzis să lași tancul aici! zbiară Bătrinul disperat. 

— Atunci aruncă-l în aer, sugerează Porta. Doar pentru asta ni 
se pune încărcătură explozibilă în turelă!?. 

— Ştii al dracului de bine, se răstește Bătrînul, roșu ca un cur- 
can, că vehiculul nu poate fi distrus decât dacă e complet stricat și nu 
mai poate fi dus înapoi. 

Porta se întinde cît e de lung și-și aprinde o ţigară, fără să ţină 
cont de pericolul unui incendiu din pricina motorinei ce băltește peste 
tot. 

— Treziţi-mă cînd apare un remorcher care să ne poată căra. 

— Închide pliscul, strigă furios Micuţul. Haideţi să vedem ce 
are motorul. Toată lumea afară! 

Porta se plimbă fără grijă prin tanc, cîntînd domol: 


ES geht alles voriiber 
ES geht alles vorbei... 


Puțin mai tîrziu, se lungește pe iarbă, alături de Bătrinul. 

— Cred că jumătate din șenilă a ajuns la Moscova pînă acum. 
Două din cele patru roți au zburat la dracu, iar tunul se leagănă ca un 
mădular bleg. 

— Pe toți dracii, înjură Bătrinul cu sete. Dacă distrugem tancul, 
o să fim duși în fața Curţii Marţiale. Unul din voi trebuie să plece după 
un vehicul de salvare. 

— Am eu o idee, cotcodăcește Micuţul, ridicînd mîna. Nici chiar 
un psihopat ticălos nu s-ar fi gîndit la ceva mai bun! 


[5] Dispozitiv de siguranţă cu caracteristici tehnice secrete pentru 
autodistrugerea vehiculelor, evitîndu-se astfel ca acestea să cadă în mîna 


inamicului. (n. trad.) 

— Sfintă Născătoare, suspină Porta. Tu și ideile tale! Mereu ne 
alegem cu pielea tăbăcită din cauza lor. 

— S-auzim, ordonă Bătrînul, dornic să accepte orice plan, oricât 
de nebunesc, numai să scăpăm din locurile astea. 

— Acolo, după stejarii ăia înalți, explică Micuţul, e o rablă de 
tanc T-34/85. Timpiţii dinăuntru sînt morți de frică și trag cu ochiul 
prin fanta de observaţie ca niște șefi de trib indian pe cîmpul de luptă. 
Ce-ar fi să dăm o fugă și să le propunem să ne arunce tancul în aer? 
După ce o să fie terminat complet, nimeni nu va mai putea pretinde 
că l-am abandonat. 

— Nici nu vreau să mă gîndesc la așa ceva, protestează Heide 
şocat. Ăsta ar fi cel mai mare act de sabotaj. Vei plăti cu capul, Micuţule. 
Ești complet cretin! 

— Julius, cel prost ca o balegă! face Micuţul batjocoritor. Dacă 
Fiihrerul tău are tot atîta gunoi în cap ca și tine, atunci ne îndreptăm 
spre cea mai mare înfrîngere din istoria lumii! 

— Nu e chiar așa tîmpită ideea, face Bătrînul îngîndurat, privind 
cum din T-34 se ițește pe marginea turelei un cap cu o cască din piele. 

— Nu trebuie decît să filfii steagul alb, spune Micuţul optimist, 
ca să le intre bine în tărtăcuţă că nu vrem decît să stăm puţin de vorbă 
cu ei. 

— În general, pare o nebunie, spune Bătrânul, dar e totuși o șansă. 
Aia patru vor primi o medalie pentru distrugerea unui Tiger, iar noi 
scăpăm de Curtea Marţială. Dar de ce dracu n-au tras în noi pînă acum? 

— Păi e limpede, rînjește larg Porta. Le-au dispărut șenilele, exact 
ca și nouă. Nu se pot mișca. Și nici tunurile noastre stricate nu le pot 
vedea din cotlonul lor. Dacă nu ne nimeresc cu primul obuz, le e teamă 
că o să-i facem fărime înainte de a se scărpina în fund. 

— La dracu cu toate astea! cedează Bătrînul. Hai să încercăm! 

Micuţul flutură plin de entuziasm steagul alb. În scurt timp, 
din trapa turelei T-34-ului se ivește încet un alt steag alb. 

— Fir-aș al naibii! strigă Bătrînul uimit. Vor să se joace cu noi! 

— Mă simt penibil, ca un cîine de jidan care miroase un arab în 
Cur, protestează Heide cu obidă. Nu trebuie să stai de vorbă cu Unter- 
menschen. Trebuie să-i distrugi. Așa a spus chiar Fiihrerul. 

— Du-te și bocește după un copac, îl povățuiește Micuţul cu 
dispreț, fluturînd și mai entuziast steagul alb. 

— Daţi încoace ce-a mai rămas din coniac și din cârnaţi, pretinde 
Porta, practic. Osă mă duc să le pun cutia sub nas. Continuă să fluturi 
steagul, Micuţule. Și fără prostii, Julius! 

Porta pornește cu coniacul și cîrnații la subsuoară înspre tancul 
T-34 verde, ascuns pe jumătate între stejari. 

Un sergent înalt și slab, cu o barbă mare, roșie, sare din T-34 și 
se apropie precaut de Porta. 

Soarele sclipește pe lentilele binoclului îndreptat către noi și 
trimite înapoi licăririle propriilor noastre binocluri ațintite spre T-34. 
Porta și roșcovanul se întîlnesc la jumătatea drumului. Ezitînd, își 
dau mîna cu suspiciune reținută. Porta îi oferă sticlă de coniac și taie 
o bucată de cîrnat. Sergentul scoate din buzunar o sticlă de votcă. Fac 
schimb de sticle. După cîteva înghițituri strașnice, ajung să se îmbră- 
țișeze și să se pupe pe obraji. După ce mai trag cîte-o dușcă din sticle, 
se îndreaptă spre noi, rizînd cu poftă. 

— Pacea a devenit acum realitate, rinjește Micuţul triumfător. 
Mă doare în cur de spurcăciunea asta de război mondial! 

— Sergent Grigorii Poleșaiev, din Brigada Blindată de Gardă, 
îl prezintă Porta cu un gest larg, făcîndu-l aproape să se prăbușească. 

Îl salutăm reţinuţi pe sergentul cu favoriţi stufoși și ochi negri, 
care arată ca dracul în persoană. 

Porta îi explică modul de funcţionare a tancului, fără să-i 
ascundă nimic. Totul e verificat. Rusul cu înfățișare de sălbatic își arată 
admiraţia fățișă pentru echipamentul nostru și admite că-i pare rău 
că nemții nu sînt ruși. 

— Cu o mașinărie ca asta, noi am fi ajuns pînă acum și la Paris, 
și la Londra, declară el. 

În scurt timp, ni se alătură şi ceilalți trei membri ai echipajului 
din T-34. Ne așezăm pe miriștea arsă, împărțim tot ce avem și vorbim 
despre vremurile de pace și despre femei. Porta le explică cum ar trebui 
preparată omleta cu caviar și stridiile cu șampanie. 

I-am părăsit în zorii zilei, după ce am urmărit din adăpostul 
tancului T-34 cum a fost distrus Tiger-ul. 

L-au căptușit cu cinci proiectile pînă să ia foc. Apoi, i-am ajutat 
să repare șenilele stricate ale tancului lor. 

Dasfidania!, ne strigă ei în timp ce dispărem printre copaci. Cînd 
ne afundăm în pădure, auzim răgetul motorului Otto. Zgomotul lui se 


stinge treptat în depărtare. 
— Să sperăm că nu vor da peste vreo arătare de neamțţ care să 
le găurească fundul, spune Porta. 
Ne așezăm pe un trunchi de copac și privim visători peste întin- 
derea lacului. Heide e morocănos și refuză să vorbească cu noi. 

